**ΠΡΟΓΡΑΜΜΑ από 04/06/2022 έως 10/06/2022**

**ΠΡΟΓΡΑΜΜΑ  ΣΑΒΒΑΤΟΥ  04/06/2022**

|  |  |
| --- | --- |
| ΕΝΗΜΕΡΩΣΗ / Εκπομπή | **WEBTV** **ERTflix** |

**05:00**  |  **ΕΡΤ ΣΑΒΒΑΤΟΚΥΡΙΑΚΟ**  

Ο Γιάννης Σκάλκος, ο Κώστας Λασκαράτος και η Νίνα Κασιμάτη, κάθε Σάββατο και Κυριακή πρωί, προσφέρουν πολύπλευρη ενημέρωση και ανοιχτό μικρόφωνο σε κάθε άποψη.  
Όσα μας απασχολούν σήμερα, αλλά και όσα πρέπει να γνωρίζουμε, για να προετοιμαστούμε σωστά για το αύριο.  
Κοινωνία, πολιτική, οικονομία, αθλητισμός. Ειδήσεις από την Ελλάδα και τον κόσμο. Ενημέρωση για όλη την οικογένεια. Κάθε Σάββατο και Κυριακή, η ενημέρωση ξεκινάει από την ΕΡΤ.

Παρουσίαση: Γιάννης Σκάλκος και Νίνα Κασιμάτη  
Αρχισυνταξία: Ματίνα Καραμίντζου  
Σκηνοθεσία: Χριστόφορος Γκλεζάκος  
Διεύθυνση παραγωγής: Βάνα Μπρατάκου  
Δημοσιογραφική ομάδα: Αννίτα Πασχαλινού, Προκόπης Αγγελόπουλος

|  |  |
| --- | --- |
| ΕΝΗΜΕΡΩΣΗ / Ειδήσεις | **WEBTV** **ERTflix** |

**09:00**  |  **ΕΙΔΗΣΕΙΣ - ΑΘΛΗΤΙΚΑ - ΚΑΙΡΟΣ**

|  |  |
| --- | --- |
| ΕΝΗΜΕΡΩΣΗ / Εκπομπή | **WEBTV** **ERTflix** |

**09:15**  |  **ΜΕ ΝΕΑ ΜΑΤΙΑ**  

Τα Σαββατοκύριακα θέλουν νέα με… παρέα! Γι’ αυτό κάθε Σάββατο και Κυριακή η Αλεξάνδρα Καϋμένου και οι συνεργάτες της, μας λένε καλημέρα και «Με νέα ματιά», παρατηρούν και σχολιάζουν ό,τι συμβαίνει και ό,τι μας αφορά.  
  
Με ζωντανή-διαδραστική επικοινωνία με τους τηλεθεατές, με τα νέα από τον θαυμαστό κόσμο των social media, τα περίεργα και τα παράξενα, αλλά και το περιβάλλον, την τεχνολογία, την επιστήμη, με τους ανθρώπους που κάνουν τη διαφορά με τις πράξεις τους. Με προσωπικότητες από την Ελλάδα και τον κόσμο, με συζητήσεις για την κοινωνία, την πολιτική, την οικονομία, την επιχειρηματικότητα, την υγεία.  
  
Και όχι μόνο, καθώς κάθε Σαββατοκύριακο ταξιδεύουν παντού στην Ελλάδα, και μας συστήνουν ανθρώπους, τόπους, προϊόντα, γεύσεις… και προτείνουν κοντινές, αλλά και μακρινές αποδράσεις!

Παρουσίαση: Αλεξάνδρα Καϋμένου και Κώστας Λασκαράτος  
Αρχισυνταξία: Δήμητρα Κόχιλα  
Βοηθός αρχισυντάκτη: Γιώργος Δασιόπουλος  
Διεύθυνση παραγωγής: Βάσω Φούρλα  
Σκηνοθεσία: Γιάννης Γεωργιουδάκης  
Δημοσιογραφική ομάδα: Τίνα Μιχαηλίδου-Μαυρομιχάλη, Ευτύχης Γρυφάκης, Εύα Περώνα, Σοφία Κωνσταντινίδου  
Δημοσιογραφική παραγωγή: Ελένη Ανδρεοπούλου  
Βοηθός παραγωγής: Νίκος Στάμου  
Μοντάζ: Κωνσταντίνος Δελαγραμμάτικας

|  |  |
| --- | --- |
| ΕΝΗΜΕΡΩΣΗ / Ειδήσεις | **WEBTV** **ERTflix** |

**12:00**  |  **ΕΙΔΗΣΕΙΣ - ΑΘΛΗΤΙΚΑ - ΚΑΙΡΟΣ**

|  |  |
| --- | --- |
| ΕΝΗΜΕΡΩΣΗ / Εκπομπή | **WEBTV** **ERTflix** |

**13:00**  |  **ΕΠΤΑ**  

Ενημερωτική εκπομπή.  
Η πολιτική ανασκόπηση της εβδομάδας με οπτικοποιημένα video γίνεται και διαδραστική. Ο διάλογος για το πρώτο θέμα της επικαιρότητας, τον οποίο συντονίζει ο υποδιευθυντής του ενημερωτικού site της ΕΡΤ Τάσος Οικονόμου, αρχίζει δύο μέρες νωρίτερα με την ανακοίνωση του καλεσμένου στο ertnews.gr και συνεχίζεται κατά τη διάρκεια της εκπομπής.  
Πρωτότυπη είναι και η παρουσίαση της εκπομπής, που γίνεται σε δύο στούντιο. Στο πρώτο βρίσκεται ο κεντρικός καλεσμένος, ενώ από το δεύτερο στούντιο παρεμβαίνουν ο καλεσμένος που προέρχεται από τον κοινωνικό και επιστημονικό χώρο, αλλά και οι τηλεθεατές μέσω των αναρτήσεών τους.  
Στόχος της εκπομπής είναι, όχι μόνον η διαρκής ανανέωση, αλλά και η πολυφωνία, καθώς και ο εμπλουτισμός της συνέντευξης με τη συμμετοχή των τηλεθεατών.

Παρουσίαση: Βάλια Πετούρη  
Αρχισυνταξία: Βάλια Πετούρη  
Δημοσιογραφική επιμέλεια: Τάσος Οικονόμου  
Σκηνοθεσία: Γιώργος Σταμούλης  
Διεύθυνση παραγωγής: Παναγιώτης Κατσούλης  
Διεύθυνση φωτογραφίας: Ανδρέας Ζαχαράτος

|  |  |
| --- | --- |
| ΕΝΗΜΕΡΩΣΗ | **WEBTV** **ERTflix** |

**14:00**  |  **ΣΥΜΒΑΙΝΕΙ ΣΤΗΝ ΕΥΡΩΠΗ**  

Η ενημερωτική εκπομπή μάς μεταφέρει άμεσα και έγκυρα όλες τις εξελίξεις από την Ευρώπη, αξιοποιώντας το ευρύ δημοσιογραφικό επιτελείο ανταποκριτών, που μόνο η ΕΡΤ διαθέτει.  
  
Μέσα από απευθείας συνδέσεις και βίντεο, οι ανταποκριτές της ΕΡΤ στις Βρυξέλλες, στο Στρασβούργο, στο Βερολίνο, στο Παρίσι, στη Ρώμη, στη Μαδρίτη και στο Λονδίνο μάς ενημερώνουν για τις αποφάσεις των θεσμικών οργάνων της Ευρωπαϊκής Ένωσης και τον τρόπο με τον οποίο αυτές επηρεάζουν την κοινωνία, την οικονομία και την καθημερινή ζωή μας. Ευρωβουλευτές, δημοσιογράφοι, οικονομολόγοι, πολιτικοί αναλυτές, καθώς και εκπρόσωποι της Ελλάδας στα ευρωπαϊκά όργανα, αναφέρονται σε όλες τις εξελίξεις για το μέλλον της ευρωπαϊκής οικογένειας στη νέα εποχή.

Παρουσίαση: Γιώργος Παπαγεωργίου, Κλειώ Νικολάου  
Η αρχισυνταξία είναι του Γιώργου Συριόπουλου και του Σάκη Τσάρα, η σκηνοθεσία της Μαρίας Ανδρεαδέλλη και η διεύθυνση παραγωγής της Αθηνάς Βάρσου.

|  |  |
| --- | --- |
| ΕΝΗΜΕΡΩΣΗ / Ειδήσεις | **WEBTV** **ERTflix** |

**15:00**  |  **ΕΙΔΗΣΕΙΣ - ΑΘΛΗΤΙΚΑ - ΚΑΙΡΟΣ**

|  |  |
| --- | --- |
| ΨΥΧΑΓΩΓΙΑ / Τηλεπαιχνίδι | **WEBTV** **ERTflix** |

**16:00**  |  **ΔΕΣ & ΒΡΕΣ  (E)**  

Το αγαπημένο τηλεπαιχνίδι των τηλεθεατών, «Δες και βρες», με παρουσιαστή τον Νίκο Κουρή, συνεχίζει δυναμικά την πορεία του στην ΕΡΤ1, και τη νέα τηλεοπτική σεζόν. Κάθε μέρα, την ίδια ώρα έως και Παρασκευή τεστάρει όχι μόνο τις γνώσεις και τη μνήμη μας, αλλά κυρίως την παρατηρητικότητα, την αυτοσυγκέντρωση και την ψυχραιμία μας.  
  
Και αυτό γιατί οι περισσότερες απαντήσεις βρίσκονται κρυμμένες μέσα στις ίδιες τις ερωτήσεις. Σε κάθε επεισόδιο, τέσσερις διαγωνιζόμενοι καλούνται να απαντήσουν σε 12 τεστ γνώσεων και παρατηρητικότητας. Αυτός που απαντά σωστά στις περισσότερες ερωτήσεις διεκδικεί το χρηματικό έπαθλο και το εισιτήριο για το παιχνίδι της επόμενης ημέρας.  
  
Αυτήν τη χρονιά, κάποια επεισόδια θα είναι αφιερωμένα σε φιλανθρωπικό σκοπό. Ειδικότερα, η ΕΡΤ θα προσφέρει κάθε μήνα το ποσό των 5.000 ευρώ σε κοινωφελή ιδρύματα, προκειμένου να συνδράμει και να ενισχύσει το σημαντικό έργο τους.  
  
Στο πλαίσιο αυτό, κάθε Παρασκευή αγαπημένοι καλλιτέχνες απ’ όλους τους χώρους παίρνουν μέρος στο «Δες και βρες», διασκεδάζουν και δοκιμάζουν τις γνώσεις τους με τον Νίκο Κουρή, συμμετέχοντας στη φιλανθρωπική προσπάθεια του τηλεπαιχνιδιού. Σε κάθε τέτοιο παιχνίδι θα προσφέρεται το ποσό των 1.250 ευρώ. Με τη συμπλήρωση τεσσάρων επεισοδίων φιλανθρωπικού σκοπού θα συγκεντρώνεται το ποσό των 5.000, το οποίο θα αποδίδεται σε επιλεγμένο φορέα.  
  
Στα τέσσερα πρώτα ειδικά επεισόδια, αγαπημένοι ηθοποιοί από τις σειρές της ΕΡΤ -και όχι μόνο- καθώς και Ολυμπιονίκες δίνουν το δικό τους «παρών» στο «Δες και βρες», συμβάλλοντας με αγάπη και ευαισθησία στον φιλανθρωπικό σκοπό του τηλεπαιχνιδιού.  
  
Στο πρώτο επεισόδιο έπαιξαν για καλό σκοπό οι αγαπημένοι ηθοποιοί της κωμικής σειράς της ΕΡΤ «Χαιρέτα μου τον Πλάτανο», Αντιγόνη Δρακουλάκη, Αλέξανδρος Χρυσανθόπουλος, Αντώνης Στάμος, Δήμητρα Στογιάννη, ενώ στα επόμενα επεισόδια θα απολαύσουμε τους πρωταγωνιστές της σειράς «Η τούρτα της μαμάς» Λυδία Φωτοπούλου, Θάνο Λέκκα, Μιχάλη Παπαδημητρίου, Χάρη Χιώτη, τους αθλητές Βούλα Κοζομπόλη (Εθνική Ομάδα Υδατοσφαίρισης 2004, Αθήνα -αργυρό μετάλλιο), Ειρήνη Αϊνδιλή (Ομάδα Ρυθμικής Γυμναστικής-Ανσάμπλ 2000, Σίδνεϊ -χάλκινο μετάλλιο), Εύα Χριστοδούλου (Ομάδα Ρυθμικής Γυμναστικής-Ανσάμπλ 2000, Σίδνεϊ -χάλκινο μετάλλιο), Νίκο Σιρανίδη (Συγχρονισμένες Καταδύσεις 3μ.2004, Αθήνα -χρυσό μετάλλιο) και τους ηθοποιούς Κώστα Αποστολάκη, Τάσο Γιαννόπουλο, Μάκη Παπαδημητρίου, Γεράσιμο Σκαφίδα.

**Καλεσμένοι: Ελένη Καρακάση, Βαγγέλης Αλεξανδρής, Γιάννης Βασιλώτος και Ιωάννης Αθανασόπουλος**   
**Eπεισόδιο**: 96  
Παρουσίαση: Νίκος Κουρής  
Σκηνοθεσία: Δημήτρης Αρβανίτης  
Αρχισυνταξία: Νίκος Τιλκερίδης  
Καλλιτεχνική διεύθυνση: Θέμης Μερτύρης  
Διεύθυνση φωτογραφίας: Χρήστος Μακρής  
Διεύθυνση παραγωγής: Άσπα Κουνδουροπούλου  
Οργάνωση παραγωγής: Πάνος Ράλλης  
Παραγωγή: Γιάννης Τζέτζας  
Εκτέλεση παραγωγής: ABC PRODUCTIONS

|  |  |
| --- | --- |
| ΤΑΙΝΙΕΣ | **WEBTV** |

**17:00**  |  **ΗΤΑΝ ΟΛΟΙ ΤΟΥΣ ΚΟΡΟΪΔΑ - ΕΛΛΗΝΙΚΗ ΤΑΙΝΙΑ**     
  
**Έτος παραγωγής:** 1964  
**Διάρκεια**: 80'

Σ’ ένα μακρινό χωριό ζουν ο Γιάγκος με την αδελφή του Παγώνα και τις επτά ανιψιές τους. Τα κορίτσια είναι ερωτευμένα και καυχιούνται, η καθεμιά πως ο δικός της αγαπημένος είναι ο καλύτερος του χωριού. Ο Γιάγκος, όμως, που διετέλεσε και πρόεδρος, δεν θέλει να τις παντρέψει, χωρίς προηγουμένως να έχει παντρευτεί η Παγώνα. Η άφιξη στο χωριό ενός Ελληνοαμερικανού που παθαίνει ατύχημα και μεταφέρεται σπίτι τους, και η νυχτερινή συνάντηση μίας από τις ανιψιές με τον αγαπημένο της –η οποία πηγαίνει στο ραντεβού φορώντας τα παπούτσια της θείας της, ενώ ο νέος το καπέλο του Αμερικανού–, στέκονται αφορμή για να τακτοποιηθούν άπαντα τα ζητήματα.

Κωμωδία, παραγωγής 1964.  
Σκηνοθεσία: Χρήστος Αποστόλου.  
Σενάριο: Χρήστος Αποστόλου.  
Διεύθυνση φωτογραφίας: Γιάννης Ασπιώτης.  
Μουσική: Γιώργος Κατσαρός.  
Παίζουν: Βασίλης Αυλωνίτης, Γεωργία Βασιλειάδου, Νίκος Ρίζος, Γιάννης Φέρμης, Τάσος Γιαννόπουλος, Θανάσης Μυλωνάς, Περικλής Χριστοφορίδης, Κία Μπόζου, Νικήτας Πλατής, Τόλης Βοσκόπουλος, Τάκης Χριστοφορίδης, Νάσος Κεδράκας, Βαγγέλης Πλοιός, Ιωάννα Μουρούζη, Τερέζα Βλαντή, Μιρέλλα Κώνστα, Νενέλλα Κακαλέτρη, Φανή Ντορέ

|  |  |
| --- | --- |
| ΝΤΟΚΙΜΑΝΤΕΡ / Πολιτισμός | **WEBTV** **ERTflix** |

**18:30**  |  **ΜΟΝΟΓΡΑΜΜΑ (2022) (ΝΕΟΣ ΚΥΚΛΟΣ)**     
  
**Έτος παραγωγής:** 2022

40 ΧΡΟΝΙΑ...  
  
Ο νέος κύκλος της εκπομπής ΜΟΝΟΓΡΑΜΜΑ ξεκινάει την Τρίτη 31 Μαΐου στην ΕΡΤ2.   
Η εκπομπή γιόρτασε φέτος τα 40 χρόνια δημιουργικής παρουσίας στη Δημόσια Τηλεόραση, καταγράφοντας τα πρόσωπα που αντιπροσωπεύουν και σφραγίζουν τον πολιτισμό μας. Δημιούργησε έτσι ένα πολύτιμο «Εθνικό Αρχείο» όπως το χαρακτήρισε το σύνολο του Τύπου.  
  
Μια εκπομπή σταθμός στα πολιτιστικά δρώμενα του τόπου μας, που δεν κουράστηκε στιγμή μετά από τόσα χρόνια, αντίθετα πλούτισε σε εμπειρίες και γνώση.  
  
Ατέλειωτες ώρες δουλειάς, έρευνας, μελέτης και βασάνου πίσω από κάθε πρόσωπο που καταγράφεται και παρουσιάζεται στην οθόνη της ΕΡΤ2. Πρόσωπα που σηματοδότησαν με την παρουσία και το έργο τους την πνευματική, πολιτιστική και καλλιτεχνική πορεία του τόπου μας.  
  
Πρόσωπα που δημιούργησαν πολιτισμό, που έφεραν εντός τους πολιτισμό και εξύψωσαν με αυτό το «μικρό πέτρινο ακρωτήρι στη Μεσόγειο» όπως είπε ο Γιώργος Σεφέρης «που δεν έχει άλλο αγαθό παρά τον αγώνα του λαού του, τη θάλασσα, και το φως του ήλιου...»  
  
«Εθνικό αρχείο» έχει χαρακτηριστεί από το σύνολο του Τύπου και για πρώτη φορά το 2012 η Ακαδημία Αθηνών αναγνώρισε και βράβευσε οπτικοακουστικό έργο, απονέμοντας στους δημιουργούς παραγωγούς και σκηνοθέτες Γιώργο και Ηρώ Σγουράκη το Βραβείο της Ακαδημίας Αθηνών για το σύνολο του έργου τους και ιδίως για το «Μονόγραμμα» με το σκεπτικό ότι: «…οι βιογραφικές τους εκπομπές αποτελούν πολύτιμη προσωπογραφία Ελλήνων που έδρασαν στο παρελθόν αλλά και στην εποχή μας και δημιούργησαν, όπως χαρακτηρίστηκε, έργο “για τις επόμενες γενεές”».  
  
Η ιδέα της δημιουργίας ήταν του παραγωγού - σκηνοθέτη Γιώργου Σγουράκη, όταν ερευνώντας, διαπίστωσε ότι δεν υπάρχει ουδεμία καταγραφή της Ιστορίας των ανθρώπων του πολιτισμού μας, παρά αποσπασματικές καταγραφές. Επιθυμούσε να καταγράψει με αυτοβιογραφική μορφή τη ζωή, το έργο και η στάση ζωής των προσώπων, έτσι ώστε να μην υπάρχει κανενός είδους παρέμβαση και να διατηρηθεί ατόφιο το κινηματογραφικό ντοκουμέντο.  
  
Άνθρωποι της διανόησης και Τέχνης καταγράφτηκαν και καταγράφονται ανελλιπώς στο Μονόγραμμα. Άνθρωποι που ομνύουν και υπηρετούν τις Εννέα Μούσες, κάτω από τον «νοητό ήλιο της Δικαιοσύνης και τη Μυρσίνη τη Δοξαστική…» για να θυμηθούμε και τον Οδυσσέα Ελύτη ο οποίος έδωσε και το όνομα της εκπομπής στον Γιώργο Σγουράκη. Για να αποδειχτεί ότι ναι, προάγεται ακόμα ο πολιτισμός στην Ελλάδα, η νοητή γραμμή που μας συνδέει με την πολιτιστική μας κληρονομιά ουδέποτε έχει κοπεί.  
  
Σε κάθε εκπομπή ο/η αυτοβιογραφούμενος/η οριοθετεί το πλαίσιο της ταινίας η οποία γίνεται γι' αυτόν. Στη συνέχεια με τη συνεργασία τους καθορίζεται η δομή και ο χαρακτήρας της όλης παρουσίασης. Μελετούμε αρχικά όλα τα υπάρχοντα βιογραφικά στοιχεία, παρακολουθούμε την εμπεριστατωμένη τεκμηρίωση του έργου του προσώπου το οποίο καταγράφουμε, ανατρέχουμε στα δημοσιεύματα και στις συνεντεύξεις που το αφορούν και μετά από πολύμηνη πολλές φορές προεργασία ολοκληρώνουμε την τηλεοπτική μας καταγραφή.  
  
Το σήμα της σειράς είναι ακριβές αντίγραφο από τον σπάνιο σφραγιδόλιθο που υπάρχει στο Βρετανικό Μουσείο και χρονολογείται στον τέταρτο ως τον τρίτο αιώνα π.Χ. και είναι από καφετί αχάτη.  
  
Τέσσερα γράμματα συνθέτουν και έχουν συνδυαστεί σε μονόγραμμα. Τα γράμματα αυτά είναι το Υ, Β, Ω και Ε. Πρέπει να σημειωθεί ότι είναι πολύ σπάνιοι οι σφραγιδόλιθοι με συνδυασμούς γραμμάτων, όπως αυτός που έχει γίνει το χαρακτηριστικό σήμα της τηλεοπτικής σειράς.  
  
Το χαρακτηριστικό μουσικό σήμα που συνοδεύει τον γραμμικό αρχικό σχηματισμό του σήματος με την σύνθεση των γραμμάτων του σφραγιδόλιθου, είναι δημιουργία του συνθέτη Βασίλη Δημητρίου.  
  
Μέχρι σήμερα έχουν καταγραφεί περίπου 400 πρόσωπα και θεωρούμε ως πολύ χαρακτηριστικό, στην αντίληψη της δημιουργίας της σειράς, το ευρύ φάσμα ειδικοτήτων των αυτοβιογραφουμένων, που σχεδόν καλύπτουν όλους τους επιστημονικούς, καλλιτεχνικούς και κοινωνικούς χώρους με τις ακόλουθες ειδικότητες: αρχαιολόγοι, αρχιτέκτονες, αστροφυσικοί, βαρύτονοι, βιολονίστες, βυζαντινολόγοι, γελοιογράφοι, γεωλόγοι, γλωσσολόγοι, γλύπτες, δημοσιογράφοι, διαστημικοί επιστήμονες, διευθυντές ορχήστρας, δικαστικοί, δικηγόροι, εγκληματολόγοι, εθνομουσικολόγοι, εκδότες, εκφωνητές ραδιοφωνίας, ελληνιστές, ενδυματολόγοι, ερευνητές, ζωγράφοι, ηθοποιοί, θεατρολόγοι, θέατρο σκιών, ιατροί, ιερωμένοι, ιμπρεσάριοι, ιστορικοί, ιστοριοδίφες, καθηγητές πανεπιστημίων, κεραμιστές, κιθαρίστες, κινηματογραφιστές, κοινωνιολόγοι, κριτικοί λογοτεχνίας, κριτικοί τέχνης, λαϊκοί οργανοπαίκτες, λαογράφοι, λογοτέχνες, μαθηματικοί, μεταφραστές, μουσικολόγοι, οικονομολόγοι, παιδαγωγοί, πιανίστες, ποιητές, πολεοδόμοι, πολιτικοί, σεισμολόγοι, σεναριογράφοι, σκηνοθέτες, σκηνογράφοι, σκιτσογράφοι, σπηλαιολόγοι, στιχουργοί, στρατηγοί, συγγραφείς, συλλέκτες, συνθέτες, συνταγματολόγοι, συντηρητές αρχαιοτήτων και εικόνων, τραγουδιστές, χαράκτες, φιλέλληνες, φιλόλογοι, φιλόσοφοι, φυσικοί, φωτογράφοι, χορογράφοι, χρονογράφοι, ψυχίατροι.

**«Σοφία Ζαραμπούκα (ζωγράφος-συγγραφέας)»**   
**Eπεισόδιο**: 1

Η Σοφία Ζαραμπούκα, αυτοβιογραφείται στο Μονόγραμμα αυτής της εβδομάδας.   
  
Η ταλαντούχος συγγραφέας και εικονογράφος έφερε ένα νέο αέρα στο εικονογραφημένο βιβλίο. Γενιές παιδιών ταύτισαν τα παιδικά τους διαβάσματα με το όνομά της καθώς και τις υπέροχες, φωτεινές ζωγραφιές της.  
  
Γεννήθηκε στην Αθήνα, από μητέρα Βενετσιάνα και πατέρα Κωνσταντινουπολίτη!  
Μυθιστορηματικός συνδυασμός που, όμως, δεν λειτούργησε και σύντομα οι γονείς χώρισαν. Έδωσε εξετάσεις για το Αμερικανικό Κολέγιο και παρ' όλο που ήταν δυσλεκτική, επελέγη αφού αντί να γράψει …ζωγράφισε τις απαντήσεις στον διαγωνισμό.  
  
Είχε φίλη και συμμαθήτρια τη Μάγια Λυμπεροπούλου. «Μια εξαιρετική-εξαιρετική κοπέλα, με ένα ήθος απίστευτο, με ένα πάθος για το θέατρο» λέει.  
  
Έδωσαν μαζί εξετάσεις στη Σχολή του Καρόλου Κουν και πέτυχαν. Ο πατέρας της διαφωνούσε και την προέτρεπε να γίνει αρχιτέκτονας. Και όταν αυτός πέθανε ξαφνικά, μπήκε θέμα επιβίωσης.  
  
Βρέθηκε να εργάζεται στο «υπέροχο γραφείο Δοξιάδη» τότε. Με εξαιρετικούς αρχιτέκτονες, με σχέδια, με όνειρα, με υπέροχους καλλιτέχνες που μπαινοβγαίνανε. Εκεί γνώρισε τον Τσαρούχη, τον Πικιώνη, γνώρισε ένα σωρό σπουδαίους ανθρώπους και έζησε σε έναν πάρα πολύ δημιουργικό κόσμο.  
  
Με υποτροφία του Δοξιάδη έφυγε για την Αμερική όπου βρέθηκε στο γραφείο Δοξιάδη της Αμερικής να εργάζεται ορισμένες ώρες, και να φοιτά στο πανεπιστήμιο.  
  
«Στην Αμερική συνειδητοποίησα ότι ήξερα κάτι περισσότερο. Επειδή είχα την τύχη να έχω δασκάλους που ήταν πολύ μπροστά. Είχα την τύχη να έχω ήδη γνωρίσει τον Γιάννη τον Τσαρούχη.»  
  
Επιστρέφοντας στην Ελλάδα εργάστηκε στις εκδόσεις του Γραφείου Δοξιάδη, δίδαξε αισθητική του εντύπου στο Αθηναϊκό Τεχνολογικό Ινστιτούτο και σχεδίασε σκηνικά και κοστούμια για το Θέατρο Τέχνης.  
  
Έγραψε το πρώτο της βιβλίο «Στο δάσος» κατά την περίοδο της δικτατορίας (1967-74) εξηγώντας στα παιδιά τι σημαίνει αυτή η λέξη. Εκδόθηκε από τη Νανά Καλλιανέση το 1975, λίγους μήνες μετά την πτώση της Χούντας και είναι ένα αλληγορικό παραμύθι με θέμα τη δικτατορία. Για το βιβλίο αυτό πήρε τιμητική διάκριση από την επιτροπή του Βραβείου Άντερσεν.  
  
Έγινε περισσότερο γνωστή μέσα απ' τις διασκευές της σε αρχαία κείμενα όπως Αριστοφάνης, Ομήρου Οδύσσεια και Ομήρου Ιλιάδα, Ορέστεια και Μυθολογία.  
  
Έχει γράψει πάνω από 80 έργα και πολλά από αυτά έχουν μεταφραστεί σε αγγλικά, γαλλικά, ιταλικά, τούρκικα, ισπανικά, καταλανικά, γερμανικά, νορβηγικά, ουγγρικά, δανέζικα, σουηδικά, σέρβικα, αλβανικά και ιαπωνικά!  
  
Οι εικονογραφήσεις της έχουν εκτεθεί διεθνώς και υπάρχουν σε πολλές μουσειακές συλλογές.

Παραγωγός: Γιώργος Σγουράκης   
Σκηνοθεσία: Χρίστος Ακρίδας   
Δημοσιογραφική επιμέλεια: Ιωάννα Κολοβού, Αντώνης Εμιρζάς   
Φωτογραφία: Λάμπρος Γόβατζης   
Ηχοληψία: Νίκος Παναγοηλιόπουλος   
Μοντάζ: Αλέξανδρος Μπίσυλλας   
Διεύθυνση παραγωγής: Στέλιος Σγουράκης

|  |  |
| --- | --- |
| ΕΝΗΜΕΡΩΣΗ / Ειδήσεις | **WEBTV** **ERTflix** |

**19:00**  |  **ΕΙΔΗΣΕΙΣ - ΑΘΛΗΤΙΚΑ - ΚΑΙΡΟΣ**

|  |  |
| --- | --- |
| ΑΘΛΗΤΙΚΑ / Μπάσκετ | **WEBTV** |

**20:00**  |  **BASKET LEAGUE: PLAY OFF Γ’ ΗΜΙΤΕΛΙΚΟΣ, ΟΛΥΜΠΙΑΚΟΣ – ΠΡΟΜΗΘΕΑΣ  (Z)**   
  
**Έτος παραγωγής:** 2022

Το πρωτάθλημα της Basket League είναι στην ΕΡΤ.  
  
Οι σημαντικότεροι αγώνες των 13 ομάδων, ρεπορτάζ, συνεντεύξεις κι όλη η αγωνιστική δράση μέσα κι έξω από το παρκέ σε απευθείας μετάδοση από την ERTWorld.  
  
Πάρτε θέση για το τζάμπολ...

|  |  |
| --- | --- |
| ΨΥΧΑΓΩΓΙΑ / Ελληνική σειρά | **WEBTV** **ERTflix** |

**22:00**  |  **ΑΓΑΠΗ ΠΑΡΑΝΟΜΗ  (E)**  

Μίνι σειρά εποχής.  
Με φόντο την Κέρκυρα τού 1906, η μίνι δραματική σειρά εποχής της ΕΡΤ1 «Αγάπη παράνομη», σε σκηνοθεσία Νίκου Κουτελιδάκη και σενάριο Ελένης Ζιώγα, με πρωταγωνιστές τους Καρυοφυλλιά Καραμπέτη και Νίκο Ψαρρά, «ζωντανεύει» με αριστοτεχνικό τρόπο στη μικρή οθόνη το ομότιτλο διήγημα του Κωσταντίνου Θεοτόκη.  
Η σειρά, έξι επεισοδίων, καταγράφει μια ιστορία εγκληματικού πάθους, σε μια καταπιεστική πατριαρχική κοινωνία, που δοκιμάζει τα όρια και τις αντοχές των ηρώων. Κάθε ένας από τους ήρωες έρχεται αντιμέτωπος με τα πιο επικίνδυνα μυστικά, που δεν τολμάει να ομολογήσει ούτε στον εαυτό του.  
  
Η ιστορία…  
Ο Στάθης Θεριανός (Νίκος Ψαρράς), ένας από τους πιο εργατικούς και νοικοκύρηδες κατοίκους του χωριού Δαφνύλα της Κέρκυρας, παντρεμένος με τη Διαμάντω (Καρυοφυλλιά Καραμπέτη), ερωτεύεται κρυφά και κεραυνοβόλα τη νεαρή Χρυσαυγή (Ευγενία Ξυγκόρου), την περιζήτητη κόρη του εύπορου κτηματία Σπύρου Ασπρέα (Γιάννης Νταλιάνης). Μαγεμένος από την απαράμιλλη ομορφιά της, κάνει τα πάντα για να την παντρέψει με τον γιο του, Γιώργη (Μιχαήλ Ταμπακάκης), προκειμένου να την έχει έστω κι έτσι κοντά του.   
  
Η Διαμάντω προσπαθεί να αποτρέψει το προξενιό, καθώς γνωρίζει τη μαύρη «σκιά» του άντρα της, ο οποίος, ωστόσο, όλα αυτά τα χρόνια έχει υπάρξει υποδειγματικός σύζυγος και πατέρας. Η Διαμάντω προσπαθεί μάταια να πείσει τον γιο της να παντρευτεί την παιδική του φίλη, Ευγενία (Ιζαμπέλλα Μπαλτσαβιά) για να αποτρέψει το κακό. Το σχέδιό της, δεν ευοδώνεται. Ο Γιώργης και η Χρυσαυγή παντρεύονται και εγκαθίστανται στο σπίτι των πεθερικών της, όπως επιτάσσουν οι κοινωνικοί νόμοι της εποχής. Όταν ο Γιώργης φεύγει για να υπηρετήσει τη στρατιωτική θητεία του, η Χρυσαυγή βρίσκεται στο «έλεος» του Θεριανού, ο οποίος καταλαμβάνεται από έναν τρελό ερωτικό πόθο για τη νύφη του, που ξυπνάει το «θηρίο» που κρύβει μέσα του. Καθημερινά παλεύει με τον εαυτό του και με το αλκοόλ, προσπαθώντας απεγνωσμένα να τιθασεύσει τους πιο κρυφούς δαίμονές του…   
  
Χωρίς να αντιληφθεί το πραγματικό πρόβλημα, η αρχοντική και επιβλητική μητέρα της Χρυσαυγής, Κατερίνα (Μαριάνθη Σοντάκη), διαισθάνεται ότι κάτι κακό συμβαίνει μέσα στο σπίτι που έχει μπει σαν νύφη η κόρη της. Ωστόσο, κανείς δεν της αποκαλύπτει την αλήθεια.  
  
Νύφη και πεθερά συνασπίζονται σ’ έναν κοινό σκοπό. Στον κρυφό πόλεμο, που έχει κηρυχτεί, πια, μέσα στο σπίτι του Θεριανού. Μένει να δούμε τι από τα δύο θα νικήσει: το εγκληματικό πάθος του πατέρα-αφέντη ή η δίκαιη συμμαχία των καταπιεσμένων γυναικών…

**«Ο πειρασμός» [Με αγγλικούς υπότιτλους]**   
**Eπεισόδιο**: 3

Έρχονται τα Χριστούγεννα και όλοι στο σπίτι του Θεριανού προετοιμάζονται για τη γιορτή. Υπάρχει ένα κλίμα διάχυτης ευτυχίας και σ’ αυτό έχει συμβάλει πολύ η τρυφερή και χαρούμενη φύση της Χρυσαυγής.  
Το νιόπαντρο ζευγάρι βρίσκεται σε μια ερωτική παραζάλη. Μέσα σ’ αυτό το κλίμα, κάποια στιγμή, ενώ βρίσκονται στον στάβλο, κάνουν έρωτα. Ο Θεριανός τούς βλέπει κατά τύχη, αλλά, αντί να φύγει, μένει και παρακολουθεί τη σκηνή μέχρι τέλους. Αυτό το γεγονός ανάβει ξανά αρρωστημένο πάθος και τη ζήλια του, που για αρκετό καιρό είχε καταφέρει να καταπνίξει.  
Ανήμερα τα Χριστούγεννα κι ενώ στο τραπέζι όλοι οι υπόλοιποι είναι σε ευθυμία, ο Θεριανός, που έχει μεθύσει, αρχίζει να περιπαίζει τη νύφη του, υποχρεώνοντάς την σαδιστικά να πιει μέχρι να μεθύσει και να χάσει τον έλεγχο.  
Μερικές ημέρες αργότερα, στο καφενείο του χωριού, γίνεται μεγάλη κουβέντα για τα πολιτικά, η οποία οδηγεί σε έναν άγριο καβγά μεταξύ των θαμώνων. Ο Θεριανός, τύφλα στο μεθύσι, ορμάει σ’ έναν χωρικό και είναι έτοιμος να τον μαχαιρώσει. Τον σταματάει ο πατέρας της Ευγενίας, ο Κωνσταντής, που τον βγάζει σηκωτό από το καφενείο. Ύστερα από όλα αυτά, διχασμένος ανάμεσα στο πάθος του και τις ενοχές του, ο Θεριανός ξεσπάει σε λυγμούς, απαρηγόρητος.

Σκηνοθεσία: Νίκος Κουτελιδάκης  
Σενάριο: Ελένη Ζιώγα  
Σκηνικά-Κοστούμια: Κική Πίττα  
Συνεργάτις Ενδυματολόγος: Μυρτώ Καρέκου  
Μουσική: Χρίστος Στυλιανού  
Διεύθυνση φωτογραφίας: Γιάννης Φώτου  
Mοντάζ: Στάμος Δημητρόπουλος  
Ηχοληψία: Παναγιώτης Ψημμένος  
A΄ Βοηθός σκηνοθέτη: Άγγελος Κουτελιδάκης  
Β΄ Βοηθός σκηνοθέτη: Κατερίνα Καρανάσου  
Βοηθός σκηνογράφου: Ευαγγελία Γρηγοριάδου   
Casting director: Ανζελίκα Καψαμπέλη  
Οργάνωση παραγωγής: Γιώργος Λιναρδάκης  
Διεύθυνση παραγωγής: Αλεξάνδρα Ευστρατιάδη   
Παραγωγή: Γιάννης Μ. Κώστας  
Εκτέλεση παραγωγής: Arcadia Media  
  
Παίζουν: Καρυοφυλλιά Καραμπέτη (Διαμάντω Θεριανού), Νίκος Ψαρράς (Στάθης Θεριανός), Μιχαήλ Ταμπακάκης (Γιώργης Θεριανός), Ευγενία Ξυγκόρου (Χρυσαυγή Ασπρέα), Γιάννης Νταλιάνης (Σπύρος Ασπρέας, πατέρας της Χρυσαυγής), Μαριάνθη Σοντάκη (Κατερίνα Ασπρέα, μητέρα της Χρυσαυγής), Γιώργος Ζιόβας (Κωνσταντής Βλάχος, πατέρας της Ευγενίας), Μαρία Αθανασοπούλου (Φωτεινή Βλάχου, μητέρα της Ευγενίας), Ιζαμπέλλα Μπαλτσαβιά (Ευγενία Βλάχου), Δημήτρης Αριανούτσος (Θοδωρής Ασπρέας, αδελφός της Χρυσαυγής), Παντελής Παπαδόπουλος (παπάς), Ελένη Φίλιππα (μαμή), Σαβίνα Τσάφα (Αρετή, ψυχοκόρη του Ασπρέα), Τάσος Παπαδόπουλος (Μάνθος, εργάτης), Μιχάλης Αρτεμισιάδης (Ανδρέας Καπης, φοιτητής Ιατρικής), Κατερίνα Παντούλη (Μαρία, η μεγάλη κόρη του Θεριανού), Έλλη Νταλιάνη (Ειρήνη, η μικρή κόρη του Θεριανού), Κατερίνα Αμυγδαλιά Θεοφίλου (Βδοκιώ, αδελφή της Χρυσαυγής), Κώστας Βελέντζας (ψάλτης), Αργύρης Γκαγκάνης (λοχαγός), Γιώργος Τσαγκαράκης (Ευτύχης, ο καφετζής), Πέτρος Παρθένης (ταγματάρχης), Στράτος Νταλαμάγκος (Βασίλειος) κ.ά.

|  |  |
| --- | --- |
| ΨΥΧΑΓΩΓΙΑ / Ελληνική σειρά | **WEBTV** **ERTflix** |

**23:00**  |  **Ο ΟΡΚΟΣ (ΝΕΟ ΕΠΕΙΣΟΔΙΟ)**  

Δραματική, αστυνομική, ιατρική σειρά.  
  
«Ο όρκος», ένα συγκλονιστικό σύγχρονο υπαρξιακό δράμα αξιών με αστυνομική πλοκή, σε σκηνοθεσία Σπύρου Μιχαλόπουλου και σενάριο Τίνας Καμπίτση, με πρωταγωνιστές τον Γιάννη Στάνκογλου, την Άννα-Μαρία Παπαχαραλάμπους, τον Γιώργο Γάλλο και πλειάδα εξαιρετικών ηθοποιών, μεταδίδεται κάθε Σάββατο στις 22:00, με διπλό επεισόδιο, από την ΕΡΤ1.  
  
Η ιστορία…  
Ο Άγγελος Ράπτης (Γιάννης Στάνκογλου), ίσως, ο καλύτερος γενικός χειρουργός της Ελλάδας, είναι ένας αναγνωρισμένος επιστήμονας σ’ έναν ευτυχισμένο γάμο με τη δικηγόρο Ηρώ Αναγνωστοπούλου (Άννα-Μαρία Παπαχαραλάμπους), με την οποία έχουν αποκτήσει μια πανέξυπνη κόρη, τη Μελίνα (Μαρία Σιαράβα).  
Η αντίστροφη μέτρηση αρχίζει το βράδυ των γενεθλίων του, στην εφημερία του, όταν του φέρνουν νεκρές, από τροχαίο, τη γυναίκα του και την κόρη του, οι οποίες βρίσκονταν πολλές ώρες αβοήθητες στον δρόμο. Ο Άγγελος τα χάνει όλα μέσα σε μια νύχτα: την οικογένειά του και την πίστη του. Αυτό τον οδηγεί στην άρνηση της πραγματικότητας αλλά και της ζωής.  
Φεύγει από το νοσοκομείο, απομονώνεται στο πατρικό του στη λίμνη. Παραιτείται…  
Όταν, κάποια στιγμή, σ’ ένα ερημικό στενό, στο κέντρο της Αθήνας, μια ετοιμόγεννη γυναίκα, η Λουΐζα, τον παρακαλεί να τη βοηθήσει να γεννήσει και να μην τη αφήσει αβοήθητη στον δρόμο, ο Άγγελος δεν μπορεί να αρνηθεί.  
Η Λουΐζα (Αντριάνα Ανδρέοβιτς) είναι η σύζυγος του γνωστού εφοπλιστή, Χάρη Ζαφείρη (Δημοσθένης Παπαδόπουλος), ο οποίος, για να εκφράσει την ευγνωμοσύνη του, χορηγεί το εθελοντικό πρόγραμμα «Ιατρικής Δρόμου», που θέλει να αρχίσει ο αδελφός του Άγγελου, Παύλος (Γιώργος Γάλλος), πανεπιστημιακός καθηγητής και επιμελητής του νοσοκομείου.   
Ο Άγγελος, ο οποίος ύστερα από ένα τυχαίο γεγονός έχει βάσιμες υποψίες ότι το δυστύχημα που στοίχισε τη ζωή στη γυναίκα και στην κόρη του δεν ήταν τυχαίο γεγονός αλλά προσχεδιασμένο έγκλημα, τελικά πείθεται να ηγηθεί του προγράμματος, μέσα από το οποίο θα αναδειχθούν οι ικανότητες και ο ηρωικός χαρακτήρας των μελών της ομάδας.  
Ο γενικός ιατρός Φάνης Μαρκάτος (Προμηθέας Αλειφερόπουλος), η διασώστρια, νοσηλεύτρια Πάτι Στιούαρτ (Αρετή Τίλη), ο γνώστης του δρόμου και των νόμων του Σαλβαντόρο Κρασσάς (Σήφης Πολυζωίδης) η κοινωνική λειτουργός και επιστήθια φίλη της Ηρώς Χλόη Τερζάκη (Λουκία Μιχαλοπούλου) και ο αναισθησιολόγος Στέφος Καρούζος (Νίκος Πουρσανίδης) μαζί με τον Παύλο και τον Άγγελο θα βγουν στους δρόμους της Αθήνας και θα έρθουν αντιμέτωποι με περιστατικά που θα δοκιμάσουν τις ιατρικές τους γνώσεις αλλά και τα ψυχικά τους αποθέματα.  
  
Μέσα από έρωτες, που γεννιούνται ή διαλύονται, σχέσεις που αναπτύσσονται ή κοντράρονται, αναδρομές στο παρελθόν και ένα μυστήριο που συνεχώς αποκαλύπτεται, ο δρόμος θα μεταμορφώσει τους ήρωες και θα κάνει τον Άγγελο να ξαναβρεί την πίστη του στη ζωή και στην Ιατρική.

**Επεισόδιο 29ο «Μίλα» & Επεισόδιο 30ο «Το φορτίο» [Με αγγλικούς υπότιτλους]**

Επεισόδιο 29ο «Μίλα»   
Η Άρτεμις ζητάει από τον Άγγελο απόσταση. Η Ελεάννα (Υπεύθυνη ΤΕΠ) βρίσκει τον Παύλο σε άσχημη κατάσταση και προσπαθεί να τον πείσει να λύσει το θέμα με το χέρι του. Η Νταίζη (κοπέλα του Ανδρέα Ζαφείρη) προσεγγίζει τη Λουίζα (σύζυγος του Χάρη Ζαφείρη) για να μάθει για τα σημάδια στο χέρι της, όμως η απάντησή της την μπερδεύει. Κι όσο ο Στέφος ψάχνει την Ολίβια για να ξεκαθαρίσουν τα πράγματα και η Χλόη έρχεται σε ρίξη με τον Παύλο, ο Άγγελος αποκωδικοποιεί ένα στοιχείο, που τον οδηγεί στη Λάιλα (κολλητή της Μιράντας Αλυφαντή). Ποιος μπήκε ανάμεσα στα δύο κορίτσια εκείνο το βράδυ και οδήγησε τη Μιράντα να φύγει από το πάρτι;  
  
Επεισόδιο 30ο «Το φορτίο»  
Ο Σάλβα αποφασίζει να πάρει την κατάσταση στα χέρια του και να μάθει ποιος κρύβεται πίσω από τις ουσίες, που βρέθηκαν στο ξενοδοχείο και τον οδήγησαν στη φυλακή. Ο Παύλος ξεκινάει ψυχοθεραπεία με την Ψυχολόγο της Ίασις, Κάση Σαράφη, την ώρα που η Ολίβια μιλάει στον Στέφο για πρώτη φορά μετά από καιρό, αποκαλύπτοντάς του όσα γνωρίζει. Η Νταίζη προσεγγίζει τον Ίαν Βρεττό (κολλητό του Ανδρέα Ζαφείρη) για να ζητήσει τη βοήθειά του στην υπόθεση της Λουίζας (σύζυγος του Χάρη Ζαφείρη), όμως η συνάντησή τους παίρνει άλλη τροπή. Ο Σάλβα θα ανακαλύψει ποιος του την έστησε, όμως η αλήθεια θα είναι πιο δύσκολη απ’ όσο περίμενε, ενώ ο Ίαν θα αποκαλύψει στον Άγγελο την δική του εκδοχή της ιστορίας για τη νύχτα του πάρτι.

Σκηνοθεσία: Σπύρος Μιχαλόπουλος  
Σενάριο: Τίνα Καμπίτση  
Επιμέλεια σεναρίου: Γιάννης Κώστας  
Συγγραφική ομάδα: Σελήνη Παπαγεωργίου, Νιόβη Παπαγεωργίου  
Διεύθυνση φωτογραφίας: Δημήτρης Θεοδωρίδης  
Σκηνογράφος: Εύα Πατεράκη  
Ενδυματολόγος: Δομνίκη Βασιαγέωργη  
Ηχολήπτης: Βαγγέλης Παπαδόπουλος  
Μοντέρ: Κώστας Αδρακτάς  
Σύνθεση πρωτότυπης μουσικής: Χριστίνα Κανάκη  
Βοηθός σκηνοθέτις: Ειρήνη Λουκάτου  
Casting director: Ανζελίκα Καψαμπέλη  
Οργάνωση παραγωγής: Βασίλης Διαμαντίδης  
Διεύθυνση παραγωγής: Γιώργος Μπαμπανάρας  
Παραγωγός: Σπύρος Μαυρογένης  
Εκτέλεση παραγωγής: Arcadia Media  
  
Παίζουν: Γιάννης Στάνκογλου (Αγγελος Ράπτης), Άννα-Μαρία Παπαχαραλάμπους (Ηρώ Αναγνωστοπούλου), Γιώργος Γάλλος (Παύλος Ράπτης), Λουκία Μιχαλοπούλου (Χλόη Τερζάκη), Δημοσθένης Παπαδόπουλος (Χάρης Ζαφείρης), Προμηθέας Αλειφερόπουλος (Φάνης Μαρκάτος), Σήφης Πολυζωίδης (Σάλβα Κρασσάς), Νικολέτα Κοτσαηλίδου (Άρτεμις Ζαφείρη), Νίκος Πουρσανίδης (Στέφανος Καρούζος), Μανώλης Εμμανουήλ (Αντώνης Λινάρδος, υπεύθυνος στη ΓΑΔΑ), Αρετή Τίλη (Πάττυ Stewart), Ντίνα Αβαγιανού (Αλέκα Αλυφαντή), Γιώργος Μπανταδάκης (Γρηγόρης Ζέρβας), Αντριάνα Ανδρέοβιτς (Λουίζα Ζαφείρη), Κωνσταντίνος Αρνόκουρος (Μιχάλης Αρβανίτης), Βίκη Χαλαύτρη, (Ηβη Γαλανού), Βένια Σταματιάδη (Μάρω Βρανά), Νεφέλη Παπαδερού (Ολίβια), Αλεξία Σαπρανίδου (Ελεάννα), Λάμπρος Κωνσταντέας (Ανδρέας Ζαφείρης), Άλκηστις Ζιρώ (κοπέλα του Ανδρέα Ζαφείρη), Γεωργία Σωτηριανάκου (Μιράντα Αλυφαντή), Βασιλική Διαλυνά (Αννα), Ελένη Στεργίου (Κλέλια Μενάνδρου), η μικρή Μαρία Σιαράβα (Μελίνα) κ.ά.

|  |  |
| --- | --- |
| ΨΥΧΑΓΩΓΙΑ / Ελληνική σειρά | **WEBTV** **ERTflix** |

**00:30**  |  **ΚΙ ΟΜΩΣ ΕΙΜΑΙ ΑΚΟΜΑ ΕΔΩ (ΝΕΟ ΕΠΕΙΣΟΔΙΟ)**  

«Κι όμως είμαι ακόμα εδώ» είναι ο τίτλος της ρομαντικής κωμωδίας, σε σενάριο Κωνσταντίνας Γιαχαλή-Παναγιώτη Μαντζιαφού, και σκηνοθεσία Σπύρου Ρασιδάκη, με πρωταγωνιστές τους Κατερίνα Γερονικολού και Γιάννη Τσιμιτσέλη. Η σειρά μεταδίδεται κάθε Σάββατο και Κυριακή, στις 20:00.  
  
Η ιστορία…  
  
Η Κατερίνα (Kατερίνα Γερονικολού) μεγάλωσε με την ιδέα ότι θα πεθάνει νέα από μια σπάνια αρρώστια, ακριβώς όπως η μητέρα της. Αυτή η ιδέα την έκανε υποχόνδρια, φοβική με τη ζωή και εμμονική με τον θάνατο.   
Τώρα, στα 33 της, μαθαίνει από τον Αλέξανδρο (Γιάννη Τσιμιτσέλη), διακεκριμένο νευρολόγο, ότι έχει μόνο έξι μήνες ζωής και ο φόβος της επιβεβαιώνεται. Όμως, αντί να καταρρεύσει, απελευθερώνεται. Αυτό για το οποίο προετοιμαζόταν μια ζωή είναι ξαφνικά μπροστά της και σκοπεύει να το αντιμετωπίσει, όχι απλά γενναία, αλλά και με απαράμιλλη ελαφρότητα.   
Η Κατερίνα, που μια ζωή φοβόταν τον θάνατο, τώρα ξεπερνάει μεμιάς τις αναστολές και τους αυτοπεριορισμούς της και αρχίζει, επιτέλους, να απολαμβάνει τη ζωή. Φτιάχνει μια λίστα με όλες τις πιθανές και απίθανες εμπειρίες που θέλει να ζήσει πριν πεθάνει και μία-μία τις πραγματοποιεί…  
  
Ξεχύνεται στη ζωή σαν ορμητικό ποτάμι που παρασέρνει τους πάντες γύρω της: από την οικογένειά της και την κολλητή της Κέλλυ (Ελπίδα Νικολάου) μέχρι τον άπιστο σύντροφό της Δημήτρη (Σταύρο Σβήγκο) και τον γοητευτικό γιατρό Αλέξανδρο, αυτόν που έκανε, απ’ ό,τι όλα δείχνουν, λάθος διάγνωση και πλέον προσπαθεί να μαζέψει όπως μπορεί τα ασυμμάζευτα.   
Μια τρελή πορεία ξεκινάει με σπασμένα τα φρένα και προορισμό τη χαρά της ζωής και τον απόλυτο έρωτα. Θα τα καταφέρει;   
  
Η συνέχεια επί της οθόνης!

**Eπεισόδιο**: 37

Η Κατερίνα και ο Αλέξανδρος καταλήγουν στο σπίτι στην Βάρκιζα και κάνουν έρωτα αλλά η Κατερίνα δε θέλει καμία αναφορά στο μέλλον και καμία δέσμευση. Η Νατάσα σοκαρισμένη απ’ την αποκάλυψη πως είναι αδερφή με την Κατερίνα διστάζει να της μιλήσει μέχρι που δεν μπορεί να το κρατήσει άλλο και της λέει την αλήθεια. Η Κατερίνα αρνείται να το πιστέψει. Βλέποντας την Κέλλυ στενοχωρημένη για τον Μάριο και την «νέα» της αδερφή κολλημένη με τον Αλέξανδρο, αρχίζει σοβαρά να σκέφτεται να φύγει απ’ αυτή την ερωτική εξίσωση.

Πρωταγωνιστούν: Κατερίνα Γερονικολού (Κατερίνα), Γιάννης Τσιμιτσέλης (Αλέξανδρος), Σταύρος Σβήγγος (Δημήτρης), Λαέρτης Μαλκότσης (Πέτρος), Βίβιαν Κοντομάρη (Μαρκέλλα), Σάρα Γανωτή (Ελένη), Νίκος Κασάπης (Παντελής), Έφη Γούση (Ροζαλία), Ζερόμ Καλούτα (Άγγελος), Μάρω Παπαδοπούλου (Μαρία), Ίριδα Μάρα (Νατάσα), Ελπίδα Νικολάου (Κέλλυ), Διονύσης Πιφέας (Βλάσης), Νάντια Μαργαρίτη (Λουκία) και ο Αλέξανδρος Αντωνόπουλος (Αντώνης)  
  
Σενάριο: Κωνσταντίνα Γιαχαλή, Παναγιώτης Μαντζιαφός  
Σκηνοθεσία: Σπύρος Ρασιδάκης  
Δ/νση φωτογραφίας: Παναγιώτης Βασιλάκης  
Σκηνογράφος: Κώστας Παπαγεωργίου  
Κοστούμια: Κατερίνα Παπανικολάου   
Casting: Σοφία Δημοπούλου-Φραγκίσκος Ξυδιανός  
Παραγωγοί: Διονύσης Σαμιώτης, Ναταλύ Δούκα  
Εκτέλεση Παραγωγής: Tanweer Productions

|  |  |
| --- | --- |
| ΜΟΥΣΙΚΑ | **WEBTV** **ERTflix** |

**01:30**  |  **ΜΟΥΣΙΚΟ ΚΟΥΤΙ  (E)**  

Το πιο μελωδικό «Μουσικό Κουτί» ανοίγουν, και τη φετινή σεζόν, στην ΕΡΤ1 ο Νίκος Πορτοκάλογλου και η Ρένα Μόρφη.   
  
Καλεσμένοι από διαφορετικούς μουσικούς χώρους αποκαλύπτουν την playlist της ζωής τους μέσα από απροσδόκητες συνεντεύξεις.  
  
Η ιδέα της εβδομαδιαίας εκπομπής, που δεν ακολουθεί κάποιο ξένο φορμάτ, αλλά στηρίχθηκε στη μουσική παράσταση Juke box του Νίκου Πορτοκάλογλου, έχει ως βασικό μότο «Η μουσική ενώνει», καθώς διαφορετικοί καλεσμένοι τραγουδιστές ή τραγουδοποιοί συναντιούνται κάθε φορά στο στούντιο και, μέσα από απρόσμενες ερωτήσεις-έκπληξη και μουσικά παιχνίδια, αποκαλύπτουν γνωστές και άγνωστες στιγμές της ζωής και της επαγγελματικής πορείας τους, ερμηνεύοντας και τραγούδια που κανείς δεν θα μπορούσε να φανταστεί.  
  
Παράλληλα, στην εκπομπή δίνεται βήμα σε νέους καλλιτέχνες, οι οποίοι εμφανίζονται μπροστά σε καταξιωμένους δημιουργούς, για να παρουσιάσουν τα δικά τους τραγούδια, ενώ ξεχωριστή θέση έχουν και αφιερώματα σε όλα τα είδη μουσικής, στην ελληνική παράδοση, στον κινηματογράφο, σε καλλιτέχνες του δρόμου και σε προσωπικότητες που άφησαν τη σφραγίδα τους στην ελληνική μουσική ιστορία.  
  
Το «Μουσικό κουτί» ανοίγει στην ΕΡΤ για καλλιτέχνες που δεν βλέπουμε συχνά στην τηλεόραση, για καλλιτέχνες κοινού ρεπερτορίου αλλά διαφορετικής γενιάς, που θα μας εκπλήξουν τραγουδώντας απρόσμενο ρεπερτόριο, που ανταμώνουν για πρώτη φορά ανταποκρινόμενοι στην πρόσκληση της ΕΡΤ και του Νίκου Πορτοκάλογλου και της Ρένας Μόρφη, οι οποίοι, επίσης, θα εμπλακούν σε τραγούδια πρόκληση-έκπληξη.

**Καλεσμένοι: Ελένη Δήμου, Ηλίας Κόζας και Dj Spery**   
**Eπεισόδιο**: 32

Το Μουσικό Κουτί υποδέχεται το καλοκαίρι με ένα εκρηκτικό μείγμα τραγουδιών!  
  
Οι επιτυχίες της μίας και μοναδικής Ελένης Δήμου συναντούν τους πανκ, ροκ και Balkan ήχους του Ηλία Κόζα και της Dj Spery.  
  
O Νίκος Πορτοκάλογλου και η Ρένα Μόρφη την Τετάρτη 01 Ιουνίου υποδέχονται την Ελένη Δήμου, μια από τις πιο χαρακτηριστικές φωνές του ελληνικού τραγουδιού που έχει βάλει τη σφραγίδα της στις δεκαετίες του ‘80 και του ‘90 τραγουδώντας από Γιάννη Σπανό μέχρι Ηπειρώτικα και από Λάκη Παπαδόπουλο μέχρι ρέγγε και έθνικ και τον Ηλία Κόζα, τον ανήσυχο τραγουδοποιό και ερμηνευτή που με το συγκρότημά του, τους Κόζα Μόστρα, γράφουν τη δική τους ιστορία στη μουσική. Στα decks της εκπομπής η ανατρεπτική Dj Spery, γνωστή και ως Σπυριδούλα Σταύρου!  
  
«Τα τραγούδια λένε πάντα την αλήθεια» και το Μουσικό Κουτί το αποδεικνύει για άλλη μια Τετάρτη!  
  
«Ο Γιάννης Σπανός με έβαλε στους τραγουδιστές που τους λες κλασικούς» λέει στη συνέντευξή της η αγαπημένη ερμηνεύτρια Ελένη Δήμου και θυμάται τα πρώτα της μουσικά ακούσματα «Η μητέρα μου είχε υπέροχη φωνή με νανούριζε με αμανέδες. Την ακούγανε και λέγανε: Η Λευτερίτσα νανουρίζει την κόρη της». Σταθερή αξία στα μουσικά πράγματα για περισσότερα από 40 χρόνια, έχει στο ενεργητικό της συνεργασίες με κορυφαίους συνθέτες, ενώ πολλά τραγούδια έχουν σφραγιστεί από τη μοναδική της ερμηνεία. Πνεύμα ανήσυχο και ελεύθερο πάντα, ακολούθησε το ένστικτο και την καρδιά της και όχι τις επιταγές των δισκογραφικών εταιρειών «Ψαχνόμουν πολύ γιατί ήθελα να έχω ποικίλα ακούσματα αλλά με το λαϊκό τραγούδι προσπαθούσα να διατηρήσω μια απόσταση».  
  
«Το συγκρότημα που με στιγμάτισε και μεγάλωσα μαζί του είναι οι Queen» λέει σε σχέση με τις μουσικές των παιδικών του χρόνων ο Ηλίας Κόζας που μπορεί να πειραματίστηκε σε πολλά είδη μουσικής, να πέρασε από διάφορα μουσικά γκρουπ και σκηνές της πόλης αλλά τελικά βρήκε το δρόμο του με τους KOZA MOSTRA. Η υπέροχη μπάντα του μαζί με τον αγαπημένο Αγάθωνα μάς χάρισαν την 6η θέση στην Eurovision 2013 με το «Alcohol is Free».  
  
Πρωτότυπα «παντρέματα» με εναλλακτικές ενορχηστρώσεις έρχονται από την μπάντα του Μουσικού Κουτιού στο Juke box. O ΛΕΒΕΝΤΗΣ του Μ. Θεοδωράκη συναντά την …αθάνατη ΙΤΙΑ και η ΕΡΗΝΟΥΛΑ του Δ. Μούτση το ΤΡΑΓΟΥΔΙ ΓΕΝΕΘΛΙΩΝ της Μαριανίνας Κριεζή!

Παρουσίαση: Νίκος Πορτοκάλογλου, Ρένα Μόρφη  
Σκηνοθεσία: Περικλής Βούρθης   
Αρχισυνταξία: Θεοδώρα Κωνσταντοπούλου  
Παραγωγός: Στέλιος Κοτιώνης   
Διεύθυνση φωτογραφίας: Βασίλης Μουρίκης   
Σκηνογράφος: Ράνια Γερόγιαννη   
Μουσική διεύθυνση: Γιάννης Δίσκος   
Καλλιτεχνικοί σύμβουλοι: Θωμαϊδα Πλατυπόδη – Γιώργος Αναστασίου   
Υπεύθυνος ρεπερτορίου: Νίκος Μακράκης   
Photo Credits : Μανώλης Μανούσης/ΜΑΕΜ  
Εκτέλεση παραγωγής: Foss Productions   
  
Παρουσίαση: Νίκος Πορτοκάλογλου, Ρένα Μόρφη  
μαζί τους οι μουσικοί:  
Πνευστά – Πλήκτρα / Γιάννης Δίσκος  
Βιολί – φωνητικά / Δημήτρης Καζάνης  
Κιθάρες – φωνητικά / Λάμπης Κουντουρόγιαννης  
Drums / Θανάσης Τσακιράκης  
Μπάσο – Μαντολίνο – φωνητικά / Βύρων Τσουράπης  
Πιάνο – Πλήκτρα / Στέλιος Φραγκούς

|  |  |
| --- | --- |
| ΤΑΙΝΙΕΣ | **WEBTV** |

**03:30**  |  **ΗΤΑΝ ΟΛΟΙ ΤΟΥΣ ΚΟΡΟΪΔΑ - ΕΛΛΗΝΙΚΗ ΤΑΙΝΙΑ**     
  
**Έτος παραγωγής:** 1964  
**Διάρκεια**: 80'

Σ’ ένα μακρινό χωριό ζουν ο Γιάγκος με την αδελφή του Παγώνα και τις επτά ανιψιές τους. Τα κορίτσια είναι ερωτευμένα και καυχιούνται, η καθεμιά πως ο δικός της αγαπημένος είναι ο καλύτερος του χωριού. Ο Γιάγκος, όμως, που διετέλεσε και πρόεδρος, δεν θέλει να τις παντρέψει, χωρίς προηγουμένως να έχει παντρευτεί η Παγώνα. Η άφιξη στο χωριό ενός Ελληνοαμερικανού που παθαίνει ατύχημα και μεταφέρεται σπίτι τους, και η νυχτερινή συνάντηση μίας από τις ανιψιές με τον αγαπημένο της –η οποία πηγαίνει στο ραντεβού φορώντας τα παπούτσια της θείας της, ενώ ο νέος το καπέλο του Αμερικανού–, στέκονται αφορμή για να τακτοποιηθούν άπαντα τα ζητήματα.

Κωμωδία, παραγωγής 1964.  
Σκηνοθεσία: Χρήστος Αποστόλου.  
Σενάριο: Χρήστος Αποστόλου.  
Διεύθυνση φωτογραφίας: Γιάννης Ασπιώτης.  
Μουσική: Γιώργος Κατσαρός.  
Παίζουν: Βασίλης Αυλωνίτης, Γεωργία Βασιλειάδου, Νίκος Ρίζος, Γιάννης Φέρμης, Τάσος Γιαννόπουλος, Θανάσης Μυλωνάς, Περικλής Χριστοφορίδης, Κία Μπόζου, Νικήτας Πλατής, Τόλης Βοσκόπουλος, Τάκης Χριστοφορίδης, Νάσος Κεδράκας, Βαγγέλης Πλοιός, Ιωάννα Μουρούζη, Τερέζα Βλαντή, Μιρέλλα Κώνστα, Νενέλλα Κακαλέτρη, Φανή Ντορέ

**ΠΡΟΓΡΑΜΜΑ  ΚΥΡΙΑΚΗΣ  05/06/2022**

|  |  |
| --- | --- |
| ΝΤΟΚΙΜΑΝΤΕΡ / Πολιτισμός | **WEBTV** **ERTflix** |

**05:00**  |  **ΜΟΝΟΓΡΑΜΜΑ (2022) (ΝΕΟΣ ΚΥΚΛΟΣ)**     
  
**Έτος παραγωγής:** 2022

40 ΧΡΟΝΙΑ...  
  
Ο νέος κύκλος της εκπομπής ΜΟΝΟΓΡΑΜΜΑ ξεκινάει την Τρίτη 31 Μαΐου στην ΕΡΤ2.   
Η εκπομπή γιόρτασε φέτος τα 40 χρόνια δημιουργικής παρουσίας στη Δημόσια Τηλεόραση, καταγράφοντας τα πρόσωπα που αντιπροσωπεύουν και σφραγίζουν τον πολιτισμό μας. Δημιούργησε έτσι ένα πολύτιμο «Εθνικό Αρχείο» όπως το χαρακτήρισε το σύνολο του Τύπου.  
  
Μια εκπομπή σταθμός στα πολιτιστικά δρώμενα του τόπου μας, που δεν κουράστηκε στιγμή μετά από τόσα χρόνια, αντίθετα πλούτισε σε εμπειρίες και γνώση.  
  
Ατέλειωτες ώρες δουλειάς, έρευνας, μελέτης και βασάνου πίσω από κάθε πρόσωπο που καταγράφεται και παρουσιάζεται στην οθόνη της ΕΡΤ2. Πρόσωπα που σηματοδότησαν με την παρουσία και το έργο τους την πνευματική, πολιτιστική και καλλιτεχνική πορεία του τόπου μας.  
  
Πρόσωπα που δημιούργησαν πολιτισμό, που έφεραν εντός τους πολιτισμό και εξύψωσαν με αυτό το «μικρό πέτρινο ακρωτήρι στη Μεσόγειο» όπως είπε ο Γιώργος Σεφέρης «που δεν έχει άλλο αγαθό παρά τον αγώνα του λαού του, τη θάλασσα, και το φως του ήλιου...»  
  
«Εθνικό αρχείο» έχει χαρακτηριστεί από το σύνολο του Τύπου και για πρώτη φορά το 2012 η Ακαδημία Αθηνών αναγνώρισε και βράβευσε οπτικοακουστικό έργο, απονέμοντας στους δημιουργούς παραγωγούς και σκηνοθέτες Γιώργο και Ηρώ Σγουράκη το Βραβείο της Ακαδημίας Αθηνών για το σύνολο του έργου τους και ιδίως για το «Μονόγραμμα» με το σκεπτικό ότι: «…οι βιογραφικές τους εκπομπές αποτελούν πολύτιμη προσωπογραφία Ελλήνων που έδρασαν στο παρελθόν αλλά και στην εποχή μας και δημιούργησαν, όπως χαρακτηρίστηκε, έργο “για τις επόμενες γενεές”».  
  
Η ιδέα της δημιουργίας ήταν του παραγωγού - σκηνοθέτη Γιώργου Σγουράκη, όταν ερευνώντας, διαπίστωσε ότι δεν υπάρχει ουδεμία καταγραφή της Ιστορίας των ανθρώπων του πολιτισμού μας, παρά αποσπασματικές καταγραφές. Επιθυμούσε να καταγράψει με αυτοβιογραφική μορφή τη ζωή, το έργο και η στάση ζωής των προσώπων, έτσι ώστε να μην υπάρχει κανενός είδους παρέμβαση και να διατηρηθεί ατόφιο το κινηματογραφικό ντοκουμέντο.  
  
Άνθρωποι της διανόησης και Τέχνης καταγράφτηκαν και καταγράφονται ανελλιπώς στο Μονόγραμμα. Άνθρωποι που ομνύουν και υπηρετούν τις Εννέα Μούσες, κάτω από τον «νοητό ήλιο της Δικαιοσύνης και τη Μυρσίνη τη Δοξαστική…» για να θυμηθούμε και τον Οδυσσέα Ελύτη ο οποίος έδωσε και το όνομα της εκπομπής στον Γιώργο Σγουράκη. Για να αποδειχτεί ότι ναι, προάγεται ακόμα ο πολιτισμός στην Ελλάδα, η νοητή γραμμή που μας συνδέει με την πολιτιστική μας κληρονομιά ουδέποτε έχει κοπεί.  
  
Σε κάθε εκπομπή ο/η αυτοβιογραφούμενος/η οριοθετεί το πλαίσιο της ταινίας η οποία γίνεται γι' αυτόν. Στη συνέχεια με τη συνεργασία τους καθορίζεται η δομή και ο χαρακτήρας της όλης παρουσίασης. Μελετούμε αρχικά όλα τα υπάρχοντα βιογραφικά στοιχεία, παρακολουθούμε την εμπεριστατωμένη τεκμηρίωση του έργου του προσώπου το οποίο καταγράφουμε, ανατρέχουμε στα δημοσιεύματα και στις συνεντεύξεις που το αφορούν και μετά από πολύμηνη πολλές φορές προεργασία ολοκληρώνουμε την τηλεοπτική μας καταγραφή.  
  
Το σήμα της σειράς είναι ακριβές αντίγραφο από τον σπάνιο σφραγιδόλιθο που υπάρχει στο Βρετανικό Μουσείο και χρονολογείται στον τέταρτο ως τον τρίτο αιώνα π.Χ. και είναι από καφετί αχάτη.  
  
Τέσσερα γράμματα συνθέτουν και έχουν συνδυαστεί σε μονόγραμμα. Τα γράμματα αυτά είναι το Υ, Β, Ω και Ε. Πρέπει να σημειωθεί ότι είναι πολύ σπάνιοι οι σφραγιδόλιθοι με συνδυασμούς γραμμάτων, όπως αυτός που έχει γίνει το χαρακτηριστικό σήμα της τηλεοπτικής σειράς.  
  
Το χαρακτηριστικό μουσικό σήμα που συνοδεύει τον γραμμικό αρχικό σχηματισμό του σήματος με την σύνθεση των γραμμάτων του σφραγιδόλιθου, είναι δημιουργία του συνθέτη Βασίλη Δημητρίου.  
  
Μέχρι σήμερα έχουν καταγραφεί περίπου 400 πρόσωπα και θεωρούμε ως πολύ χαρακτηριστικό, στην αντίληψη της δημιουργίας της σειράς, το ευρύ φάσμα ειδικοτήτων των αυτοβιογραφουμένων, που σχεδόν καλύπτουν όλους τους επιστημονικούς, καλλιτεχνικούς και κοινωνικούς χώρους με τις ακόλουθες ειδικότητες: αρχαιολόγοι, αρχιτέκτονες, αστροφυσικοί, βαρύτονοι, βιολονίστες, βυζαντινολόγοι, γελοιογράφοι, γεωλόγοι, γλωσσολόγοι, γλύπτες, δημοσιογράφοι, διαστημικοί επιστήμονες, διευθυντές ορχήστρας, δικαστικοί, δικηγόροι, εγκληματολόγοι, εθνομουσικολόγοι, εκδότες, εκφωνητές ραδιοφωνίας, ελληνιστές, ενδυματολόγοι, ερευνητές, ζωγράφοι, ηθοποιοί, θεατρολόγοι, θέατρο σκιών, ιατροί, ιερωμένοι, ιμπρεσάριοι, ιστορικοί, ιστοριοδίφες, καθηγητές πανεπιστημίων, κεραμιστές, κιθαρίστες, κινηματογραφιστές, κοινωνιολόγοι, κριτικοί λογοτεχνίας, κριτικοί τέχνης, λαϊκοί οργανοπαίκτες, λαογράφοι, λογοτέχνες, μαθηματικοί, μεταφραστές, μουσικολόγοι, οικονομολόγοι, παιδαγωγοί, πιανίστες, ποιητές, πολεοδόμοι, πολιτικοί, σεισμολόγοι, σεναριογράφοι, σκηνοθέτες, σκηνογράφοι, σκιτσογράφοι, σπηλαιολόγοι, στιχουργοί, στρατηγοί, συγγραφείς, συλλέκτες, συνθέτες, συνταγματολόγοι, συντηρητές αρχαιοτήτων και εικόνων, τραγουδιστές, χαράκτες, φιλέλληνες, φιλόλογοι, φιλόσοφοι, φυσικοί, φωτογράφοι, χορογράφοι, χρονογράφοι, ψυχίατροι.

**«Σοφία Ζαραμπούκα (ζωγράφος-συγγραφέας)»**   
**Eπεισόδιο**: 1

Η Σοφία Ζαραμπούκα, αυτοβιογραφείται στο Μονόγραμμα αυτής της εβδομάδας.   
  
Η ταλαντούχος συγγραφέας και εικονογράφος έφερε ένα νέο αέρα στο εικονογραφημένο βιβλίο. Γενιές παιδιών ταύτισαν τα παιδικά τους διαβάσματα με το όνομά της καθώς και τις υπέροχες, φωτεινές ζωγραφιές της.  
  
Γεννήθηκε στην Αθήνα, από μητέρα Βενετσιάνα και πατέρα Κωνσταντινουπολίτη!  
Μυθιστορηματικός συνδυασμός που, όμως, δεν λειτούργησε και σύντομα οι γονείς χώρισαν. Έδωσε εξετάσεις για το Αμερικανικό Κολέγιο και παρ' όλο που ήταν δυσλεκτική, επελέγη αφού αντί να γράψει …ζωγράφισε τις απαντήσεις στον διαγωνισμό.  
  
Είχε φίλη και συμμαθήτρια τη Μάγια Λυμπεροπούλου. «Μια εξαιρετική-εξαιρετική κοπέλα, με ένα ήθος απίστευτο, με ένα πάθος για το θέατρο» λέει.  
  
Έδωσαν μαζί εξετάσεις στη Σχολή του Καρόλου Κουν και πέτυχαν. Ο πατέρας της διαφωνούσε και την προέτρεπε να γίνει αρχιτέκτονας. Και όταν αυτός πέθανε ξαφνικά, μπήκε θέμα επιβίωσης.  
  
Βρέθηκε να εργάζεται στο «υπέροχο γραφείο Δοξιάδη» τότε. Με εξαιρετικούς αρχιτέκτονες, με σχέδια, με όνειρα, με υπέροχους καλλιτέχνες που μπαινοβγαίνανε. Εκεί γνώρισε τον Τσαρούχη, τον Πικιώνη, γνώρισε ένα σωρό σπουδαίους ανθρώπους και έζησε σε έναν πάρα πολύ δημιουργικό κόσμο.  
  
Με υποτροφία του Δοξιάδη έφυγε για την Αμερική όπου βρέθηκε στο γραφείο Δοξιάδη της Αμερικής να εργάζεται ορισμένες ώρες, και να φοιτά στο πανεπιστήμιο.  
  
«Στην Αμερική συνειδητοποίησα ότι ήξερα κάτι περισσότερο. Επειδή είχα την τύχη να έχω δασκάλους που ήταν πολύ μπροστά. Είχα την τύχη να έχω ήδη γνωρίσει τον Γιάννη τον Τσαρούχη.»  
  
Επιστρέφοντας στην Ελλάδα εργάστηκε στις εκδόσεις του Γραφείου Δοξιάδη, δίδαξε αισθητική του εντύπου στο Αθηναϊκό Τεχνολογικό Ινστιτούτο και σχεδίασε σκηνικά και κοστούμια για το Θέατρο Τέχνης.  
  
Έγραψε το πρώτο της βιβλίο «Στο δάσος» κατά την περίοδο της δικτατορίας (1967-74) εξηγώντας στα παιδιά τι σημαίνει αυτή η λέξη. Εκδόθηκε από τη Νανά Καλλιανέση το 1975, λίγους μήνες μετά την πτώση της Χούντας και είναι ένα αλληγορικό παραμύθι με θέμα τη δικτατορία. Για το βιβλίο αυτό πήρε τιμητική διάκριση από την επιτροπή του Βραβείου Άντερσεν.  
  
Έγινε περισσότερο γνωστή μέσα απ' τις διασκευές της σε αρχαία κείμενα όπως Αριστοφάνης, Ομήρου Οδύσσεια και Ομήρου Ιλιάδα, Ορέστεια και Μυθολογία.  
  
Έχει γράψει πάνω από 80 έργα και πολλά από αυτά έχουν μεταφραστεί σε αγγλικά, γαλλικά, ιταλικά, τούρκικα, ισπανικά, καταλανικά, γερμανικά, νορβηγικά, ουγγρικά, δανέζικα, σουηδικά, σέρβικα, αλβανικά και ιαπωνικά!  
  
Οι εικονογραφήσεις της έχουν εκτεθεί διεθνώς και υπάρχουν σε πολλές μουσειακές συλλογές.

Παραγωγός: Γιώργος Σγουράκης   
Σκηνοθεσία: Χρίστος Ακρίδας   
Δημοσιογραφική επιμέλεια: Ιωάννα Κολοβού, Αντώνης Εμιρζάς   
Φωτογραφία: Λάμπρος Γόβατζης   
Ηχοληψία: Νίκος Παναγοηλιόπουλος   
Μοντάζ: Αλέξανδρος Μπίσυλλας   
Διεύθυνση παραγωγής: Στέλιος Σγουράκης

|  |  |
| --- | --- |
| ΝΤΟΚΙΜΑΝΤΕΡ / Ταξίδια | **WEBTV** **ERTflix** |

**05:30**  |  **ΚΥΡΙΑΚΗ ΣΤΟ ΧΩΡΙΟ ΞΑΝΑ (ΝΕΟ ΕΠΕΙΣΟΔΙΟ)**     
  
Β' ΚΥΚΛΟΣ   
  
**Έτος παραγωγής:** 2022

Ταξιδιωτική εκπομπή παραγωγής ΕΡΤ3 έτους 2022  
«Κυριακή στο χωριό ξανά»: ολοκαίνουργια ιδέα πάνω στην παραδοσιακή εκπομπή. Πρωταγωνιστής παραμένει το «χωριό», οι άνθρωποι που το κατοικούν, οι ζωές τους, ο τρόπος που αναπαράγουν στην καθημερινότητα τους τις συνήθειες και τις παραδόσεις τους, όλα όσα έχουν πετύχει μέσα στο χρόνο κι όλα όσα ονειρεύονται. Οι ένδοξες στιγμές αλλά και οι ζόρικες, τα ήθη και τα έθιμα, τα τραγούδια και τα γλέντια, η σχέση με το φυσικό περιβάλλον και ο τρόπος που αυτό επιδρά στην οικονομία του τόπου και στις ψυχές των κατοίκων. Το χωριό δεν είναι μόνο μια ρομαντική άποψη ζωής, είναι ένα ζωντανό κύτταρο που προσαρμόζεται στις νέες συνθήκες. Με φαντασία, ευρηματικότητα, χιούμορ, υψηλή αισθητική, συγκίνηση και με μια σύγχρονη τηλεοπτική γλώσσα ανιχνεύουμε και καταγράφουμε τη σχέση του παλιού με το νέο, από το χθες ως το αύριο κι από τη μία άκρη της Ελλάδας ως την άλλη.

**«Καρυά Αργολίδας»**   
**Eπεισόδιο**: 8

Κυριακή στο χωριό ξανά. Κυριακή στην Καρυά Αργολίδας. Ο αέρας μοσχοβολάει πορτοκάλι, που είναι ένα από τα βασικά μεγέθη της ντόπιας οικονομίας. Μέσα στους πορτοκαλεώνες ο Κωστής συναντά τους αγρότες της περιοχής και κουβεντιάζει μαζί τους για τη ζωή τους. Οι νοικοκυρές του χωριού μάς καλωσορίζουν ανοιχτόκαρδα με πεντανόστιμες συνταγές, θύμησες, τραγούδια και ποιήματα αφιερωμένα στον λατρευτό τους τόπο. Παρακολουθούμε την καθημερινότητα των κατοίκων και συζητάμε μαζί τους για τα θρυλικά πανηγύρια που αναβιώνουν στην κεντρική πλατεία του χωριού, όπου οι Καρυώτες και οι Καρυώτισσες μας προτρέπουν σε μια ακόμα απίθανη γιορτή, αναδεικνύοντας το δυναμισμό και το πάθος τους. Στην ενότητα «Δύο άνθρωποι, δύο εποχές», ο Κωστής, μπροστά σε μία από τις πολλές βρύσες του χωριού, συναντά τον μπάρμπα Γιάννη και τον Παναγιώτη, κι ακούει τις ιστορίες τους για την Καρυά του χθες και του σήμερα. Με τον Γιώργο, που είναι η επόμενη γενιά στο τοπικό τυροκομείο φτιάχνουν μυζήθρα και ανθότυρο. Και με τον Σωτήρη, ανηφορίζουν στα ορεινά της Αργολίδας, στο χιονισμένο Αρτεμίσιο όρος, όπου γίνεται κάθε χρόνο αγώνες ορεινού τρεξίματος μέσα σ’ ένα τοπίο γεμάτο θρύλους και μύθους.

Παρουσίαση: Κωστής Ζαφειράκης  
Σενάριο-Αρχισυνταξία: Κωστής Ζαφειράκης Σκηνοθεσία: Κώστας Αυγέρης Διεύθυνση Φωτογραφίας: Διονύσης Πετρουτσόπουλος Οπερατέρ: Διονύσης Πετρουτσόπουλος, Μάκης Πεσκελίδης, Γιώργος Κόγιας, Κώστας Αυγέρης Εναέριες λήψεις: Γιώργος Κόγιας Ήχος: Τάσος Καραδέδος Μίξη ήχου: Ηλίας Σταμπουλής Σχεδιασμός γραφικών: Θανάσης Γεωργίου Μοντάζ-post production: Βαγγέλης Μολυβιάτης Creative Producer: Γιούλη Παπαοικονόμου Οργάνωση Παραγωγής: Χριστίνα Γκωλέκα Β. Αρχισυντάκτη: Χρύσα Σιμώνη

|  |  |
| --- | --- |
| ΝΤΟΚΙΜΑΝΤΕΡ / Ιστορία | **WEBTV** **ERTflix** |

**07:00**  |  **ΤΑ ΟΡΦΑΝΑ ΤΟΥ 1821: ΙΣΤΟΡΙΕΣ ΑΜΕΡΙΚΑΝΙΚΟΥ ΦΙΛΕΛΛΗΝΙΣΜΟΥ  (E)**     
  
**Έτος παραγωγής:** 2021

Η σειρά ντοκιμαντέρ «Τα ορφανά του 1821: Ιστορίες Αμερικανικού Φιλελληνισμού» φιλοδοξεί να φωτίσει μια λιγότερο γνωστή πλευρά της Ελληνικής Επανάστασης και να μιλήσει για την κληρονομιά των ορφανών Ελληνόπουλων, αλλά και την ιστορία των απογόνων τους έως σήμερα.  
  
Η Παλιγγενεσία του 1821 και ο Αμερικάνικος Φιλελληνισμός συνθέτουν τον καμβά επάνω στον οποίο εξελίσσεται η τρικυμιώδης ζωή των ορφανών Ελληνόπουλων, που μεταφέρθηκαν σε αμερικανικές πόλεις, ανατράφηκαν με φροντίδα και σπούδασαν με επιτυχία.   
  
Πολλά απ’ αυτά, μεγαλώνοντας, εξελίχθηκαν σε ένα από τα πρώτα κύτταρα της ελληνικής κοινότητας στις ΗΠΑ. Η περίπτωσή τους αποτελεί έναν ακόμη κρίκο που συνδέει άρρηκτα τους δύο λαούς, τον ελληνικό και τον αμερικανικό.  
  
Πρόκειται για μία εν πολλοίς αδιερεύνητη υπόθεση με βαθύτατο ανθρωπιστικό, ιδεολογικό και πολιτικό πρόσημο και για τις δύο χώρες, υπό την επιστημονική επιμέλεια των καθηγητών Ιάκωβου Μιχαηλίδη και Μανώλη Παράσχου.   
  
Για την υλοποίηση της σειράς απαιτήθηκε πολύχρονη έρευνα σε ελληνικά και αμερικανικά αρχεία καθώς και ενδελεχής μελέτη της υπάρχουσας βιβλιογραφίας  
  
Με γυρίσματα στην ηπειρωτική, νησιωτική Ελλάδα (Πελοπόννησος, Μακεδονία, Ήπειρος, Νότιο και Βόρειο Αιγαίο κ.α.), σε πολιτείες της Βόρειας Αμερικής (Βοστώνη, Βιρτζίνια, Ουάσιγκτον, Κονέκτικατ), σε ευρωπαϊκές πόλεις (Παρίσι, Βενετία), καθώς και στην Βαλκανική (Ιάσιο, Κωνσταντινούπολη), τα έντεκα επεισόδια διανθίζονται με τον λόγο διακεκριμένων ιστορικών, επιστημόνων.   
  
Με πλούσιο αρχειακό υλικό, με συνεντεύξεις Αμερικανών αξιωματούχων (Δουκάκης, Μαλόνι, Πάιατ κ.ά.), η σειρά επιθυμεί να συνδέσει τον αγώνα για τη γέννηση και σύστασή του ελληνικού κράτους, με τις προσωπικές ιστορίες των ορφανών του 1821.

**«Στην κορυφή του Αμερικανικού Ναυτικού»**   
**Eπεισόδιο**: 8

Στο όγδοο επεισόδιο της σειράς ντοκιμαντέρ «Τα ορφανά του 1821: Ιστορίες Αμερικανικού Φιλελληνισμού», το αμερικανικό ναυτικό, σανίδα σωτηρίας για πολλά βασανισμένα Ελληνόπουλα, γίνεται και η νέα οικογένεια που τους προσφέρει μια σημαντική καριέρα.   
  
Γόνος ονομαστής οικογένειας της Χίου, ο Γεώργιος Καλβοκορέσης επιβιβάζεται μαζί με άλλα Ελληνόπουλα στο αμερικανικό μπρίκι "Μαργαρίτα" από τη Σμύρνη με προορισμό τη Βαλτιμόρη.  
  
Εκεί, ο πλοίαρχος Άλντεν Πάρτριτζ από το Νόργουιτς του Βέρμοντ υιοθετεί τον μικρό Καλβοκορέση και τον στέλνει στη δική του Στρατιωτική Ακαδημία.  
  
Ο νεαρός Χιώτης υπηρετεί το αμερικανικό πολεμικό ναυτικό ανεβαίνοντας τα σκαλοπάτια της στρατιωτικής ιεραρχίας.   
Λαμβάνει μέρος στον Αμερικανικό Εμφύλιο Πόλεμο, ενώ συμμετέχει και σε μία από τις μεγαλύτερες εξερευνητικές αποστολές που πραγματοποίησαν ποτέ οι ΗΠΑ.   
  
Η συνταξιοδότηση του Τζωρτζ Μουζάλας Κολβοκορέσης έρχεται ως το επιστέγασμα μιας λαμπρής καριέρας, ωστόσο τον Ιούνιο του 1872 πέφτει θύμα ληστείας και κατόπιν δολοφονείται στο Μπρίτζπορτ.   
  
Το όνομά του επιζεί μέχρι σήμερα· το νησί Κολβοκορέσης, στα νησιά Φίτζι, το Πέρασμα Κόλβος, στο Πάτζετ Σάουντ της Ουάσινγκτον, καθώς και ένα συγκρότημα βράχων φρόντισαν για την υστεροφημία του.  
  
Με γυρίσματα στο Κονέκτικατ, στο Litchfield Historical Society, στο Nόρφολκ, και συνεντεύξεις απογόνων και επιστημόνων, γνωρίζουμε τη συναρπαστική ζωή του νεαρού Χιώτη που έμεινε για πάντα στις ένδοξες σελίδες της παγκόσμιας ιστορίας.

Επιστημονική επιμέλεια: Ιάκωβος Μιχαηλίδης/ Μανώλης Παράσχος  
Σκηνοθεσία: Δημήτρης Ζησόπουλος  
Παραγωγοί: Πέτρος Αδαμαντίδης, Νίκος Βερβερίδης

|  |  |
| --- | --- |
| ΕΚΚΛΗΣΙΑΣΤΙΚΑ / Λειτουργία | **WEBTV** |

**08:00**  |  **ΑΡΧΙΕΡΑΤΙΚΗ ΘΕΙΑ ΛΕΙΤΟΥΡΓΙΑ**   
  
**Απευθείας μετάδοση από την Ιερά Μονή Αγίων Πατέρων - Ιερά Μητρόπολη Νίκαιας**

|  |  |
| --- | --- |
| ΝΤΟΚΙΜΑΝΤΕΡ | **WEBTV** **ERTflix** |

**11:00**  |  **ΑΠΟ ΠΕΤΡΑ ΚΑΙ ΧΡΟΝΟ (2022-2023) (ΝΕΟ ΕΠΕΙΣΟΔΙΟ)**  

Τα νέα επεισόδια της σειράς ντοκιμαντέρ με γενικό τίτλο «ΑΠΟ ΠΕΤΡΑ ΚΑΙ ΧΡΟΝΟ» έχουν ιδιαίτερη και ποικίλη θεματολογία.  
  
Σκοπός της σειράς είναι η ανίχνευση και καταγραφή των ξεχωριστών ιστορικών, αισθητικών και ατμοσφαιρικών στοιχείων, τόπων, μνημείων και ανθρώπων.  
  
Προσπαθεί να φωτίσει την αθέατη πλευρά και εν τέλει να ψυχαγωγήσει δημιουργικά.  
  
Μουσεία μοναδικά, συνοικίες, δρόμοι βγαλμένοι από τη ρίζα του χρόνου, μνημεία διαχρονικά, μα πάνω απ’ όλα άνθρωποι ξεχωριστοί που συνυπάρχουν μ’ αυτά, αποτελούν ένα μωσαϊκό πραγμάτων στο πέρασμα του χρόνου.  
  
Τα νέα επεισόδια επισκέπτονται μοναδικά Μουσεία της Αθήνας, με την συντροφιά εξειδικευμένων επιστημόνων, ταξιδεύουν στη Μακεδονία, στην Πελοπόννησο και αλλού.

**«Εστίες Ιστορίας και Παράδοσης»**   
**Eπεισόδιο**: 6

Το Μουσείο Λαϊκής Τέχνης και Παράδοσης «Αγγελική Χατζημιχάλη» στεγάζεται σε ένα κτίριο-μνημείο της νεότερης αστικής αρχιτεκτονικής του μεσοπολέμου.  
  
Πρόκειται για κτίριο, το οποίο στέγασε την οικογένεια της Αγγελικής Χατζημιχάλη και φιλοξένησε ανθρώπους της τέχνης, της επιστήμης, των γραμμάτων (Κ. Παλαμάς, Αγγ. Σικελιανός, Π. Δέλτα, Δ. Πικιώνης, κ.α.), αλλά και απλούς τεχνίτες και ανυφάντρες της ελληνικής υπαίθρου.  
  
Η κατασκευή του κτιρίου ξεκίνησε το 1924 και ολοκληρώθηκε το 1929, σε σχέδια του σπουδαίου Μακεδόνα αρχιτέκτονα Αριστοτέλη Ζάχου (Καστοριά 1871-Αθήνα 1939), τον οποίο επέλεξε η Αγγελική Χατζημιχάλη, ενώ για τον εσωτερικό διάκοσμο εμπιστεύτηκε τον λαϊκό τεχνίτη Νικόλαο Θωμόπουλο, που φιλοτέχνησε τις ξυλόγλυπτες κατασκευές, εμπνευσμένες από εικόνες της ελληνικής λαϊκής παράδοσης.  
  
Από το 1981, το σπίτι λειτουργεί ως Μουσείο όπου, εκτός από τον βασικό του εξοπλισμό όταν λειτουργούσε ως κανονικό σπίτι, δηλαδή έπιπλα, γραφείο και προσωπικά αντικείμενα, βραβεία και μετάλλια που ανήκαν στην Αγγελική Χατζημιχάλη, διαθέτει έργα ξυλογλυπτικής, μεταλλοτεχνίας, αγγειοπλαστικής, παραδοσιακές φορεσιές, κεντήματα και χαλιά φτιαγμένα σε αργαλειούς, τα περισσότερα εκ των οποίων ανήκουν στην Ελληνική Λαογραφική Εταιρεία ενώ άλλα προέρχονται από δωρεές ιδιωτών.   
  
Το Εβραϊκό Μουσείο Ελλάδας είναι ιστορικό-λαογραφικό, αφιερωμένο στην έρευνα του πολιτισμού της ζωής των Ελλήνων Εβραίων, που ζουν στην Ελλάδα εδώ και 2.300 χρόνια.   
  
Στεγάζεται στο αναστηλωμένο τετραώροφο νεοκλασικό κτίριο της οδού Νίκης, στο κέντρο της Αθήνας. Το διατηρητέο νεοκλασικό κτίριο, διατηρεί ανέπαφη την εξωτερική του όψη, ενώ το εσωτερικό του ανακατασκευάστηκε πλήρως, για να καλύψει τις ανάγκες ενός σύγχρονου μουσείου.   
Έχει τέσσερις ορόφους, οι τρεις από τους οποίους χωρίζονται σε τρία ανισόπεδα επιμέρους επίπεδα. Όλα τα επίπεδα διαρθρώνονται ακτινωτά γύρω από ένα κεντρικό οκταγωνικό οπαίο, το οποίο εκτείνεται από το υπόγειο του κτηρίου μέχρι το μικρό δώμα.   
  
Η θεματολογική ανάπτυξη της μόνιμης έκθεσης του Μουσείου ακολουθεί την περιέλιξη αυτού του οκταγωνικού άξονα, καθώς τα αρχιτεκτονικά επίπεδα ορίζουν και τα εκθεσιακά.   
  
Το Μουσείο φιλοξενεί 11.000 εκθέματα σπάνια θρησκευτικά και οικιακά αντικείμενα και αρχεία, αποκλειστικά προερχόμενα από την ιστορική πορεία και παράδοση των Ελλήνων Εβραίων.

Σενάριο-Σκηνοθεσία: Ηλίας Ιωσηφίδης  
Κείμενα-Παρουσίαση-Αφήγηση: Λευτέρης Ελευθεριάδης  
Διεύθυνση Φωτογραφίας: Δημήτρης Μαυροφοράκης  
Πρωτότυπη Μουσική: Γιώργος Ιωσηφίδης  
Μοντάζ: Χάρης Μαυροφοράκης   
Διεύθυνση Παραγωγής: Έφη Κοροσίδου  
Εκτέλεση Παραγωγής: FADE IN PRODUCTIONS

|  |  |
| --- | --- |
| ΨΥΧΑΓΩΓΙΑ / Εκπομπή | **WEBTV** **ERTflix** |

**11:30**  |  **VAN LIFE - Η ΖΩΗ ΕΞΩ  (E)**     
  
**Έτος παραγωγής:** 2021

Το VAN LIFE είναι μια πρωτότυπη σειρά 8 επεισοδίων που καταγράφει τις περιπέτειες μιας ομάδας νέων ανθρώπων, οι οποίοι αποφασίζουν να γυρίσουν την Ελλάδα με ένα βαν και να κάνουν τα αγαπημένα τους αθλήματα στη φύση.   
  
Συναρπαστικοί προορισμοί, δράση, ανατροπές και σχέσεις που δοκιμάζονται σε φιλίες που δυναμώνουν, όλα καταγράφονται με χιουμοριστική διάθεση δημιουργώντας μια σειρά εκπομπών, νεανική, ανάλαφρη και κωμική, με φόντο το active lifestyle των vanlifers.   
  
Σε κάθε επεισόδιο του VAN LIFE, ο πρωταθλητής στην ποδηλασία βουνού Γιάννης Κορφιάτης, μαζί με την παρέα του, το κινηματογραφικό συνεργείο δηλαδή, καλεί διαφορετικούς χαρακτήρες, λάτρεις ενός extreme sport, να ταξιδέψουν μαζί τους με ένα διαμορφωμένο σαν μικρό σπίτι όχημα.   
  
Όλοι μαζί, δοκιμάζουν κάθε φορά ένα νέο άθλημα, ανακαλύπτουν τις τοπικές κοινότητες και τους ανθρώπους τους, εξερευνούν το φυσικό περιβάλλον που θα παρκάρουν το «σπίτι» τους και απολαμβάνουν την περιπέτεια αλλά και τη χαλάρωση σε μία από τις ομορφότερες χώρες του κόσμου, αυτή που τώρα θα γίνει η αυλή του «σπιτιού» τους, την Ελλάδα.

**«Ηράκλειο Κρήτης»**   
**Eπεισόδιο**: 13

Το van ανάβει την μηχανή του και ταξιδεύει με προορισμό το Ηράκλειο Κρήτης.   
  
Καλεσμένοι; Ο δικός μας Μάνος Αρμουτάκης και ο φίλος του, Νίκος Καλατζάκης, για ένα επεισόδιο deep water solo.   
  
Η ομάδα κατευθύνεται προς τους Καλούς Λιμένες για να κατασκηνώσουν με το van.   
  
Ένα νέο μέλος μπαίνει στην ομάδα, ο Μπλεδάκης ο Αρκουδάκης, ένας γνήσιος αναρριχητής.   
  
Οι van lifers κατευθύνονται προς το Αγιοφάραγγο, για να μάθουν την κινησιολογία της αναρρίχησης.   
  
Έτοιμοι με γνώσεις, φοράνε τον μοναδικό εξοπλισμό που χρειάζεται για το deep water solo, τα παπούτσια αναρρίχησης και ανεβαίνουν σε ένα μεγάλο φουσκωτό sup για να προσεγγίσουν τα βράχια.   
  
Το σημείο είναι αρκετά δύσκολο για αναρρίχηση χωρίς σκοινιά, η θάλασσα έχει κύμα και δυσκολεύει την προσέγγιση του sup προς τα βράχια.   
  
Θα καταφέρει το sup να φτάσει κοντά στα βράχια, για να κάνουν αναρρίχηση και βουτιές από τα τριάντα μέτρα;

Ιδέα – Σενάριο - Σκηνοθεσία: Δήμητρα Μπαμπαδήμα  
Παρουσίαση: Γιάννης Κορφιάτης  
Αρχισυνταξία: Ελένη Λαζαρίδη  
Διεύθυνση Φωτογραφίας: Θέμης Λαμπρίδης & Μάνος Αρμουτάκης  
Ηχοληψία: Χρήστος Σακελλαρίου  
Μοντάζ: Δημήτρης Λίτσας  
Διεύθυνση Παραγωγής: Κώστας Ντεκουμές  
Εκτέλεση & Οργάνωση Παραγωγής: Φωτεινή Οικονομοπούλου  
Εκτέλεση Παραγωγής: OHMYDOG PRODUCTIONS

|  |  |
| --- | --- |
| ΕΝΗΜΕΡΩΣΗ / Ειδήσεις | **WEBTV** **ERTflix** |

**12:00**  |  **ΕΙΔΗΣΕΙΣ - ΑΘΛΗΤΙΚΑ - ΚΑΙΡΟΣ**

|  |  |
| --- | --- |
| ΜΟΥΣΙΚΑ / Παράδοση | **WEBTV** **ERTflix** |

**13:00**  |  **ΤΟ ΑΛΑΤΙ ΤΗΣ ΓΗΣ  (E)**  

Σειρά εκπομπών για την ελληνική μουσική παράδοση.  
Στόχος τους είναι να καταγράψουν και να προβάλουν στο πλατύ κοινό τον πλούτο, την ποικιλία και την εκφραστικότητα της μουσικής μας κληρονομιάς, μέσα από τα τοπικά μουσικά ιδιώματα αλλά και τη σύγχρονη δυναμική στο αστικό περιβάλλον της μεγάλης πόλης.

**«Γιώργος Κωτσίνης. Όψεις του λαϊκού κλαρίνου»**

Η εκπομπή «Το Αλάτι της Γης» και ο Λάμπρος Λιάβας, υποδέχονται τον εξαιρετικό δεξιοτέχνη του λαϊκού κλαρίνου Γιώργο Κωτσίνη.  
Με καταγωγή από το Πωγώνι της Ηπείρου, ξεκίνησε ως αυτοδίδακτος με τη φλογέρα, πέρασε στο κλαρίνο αφομοιώνοντας τα διδάγματα από τους παλαιούς πρωτομάστορες του οργάνου κι εξελίχτηκε σε έναν από τους σημαντικότερους δεξιοτέχνες της γενιάς του. Ακούραστος μελετητής και συλλέκτης των παλαιών ηχογραφήσεων, έχει εντρυφήσει στα πολλά και διαφορετικά τοπικά ιδιώματα και στις «σχολές» του λαϊκού κλαρίνου ανά την Ελλάδα. Έτσι αποδίδει ένα ευρύ ρεπερτόριο, σε συνεργασία με πολλούς σημαντικούς φορείς κι εκπροσώπους του δημοτικού τραγουδιού και της χορευτικής παράδοσης στην Ελλάδα και στο εξωτερικό.   
Στην εκπομπή ο Γιώργος Κωτσίνης ανακαλεί μνήμες από τα πρώτα του βιώματα, τις επιρροές που δέχτηκε και την πολύχρονη θητεία του στον χώρο.  
Αναφέρεται στις σημαντικές δισκογραφικές και βιβλιογραφικές του εκδόσεις και μιλά για την εμπειρία του ως δάσκαλος για τη νέα γενιά που καλείται να παραλάβει τη σκυτάλη.  
Στο πρώτο μέρος της εκπομπής παρουσιάζει αντιπροσωπευτικά κομμάτια από την Ήπειρο, για να περάσει στη συνέχεια στη Μακεδονία, τη Θράκη και τη Ρούμελη, καταλήγοντας στη Λευκάδα. Ενώ στο τέλος επιλέγει μια σύμπραξη με «έθνικ» χαρακτήρα, όπου το λαϊκό κλαρίνο έρχεται να συναντήσει το πιάνο, αποτίνοντας φόρο τιμής σε έναν από τους παλαιούς κορυφαίους δεξιοτέχνες, τον Γιάννη Βασιλόπουλο.  
Παράλληλα, στη συνεργασία τους με τον Γιώργο Κωτσίνη αναφέρονται καλοί φίλοι και συνεργάτες του, όπως ο Διονύσης Κάρδαρης, ο Γιάννης Κωνσταντίνου, ο Βασίλης Λάντζος και ο Βασίλης Σερμπέζης.  
  
Συμμετέχουν οι μουσικοί: Κωνσταντίνος Κίκιλης & Μανώλης   
Κόττορος (βιολί), Θωμάς Κωνσταντίνου (λαούτο-ούτι-κιθάρα-τραγούδι), Νικόλας Αγγελόπουλος (λαούτο), Πέτρος Παπαγεωργίου & Κώστας   
Μερετάκης (κρουστά), Μιχάλης Ράλλης (τρομπέτα), Πέτρος Μήτσου  
(γκάιντα), Γιάννης Κυριμκυρίδης (πιάνο) και Γιάννης Πλαγιαννάκος  
(κοντραμπάσο). Τραγουδούν επίσης ο Βασίλης Σερμπέζης και η Δήμητρα   
Χατζηπαπά.   
Μουσική επιμέλεια: Γιώργος Κωτσίνης.

Παρουσίαση: Λάμπρος Λιάβας  
Έρευνα-Κείμενα: Λάμπρος Λιάβας  
Σκηνοθεσία: Μανώλης Φιλαΐτης  
Διεύθυνση φωτογραφίας: Σταμάτης Γιαννούλης  
Εκτέλεση παραγωγής: FOSS

|  |  |
| --- | --- |
| ΕΝΗΜΕΡΩΣΗ / Ειδήσεις | **WEBTV** **ERTflix** |

**15:00**  |  **ΕΙΔΗΣΕΙΣ - ΑΘΛΗΤΙΚΑ - ΚΑΙΡΟΣ**

|  |  |
| --- | --- |
| ΝΤΟΚΙΜΑΝΤΕΡ / Ταξίδια | **WEBTV** **ERTflix** |

**16:00**  |  **ΒΑΛΚΑΝΙΑ ΕΞΠΡΕΣ (ΝΕΟ ΕΠΕΙΣΟΔΙΟ)**     
  
Γ' ΚΥΚΛΟΣ   
  
**Έτος παραγωγής:** 2021

Σειρά ταξιδιωτικών εκπομπών παραγωγής ΕΡΤ3 2021-2022  
Η σειρά ταξιδιωτικών ντοκιμαντέρ "Βαλκάνια Εξπρές" διανύει τη δεύτερη δεκαετία παρουσίας της στο τηλεοπτικό πρόγραμμα της ΕΡΤ. Πρόκειται για ένα διαρκές ταξίδι στα Βαλκάνια που προσπαθεί να επανασυνδέσει το ελληνικό κοινό με μια περιοχή της γεωγραφίας μας, που είναι σημαντική τόσο για την ιστορία, τον πολιτισμό, την οικονομία μας, όσο και για το μέλλον μας. Τα Βαλκάνια είναι η βίβλος του Ευρωπαϊκού πολιτισμού, ένα εργαστήριο παραγωγής ιστορίας, ένα γεωστρατηγικό σταυροδρόμι, ένας χώρος ανάπτυξης της ελληνικής εξωστρέφειας. Το "Βαλκάνια εξπρές" χτίζει μια γνωριμία με μια γειτονιά, που καλούμαστε να συνυπάρξουμε σε ένα ευρωπαϊκό πλαίσιο και να διαχειριστούμε από κοινού ζωτικά θέματα. Είναι μια συναρπαστική εμπειρία σε ένα κομμάτι μιας ανεξερεύνητης Ευρώπης με μοναδική φυσική ποικιλομορφία, γαστρονομία, μουσική και λαϊκό πολιτισμό, αλλά και σύγχρονη ζωή και καινοτόμο πνεύμα έχοντας πολλά να προσφέρει στο σημερινό γίγνεσθαι.

**«Ρουμανία -Gorj η χώρα του Γλύπτη Constantin Brancusi»**   
**Eπεισόδιο**: 14

Σε αυτό το επεισόδιο ταξιδεύουμε στις Τρανσυλβανικές Άλπεις και στην περιοχή Γκορζ, στην “Χώρα του Μπρανκούζι”. Ξεκινάμε από τη θρυλική Τρανσαλπίνα, τον ψηλότερο (2.145 μέτρα) δρόμο των Βαλκανίων, που διασχίζει κάθετα τα νότια Καρπάθια. Συνεχίζουμε στην πόλη Τίργκου Ζίου, στο κεντρικό πάρκο της οποίας φιλοξενούνται τα πιο αινιγματικά γλυπτά του σύγχρονου κόσμου. Πρόκειται για τρία μοναδικά γλυπτά μνημεία του Ρουμάνου γλύπτη και  
φιλόσοφου Κονσταντίν Μπρανκούζι (1876-1957), που τα κατασκεύασε το 1938 για να τιμηθεί η θυσία των Ρουμάνων στρατιωτών κατά τη διάρκεια του Α' Παγκόσμιου Πολέμου. Είναι το «Τραπέζι της Σιωπής», η «Πύλη του Φιλιού» και το αριστούργημα του καλλιτέχνη- η «Ατέρμονη Κολόνα», που μοιάζει να αγγίζει τον Ουρανό. Μιλάμε με ειδικούς και πηγαίνουμε στο χωριό και στο σπίτι, όπου το 1876 γεννήθηκε ο Μπρανκούζι, αναζητώντας τις εμπνεύσεις και επιρροές του από τη ρουμανική λαϊκή αρχιτεκτονική και τέχνη, που έχει πανάρχαιες ρίζες. Περιηγούμαστε στο Μουσείο Τέχνης στην Κραϊόβα, όπου μια γκαλερί είναι αφιερωμένη στα πρώιμα έργα του. Συνεχίζουμε στο Μουσείο Λαϊκής Αρχιτεκτονικής του Γκορζ, αναζητώντας μοτίβα και ρουμανικές παραδόσεις που ενέπνευσαν τον πρωτοπόρο καλλιτέχνη. Πώς ο Μπρανκούζι άλλαξε τη μοντέρνα Τέχνη;

Σκηνοθεσία – σενάριο: Θεόδωρος Καλέσης  
Μοντάζ – τεχνική επεξεργασία: Κωνσταντινίδης Αργύρης   
Διεύθυνση παραγωγής: Ιωάννα Δούκα   
Eικονολήπτης: Θεόφιλος Καλαϊτζίδης Β’ κάμερα   
Χειρίστης drone: Νικόλαος Βαρβουχάκης   
Επιστημονικός συνεργάτης: Γιώργος Στάμκος   
Σκριπτ: Νόπη Ράντη   
Αφήγηση: Κώστας Χατζησάββας

|  |  |
| --- | --- |
| ΤΑΙΝΙΕΣ | **WEBTV** |

**17:00**  |  **ΔΟΛΑΡΙΑ ΚΑΙ ΟΝΕΙΡΑ (ΕΛΛΗΝΙΚΗ ΤΑΙΝΙΑ)**     
  
**Έτος παραγωγής:** 1956  
**Διάρκεια**: 77'

Ο Ελληνο-αμερικανός επιχειρηματίας Τζέιμς Πέρυ και ο διευθυντής των επιχειρήσεών του Πήτερ Σπάιρους έρχονται στην Αθήνα για διακοπές, αλλά και για να βρουν κάποιον Παπαδόπουλο από την Πελοπόννησο, κληρονόμο μισού εκατομμυρίου δολαρίων. Ο δικηγόρος Τάσος Καλογήρου και η βοηθός του Μαίρη προσπαθούν να εντοπίσουν τον κληρονόμο μέσω αγγελιών στις εφημερίδες, και το αποτέλεσμα είναι να καταφτάσουν εκατοντάδες Παπαδόπουλοι και να επακολουθήσει μεγάλη αναστάτωση. Στο μεταξύ, ο Πέρυ ερωτεύεται την υπερήφανη Μαίρη, και μετά από κάποιες μικροπαρεξηγήσεις θα την πάρει μαζί του στην Αμερική.

Παίζουν: Άννα Συνοδινού, Νίκος Καζής, Βασίλης Αφεντάκης, Σταύρος Ξενίδης, Λίντα Μιράντα, Μαρίκα Νέζερ, Δημήτρης Μυράτ, Κυριάκος Μαυρέας, Κώστας Χατζηχρήστος, Νάσος ΚεδράκαςΣενάριο: Λεωνίδας Ελευθεριάδης   
Μουσική: Μάνος Χατζιδάκις   
Σκηνοθεσία: Ίων Νταϊφάς

|  |  |
| --- | --- |
| ΝΤΟΚΙΜΑΝΤΕΡ | **WEBTV** **ERTflix** |

**18:30**  |  **+ΑΝΘΡΩΠΟΙ (ΝΕΟ ΕΠΕΙΣΟΔΙΟ)**     
  
**Έτος παραγωγής:** 2021

Ημίωρη εβδομαδιαία εκπομπή παραγωγής ΕΡΤ. Ιστορίες με θετικό κοινωνικό πρόσημο. Άνθρωποι που σκέφτονται έξω από το κουτί, παίρνουν τη ζωή στα χέρια τους, συνεργάζονται και προσφέρουν στον εαυτό τους και τους γύρω τους. Εγχειρήματα με όραμα, σχέδιο και καινοτομία από όλη την Ελλάδα.

**«Κραυγή ιχθύος»**   
**Eπεισόδιο**: 4

Ο Γιάννης Δάρρας ταξιδεύει στους Λειψούς, συναντά +ανθρώπους και καταγράφει τις έρευνες αλλά και τα εκπαιδευτικά προγράμματα του Ινστιτούτου Θαλάσσιας Προστασίας «Αρχιπέλαγος».  
  
Ο Θοδωρής Τσιμπίδης και η Αναστασία Μήλιου, οι δύο ιδρυτές που έχουν αφιερώσει τη ζωή τους στην προστασία της Θάλασσας και ερευνητές από όλα τα σημεία του πλανήτη, μιλούν για τα άκρως ανησυχητικά αποτελέσματα των μελετών τους αλλά και για τις προσπάθειες να στηθεί στον απομονωμένο κόλπο της Βρουλιάς το πρώτο στον κόσμο νοσοκομείο της θάλασσας.  
Eμφανίζονται οι:   
- Θοδωρής Τσιμπίδης, Διευθυντής Ινστιτούτου "Αρχιπέλαγος"  
- Αναστασία Μήλιου, Διευθύντρια Έρευνας Ινστιτούτου "Αρχιπέλαγος"  
- Amanda Battle Morera, Θαλάσσια Βιολόγος, Ερευνήτρια Χαρτογράφησης Οικοσυστημάτων  
- Rebecca Darrie, Εκπαιδευόμενη Ερευνήτρια Μικροπλαστικών  
- Κωνσταντίνος Αλεξόπουλος, Εκπαιδευόμενος Ερευνητής Χαρτογράφησης Οικοσυστημάτων  
- Νικόλαος Γιαμαίος, Ψαράς

Έρευνα, Αρχισυνταξία, Παρουσίαση: Γιάννης Δάρρας Διεύθυνση Παραγωγής: Νίνα Ντόβα Σκηνοθεσία: Βασίλης Μωυσίδης

|  |  |
| --- | --- |
| ΕΝΗΜΕΡΩΣΗ / Ειδήσεις | **WEBTV** **ERTflix** |

**19:00**  |  **ΕΙΔΗΣΕΙΣ - ΑΘΛΗΤΙΚΑ - ΚΑΙΡΟΣ**

|  |  |
| --- | --- |
| ΝΤΟΚΙΜΑΝΤΕΡ / Τέχνες - Γράμματα | **WEBTV** **ERTflix** |

**19:30**  |  **ΩΡΑ ΧΟΡΟΥ  (E)**     
  
**Έτος παραγωγής:** 2022

Τι νιώθει κανείς όταν χορεύει;   
Με ποιον τρόπο o χορός τον απελευθερώνει;   
Και τι είναι αυτό που τον κάνει να αφιερώσει τη ζωή του στην Τέχνη του χορού;   
  
Από τους χορούς του δρόμου και το tango, μέχρι τον κλασικό και τον σύγχρονο χορό, η σειρά ντοκιμαντέρ «Ώρα Χορού» επιδιώκει να σκιαγραφήσει πορτρέτα χορευτών, δασκάλων και χορογράφων σε διαφορετικά είδη χορού και να καταγράψει το πάθος, την ομαδικότητα, τον πόνο, την σκληρή προετοιμασία, την πειθαρχία και την χαρά που ο καθένας από αυτούς βιώνει.  
  
Η σειρά ντοκιμαντέρ «Ώρα Χορού» είναι η πρώτη σειρά ντοκιμαντέρ στην ΕΡΤ αφιερωμένη αποκλειστικά στον χορό.   
  
Μια σειρά που ξεχειλίζει μουσική, κίνηση και ρυθμό.  
  
Μία ιδέα της Νικόλ Αλεξανδροπούλου, η οποία υπογράφει επίσης το σενάριο και τη σκηνοθεσία και θα μας κάνει να σηκωθούμε από τον καναπέ μας.

**«Lindy Hop - 1ο μέρος: Brandon Barker, Rafał Pustelny»**   
**Eπεισόδιο**: 10

Στροφή, χέρια, βήμα, ρυθμός.   
  
Οι Brandon Barker και Rafał Pustelny χορεύουν Lindy Hop στην καρδιά της Νέας Υόρκης και, μαζί και με τους Jessica Miltenberger και Bobby White, μας βάζουν στο μαγικό κόσμο του Swing.  
  
Ταξιδεύουμε στη Νέα Υόρκη και μαθαίνουμε την ιστορία των χορών αυτών, το ρόλο που έπαιξε η jazz μουσική και η μαύρη κοινότητα στην εξέλιξή τους, ενώ κατανοούμε πού οφείλεται η τόση δημοφιλία τους σε όλο τον κόσμο.  
  
Παράλληλα, οι χορευτές εξομολογούνται τις βαθιές σκέψεις τους στη Νικόλ Αλεξανδροπούλου, η οποία βρίσκεται πίσω από το φακό.

Σκηνοθεσία-Σενάριο-Ιδέα: Νικόλ Αλεξανδροπούλου Αρχισυνταξία: Μελπομένη Μαραγκίδου   
Διεύθυνση Φωτογραφίας: Νίκος Παπαγγελής   
Μοντάζ: Σοφία Σφυρή   
Πρωτότυπη μουσική τίτλων/ επεισοδίου: Αλίκη Λευθεριώτη   
Τίτλοι Αρχής/Graphic Design: Καρίνα Σαμπάνοβα Ηχοληψία: Άλεξ Αγησιλάου  
Επιστημονική Σύμβουλος: Μαρία Κουσουνή  
Διεύθυνση Παραγωγής: Τάσος Αλευράς   
Εκτέλεση Παραγωγής: Libellula Productions

|  |  |
| --- | --- |
| ΕΠΕΤΕΙΑΚΑ | **WEBTV** |

**20:30**  |  **ΠΑΡΕΛΑΣΗ ΝΕΑΣ ΥΟΡΚΗΣ  (Z)**

Η επέτειος των 201 ετών από την ελληνική επανάσταση θα εορταστεί στη Νέα Υόρκη στις 05 Ιουνίου με τη διεξαγωγή πληθώρας εκδηλώσεων και την πραγματοποίηση της καθιερωμένης παρέλασης στην 5η Λεωφόρο παρουσία αγήματος Ευζώνων της Ελληνικής Προεδρικής Φρουράς.  
Στους μεγάλους τελετάρχες, που ανακοινώθηκαν από την Επιτροπή Παρέλασης, περιλαμβάνονται ο Αρχιεπίσκοπος Αμερικής κ. Ελπιδοφόρος, το Ελληνικό Συμβούλιο (Hellenic Caucus) του Κογκρέσου και οι συμπρόεδροί του, Κάρολιν Μαλόνι και Κωνσταντίνος Μπιλιράκης, η ομογενής βουλευτής της Νέας Υόρκης, Νικόλ Μαλλιωτάκη και η χρυσή ολυμπιονίκης, Φανή Χαλκιά.  
Στους επίτιμους τελετάρχες, περιλαμβάνονται η AHEPA και ο ύπατος πρόεδρος, Δημήτριος Κόκοτας, οι Κυπριακές Οργανώσεις των ΗΠΑ Κ.Ο.Α., ΠΣΕΚΑ και Παγκύπριος και οι πρόεδροί τους Κυριάκος Παπαστυλιανού και Φίλιπ Κρίστοφερ, οι Χιακές Οργανώσεις Χιακή Ομοσπονδία, Παγχιακός Σύνδεσμος «Κοραής» και Ηνωμένα Χιακά Σωματεία με τους προέδρους τους, Ιωάννη Κοντολιό, Παναγιώτη Γεραζούνη και Δημήτρη Κοντολιό, αλλά και ο χρυσός ολυμπιονίκης της Ατλάντα, Ιωάννης Μελισσανίδης.

|  |  |
| --- | --- |
| ΨΥΧΑΓΩΓΙΑ / Ελληνική σειρά | **WEBTV** **ERTflix** |

**22:00**  |  **ΑΓΑΠΗ ΠΑΡΑΝΟΜΗ  (E)**  

Μίνι σειρά εποχής.  
Με φόντο την Κέρκυρα τού 1906, η μίνι δραματική σειρά εποχής της ΕΡΤ1 «Αγάπη παράνομη», σε σκηνοθεσία Νίκου Κουτελιδάκη και σενάριο Ελένης Ζιώγα, με πρωταγωνιστές τους Καρυοφυλλιά Καραμπέτη και Νίκο Ψαρρά, «ζωντανεύει» με αριστοτεχνικό τρόπο στη μικρή οθόνη το ομότιτλο διήγημα του Κωσταντίνου Θεοτόκη.  
Η σειρά, έξι επεισοδίων, καταγράφει μια ιστορία εγκληματικού πάθους, σε μια καταπιεστική πατριαρχική κοινωνία, που δοκιμάζει τα όρια και τις αντοχές των ηρώων. Κάθε ένας από τους ήρωες έρχεται αντιμέτωπος με τα πιο επικίνδυνα μυστικά, που δεν τολμάει να ομολογήσει ούτε στον εαυτό του.  
  
Η ιστορία…  
Ο Στάθης Θεριανός (Νίκος Ψαρράς), ένας από τους πιο εργατικούς και νοικοκύρηδες κατοίκους του χωριού Δαφνύλα της Κέρκυρας, παντρεμένος με τη Διαμάντω (Καρυοφυλλιά Καραμπέτη), ερωτεύεται κρυφά και κεραυνοβόλα τη νεαρή Χρυσαυγή (Ευγενία Ξυγκόρου), την περιζήτητη κόρη του εύπορου κτηματία Σπύρου Ασπρέα (Γιάννης Νταλιάνης). Μαγεμένος από την απαράμιλλη ομορφιά της, κάνει τα πάντα για να την παντρέψει με τον γιο του, Γιώργη (Μιχαήλ Ταμπακάκης), προκειμένου να την έχει έστω κι έτσι κοντά του.   
  
Η Διαμάντω προσπαθεί να αποτρέψει το προξενιό, καθώς γνωρίζει τη μαύρη «σκιά» του άντρα της, ο οποίος, ωστόσο, όλα αυτά τα χρόνια έχει υπάρξει υποδειγματικός σύζυγος και πατέρας. Η Διαμάντω προσπαθεί μάταια να πείσει τον γιο της να παντρευτεί την παιδική του φίλη, Ευγενία (Ιζαμπέλλα Μπαλτσαβιά) για να αποτρέψει το κακό. Το σχέδιό της, δεν ευοδώνεται. Ο Γιώργης και η Χρυσαυγή παντρεύονται και εγκαθίστανται στο σπίτι των πεθερικών της, όπως επιτάσσουν οι κοινωνικοί νόμοι της εποχής. Όταν ο Γιώργης φεύγει για να υπηρετήσει τη στρατιωτική θητεία του, η Χρυσαυγή βρίσκεται στο «έλεος» του Θεριανού, ο οποίος καταλαμβάνεται από έναν τρελό ερωτικό πόθο για τη νύφη του, που ξυπνάει το «θηρίο» που κρύβει μέσα του. Καθημερινά παλεύει με τον εαυτό του και με το αλκοόλ, προσπαθώντας απεγνωσμένα να τιθασεύσει τους πιο κρυφούς δαίμονές του…   
  
Χωρίς να αντιληφθεί το πραγματικό πρόβλημα, η αρχοντική και επιβλητική μητέρα της Χρυσαυγής, Κατερίνα (Μαριάνθη Σοντάκη), διαισθάνεται ότι κάτι κακό συμβαίνει μέσα στο σπίτι που έχει μπει σαν νύφη η κόρη της. Ωστόσο, κανείς δεν της αποκαλύπτει την αλήθεια.  
  
Νύφη και πεθερά συνασπίζονται σ’ έναν κοινό σκοπό. Στον κρυφό πόλεμο, που έχει κηρυχτεί, πια, μέσα στο σπίτι του Θεριανού. Μένει να δούμε τι από τα δύο θα νικήσει: το εγκληματικό πάθος του πατέρα-αφέντη ή η δίκαιη συμμαχία των καταπιεσμένων γυναικών…

**«Η αποκάλυψη» [Με αγγλικούς υπότιτλους]**   
**Eπεισόδιο**: 4

Ο Θεριανός βλέπει στον ύπνο του εφιάλτες και αναστατώνεται. Η Διαμάντω, που κοιμάται δίπλα του, απελπίζεται. Αντιλαμβάνεται την εσωτερική πάλη του άντρα της, ο οποίος έχει ερωτευτεί τη νύφη τους, και προσπαθεί να βρει τρόπο να αποτρέψει το κακό. Έτσι, την επόμενη μέρα, ανακοινώνει στον γιο της ότι πρέπει να πάρει τη γυναίκα του και να πάνε να μείνουν αλλού.  
Ο Γιώργης την ικετεύει να αλλάξει γνώμη γιατί, με την αποχώρησή τους από το σπίτι, θα στιγματιστεί η Χρυσαυγή ως «κακή νύφη». Η Διαμάντω όμως είναι αμετακίνητη. Χρησιμοποιώντας ψεύτικες κατηγορίες εναντίον της Χρυσαυγής, δεν ομολογεί τον πραγματικό λόγο για τον οποίο θέλει να τους διώξει. Η Χρυσαυγή, μη μπορώντας να αντέξει αυτή την αδικία, ξεσπάει σε κλάματα απελπισμένη. Ο Θεριανός, που μέχρι τώρα είναι αμέτοχος στη σκηνή, βλέποντάς την να κλαίει, δεν μπορεί να συγκρατηθεί. Την αγκαλιάζει και τη φιλάει στο στόμα, φροντίζοντας, όμως, να μη το αντιληφθεί ο Γιώργης. Τώρα η Χρυσαυγή καταλαβαίνει τον πραγματικό λόγο που θέλει να τους διώξει η πεθερά της. Τρομαγμένη και αηδιασμένη πείθει τον Γιώργη να φύγουν. Έτσι, μετακομίζουν στο νέο τους σπίτι.

Σκηνοθεσία: Νίκος Κουτελιδάκης  
Σενάριο: Ελένη Ζιώγα  
Σκηνικά-Κοστούμια: Κική Πίττα  
Συνεργάτις Ενδυματολόγος: Μυρτώ Καρέκου  
Μουσική: Χρίστος Στυλιανού  
Διεύθυνση φωτογραφίας: Γιάννης Φώτου  
Mοντάζ: Στάμος Δημητρόπουλος  
Ηχοληψία: Παναγιώτης Ψημμένος  
A΄ Βοηθός σκηνοθέτη: Άγγελος Κουτελιδάκης  
Β΄ Βοηθός σκηνοθέτη: Κατερίνα Καρανάσου  
Βοηθός σκηνογράφου: Ευαγγελία Γρηγοριάδου   
Casting director: Ανζελίκα Καψαμπέλη  
Οργάνωση παραγωγής: Γιώργος Λιναρδάκης  
Διεύθυνση παραγωγής: Αλεξάνδρα Ευστρατιάδη   
Παραγωγή: Γιάννης Μ. Κώστας  
Εκτέλεση παραγωγής: Arcadia Media  
  
Παίζουν: Καρυοφυλλιά Καραμπέτη (Διαμάντω Θεριανού), Νίκος Ψαρράς (Στάθης Θεριανός), Μιχαήλ Ταμπακάκης (Γιώργης Θεριανός), Ευγενία Ξυγκόρου (Χρυσαυγή Ασπρέα), Γιάννης Νταλιάνης (Σπύρος Ασπρέας, πατέρας της Χρυσαυγής), Μαριάνθη Σοντάκη (Κατερίνα Ασπρέα, μητέρα της Χρυσαυγής), Γιώργος Ζιόβας (Κωνσταντής Βλάχος, πατέρας της Ευγενίας), Μαρία Αθανασοπούλου (Φωτεινή Βλάχου, μητέρα της Ευγενίας), Ιζαμπέλλα Μπαλτσαβιά (Ευγενία Βλάχου), Δημήτρης Αριανούτσος (Θοδωρής Ασπρέας, αδελφός της Χρυσαυγής), Παντελής Παπαδόπουλος (παπάς), Ελένη Φίλιππα (μαμή), Σαβίνα Τσάφα (Αρετή, ψυχοκόρη του Ασπρέα), Τάσος Παπαδόπουλος (Μάνθος, εργάτης), Μιχάλης Αρτεμισιάδης (Ανδρέας Καπης, φοιτητής Ιατρικής), Κατερίνα Παντούλη (Μαρία, η μεγάλη κόρη του Θεριανού), Έλλη Νταλιάνη (Ειρήνη, η μικρή κόρη του Θεριανού), Κατερίνα Αμυγδαλιά Θεοφίλου (Βδοκιώ, αδελφή της Χρυσαυγής), Κώστας Βελέντζας (ψάλτης), Αργύρης Γκαγκάνης (λοχαγός), Γιώργος Τσαγκαράκης (Ευτύχης, ο καφετζής), Πέτρος Παρθένης (ταγματάρχης), Στράτος Νταλαμάγκος (Βασίλειος) κ.ά.

|  |  |
| --- | --- |
| ΤΑΙΝΙΕΣ | **WEBTV** **ERTflix** |

**22:50**  |  **ΜΑΘΕ ΠΑΙΔΙ ΜΟΥ ΓΡΑΜΜΑΤΑ - ΕΛΛΗΝΙΚΟΣ ΚΙΝΗΜΑΤΟΓΡΑΦΟΣ**     
  
**Έτος παραγωγής:** 1981  
**Διάρκεια**: 95'

Ελληνική ταινία μυθοπλασίας |Κοινωνική δραμεντί   
  
Υπόθεση: Σ’ ένα χωριό της ορεινής Αρκαδίας, λίγο μετά τη Μεταπολίτευση, τα αποκαλυπτήρια ενός μνημείου πεσόντων του Β’ Παγκοσμίου Πολέμου απασχολούν την τοπική κοινωνία. Κατά τη διάρκεια της τελετής το όνομα του Χρίστου Καναβού, ενός αριστερού αντιστασιακού που σκοτώθηκε στην περιοχή, παραλείπεται. Ο Περικλής, συντηρητικός διευθυντής του Γυμνάσιου, έρχεται σε σύγκρουση τόσο με τη γυναίκα του Ελπίδα όσο και με τους δύο γιους του, που υπερασπίζονται το δικαίωμα της Χρυσάνθης και της οικογένειάς της να καταθέσουν στεφάνι στη μνήμη του Καναβού.  
  
Βραβεία: Φεστιβάλ Κινηματογράφου Θεσσαλονίκης 1981 (Α´ γυναικείου ρόλου στην Άννα Μαντζουράνη, Α´ ανδρικού ρόλου στον Βασίλη Διαμαντόπουλο, σκηνογραφίας και ειδικό βραβείο ερμηνείας στον Νίκο Καλογερόπουλο)

Παίζουν: Βασίλης Διαμαντόπουλος, Άννα Μαντζουράνη, Νίκος Καλογερόπουλος, Κώστας Τσάκωνας, Χρήστος Καλαβρούζος, Ρένα Καζάκου, Δήμος Αβδελιώδης, Δημήτρης Καμπερίδης, Ελπιδοφόρος Γκότσης, Κάτια Αλεξάνδρου, Θωμάς Παλιούρας, Νίκος Κοτσώνης, Σταυρίνα (Βούλα) Πρεβεδώρου, Κώστας Μπιλίρης, Δήμητρα Ζέζα, Στέλιος Λιονάκης, Μενέλαος Ντάφλος, Μαίρη Νάνου, Εύη Πρασσά, Γιώργος Βρασιβανόπουλος, Θανάσης Λιάμης, Ανδρέας Βαρούχας, Λίτσα Ματράκη, Παναγιώτης Σαμπατάκος, Παναγιώτης Τζακλάκας, Νίκος Κικίλιας  
  
Σενάριο – Σκηνοθεσία: Θόδωρος Μαραγκός  
  
Μουσική: Νίκος Τάτσης | Διεύθυνση φωτογραφίας: Νίκος Μήλας |   
Ηχοληψία: Ντίνος Κίττου, Ηλίας Ιονέσκο | Μιξάζ: Θανάσης Αρβανίτης |   
Σκηνογραφία-Κοστούμια: Σταυρούλα Φασσέα, Αγγελική Μαραγκού, Σταμάτης Τσαρουχάς | Μοντάζ: Ηλίας Σγουρόπουλος

|  |  |
| --- | --- |
| ΨΥΧΑΓΩΓΙΑ / Ελληνική σειρά | **WEBTV** **ERTflix** |

**00:30**  |  **ΚΙ ΟΜΩΣ ΕΙΜΑΙ ΑΚΟΜΑ ΕΔΩ (ΝΕΟ ΕΠΕΙΣΟΔΙΟ)**  

«Κι όμως είμαι ακόμα εδώ» είναι ο τίτλος της ρομαντικής κωμωδίας, σε σενάριο Κωνσταντίνας Γιαχαλή-Παναγιώτη Μαντζιαφού, και σκηνοθεσία Σπύρου Ρασιδάκη, με πρωταγωνιστές τους Κατερίνα Γερονικολού και Γιάννη Τσιμιτσέλη. Η σειρά μεταδίδεται κάθε Σάββατο και Κυριακή, στις 20:00.  
  
Η ιστορία…  
  
Η Κατερίνα (Kατερίνα Γερονικολού) μεγάλωσε με την ιδέα ότι θα πεθάνει νέα από μια σπάνια αρρώστια, ακριβώς όπως η μητέρα της. Αυτή η ιδέα την έκανε υποχόνδρια, φοβική με τη ζωή και εμμονική με τον θάνατο.   
Τώρα, στα 33 της, μαθαίνει από τον Αλέξανδρο (Γιάννη Τσιμιτσέλη), διακεκριμένο νευρολόγο, ότι έχει μόνο έξι μήνες ζωής και ο φόβος της επιβεβαιώνεται. Όμως, αντί να καταρρεύσει, απελευθερώνεται. Αυτό για το οποίο προετοιμαζόταν μια ζωή είναι ξαφνικά μπροστά της και σκοπεύει να το αντιμετωπίσει, όχι απλά γενναία, αλλά και με απαράμιλλη ελαφρότητα.   
Η Κατερίνα, που μια ζωή φοβόταν τον θάνατο, τώρα ξεπερνάει μεμιάς τις αναστολές και τους αυτοπεριορισμούς της και αρχίζει, επιτέλους, να απολαμβάνει τη ζωή. Φτιάχνει μια λίστα με όλες τις πιθανές και απίθανες εμπειρίες που θέλει να ζήσει πριν πεθάνει και μία-μία τις πραγματοποιεί…  
  
Ξεχύνεται στη ζωή σαν ορμητικό ποτάμι που παρασέρνει τους πάντες γύρω της: από την οικογένειά της και την κολλητή της Κέλλυ (Ελπίδα Νικολάου) μέχρι τον άπιστο σύντροφό της Δημήτρη (Σταύρο Σβήγκο) και τον γοητευτικό γιατρό Αλέξανδρο, αυτόν που έκανε, απ’ ό,τι όλα δείχνουν, λάθος διάγνωση και πλέον προσπαθεί να μαζέψει όπως μπορεί τα ασυμμάζευτα.   
Μια τρελή πορεία ξεκινάει με σπασμένα τα φρένα και προορισμό τη χαρά της ζωής και τον απόλυτο έρωτα. Θα τα καταφέρει;   
  
Η συνέχεια επί της οθόνης!

**Eπεισόδιο**: 38

Η Κατερίνα δεν μπορεί να πιστέψει ότι η Νατάσα είναι αδερφή της. Το ίδιο και η Νατάσα. Παρόλα αυτά κάνουν και οι δύο μια προσπάθεια να γνωριστούν και ενώ στην αρχή είναι αμήχανες, σιγά-σιγά αρχίζουν να γνωρίζονται και να πλησιάζουν η μία την άλλη προς μεγάλη έκπληξη Αλέξανδρου, Κέλλυς, Μαρκέλλας και λοιπών. Ο Νικολαΐδης βλέποντας την Κατερίνα πελαγωμένη της προτείνει να κάνουν τεστ DNA. Νατάσα και Κατερίνα δέχονται. Όταν η Κατερίνα πάει να ζητήσει λίγο χρόνο απ’ τον Αλέξανδρο μέχρι να ξεκαθαρίσει η κατάσταση, εκείνος της λέει πως η υπομονή του έχει εξαντληθεί προ πολλού και της ζητάει να μην τον ξαναενοχλήσει.

Πρωταγωνιστούν: Κατερίνα Γερονικολού (Κατερίνα), Γιάννης Τσιμιτσέλης (Αλέξανδρος), Σταύρος Σβήγγος (Δημήτρης), Λαέρτης Μαλκότσης (Πέτρος), Βίβιαν Κοντομάρη (Μαρκέλλα), Σάρα Γανωτή (Ελένη), Νίκος Κασάπης (Παντελής), Έφη Γούση (Ροζαλία), Ζερόμ Καλούτα (Άγγελος), Μάρω Παπαδοπούλου (Μαρία), Ίριδα Μάρα (Νατάσα), Ελπίδα Νικολάου (Κέλλυ), Διονύσης Πιφέας (Βλάσης), Νάντια Μαργαρίτη (Λουκία) και ο Αλέξανδρος Αντωνόπουλος (Αντώνης)  
  
Σενάριο: Κωνσταντίνα Γιαχαλή, Παναγιώτης Μαντζιαφός  
Σκηνοθεσία: Σπύρος Ρασιδάκης  
Δ/νση φωτογραφίας: Παναγιώτης Βασιλάκης  
Σκηνογράφος: Κώστας Παπαγεωργίου  
Κοστούμια: Κατερίνα Παπανικολάου   
Casting: Σοφία Δημοπούλου-Φραγκίσκος Ξυδιανός  
Παραγωγοί: Διονύσης Σαμιώτης, Ναταλύ Δούκα  
Εκτέλεση Παραγωγής: Tanweer Productions

|  |  |
| --- | --- |
| ΤΑΙΝΙΕΣ | **WEBTV** |

**03:30**  |  **ΔΟΛΑΡΙΑ ΚΑΙ ΟΝΕΙΡΑ (ΕΛΛΗΝΙΚΗ ΤΑΙΝΙΑ)**     
  
**Έτος παραγωγής:** 1956  
**Διάρκεια**: 77'

Ο Ελληνο-αμερικανός επιχειρηματίας Τζέιμς Πέρυ και ο διευθυντής των επιχειρήσεών του Πήτερ Σπάιρους έρχονται στην Αθήνα για διακοπές, αλλά και για να βρουν κάποιον Παπαδόπουλο από την Πελοπόννησο, κληρονόμο μισού εκατομμυρίου δολαρίων. Ο δικηγόρος Τάσος Καλογήρου και η βοηθός του Μαίρη προσπαθούν να εντοπίσουν τον κληρονόμο μέσω αγγελιών στις εφημερίδες, και το αποτέλεσμα είναι να καταφτάσουν εκατοντάδες Παπαδόπουλοι και να επακολουθήσει μεγάλη αναστάτωση. Στο μεταξύ, ο Πέρυ ερωτεύεται την υπερήφανη Μαίρη, και μετά από κάποιες μικροπαρεξηγήσεις θα την πάρει μαζί του στην Αμερική.

Παίζουν: Άννα Συνοδινού, Νίκος Καζής, Βασίλης Αφεντάκης, Σταύρος Ξενίδης, Λίντα Μιράντα, Μαρίκα Νέζερ, Δημήτρης Μυράτ, Κυριάκος Μαυρέας, Κώστας Χατζηχρήστος, Νάσος ΚεδράκαςΣενάριο: Λεωνίδας Ελευθεριάδης   
Μουσική: Μάνος Χατζιδάκις   
Σκηνοθεσία: Ίων Νταϊφάς

**ΠΡΟΓΡΑΜΜΑ  ΔΕΥΤΕΡΑΣ  06/06/2022**

|  |  |
| --- | --- |
| ΕΝΗΜΕΡΩΣΗ / Εκπομπή | **WEBTV** **ERTflix** |

**05:00**  |   **…ΑΠΟ ΤΙΣ ΕΞΙ**  

Οι Δημήτρης Κοτταρίδης και Γιάννης Πιτταράς παρουσιάζουν την ενημερωτική εκπομπή της ΕΡΤ «…από τις έξι».  
  
Μη σας ξεγελά ο τίτλος. Η εκπομπή ξεκινά κάθε πρωί από τις 05:30. Με όλες τις ειδήσεις, με αξιοποίηση του δικτύου ανταποκριτών της ΕΡΤ στην Ελλάδα και στον κόσμο και καλεσμένους που πρωταγωνιστούν στην επικαιρότητα, πάντα με την εγκυρότητα και την αξιοπιστία της ΕΡΤ.  
  
Με θέματα από την πολιτική, την οικονομία, τις διεθνείς εξελίξεις, τον αθλητισμό, για καθετί που συμβαίνει εντός και εκτός συνόρων, έγκυρα και έγκαιρα, με τη σφραγίδα της ΕΡΤ.

Παρουσίαση: Δημήτρης Κοτταρίδης, Γιάννης Πιτταράς  
Αρχισυνταξία: Μαρία Παύλου, Κώστας Παναγιωτόπουλος  
Σκηνοθεσία: Χριστόφορος Γκλεζάκος  
Δ/νση παραγωγής: Ξένια Ατματζίδου, Νάντια Κούσουλα

|  |  |
| --- | --- |
| ΕΝΗΜΕΡΩΣΗ / Ειδήσεις | **WEBTV** **ERTflix** |

**09:00**  |  **ΕΙΔΗΣΕΙΣ - ΑΘΛΗΤΙΚΑ - ΚΑΙΡΟΣ**

|  |  |
| --- | --- |
| ΕΝΗΜΕΡΩΣΗ / Εκπομπή | **WEBTV** **ERTflix** |

**09:15**  |  **ΣΥΝΔΕΣΕΙΣ**  

H Χριστίνα Βίδου παρουσιάζει με τον Κώστα Παπαχλιμίντζο την καθημερινή πρωινή, ενημερωτική εκπομπή της ΕΡΤ1 «Συνδέσεις», η οποία από φέτος μεγαλώνει κατά μία ώρα, ξεκινώντας από τις 09:15.  
  
Η Χριστίνα Βίδου και ο Κώστας Παπαχλιμίντζος δημιουργούν μια πραγματικά νέα ενημερωτική πρόταση και παρουσιάζουν ένα πρωτότυπο μαγκαζίνο, που διακρίνεται για τη νηφαλιότητα, την αντικειμενικότητα, την πρωτοτυπία, αλλά και το χιούμορ των δύο παρουσιαστών.

Παρουσίαση: Κώστας Παπαχλιμίντζος, Χριστίνα Βίδου  
Διευθυντής Φωτογραφίας: Γιάννης Λαζαρίδης  
Αρχισυνταξία: Βάνα Κεκάτου  
Δ/νση Παραγωγής: Ελένη Ντάφλου, Βάσια Λιανού  
Σκηνοθεσία: Γιώργος Σταμούλης, Γιάννης Γεωργιουδάκης

|  |  |
| --- | --- |
| ΕΝΗΜΕΡΩΣΗ / Ειδήσεις | **WEBTV** **ERTflix** |

**12:00**  |  **ΕΙΔΗΣΕΙΣ - ΑΘΛΗΤΙΚΑ - ΚΑΙΡΟΣ**

|  |  |
| --- | --- |
| ΨΥΧΑΓΩΓΙΑ / Τηλεπαιχνίδι | **WEBTV** **ERTflix** |

**13:00**  |  **ΔΕΣ & ΒΡΕΣ (ΝΕΟ ΕΠΕΙΣΟΔΙΟ)**  

Το αγαπημένο τηλεπαιχνίδι των τηλεθεατών, «Δες και βρες», με παρουσιαστή τον Νίκο Κουρή, συνεχίζει δυναμικά την πορεία του στην ΕΡΤ1, και τη νέα τηλεοπτική σεζόν. Κάθε μέρα, την ίδια ώρα έως και Παρασκευή τεστάρει όχι μόνο τις γνώσεις και τη μνήμη μας, αλλά κυρίως την παρατηρητικότητα, την αυτοσυγκέντρωση και την ψυχραιμία μας.  
  
Και αυτό γιατί οι περισσότερες απαντήσεις βρίσκονται κρυμμένες μέσα στις ίδιες τις ερωτήσεις. Σε κάθε επεισόδιο, τέσσερις διαγωνιζόμενοι καλούνται να απαντήσουν σε 12 τεστ γνώσεων και παρατηρητικότητας. Αυτός που απαντά σωστά στις περισσότερες ερωτήσεις διεκδικεί το χρηματικό έπαθλο και το εισιτήριο για το παιχνίδι της επόμενης ημέρας.  
  
Αυτήν τη χρονιά, κάποια επεισόδια θα είναι αφιερωμένα σε φιλανθρωπικό σκοπό. Ειδικότερα, η ΕΡΤ θα προσφέρει κάθε μήνα το ποσό των 5.000 ευρώ σε κοινωφελή ιδρύματα, προκειμένου να συνδράμει και να ενισχύσει το σημαντικό έργο τους.  
  
Στο πλαίσιο αυτό, κάθε Παρασκευή αγαπημένοι καλλιτέχνες απ’ όλους τους χώρους παίρνουν μέρος στο «Δες και βρες», διασκεδάζουν και δοκιμάζουν τις γνώσεις τους με τον Νίκο Κουρή, συμμετέχοντας στη φιλανθρωπική προσπάθεια του τηλεπαιχνιδιού. Σε κάθε τέτοιο παιχνίδι θα προσφέρεται το ποσό των 1.250 ευρώ. Με τη συμπλήρωση τεσσάρων επεισοδίων φιλανθρωπικού σκοπού θα συγκεντρώνεται το ποσό των 5.000, το οποίο θα αποδίδεται σε επιλεγμένο φορέα.  
  
Στα τέσσερα πρώτα ειδικά επεισόδια, αγαπημένοι ηθοποιοί από τις σειρές της ΕΡΤ -και όχι μόνο- καθώς και Ολυμπιονίκες δίνουν το δικό τους «παρών» στο «Δες και βρες», συμβάλλοντας με αγάπη και ευαισθησία στον φιλανθρωπικό σκοπό του τηλεπαιχνιδιού.  
  
Στο πρώτο επεισόδιο έπαιξαν για καλό σκοπό οι αγαπημένοι ηθοποιοί της κωμικής σειράς της ΕΡΤ «Χαιρέτα μου τον Πλάτανο», Αντιγόνη Δρακουλάκη, Αλέξανδρος Χρυσανθόπουλος, Αντώνης Στάμος, Δήμητρα Στογιάννη, ενώ στα επόμενα επεισόδια θα απολαύσουμε τους πρωταγωνιστές της σειράς «Η τούρτα της μαμάς» Λυδία Φωτοπούλου, Θάνο Λέκκα, Μιχάλη Παπαδημητρίου, Χάρη Χιώτη, τους αθλητές Βούλα Κοζομπόλη (Εθνική Ομάδα Υδατοσφαίρισης 2004, Αθήνα -αργυρό μετάλλιο), Ειρήνη Αϊνδιλή (Ομάδα Ρυθμικής Γυμναστικής-Ανσάμπλ 2000, Σίδνεϊ -χάλκινο μετάλλιο), Εύα Χριστοδούλου (Ομάδα Ρυθμικής Γυμναστικής-Ανσάμπλ 2000, Σίδνεϊ -χάλκινο μετάλλιο), Νίκο Σιρανίδη (Συγχρονισμένες Καταδύσεις 3μ.2004, Αθήνα -χρυσό μετάλλιο) και τους ηθοποιούς Κώστα Αποστολάκη, Τάσο Γιαννόπουλο, Μάκη Παπαδημητρίου, Γεράσιμο Σκαφίδα.

**Eπεισόδιο**: 98  
Παρουσίαση: Νίκος Κουρής  
Σκηνοθεσία: Δημήτρης Αρβανίτης  
Αρχισυνταξία: Νίκος Τιλκερίδης  
Καλλιτεχνική διεύθυνση: Θέμης Μερτύρης  
Διεύθυνση φωτογραφίας: Χρήστος Μακρής  
Διεύθυνση παραγωγής: Άσπα Κουνδουροπούλου  
Οργάνωση παραγωγής: Πάνος Ράλλης  
Παραγωγή: Γιάννης Τζέτζας  
Εκτέλεση παραγωγής: ABC PRODUCTIONS

|  |  |
| --- | --- |
| ΨΥΧΑΓΩΓΙΑ / Ελληνική σειρά | **WEBTV** **ERTflix** |

**14:00**  |  **ΣΕ ΞΕΝΑ ΧΕΡΙΑ  (E)**  

Κοινωνική κομεντί με πρωταγωνιστές τους Γιάννη Μπέζο, Γεράσιμο Σκιαδαρέση, Ρένια Λουιζίδου, Βάσω Λασκαράκη και Χριστίνα Αλεξανιάν, σε πρωτότυπη ιδέα-σενάριο Γιώργου Κρητικού και σκηνοθεσία Στέφανου Μπλάτσου. Το σενάριο συνυπογράφουν, επίσης, οι Αναστάσης Μήδας, Λεωνίδας Μαράκης, Γεωργία Μαυρουδάκη, Ανδρέας Δαίδαλος και Κατερίνα Πεσταματζόγλου.  
Από Δευτέρα έως Παρασκευή στις 02:00 π.μ. στην ERTWorld.   
  
Η ιστορία…  
  
Αφετηρία της αφήγησης αποτελεί η απαγωγή ενός βρέφους, που γίνεται η αφορμή να ενωθούν οι μοίρες και οι ζωές των ανθρώπων της ιστορίας μας. Το αθώο βρέφος γεννήθηκε σ’ ένα δύσκολο περιβάλλον, που ο ίδιος ο πατέρας του είχε προαποφασίσει ότι θα το πουλήσει κρυφά από τη μητέρα του, βάζοντας να το απαγάγουν.   
Όμως, κατά τη διάρκεια της απαγωγής, όλα μπερδεύονται κι έτσι, το βρέφος φτάνει στην έπαυλη του μεγαλοεπιχειρηματία Χαράλαμπου Φεγκούδη (Γιάννης Μπέζος) ως από μηχανής… εγγονός του.   
Από θέλημα της μοίρας, το μωρό βρίσκεται στο αμάξι του γιου του Φεγκούδη, Μάνου (Κυριάκος Σαλής). Η μητέρα του, η Τόνια Μαυρομάτη (Βάσω Λασκαράκη), που το αναζητούσε, μέσα από μια περίεργη σύμπτωση, έρχεται να εργαστεί ως νταντά του ίδιου της του παιδιού στην έπαυλη, χωρίς, φυσικά, να το αναγνωρίσει…   
Μέσα από την ιστορία θα ζήσουμε τον τιτάνιο πόλεμο ανάμεσα σε δύο ανταγωνιστικές εταιρείες, και τους επικεφαλής τους Χαράλαμπο Φεγκούδη (Γιάννης Μπέζος) και Τζόρνταν Πιπερόπουλο (Γεράσιμος Σκιαδαρέσης). Ο Φεγκούδης διαθέτει ένα ισχυρό χαρτί, τον παράφορο έρωτα της κόρης του Πιπερόπουλου, Μαριτίνας (Σίσυ Τουμάση), για τον μεγαλύτερο γιο του, Μάνο, τον οποίο και πιέζει να την παντρευτεί. Η Διώνη Μαστραπά (Χριστίνα Αλεξανιάν) είναι η χειριστική και μεγαλομανής γυναίκα του Φεγκούδη. Όσο για τον μικρότερο γιο του Φεγκούδη, τον Πάρη (Τάσος Κονταράτος), άβουλος, άτολμος, ωραίος και λίγο αργός στα αντανακλαστικά, είναι προσκολλημένος στη μητέρα του.   
Στο μεταξύ, στη ζωή του Χαράλαμπου Φεγκούδη εμφανίζονται η Σούλα (Ρένια Λουιζίδου), μητέρα της Τόνιας, με ένα μεγάλο μυστικό του παρελθόντος που τη συνδέει μαζί του, και η Πελαγία (Ελεάννα Στραβοδήμου), η γλυκιά, παρορμητική αδερφή της Τόνιας.   
Γκαφατζής και συμπονετικός, ο Στέλιος (Παναγιώτης Καρμάτης), φίλος και συνεργάτης του Φλοριάν (Χρήστος Κοντογεώργης), του άντρα της Τόνιας, μετανιωμένος για το κακό που της προξένησε, προσπαθεί να επανορθώσει…   
Ερωτευμένος με τη Σούλα, χωρίς ανταπόκριση, είναι ο Λουδοβίκος Κοντολαίμης (Τάσος Γιαννόπουλος), πρόσχαρος με το χαμόγελο στα χείλη, αλλά… άτυχος. Χήρος από δύο γάμους. Τον αποκαλούν Λουδοβίκο των Υπογείων, γιατί διατηρεί ένα μεγάλο υπόγειο κατάστημα με βότανα και μπαχαρικά.   
Σε όλους αυτούς, προσθέστε και τον παπα-Χρύσανθο (Λεωνίδας Μαράκης) με τη μητέρα του Μάρω (Αλεξάνδρα Παντελάκη), που έχουν πολλά… ράμματα για τις ισχυρές οικογένειες.   
Ίντριγκες και πάθη, που θα σκοντάφτουν σε λάθη και κωμικές καταστάσεις. Και στο φόντο αυτού του κωμικού αλληλοσπαραγμού, γεννιέται το γνήσιο «παιδί» των παραμυθιών και της ζωής: Ο έρωτας ανάμεσα στην Τόνια και στον Μάνο.

**Eπεισόδιο**: 154

Ο Φεγκούδης αναλαμβάνει ευθύνες που δεν του αναλογούν, για να σώσει τον γιο του. Ομολογεί ψευδώς στις αρχές, ότι αυτός βρήκε το βρέφος στο πάρκο και το πήγε στο σπίτι του. Έτσι ο Μάνος γλιτώνει τη φυλακή και ο Φεγκούδης βρίσκεται αντιμέτωπος με βαρύτατες κατηγορίες. Ο Πιπερόπουλος εκμεταλλεύεται το σκάνδαλο και τις καταστάσεις και επιδιώκει την οικονομική κατάρρευση της Φεγκούδης. Η Τόνια τι στάση θα κρατήσει απέναντι στο Μάνο; Θα αφήσουν τον αθώο Φεγκούδη να οδηγηθεί στη φυλακή;

Πρωτότυπη ιδέα-σενάριο: Γιώργος Κρητικός   
Σεναριογράφοι: Αναστάσης Μήδας, Λεωνίδας Μαράκης, Γεωργία Μαυρουδάκη, Ανδρέας Δαίδαλος, Κατερίνα Πεσταματζόγλου  
Σκηνοθεσία: Στέφανος Μπλάτσος   
Διεύθυνση φωτογραφίας:, Νίκος Κανέλλος, Αντρέας Γούλος   
Σκηνογραφία: Σοφία Ζούμπερη   
Ενδυματολόγος: Νινέτ Ζαχαροπούλου   
Επιμέλεια: Ντίνα Κάσσου   
Παραγωγή: Γιάννης Καραγιάννης/J. K. Productions   
Παίζουν: Γιάννης Μπέζος (Χαράλαμπος Φεγκούδης), Γεράσιμος Σκιαδαρέσης (Τζόρνταν Πιπερόπουλος), Ρένια Λουιζίδου (Σούλα Μαυρομάτη), Βάσω Λασκαράκη (Τόνια Μαυρομάτη), Χριστίνα Αλεξανιάν (Διώνη Μαστραπά-Φεγκούδη), Κυριάκος Σαλής (Μάνος Φεγκούδης), Σίσυ Τουμάση (Μαριτίνα Πιπεροπούλου), Αλεξάνδρα Παντελάκη (Μάρω Αχτύπη), Τάσος Γιαννόπουλος (Λουδοβίκος Κοντολαίμης), Λεωνίδας Μαράκης (παπα-Χρύσανθος Αχτύπης), Ελεάννα Στραβοδήμου (Πελαγία Μαυρομάτη), Τάσος Κονταράτος (Πάρης Φεγκούδης, αδελφός του Μάνου), Μαρία Μπαγανά (Ντάντω Μαστραπά), Νίκος Σταυρακούδης (Παντελής), Κωνσταντίνα Αλεξανδράτου (Έμιλυ), Σωσώ Χατζημανώλη (Τραβιάτα), Αθηνά Σακαλή (Ντάνι), Ήρα Ρόκου (Σαλώμη), Χρήστος Κοντογεώργης (Φλοριάν), Παναγιώτης Καρμάτης (Στέλιος), Λαμπρινή Σκρέκα (Jane).

|  |  |
| --- | --- |
| ΕΝΗΜΕΡΩΣΗ / Ειδήσεις | **WEBTV** **ERTflix** |

**15:00**  |  **ΕΙΔΗΣΕΙΣ - ΑΘΛΗΤΙΚΑ - ΚΑΙΡΟΣ**

|  |  |
| --- | --- |
| ΨΥΧΑΓΩΓΙΑ | **WEBTV** **ERTflix** |

**16:00**  |  **ΣΤΟΥΝΤΙΟ 4**  

H Νάνσυ Ζαμπέτογλου και ο Θανάσης Αναγνωστόπουλος προσκαλούν καθημερινά στις 16:00 τους τηλεθεατές στο «Στούντιο 4», το πιο πλούσιο και ξεχωριστό μαγκαζίνο της ελληνικής τηλεόρασης.  
  
Ενημέρωση για θέματα που μας απασχολούν, άνθρωποι που αγαπάμε και αξίζει να γνωρίσουμε, κουβέντες που μας εμπνέουν να επιλέγουμε στη ζωή μας τη χαρά και την αισιοδοξία, προτάσεις για μικρές απολαύσεις της καθημερινότητας, συνθέτουν το περιεχόμενο της εκπομπής, που θα μεταδίδεται από Δευτέρα έως Παρασκευή, δίνοντας χρώμα στα τηλεοπτικά απογεύματά μας.  
  
Οι δύο δημοσιογράφοι, Νάνσυ Ζαμπέτογλου και Θανάσης Αναγνωστόπουλος, έρχονται με μια νέα τηλεοπτική πρόταση: ένα πραγματικό τηλεοπτικό περιοδικό ποικίλης ύλης με δημοσιογραφικό περιεχόμενο και μοντέρνα αισθητική.  
  
Στο σπίτι της Νάνσυς και του Θανάση καθημερινά φιλοξενούνται φίλοι και γνωστοί, ενώ DJ θα δίνει τον ρυθμό με τη μουσική της. Στον αγαπημένο τους καναπέ, που δεν τον αποχωρίζονται όπου κι αν πάνε, υποδέχονται τους φίλους τους, ενώ η κουζίνα τους είναι ανοιχτή σε όλους τους… γείτονες που θέλουν να μαγειρέψουν τις δικές τους ιδιαίτερες συνταγές.  
  
Το «Στούντιο 4» ανοίγει κάθε μέρα, από Δευτέρα έως Παρασκευή, στις 16:00, στην ΕΡΤ1 και αλλάζει την ψυχαγωγία!

Παρουσίαση: Νάνσυ Ζαμπέτογλου, Θανάσης Αναγνωστόπουλος  
Επιμέλεια: Νάνσυ Ζαμπέτογλου, Θανάσης Αναγνωστόπουλος  
Σκηνοθεσία: Θανάσης Τσαουσόπουλος  
Διεύθυνση φωτογραφίας: Γιώργος Πουλίδης, Ανδρέας Ζαχαράτος  
Project director: Γιώργος Ζαμπέτογλου  
Αρχισυνταξία: Κλεοπάτρα Πατλάκη  
Βοηθός αρχισυντάκτης: Γιώργος Πράτανος  
Συντακτική ομάδα: Κώστας Βαϊμάκης, Μαρένα Καδιγιαννοπούλου, Διονύσης Χριστόπουλος, Θάνος Παπαχάμος, Αθηνά Ζώρζου, Βιργινία Τσίρου  
Μουσική επιμέλεια: Μιχάλης Καλφαγιάννης  
Υπεύθυνη καλεσμένων: Μαρία Χολέβα  
Διεύθυνση παραγωγής: Κυριακή Βρυσοπούλου  
Παραγωγή: EΡT-PlanA

|  |  |
| --- | --- |
| ΕΝΗΜΕΡΩΣΗ / Ειδήσεις | **WEBTV** **ERTflix** |

**18:00**  |  **ΕΙΔΗΣΕΙΣ - ΑΘΛΗΤΙΚΑ - ΚΑΙΡΟΣ / ΔΕΛΤΙΟ ΣΤΗ ΝΟΗΜΑΤΙΚΗ**   
  
Παρουσίαση: Σταυρούλα Χριστοφιλέα

|  |  |
| --- | --- |
| ΝΤΟΚΙΜΑΝΤΕΡ / Τέχνες - Γράμματα | **WEBTV** **ERTflix** |

**19:00**  |  **ΩΡΑ ΧΟΡΟΥ (ΝΕΟ ΕΠΕΙΣΟΔΙΟ)**     
  
**Έτος παραγωγής:** 2022

Τι νιώθει κανείς όταν χορεύει;   
Με ποιον τρόπο o χορός τον απελευθερώνει;   
Και τι είναι αυτό που τον κάνει να αφιερώσει τη ζωή του στην Τέχνη του χορού;   
  
Από τους χορούς του δρόμου και το tango, μέχρι τον κλασικό και τον σύγχρονο χορό, η σειρά ντοκιμαντέρ «Ώρα Χορού» επιδιώκει να σκιαγραφήσει πορτρέτα χορευτών, δασκάλων και χορογράφων σε διαφορετικά είδη χορού και να καταγράψει το πάθος, την ομαδικότητα, τον πόνο, την σκληρή προετοιμασία, την πειθαρχία και την χαρά που ο καθένας από αυτούς βιώνει.  
  
Η σειρά ντοκιμαντέρ «Ώρα Χορού» είναι η πρώτη σειρά ντοκιμαντέρ στην ΕΡΤ αφιερωμένη αποκλειστικά στον χορό.   
  
Μια σειρά που ξεχειλίζει μουσική, κίνηση και ρυθμό.  
  
Μία ιδέα της Νικόλ Αλεξανδροπούλου, η οποία υπογράφει επίσης το σενάριο και τη σκηνοθεσία και θα μας κάνει να σηκωθούμε από τον καναπέ μας.

**«Lindy Hop - 2o μέρος: Jessica Miltenberger, Bobby White»**   
**Eπεισόδιο**: 11

Η Jessica Miltenberger και ο Bobby White χορεύουν με φόντο τη Νέα Υόρκη και μέσα από την ιστορία του Lindy Hop μιλούν και για τη δική τους γνωριμία, που κατέληξε σε μία σχέση ζωής.  
  
Μαζί με τον Brandon Barker και τον Rafał Pustelny εξηγούν τι είναι αυτό που κάνει τόσο ισχυρό το αίσθημα της κοινότητας στους χορευτές swing, ενώ μας υποδέχονται σε ένα από τα φημισμένα πάρτι, που συρρέουν οι Νεοϋορκέζοι για να διασκεδάσουν και να γνωριστούν.  
  
Παράλληλα, οι χορευτές εξομολογούνται τις βαθιές σκέψεις τους στη Νικόλ Αλεξανδροπούλου, η οποία βρίσκεται πίσω από το φακό.

Σκηνοθεσία-Σενάριο-Ιδέα: Νικόλ Αλεξανδροπούλου Αρχισυνταξία: Μελπομένη Μαραγκίδου   
Διεύθυνση Φωτογραφίας: Νίκος Παπαγγελής   
Μοντάζ: Σοφία Σφυρή   
Πρωτότυπη μουσική τίτλων/ επεισοδίου: Αλίκη Λευθεριώτη   
Τίτλοι Αρχής/Graphic Design: Καρίνα Σαμπάνοβα  
Ηχοληψία: Άλεξ Αγησιλάου   
Επιστημονική Σύμβουλος: Μαρία Κουσουνή   
Διεύθυνση Παραγωγής: Τάσος Αλευράς   
Εκτέλεση Παραγωγής: Libellula Productions.

|  |  |
| --- | --- |
| ΨΥΧΑΓΩΓΙΑ / Εκπομπή | **WEBTV** **ERTflix** |

**20:00**  |  **ΙΣΤΟΡΙΕΣ ΟΜΟΡΦΗΣ ΖΩΗΣ (ΝΕΟ ΕΠΕΙΣΟΔΙΟ)**     
  
**Έτος παραγωγής:** 2021

Οι Ιστορίες Όμορφης Ζωής με την Κάτια Ζυγούλη και την ομάδα της έρχονται για να ομορφύνουν και να εμπνεύσουν τα Σαββατοκύριακα μας!   
  
Ένας νέος κύκλος ανοίγει και είναι αφιερωμένος σε όλα αυτά τα μικρά καθημερινά που μπορούν να μας αλλάξουν και να μας κάνουν να δούμε τη ζωή πιο όμορφη!   
  
Ένα εμπειρικό ταξίδι της Κάτιας Ζυγούλη στη νέα πραγματικότητα με αλήθεια, χιούμορ και αισιοδοξία, θα προσπαθήσει να προτείνει λύσεις και να δώσει απαντήσεις σε όλα τα ερωτήματα που μας αφορούν στη νέα εποχή.   
  
Μείνετε συντονισμένοι.  
  
  
  
**«Διαδικτυακές κοινότητες»**   
**Eπεισόδιο**: 2

Οι νέες διαδικτυακές κοινότητες στα μέσα κοινωνικής δικτύωσης αποδεικνύουν ότι μπορούν να έχουν θετικό πρόσημο και να δημιουργήσουν κοινωνικά ρεύματα που διψούν για χιούμορ, τέχνη, ζωοφιλία, ευχάριστη γνώση, κοινωνική ευαισθητοποίηση, μαγειρική, ακόμη και χορό στη μέση του δρόμου.   
  
Στο νέο επεισόδιο της εκπομπής «Ιστορίες Όμορφης Ζωής» με την Κάτια Ζυγούλη, ανακαλύπτουμε ότι στον χαοτικό ψηφιακό κόσμο υπάρχει χώρος για διαδικτυακές παρέες που χαρακτηρίζονται από αυθεντικότητα, μοναδικότητα, πείσμα, μεράκι, αυθορμητισμό κι αγάπη προς το αντικείμενο που επιλέγουν να μοιραστούν στα social media.  
  
Στην εκπομπή παίρνουν μέρος η Άρτεμις Βαλυράκη, Ενκελέντ Μπιλάλι, συνιδρυτές του @exis, η Σόφη Λάμπρου, συνιδρύτρια του Impact hub Athens, η Μαρκέλλα Παπαδογιαννη-Τζόνσον, εθελόντρια και ιδρύτρια του @stray hugs, ο Φώτης Φλώρος, ιδρυτής @\_the\_dandy, ο Παντελής Κάκαρης, ιδρυτής του @geografikoi, ο Ντελής Σεραφείμ, συνιδρυτής του @mimidia.eis.tin.ellinikin και ο Άντι Τζούμα, χορογράφος και ιδρυτής του @andixhuma.

Παρουσίαση: Κάτια Ζυγούλη  
Ιδέα-Καλλιτεχνική επιμέλεια: Άννα Παπανικόλα  
Αρχισυνταξία: Κορίνα Βρούσια  
Έρευνα - Ρεπορτάζ: Ειρήνη Ανεστιάδου  
Σύμβουλος περιεχομένου: Ελις Κις  
Σκηνοθεσία: Δήμητρα Μπαμπαδήμα  
Διεύθυνση φωτογραφίας: Κωνσταντίνος Ντεκουμές  
Μοντάζ: Παναγιώτης Αγγελόπουλος  
Οργάνωση Παραγωγής: Χριστίνα Σταυροπούλου  
Παραγωγή: Filmiki Productions

|  |  |
| --- | --- |
| ΕΝΗΜΕΡΩΣΗ / Ειδήσεις | **WEBTV** **ERTflix** |

**21:00**  |  **ΚΕΝΤΡΙΚΟ ΔΕΛΤΙΟ ΕΙΔΗΣΕΩΝ - ΑΘΛΗΤΙΚΑ - ΚΑΙΡΟΣ**

Κάθε μέρα, από Δευτέρα έως Παρασκευή, στις 21:00, το ανανεωμένο κεντρικό δελτίο ειδήσεων της ΕΡΤ1 με την Αντριάνα Παρασκευοπούλου.  
Η δημοσιογράφος της ΕΡΤ, μαζί με μία έμπειρη ομάδα συντακτών και αρχισυντακτών, με μάχιμους ρεπόρτερ και ανταποκριτές και με υψηλής τεχνογνωσίας και εξειδίκευσης τεχνικούς, ενημερώνει με αντικειμενικότητα και νηφαλιότητα για ό,τι συμβαίνει στην Ελλάδα και στον κόσμο.  
Όπου υπάρχει είδηση είμαστε εκεί, με ταχύτητα στη μετάδοση του γεγονότος, με εγκυρότητα, διασταύρωση αλλά και ψυχραιμία για όσα βλέπουμε, αλλά και όσα γίνονται στο παρασκήνιο. Με πρωτογενείς ειδήσεις, αναλύσεις και στόχο, πάντα, την ουσία της είδησης. Με αντανακλαστικά στα έκτακτα γεγονότα, αλλά και μαραθώνιες συνδέσεις, όταν η επικαιρότητα το απαιτεί.  
Με ανταποκριτές σε κάθε γωνιά της Ελλάδας και σε όλο τον κόσμο, το ανανεωμένο, σύγχρονο κεντρικό δελτίο ειδήσεων της ΕΡΤ1 μεταφέρει σε κάθε σπίτι το καθημερινό ρεπορτάζ, τις έκτακτες ειδήσεις, αλλά και όσα επηρεάζουν τη ζωή μας, την πολιτική, την οικονομία, την κοινωνία, την υγεία, τον πολιτισμό, την επιστήμη, την οικολογία και τον αθλητισμό.  
Με στούντιο υψηλών προδιαγραφών, με δυνατότητα προβολής τρισδιάστατων παραστάσεων, καθώς και δημιουργίας διαδραστικών γραφικών, ώστε η ενημέρωση να είναι πλήρης και ψηφιακά.

Παρουσίαση: Αντριάνα Παρασκευοπούλου

|  |  |
| --- | --- |
| ΤΑΙΝΙΕΣ | **WEBTV** |

**22:00**  |  **Η ΝΕΡΑΪΔΑ ΚΑΙ ΤΟ ΠΑΛΗΚΑΡΙ - ΕΛΛΗΝΙΚΗ ΤΑΙΝΙΑ**     
  
**Έτος παραγωγής:** 1969  
**Διάρκεια**: 102'

Ελληνική ταινία, Κωμωδία-Αισθηματική.  
Ο Βροντάκηδες και οι Φουτρουνάκηδες μισούνται θανάσιμα, εξαιτίας μιας παλιάς βεντέτας, η αφετηρία της οποίας χάνεται στα βάθη του χρόνου. Όταν ο Μανούσος, ο γιος του Βροντάκη, επιστρέφει από την Αθήνα, γνωρίζει και ερωτεύεται το Κατερινιώ, την κόρη του Φουρτουνάκη. Το Κατερινιώ γοητεύεται από τον Μανούσο χωρίς να γνωρίζει την πραγματική του ταυτότητα. Από εκείνη τη στιγμή αρχίζουν τα προβλήματα για το ζευγάρι, αλλά, κυρίως, για τις οικογένειες, που έχουν άλλα σχέδια για τα παιδιά τους.

Ηθοποιοί: Αλίκη Βουγιουκλάκη, Δημήτρης Παπαμιχαήλ, Διονύσης Παπαγιαννόπουλος, Τζόλυ Γαρμπή, Αλέκος Τζανετάκος, Νίτσα Μαρούδα, Σπύρος Καλογήρου, Γιάννης Αργύρης, Νότης Περγιάλης, Νίκος Τσούκας, Φοίβος Ταξιάρχης, Ευαγγελία Σαμιωτάκη, Ειρήνη Κουμαριανού, Χρήστος Στύπας, Θάνος Γραμμένος, Μίτση Κωνσταντάρα, Στράτος Παχής, Νίκος Πασχαλίδης, Ρένα Πασχαλίδου, Κώστας Σαββαϊδης, Γιώργος Χαραλαμπίδης  
  
Σκηνοθεσία: Ντίνος Δημόπουλος   
Σενάριο: Λάκης Μιχαηλίδης  
Φωτογραφία: Γιώργος Αρβανίτης   
Μουσική: Νίκος Μαμαγκάκης   
Χορογραφία: Γιάννης Φλερύ   
Σκηνογραφία: Μάρκος Ζέρβας  
Μακιγιάζ: Σταύρος Κελεσίδης  
Τραγούδι: Αλίκη Βουγιουκλάκη, Δημήτρης Παπαμιχαήλ   
Μοντάζ: Βασίλης Συρόπουλος  
Παραγωγή: FINOS FILM

|  |  |
| --- | --- |
| ΝΤΟΚΙΜΑΝΤΕΡ / Τέχνες - Γράμματα | **WEBTV** **ERTflix** |

**00:00**  |  **ΩΡΑ ΧΟΡΟΥ**     
  
**Έτος παραγωγής:** 2022

Τι νιώθει κανείς όταν χορεύει;   
Με ποιον τρόπο o χορός τον απελευθερώνει;   
Και τι είναι αυτό που τον κάνει να αφιερώσει τη ζωή του στην Τέχνη του χορού;   
  
Από τους χορούς του δρόμου και το tango, μέχρι τον κλασικό και τον σύγχρονο χορό, η σειρά ντοκιμαντέρ «Ώρα Χορού» επιδιώκει να σκιαγραφήσει πορτρέτα χορευτών, δασκάλων και χορογράφων σε διαφορετικά είδη χορού και να καταγράψει το πάθος, την ομαδικότητα, τον πόνο, την σκληρή προετοιμασία, την πειθαρχία και την χαρά που ο καθένας από αυτούς βιώνει.  
  
Η σειρά ντοκιμαντέρ «Ώρα Χορού» είναι η πρώτη σειρά ντοκιμαντέρ στην ΕΡΤ αφιερωμένη αποκλειστικά στον χορό.   
  
Μια σειρά που ξεχειλίζει μουσική, κίνηση και ρυθμό.  
  
Μία ιδέα της Νικόλ Αλεξανδροπούλου, η οποία υπογράφει επίσης το σενάριο και τη σκηνοθεσία και θα μας κάνει να σηκωθούμε από τον καναπέ μας.

**«Lindy Hop - 2o μέρος: Jessica Miltenberger, Bobby White»**   
**Eπεισόδιο**: 11

Η Jessica Miltenberger και ο Bobby White χορεύουν με φόντο τη Νέα Υόρκη και μέσα από την ιστορία του Lindy Hop μιλούν και για τη δική τους γνωριμία, που κατέληξε σε μία σχέση ζωής.  
  
Μαζί με τον Brandon Barker και τον Rafał Pustelny εξηγούν τι είναι αυτό που κάνει τόσο ισχυρό το αίσθημα της κοινότητας στους χορευτές swing, ενώ μας υποδέχονται σε ένα από τα φημισμένα πάρτι, που συρρέουν οι Νεοϋορκέζοι για να διασκεδάσουν και να γνωριστούν.  
  
Παράλληλα, οι χορευτές εξομολογούνται τις βαθιές σκέψεις τους στη Νικόλ Αλεξανδροπούλου, η οποία βρίσκεται πίσω από το φακό.

Σκηνοθεσία-Σενάριο-Ιδέα: Νικόλ Αλεξανδροπούλου Αρχισυνταξία: Μελπομένη Μαραγκίδου   
Διεύθυνση Φωτογραφίας: Νίκος Παπαγγελής   
Μοντάζ: Σοφία Σφυρή   
Πρωτότυπη μουσική τίτλων/ επεισοδίου: Αλίκη Λευθεριώτη   
Τίτλοι Αρχής/Graphic Design: Καρίνα Σαμπάνοβα  
Ηχοληψία: Άλεξ Αγησιλάου   
Επιστημονική Σύμβουλος: Μαρία Κουσουνή   
Διεύθυνση Παραγωγής: Τάσος Αλευράς   
Εκτέλεση Παραγωγής: Libellula Productions.

|  |  |
| --- | --- |
| ΨΥΧΑΓΩΓΙΑ / Εκπομπή | **WEBTV** **ERTflix** |

**01:00**  |  **ΣΤΑ ΑΚΡΑ (2021-2022) (ΝΕΟ ΕΠΕΙΣΟΔΙΟ)**     
  
**Έτος παραγωγής:** 2021   
**«Γιώργος Κοντογιώργης»**

Παρουσίαση: Βίκυ Φλέσσα

|  |  |
| --- | --- |
| ΨΥΧΑΓΩΓΙΑ / Εκπομπή | **WEBTV** **ERTflix** |

**02:00**  |  **Η ΖΩΗ ΑΛΛΙΩΣ  (E)**     
  
**Διάρκεια**: 50'

Η Ίνα Ταράντου συνεχίζει τα ταξίδια της σε όλη την Ελλάδα και βλέπει τη ζωή αλλιώς. Το ταξίδι γίνεται ο προορισμός και η ζωή βιώνεται μέσα από τα μάτια όσων συναντά.  
  
“Η ζωή́ δεν μετριέται από το πόσες ανάσες παίρνουμε, αλλά́ από́ τους ανθρώπους, τα μέρη και τις στιγμές που μας κόβουν την ανάσα”.  
  
Η γαλήνια Κύθνος, η εντυπωσιακή Μήλος με τα σπάνια τοπία και τις γεύσεις της, η Σέριφος με την αφοπλιστική της απλότητα, η καταπράσινη Κεφαλονιά και η Ιθάκη, το κινηματογραφικό Μεσολόγγι και η απόκρημνη Κάρπαθος είναι μερικές μόνο από τις στάσεις σε αυτό το νέο μεγάλο ταξίδι. Ο Νίκος Αλιάγας, ο Ηλίας Μαμαλάκης και ο Βασίλης Ζούλιας είναι μερικοί από τους ανθρώπους που μας έδειξαν τους αγαπημένους τους προορισμούς, αφού μας άνοιξαν την καρδιά τους.  
  
Ιστορίες ανθρώπων που η καθημερινότητά τους δείχνει αισιοδοξία, δύναμη και ελπίδα. Άνθρωποι που επέλεξαν να μείνουν για πάντα, να ξαναγυρίσουν για πάντα ή πάντα να επιστρέφουν στον τόπο τους. Μέσα από́ τα «μάτια» τους βλέπουμε τη ζωή́, την ιστορία και τις ομορφιές του τόπου μας.  
  
Η κάθε ιστορία μάς δείχνει, με τη δική της ομορφιά, μια ακόμη πλευρά της ελληνικής γης, της ελληνικής κοινωνίας, της ελληνικής πραγματικότητας. Άλλοτε κοιτώντας στο μέλλον κι άλλοτε έχοντας βαθιά τις ρίζες της στο παρελθόν.  
  
Η ύπαιθρος και η φύση, η γαστρονομία, η μουσική παράδοση, τα σπορ και τα έθιμα, οι τέχνες και η επιστήμη είναι το καλύτερο όχημα για να δούμε τη Ζωή αλλιώς, όπου κι αν βρεθούμε. Με πυξίδα τον άνθρωπο, μέσα από την εκπομπή, θα καταγράφουμε την καθημερινότητα σε κάθε μέρος της Ελλάδας, θα ζήσουμε μαζί τη ζωή σαν να είναι μια Ζωή αλλιώς. Θα γευτούμε, θα ακούσουμε, θα χορέψουμε, θα γελάσουμε, θα συγκινηθούμε. Και θα μάθουμε όλα αυτά, που μόνο όταν μοιράζεσαι μπορείς να τα μάθεις.  
  
Γιατί η ζωή είναι πιο ωραία όταν τολμάς να τη ζεις αλλιώς!

**«Στην Απλότητα το Κάλλος»**

Σε αυτό το ταξίδι θελήσαμε να δούμε πέρα από το εμφανές, να ανακαλύψουμε μια άλλη αλήθεια, την αλήθεια που κρύβουν οι τόποι όταν δεν φορούν τα καλά τους για να αρέσουν. Και διαπιστώσαμε πως στη Ρόδο, μακριά από την ομολογουμένως όμορφη πόλη της, είναι ακόμη πιο ωραία.  
  
Στην τεχνητή λίμνη της Απολακκιάς συναντήσαμε τρεις φίλους, τον Σάββα, τον Γιώργο και τον Στέφανο που έκαναν το όνειρό τους πραγματικότητα, κάνοντας το χόμπυ τους, την επαφή και την ενασχόλησή τους με τη φύση, δουλειά. Με την Ελένη, μάθαμε πώς είναι η ζωή ενός θηροφύλακα στο νησί, αλλά μάθαμε και για το Ντάμα - Ντάμα, το πανέμορφο ελάφι της Ρόδου!  
  
Με την Καρολίν και την παρέα της, γνωρίσαμε… από ψηλά, μια άλλη εξτρίμ διάσταση της Ρόδου, αυτή του Παραπέντε. Με το λόφο του Μόντε Σμιθ να είναι το απόλυτο σημείο απογείωσης.  
  
Συνεχίζοντας το δρόμο μας, περάσαμε από την Ελεούσα, το χωριό φάντασμα της Ρόδου που προκαλεί δέος με τα έρημα κτίριά του. Τα Απόλλωνα από την άλλη, είναι ένα ζωντανό χωριό, γεμάτο κίνηση. Σύγχρονο αλλά με έναν τρόπο παραδοσιακό. Με ανθρώπους νέους στην ηλικία και την ψυχή, που ασχολούνται με τον τόπο τους, τον φροντίζουν και τον αναδεικνύουν. Εκεί γνωρίσαμε τον Γιάννη, στο Μαγειροτεχνείο του, που μαγειρεύει τα παραδοσιακά, χωριάτικα φαγητά με αγάπη και τα συνδυάζει με τέχνη και τοπικές δημιουργίες. Στον Έμπωνα είδαμε τα φημισμένα αμπέλια του και με τον Γιάννη, γευτήκαμε τα βιολογικά κρασιά του. Με την Ντενίζ συναντηθήκαμε στις Iαματικές Πηγές της Καλλιθέας, ένα από τα εμβληματικότερα ορόσημα της Ρόδου. Εκεί μας μίλησε για την προσωπική της ιστορία, και πώς μετέτρεψε τη δική της τραυματική παιδική εμπειρία, σε θεραπεία για άλλους, μέσα από την ψυχολογία και τον κινηματογράφο που χρησιμοποιεί ως θεραπευτικό εργαλείο.  
  
Στην αθέατη Ρόδο που μας αποκαλύφθηκε μέσα από τη φύση της αλλά και από τη φύση των ανθρώπων που συναντήσαμε, βρήκαμε στην απλότητα το κάλλος. Και νιώσαμε ότι μπορεί να είναι ευτυχία από μόνο του, το να ξυπνάς κάθε μέρα, εκεί που έχεις επιλέξει.

Παρουσίαση: Ινα Ταράντου  
Aρχισυνταξία: Ίνα Ταράντου   
Δημοσιογραφική έρευνα και Επιμέλεια: Στελίνα Γκαβανοπούλου, Μαρία Παμπουκίδη   
Σκηνοθεσία: Μιχάλης Φελάνης   
Διεύθυνση φωτογραφίας: Βάιος Μπάστος  
Ηχοληψία: Φίλιππος Μάνεσης   
Παραγωγή: Μαρία Σχοινοχωρίτου

|  |  |
| --- | --- |
| ΤΑΙΝΙΕΣ | **WEBTV** |

**03:00**  |  **Η ΝΕΡΑΪΔΑ ΚΑΙ ΤΟ ΠΑΛΗΚΑΡΙ - ΕΛΛΗΝΙΚΗ ΤΑΙΝΙΑ**     
  
**Έτος παραγωγής:** 1969  
**Διάρκεια**: 102'

Ελληνική ταινία, Κωμωδία-Αισθηματική.  
Ο Βροντάκηδες και οι Φουτρουνάκηδες μισούνται θανάσιμα, εξαιτίας μιας παλιάς βεντέτας, η αφετηρία της οποίας χάνεται στα βάθη του χρόνου. Όταν ο Μανούσος, ο γιος του Βροντάκη, επιστρέφει από την Αθήνα, γνωρίζει και ερωτεύεται το Κατερινιώ, την κόρη του Φουρτουνάκη. Το Κατερινιώ γοητεύεται από τον Μανούσο χωρίς να γνωρίζει την πραγματική του ταυτότητα. Από εκείνη τη στιγμή αρχίζουν τα προβλήματα για το ζευγάρι, αλλά, κυρίως, για τις οικογένειες, που έχουν άλλα σχέδια για τα παιδιά τους.

Ηθοποιοί: Αλίκη Βουγιουκλάκη, Δημήτρης Παπαμιχαήλ, Διονύσης Παπαγιαννόπουλος, Τζόλυ Γαρμπή, Αλέκος Τζανετάκος, Νίτσα Μαρούδα, Σπύρος Καλογήρου, Γιάννης Αργύρης, Νότης Περγιάλης, Νίκος Τσούκας, Φοίβος Ταξιάρχης, Ευαγγελία Σαμιωτάκη, Ειρήνη Κουμαριανού, Χρήστος Στύπας, Θάνος Γραμμένος, Μίτση Κωνσταντάρα, Στράτος Παχής, Νίκος Πασχαλίδης, Ρένα Πασχαλίδου, Κώστας Σαββαϊδης, Γιώργος Χαραλαμπίδης  
  
Σκηνοθεσία: Ντίνος Δημόπουλος   
Σενάριο: Λάκης Μιχαηλίδης  
Φωτογραφία: Γιώργος Αρβανίτης   
Μουσική: Νίκος Μαμαγκάκης   
Χορογραφία: Γιάννης Φλερύ   
Σκηνογραφία: Μάρκος Ζέρβας  
Μακιγιάζ: Σταύρος Κελεσίδης  
Τραγούδι: Αλίκη Βουγιουκλάκη, Δημήτρης Παπαμιχαήλ   
Μοντάζ: Βασίλης Συρόπουλος  
Παραγωγή: FINOS FILM

**ΠΡΟΓΡΑΜΜΑ  ΤΡΙΤΗΣ  07/06/2022**

|  |  |
| --- | --- |
| ΕΝΗΜΕΡΩΣΗ / Εκπομπή | **WEBTV** **ERTflix** |

**05:00**  |   **…ΑΠΟ ΤΙΣ ΕΞΙ**  

Οι Δημήτρης Κοτταρίδης και Γιάννης Πιτταράς παρουσιάζουν την ενημερωτική εκπομπή της ΕΡΤ «…από τις έξι».  
  
Μη σας ξεγελά ο τίτλος. Η εκπομπή ξεκινά κάθε πρωί από τις 05:30. Με όλες τις ειδήσεις, με αξιοποίηση του δικτύου ανταποκριτών της ΕΡΤ στην Ελλάδα και στον κόσμο και καλεσμένους που πρωταγωνιστούν στην επικαιρότητα, πάντα με την εγκυρότητα και την αξιοπιστία της ΕΡΤ.  
  
Με θέματα από την πολιτική, την οικονομία, τις διεθνείς εξελίξεις, τον αθλητισμό, για καθετί που συμβαίνει εντός και εκτός συνόρων, έγκυρα και έγκαιρα, με τη σφραγίδα της ΕΡΤ.

Παρουσίαση: Δημήτρης Κοτταρίδης, Γιάννης Πιτταράς  
Αρχισυνταξία: Μαρία Παύλου, Κώστας Παναγιωτόπουλος  
Σκηνοθεσία: Χριστόφορος Γκλεζάκος  
Δ/νση παραγωγής: Ξένια Ατματζίδου, Νάντια Κούσουλα

|  |  |
| --- | --- |
| ΕΝΗΜΕΡΩΣΗ / Ειδήσεις | **WEBTV** **ERTflix** |

**09:00**  |  **ΕΙΔΗΣΕΙΣ - ΑΘΛΗΤΙΚΑ - ΚΑΙΡΟΣ**

|  |  |
| --- | --- |
| ΕΝΗΜΕΡΩΣΗ / Εκπομπή | **WEBTV** **ERTflix** |

**09:15**  |  **ΣΥΝΔΕΣΕΙΣ**  

H Χριστίνα Βίδου παρουσιάζει με τον Κώστα Παπαχλιμίντζο την καθημερινή πρωινή, ενημερωτική εκπομπή της ΕΡΤ1 «Συνδέσεις», η οποία από φέτος μεγαλώνει κατά μία ώρα, ξεκινώντας από τις 09:15.  
  
Η Χριστίνα Βίδου και ο Κώστας Παπαχλιμίντζος δημιουργούν μια πραγματικά νέα ενημερωτική πρόταση και παρουσιάζουν ένα πρωτότυπο μαγκαζίνο, που διακρίνεται για τη νηφαλιότητα, την αντικειμενικότητα, την πρωτοτυπία, αλλά και το χιούμορ των δύο παρουσιαστών.

Παρουσίαση: Κώστας Παπαχλιμίντζος, Χριστίνα Βίδου  
Διευθυντής Φωτογραφίας: Γιάννης Λαζαρίδης  
Αρχισυνταξία: Βάνα Κεκάτου  
Δ/νση Παραγωγής: Ελένη Ντάφλου, Βάσια Λιανού  
Σκηνοθεσία: Γιώργος Σταμούλης, Γιάννης Γεωργιουδάκης

|  |  |
| --- | --- |
| ΕΝΗΜΕΡΩΣΗ / Ειδήσεις | **WEBTV** **ERTflix** |

**12:00**  |  **ΕΙΔΗΣΕΙΣ - ΑΘΛΗΤΙΚΑ - ΚΑΙΡΟΣ**

|  |  |
| --- | --- |
| ΨΥΧΑΓΩΓΙΑ / Τηλεπαιχνίδι | **WEBTV** **ERTflix** |

**13:00**  |  **ΔΕΣ & ΒΡΕΣ (ΝΕΟ ΕΠΕΙΣΟΔΙΟ)**  

Το αγαπημένο τηλεπαιχνίδι των τηλεθεατών, «Δες και βρες», με παρουσιαστή τον Νίκο Κουρή, συνεχίζει δυναμικά την πορεία του στην ΕΡΤ1, και τη νέα τηλεοπτική σεζόν. Κάθε μέρα, την ίδια ώρα έως και Παρασκευή τεστάρει όχι μόνο τις γνώσεις και τη μνήμη μας, αλλά κυρίως την παρατηρητικότητα, την αυτοσυγκέντρωση και την ψυχραιμία μας.  
  
Και αυτό γιατί οι περισσότερες απαντήσεις βρίσκονται κρυμμένες μέσα στις ίδιες τις ερωτήσεις. Σε κάθε επεισόδιο, τέσσερις διαγωνιζόμενοι καλούνται να απαντήσουν σε 12 τεστ γνώσεων και παρατηρητικότητας. Αυτός που απαντά σωστά στις περισσότερες ερωτήσεις διεκδικεί το χρηματικό έπαθλο και το εισιτήριο για το παιχνίδι της επόμενης ημέρας.  
  
Αυτήν τη χρονιά, κάποια επεισόδια θα είναι αφιερωμένα σε φιλανθρωπικό σκοπό. Ειδικότερα, η ΕΡΤ θα προσφέρει κάθε μήνα το ποσό των 5.000 ευρώ σε κοινωφελή ιδρύματα, προκειμένου να συνδράμει και να ενισχύσει το σημαντικό έργο τους.  
  
Στο πλαίσιο αυτό, κάθε Παρασκευή αγαπημένοι καλλιτέχνες απ’ όλους τους χώρους παίρνουν μέρος στο «Δες και βρες», διασκεδάζουν και δοκιμάζουν τις γνώσεις τους με τον Νίκο Κουρή, συμμετέχοντας στη φιλανθρωπική προσπάθεια του τηλεπαιχνιδιού. Σε κάθε τέτοιο παιχνίδι θα προσφέρεται το ποσό των 1.250 ευρώ. Με τη συμπλήρωση τεσσάρων επεισοδίων φιλανθρωπικού σκοπού θα συγκεντρώνεται το ποσό των 5.000, το οποίο θα αποδίδεται σε επιλεγμένο φορέα.  
  
Στα τέσσερα πρώτα ειδικά επεισόδια, αγαπημένοι ηθοποιοί από τις σειρές της ΕΡΤ -και όχι μόνο- καθώς και Ολυμπιονίκες δίνουν το δικό τους «παρών» στο «Δες και βρες», συμβάλλοντας με αγάπη και ευαισθησία στον φιλανθρωπικό σκοπό του τηλεπαιχνιδιού.  
  
Στο πρώτο επεισόδιο έπαιξαν για καλό σκοπό οι αγαπημένοι ηθοποιοί της κωμικής σειράς της ΕΡΤ «Χαιρέτα μου τον Πλάτανο», Αντιγόνη Δρακουλάκη, Αλέξανδρος Χρυσανθόπουλος, Αντώνης Στάμος, Δήμητρα Στογιάννη, ενώ στα επόμενα επεισόδια θα απολαύσουμε τους πρωταγωνιστές της σειράς «Η τούρτα της μαμάς» Λυδία Φωτοπούλου, Θάνο Λέκκα, Μιχάλη Παπαδημητρίου, Χάρη Χιώτη, τους αθλητές Βούλα Κοζομπόλη (Εθνική Ομάδα Υδατοσφαίρισης 2004, Αθήνα -αργυρό μετάλλιο), Ειρήνη Αϊνδιλή (Ομάδα Ρυθμικής Γυμναστικής-Ανσάμπλ 2000, Σίδνεϊ -χάλκινο μετάλλιο), Εύα Χριστοδούλου (Ομάδα Ρυθμικής Γυμναστικής-Ανσάμπλ 2000, Σίδνεϊ -χάλκινο μετάλλιο), Νίκο Σιρανίδη (Συγχρονισμένες Καταδύσεις 3μ.2004, Αθήνα -χρυσό μετάλλιο) και τους ηθοποιούς Κώστα Αποστολάκη, Τάσο Γιαννόπουλο, Μάκη Παπαδημητρίου, Γεράσιμο Σκαφίδα.

**Eπεισόδιο**: 99  
Παρουσίαση: Νίκος Κουρής  
Σκηνοθεσία: Δημήτρης Αρβανίτης  
Αρχισυνταξία: Νίκος Τιλκερίδης  
Καλλιτεχνική διεύθυνση: Θέμης Μερτύρης  
Διεύθυνση φωτογραφίας: Χρήστος Μακρής  
Διεύθυνση παραγωγής: Άσπα Κουνδουροπούλου  
Οργάνωση παραγωγής: Πάνος Ράλλης  
Παραγωγή: Γιάννης Τζέτζας  
Εκτέλεση παραγωγής: ABC PRODUCTIONS

|  |  |
| --- | --- |
| ΨΥΧΑΓΩΓΙΑ / Ελληνική σειρά | **WEBTV** **ERTflix** |

**14:00**  |  **ΣΕ ΞΕΝΑ ΧΕΡΙΑ  (E)**  

Κοινωνική κομεντί με πρωταγωνιστές τους Γιάννη Μπέζο, Γεράσιμο Σκιαδαρέση, Ρένια Λουιζίδου, Βάσω Λασκαράκη και Χριστίνα Αλεξανιάν, σε πρωτότυπη ιδέα-σενάριο Γιώργου Κρητικού και σκηνοθεσία Στέφανου Μπλάτσου. Το σενάριο συνυπογράφουν, επίσης, οι Αναστάσης Μήδας, Λεωνίδας Μαράκης, Γεωργία Μαυρουδάκη, Ανδρέας Δαίδαλος και Κατερίνα Πεσταματζόγλου.  
Από Δευτέρα έως Παρασκευή στις 02:00 π.μ. στην ERTWorld.   
  
Η ιστορία…  
  
Αφετηρία της αφήγησης αποτελεί η απαγωγή ενός βρέφους, που γίνεται η αφορμή να ενωθούν οι μοίρες και οι ζωές των ανθρώπων της ιστορίας μας. Το αθώο βρέφος γεννήθηκε σ’ ένα δύσκολο περιβάλλον, που ο ίδιος ο πατέρας του είχε προαποφασίσει ότι θα το πουλήσει κρυφά από τη μητέρα του, βάζοντας να το απαγάγουν.   
Όμως, κατά τη διάρκεια της απαγωγής, όλα μπερδεύονται κι έτσι, το βρέφος φτάνει στην έπαυλη του μεγαλοεπιχειρηματία Χαράλαμπου Φεγκούδη (Γιάννης Μπέζος) ως από μηχανής… εγγονός του.   
Από θέλημα της μοίρας, το μωρό βρίσκεται στο αμάξι του γιου του Φεγκούδη, Μάνου (Κυριάκος Σαλής). Η μητέρα του, η Τόνια Μαυρομάτη (Βάσω Λασκαράκη), που το αναζητούσε, μέσα από μια περίεργη σύμπτωση, έρχεται να εργαστεί ως νταντά του ίδιου της του παιδιού στην έπαυλη, χωρίς, φυσικά, να το αναγνωρίσει…   
Μέσα από την ιστορία θα ζήσουμε τον τιτάνιο πόλεμο ανάμεσα σε δύο ανταγωνιστικές εταιρείες, και τους επικεφαλής τους Χαράλαμπο Φεγκούδη (Γιάννης Μπέζος) και Τζόρνταν Πιπερόπουλο (Γεράσιμος Σκιαδαρέσης). Ο Φεγκούδης διαθέτει ένα ισχυρό χαρτί, τον παράφορο έρωτα της κόρης του Πιπερόπουλου, Μαριτίνας (Σίσυ Τουμάση), για τον μεγαλύτερο γιο του, Μάνο, τον οποίο και πιέζει να την παντρευτεί. Η Διώνη Μαστραπά (Χριστίνα Αλεξανιάν) είναι η χειριστική και μεγαλομανής γυναίκα του Φεγκούδη. Όσο για τον μικρότερο γιο του Φεγκούδη, τον Πάρη (Τάσος Κονταράτος), άβουλος, άτολμος, ωραίος και λίγο αργός στα αντανακλαστικά, είναι προσκολλημένος στη μητέρα του.   
Στο μεταξύ, στη ζωή του Χαράλαμπου Φεγκούδη εμφανίζονται η Σούλα (Ρένια Λουιζίδου), μητέρα της Τόνιας, με ένα μεγάλο μυστικό του παρελθόντος που τη συνδέει μαζί του, και η Πελαγία (Ελεάννα Στραβοδήμου), η γλυκιά, παρορμητική αδερφή της Τόνιας.   
Γκαφατζής και συμπονετικός, ο Στέλιος (Παναγιώτης Καρμάτης), φίλος και συνεργάτης του Φλοριάν (Χρήστος Κοντογεώργης), του άντρα της Τόνιας, μετανιωμένος για το κακό που της προξένησε, προσπαθεί να επανορθώσει…   
Ερωτευμένος με τη Σούλα, χωρίς ανταπόκριση, είναι ο Λουδοβίκος Κοντολαίμης (Τάσος Γιαννόπουλος), πρόσχαρος με το χαμόγελο στα χείλη, αλλά… άτυχος. Χήρος από δύο γάμους. Τον αποκαλούν Λουδοβίκο των Υπογείων, γιατί διατηρεί ένα μεγάλο υπόγειο κατάστημα με βότανα και μπαχαρικά.   
Σε όλους αυτούς, προσθέστε και τον παπα-Χρύσανθο (Λεωνίδας Μαράκης) με τη μητέρα του Μάρω (Αλεξάνδρα Παντελάκη), που έχουν πολλά… ράμματα για τις ισχυρές οικογένειες.   
Ίντριγκες και πάθη, που θα σκοντάφτουν σε λάθη και κωμικές καταστάσεις. Και στο φόντο αυτού του κωμικού αλληλοσπαραγμού, γεννιέται το γνήσιο «παιδί» των παραμυθιών και της ζωής: Ο έρωτας ανάμεσα στην Τόνια και στον Μάνο.

**Eπεισόδιο**: 155

Ο Μάνος παίρνει την απόφαση να παραδοθεί στην αστυνομία και να παραδεχθεί, πως αυτός βρήκε τον Μπάμπη στο πάρκο. Ποια θα είναι η αντίδραση του Φεγκούδη; Θα αφήσει το Μάνο να πληρώσει τα λάθη του; Ο Πάρης και η Πελαγία έρχονται πιο κοντά και τα τρυφερά αισθήματα, που τρέφουν ο ένας για τον άλλον, βγαίνουν στην επιφάνεια. Ποια θα είναι η αντίδραση της Τραβιάτας; Θα αφήσει τόσο εύκολα, να αναπτυχθεί αυτό το ειδύλλιο και να χάσει τον Πάρη;

Πρωτότυπη ιδέα-σενάριο: Γιώργος Κρητικός   
Σεναριογράφοι: Αναστάσης Μήδας, Λεωνίδας Μαράκης, Γεωργία Μαυρουδάκη, Ανδρέας Δαίδαλος, Κατερίνα Πεσταματζόγλου  
Σκηνοθεσία: Στέφανος Μπλάτσος   
Διεύθυνση φωτογραφίας:, Νίκος Κανέλλος, Αντρέας Γούλος   
Σκηνογραφία: Σοφία Ζούμπερη   
Ενδυματολόγος: Νινέτ Ζαχαροπούλου   
Επιμέλεια: Ντίνα Κάσσου   
Παραγωγή: Γιάννης Καραγιάννης/J. K. Productions   
Παίζουν: Γιάννης Μπέζος (Χαράλαμπος Φεγκούδης), Γεράσιμος Σκιαδαρέσης (Τζόρνταν Πιπερόπουλος), Ρένια Λουιζίδου (Σούλα Μαυρομάτη), Βάσω Λασκαράκη (Τόνια Μαυρομάτη), Χριστίνα Αλεξανιάν (Διώνη Μαστραπά-Φεγκούδη), Κυριάκος Σαλής (Μάνος Φεγκούδης), Σίσυ Τουμάση (Μαριτίνα Πιπεροπούλου), Αλεξάνδρα Παντελάκη (Μάρω Αχτύπη), Τάσος Γιαννόπουλος (Λουδοβίκος Κοντολαίμης), Λεωνίδας Μαράκης (παπα-Χρύσανθος Αχτύπης), Ελεάννα Στραβοδήμου (Πελαγία Μαυρομάτη), Τάσος Κονταράτος (Πάρης Φεγκούδης, αδελφός του Μάνου), Μαρία Μπαγανά (Ντάντω Μαστραπά), Νίκος Σταυρακούδης (Παντελής), Κωνσταντίνα Αλεξανδράτου (Έμιλυ), Σωσώ Χατζημανώλη (Τραβιάτα), Αθηνά Σακαλή (Ντάνι), Ήρα Ρόκου (Σαλώμη), Χρήστος Κοντογεώργης (Φλοριάν), Παναγιώτης Καρμάτης (Στέλιος), Λαμπρινή Σκρέκα (Jane).

|  |  |
| --- | --- |
| ΕΝΗΜΕΡΩΣΗ / Ειδήσεις | **WEBTV** **ERTflix** |

**15:00**  |  **ΕΙΔΗΣΕΙΣ - ΑΘΛΗΤΙΚΑ - ΚΑΙΡΟΣ**

|  |  |
| --- | --- |
| ΨΥΧΑΓΩΓΙΑ | **WEBTV** **ERTflix** |

**16:00**  |  **ΣΤΟΥΝΤΙΟ 4**  

H Νάνσυ Ζαμπέτογλου και ο Θανάσης Αναγνωστόπουλος προσκαλούν καθημερινά στις 16:00 τους τηλεθεατές στο «Στούντιο 4», το πιο πλούσιο και ξεχωριστό μαγκαζίνο της ελληνικής τηλεόρασης.  
  
Ενημέρωση για θέματα που μας απασχολούν, άνθρωποι που αγαπάμε και αξίζει να γνωρίσουμε, κουβέντες που μας εμπνέουν να επιλέγουμε στη ζωή μας τη χαρά και την αισιοδοξία, προτάσεις για μικρές απολαύσεις της καθημερινότητας, συνθέτουν το περιεχόμενο της εκπομπής, που θα μεταδίδεται από Δευτέρα έως Παρασκευή, δίνοντας χρώμα στα τηλεοπτικά απογεύματά μας.  
  
Οι δύο δημοσιογράφοι, Νάνσυ Ζαμπέτογλου και Θανάσης Αναγνωστόπουλος, έρχονται με μια νέα τηλεοπτική πρόταση: ένα πραγματικό τηλεοπτικό περιοδικό ποικίλης ύλης με δημοσιογραφικό περιεχόμενο και μοντέρνα αισθητική.  
  
Στο σπίτι της Νάνσυς και του Θανάση καθημερινά φιλοξενούνται φίλοι και γνωστοί, ενώ DJ θα δίνει τον ρυθμό με τη μουσική της. Στον αγαπημένο τους καναπέ, που δεν τον αποχωρίζονται όπου κι αν πάνε, υποδέχονται τους φίλους τους, ενώ η κουζίνα τους είναι ανοιχτή σε όλους τους… γείτονες που θέλουν να μαγειρέψουν τις δικές τους ιδιαίτερες συνταγές.  
  
Το «Στούντιο 4» ανοίγει κάθε μέρα, από Δευτέρα έως Παρασκευή, στις 16:00, στην ΕΡΤ1 και αλλάζει την ψυχαγωγία!

Παρουσίαση: Νάνσυ Ζαμπέτογλου, Θανάσης Αναγνωστόπουλος  
Επιμέλεια: Νάνσυ Ζαμπέτογλου, Θανάσης Αναγνωστόπουλος  
Σκηνοθεσία: Θανάσης Τσαουσόπουλος  
Διεύθυνση φωτογραφίας: Γιώργος Πουλίδης, Ανδρέας Ζαχαράτος  
Project director: Γιώργος Ζαμπέτογλου  
Αρχισυνταξία: Κλεοπάτρα Πατλάκη  
Βοηθός αρχισυντάκτης: Γιώργος Πράτανος  
Συντακτική ομάδα: Κώστας Βαϊμάκης, Μαρένα Καδιγιαννοπούλου, Διονύσης Χριστόπουλος, Θάνος Παπαχάμος, Αθηνά Ζώρζου, Βιργινία Τσίρου  
Μουσική επιμέλεια: Μιχάλης Καλφαγιάννης  
Υπεύθυνη καλεσμένων: Μαρία Χολέβα  
Διεύθυνση παραγωγής: Κυριακή Βρυσοπούλου  
Παραγωγή: EΡT-PlanA

|  |  |
| --- | --- |
| ΕΝΗΜΕΡΩΣΗ / Ειδήσεις | **WEBTV** **ERTflix** |

**18:00**  |  **ΕΙΔΗΣΕΙΣ - ΑΘΛΗΤΙΚΑ - ΚΑΙΡΟΣ / ΔΕΛΤΙΟ ΣΤΗ ΝΟΗΜΑΤΙΚΗ / ΕΝΗΜΕΡΩΣΗ COVID 19**   
  
Παρουσίαση: Σταυρούλα Χριστοφιλέα

|  |  |
| --- | --- |
| ΝΤΟΚΙΜΑΝΤΕΡ / Φύση | **WEBTV** **ERTflix** |

**19:00**  |  **ΑΓΡΙΑ ΕΛΛΑΔΑ (ΝΕΟ ΕΠΕΙΣΟΔΙΟ)**     
  
Γ' ΚΥΚΛΟΣ   
  
**Έτος παραγωγής:** 2022

Σειρά ωριαίων εκπομπών παραγωγής ΕΡΤ3 2021-22. “Υπάρχει μια Ελλάδα, ψηλά και μακριά από το γκρίζο της πόλης. Μια Ελλάδα όπου κάθε σου βήμα σε οδηγεί και σε ένα νέο, καθηλωτικό σκηνικό. Αυτή είναι η Άγρια Ελλάδα. Και φέτος, για τρίτη σεζόν, θα πάρει (και) τα βουνά με συνοδοιπόρους το κοινό της ΕΡΤ. Ο Ηλίας και ο Γρηγόρης, και φέτος ταιριάζουν επιστήμη, πάθος για εξερεύνηση και περιπέτεια και δίψα για το άγνωστο, τα φορτώνουν στους σάκους τους και ξεκινούν. Από τις κορυφές της Πίνδου μέχρι τα νησιά του Αιγαίου, μια πορεία χιλιομέτρων σε μήκος και ύψος, με έναν σκοπό: να γίνει η αδάμαστη πλευρά της πατρίδας μας, κομμάτι των εικόνων όλων μας...”

**«Δέλτα Έβρου»**   
**Eπεισόδιο**: 6

Σ’ αυτό το επεισόδιο ο Ηλίας και ο Γρηγόρης επισκέπτονται τον υδάτινο φύλακα των ανατολικών μας συνόρων, τον Έβρο.   
Βρίσκονται στο δέλτα του ποταμού -όπου και παρατηρούν σπάνια πτηνά- κινούνται με βάρκα συντροφιά με τους ανθρώπους του Φορέα Διαχείρισης αλλά και φλαμίγκο, ενώ δαχτυλιώνουν και νεοσσούς Αγκαθοκαλημάνας.   
Βρίσκουν και παρατηρούν φίδια της περιοχής, όπως ο Κεχρίτης και η Οθωμανική Οχιά, ενώ σε μια νυχτερινή εξόρμηση αναζητούν Πηλοβάτες για συλλογή γενετικού υλικού για τη διδακτορική διατριβή του Ηλία. Γιατί και φέτος... Άγρια Ελλάδα βλέπεις!

Παρουσίαση: Ηλίας Στραχίνης, Γρηγόριος Τούλιας  
Γεώργιος Σκανδαλάρης: Σκηνοθέτης/Διευθυντής Παραγωγής/ Διευθυντής Φωτογραφίας/ Φωτογράφος/ Εικονολήπτης/Χειριστής Drone Ηλίας Στραχίνης: Παρουσιαστής Α' / Επιστημονικός Συνεργάτης Γρηγόριος Τούλιας: Παρουσιαστής Β' Γεώργιος Μαντζουρανίδης: Σεναριογράφος Άννα Τρίμη & Δημήτριος Σερασίδης – Unknown Echoes: Συνθέτης Πρωτότυπης Μουσικής Χαράλαμπος Παπαδάκης: Μοντέρ Ηλίας Κουτρώτσιος: Εικονολήπτης Ελευθέριος Παρασκευάς: Ηχολήπτης Ευαγγελία Κουτσούκου: Βοηθός Ηχολήπτη Αναστασία Παπαδοπούλου: Βοηθός Διευθυντή Παραγωγής

|  |  |
| --- | --- |
| ΝΤΟΚΙΜΑΝΤΕΡ / Τέχνες - Γράμματα | **WEBTV** **ERTflix** |

**20:00**  |  **ΜΙΑ ΕΙΚΟΝΑ ΧΙΛΙΕΣ ΣΚΕΨΕΙΣ (ΝΕΟ ΕΠΕΙΣΟΔΙΟ)**     
  
Β' ΚΥΚΛΟΣ   
  
**Έτος παραγωγής:** 2022

Μια σειρά ημίωρων επεισοδίων εσωτερικής παραγωγής της ΕΡΤ.  
  
Σύγχρονοι εικαστικοί καλλιτέχνες παρουσιάζουν τις δουλειές τους και αναφέρονται σε έργα σημαντικών συναδέλφων τους (Ελλήνων και Ξένων) που τους ενέπνευσαν ή επηρέασαν την αισθητική τους και την τεχνοτροπία τους.  
  
Ταυτόχρονα με την παρουσίαση των ίδιων των καλλιτεχνών, γίνεται αντιληπτή η οικουμενικότητα της εικαστικής Τέχνης και πως αυτή η οικουμενικότητα - μέσα από το έργο τους- συγκροτείται και επηρεάζεται ενσωματώνοντας στοιχεία από την βιωματική και πνευματική τους παράδοση και εμπειρία.  
  
Συμβουλευτικό ρόλο στη σειρά έχει η Ανωτάτη Σχολή Καλών Τεχνών.  
  
  
**«Παναγιώτης Σιάγκρης»**   
**Eπεισόδιο**: 3

Ο Παναγιώτης Σιάγκρης φιλοτεχνεί έργα που δεν υπόκεινται στην εύκολη ζωγραφικότητα και τη διακόσμηση ή ακόμα και στη γοητεία της επιφανειακής αφήγησης.   
  
Αυτό αποδεικνύεται μέσα από τη μακρά εικαστική του πορεία ήδη από το 1996 μέχρι και σήμερα.   
Επιμένει, δηλαδή, σε πράγματα δυσκολότερα μεν, αλλά διαρκέστερα.   
  
Αναφερόμενος ο καλλιτέχνης στον Ιάπωνα γλύπτη και αρχιτέκτονα Χιντετόσι Ναγκασάουα και στον Έλληνα εικαστικό Τάσο Χριστάκη, αποσαφηνίζει πόσο ελκυστική είναι η χρήση διαφορετικών εικόνων.  
  
Γι' αυτό και με τα έργα του ιστορεί όχι μόνο την καθημερινότητα, αλλά και τους συνειρμούς και τις συγκινήσεις που αυτή προκαλεί.   
  
Με μία μορφοπλαστική γλώσσα, σύγχρονη και συνάμα κλασική, η ζωγραφική του Σιάγκρη τελικά μετεωρίζεται ανάμεσα στο αισθητικό και το συναισθηματικό. Δύσκολο αλλά εφικτό.  
  
(Απρίλιος 2022, Ντόρα Λεοντοπούλου-Ιστορικός Τέχνης)

Σενάριο-Σκηνοθεσία: Φλώρα Πρησιμιντζή   
Διεύθυνση Παραγωγής: Κορίνα Βρυσοπούλου  
Διεύθυνση Φωτογραφίας: Ανδρέας Ζαχαράτος  
Μοντάζ: Δανάη Μανουσαρίδη

|  |  |
| --- | --- |
| ΝΤΟΚΙΜΑΝΤΕΡ / Πολιτισμός | **WEBTV** **ERTflix** |

**20:30**  |  **ΕΣ ΑΥΡΙΟΝ ΤΑ ΣΠΟΥΔΑΙΑ - ΠΟΡΤΡΑΙΤΑ ΤΟΥ ΑΥΡΙΟ (ΝΕΟ ΕΠΕΙΣΟΔΙΟ)**     
  
**Έτος παραγωγής:** 2022

Από την Πέμπτη 28 Απρίλη 2022 θα αρχίσει να προβάλλεται στην ΕΡΤ2 ο νέος κύκλος της σειράς ημίωρων ντοκιμαντέρ με θεματικό τίτλο «ΕΣ ΑΥΡΙΟΝ ΤΑ ΣΠΟΥΔΑΙΑ-Πορτραίτα του Αύριο», παραγωγή της SEE-Εταιρείας Ελλήνων Σκηνοθετών για λογαριασμό της ΕΡΤ Α.Ε.  
  
Μετά τους δύο επιτυχημένους κύκλους της σειράς «ΕΣ ΑΥΡΙΟΝ ΤΑ ΣΠΟΥΔΑΙΑ» , οι Έλληνες σκηνοθέτες στρέφουν, για μια ακόμη φορά, το φακό τους στο αύριο του Ελληνισμού, κινηματογραφώντας μια άλλη Ελλάδα, αυτήν της δημιουργίας και της καινοτομίας.  
  
Μέσα από τα επεισόδια της σειράς προβάλλονται οι νέοι επιστήμονες, καλλιτέχνες, επιχειρηματίες και αθλητές που καινοτομούν και δημιουργούν με τις ίδιες τους τις δυνάμεις.   
  
Η σειρά αναδεικνύει τα ιδιαίτερα γνωρίσματα και πλεονεκτήματα της νέας γενιάς των συμπατριωτών μας, αυτών που θα αναδειχθούν στους αυριανούς πρωταθλητές στις Επιστήμες, στις Τέχνες, στα Γράμματα, παντού στην Κοινωνία.   
  
Όλοι αυτοί οι νέοι άνθρωποι, άγνωστοι ακόμα στους πολλούς ή ήδη γνωστοί, αντιμετωπίζουν δυσκολίες και πρόσκαιρες αποτυχίες που όμως δεν τους αποθαρρύνουν.   
  
Δεν έχουν ίσως τις ιδανικές συνθήκες για να πετύχουν ακόμα το στόχο τους, αλλά έχουν πίστη στον εαυτό τους και τις δυνατότητές τους. Ξέρουν ποιοι είναι, πού πάνε και κυνηγούν το όραμά τους με όλο τους το είναι.  
  
Μέσα από το νέο κύκλο της σειράς της Δημόσιας Τηλεόρασης, δίνεται χώρος έκφρασης στα ταλέντα και τα επιτεύγματα αυτών των νέων ανθρώπων. Προβάλλεται η ιδιαίτερη προσωπικότητα, η δημιουργική ικανότητα και η ασίγαστη θέλησή τους να πραγματοποιήσουν τα όνειρα τους, αξιοποιώντας στο μέγιστο το ταλέντο και την σταδιακή τους αναγνώρισή από τους ειδικούς και από το κοινωνικό σύνολο, τόσο στην Ελλάδα όσο και στο εξωτερικό.

**«Ο μικρός Balafola»**   
**Eπεισόδιο**: 4

Balafola στη γλώσσα Μπαμπαρά σημαίνει αυτός που δίνει φωνή στο Bala, ο παίκτης, ο μαέστρος.   
Bala είναι ένα παραδοσιακό μουσικό όργανο από τη Δυτική Αφρική που μοιάζει με ξυλόφωνο.   
  
Ο Γιώργος είναι ένας balafola μόλις 6 χρόνων. Και το μόνο που θέλει να κάνει είναι να «παίζει μουσική για να χορεύουν οι άνθρωποι».   
  
Μαζί του και μαζί με τον Μάριο, το μικρό του αδερφό, θα ταξιδέψουμε στη Δυτική Αφρική και όχι μόνο, από την Ελευσίνα μέχρι το Μάλι, από την Αθήνα μέχρι τη Γουινέα, θα μιλήσουμε για τη διαπολιτισμική εκπαίδευση και τη μουσική.   
Τη μουσική που δεν έχει χρώμα, πατρίδα ή ηλικία, τη μουσική όταν ενώνει.   
Τη μουσική ως επικοινωνία, ως γέφυρα σε ένα κόσμο γεμάτο από τοίχους.

Σκηνοθεσία: Κωνσταντίνος Κακογιάννης  
Βοηθός Σκηνοθέτη: Βάλη Μαυρίδη  
Διεύθυνση φωτογραφίας: Παύλος Μαυρικίδης  
Μοντάζ: Γιώργος Αλεφαντής  
Διεύθυνση παραγωγής: Γιάννης Πρίντεζης  
Οργάνωση παραγωγής: Θωμάς Χούντας  
Ηχολήπτης: Πάνος Παπαδημητρίου  
Γενικών καθηκόντων: Ανδρέας Μάργαρης  
  
Η υλοποίηση της σειράς ντοκιμαντέρ «Ες Αύριον Τα Σπουδαία- Πορτραίτα του Αύριο» για την ΕΡΤ, έγινε από την “SEE-Εταιρεία Ελλήνων Σκηνοθετών”

|  |  |
| --- | --- |
| ΕΝΗΜΕΡΩΣΗ / Ειδήσεις | **WEBTV** **ERTflix** |

**21:00**  |  **ΚΕΝΤΡΙΚΟ ΔΕΛΤΙΟ ΕΙΔΗΣΕΩΝ - ΑΘΛΗΤΙΚΑ - ΚΑΙΡΟΣ**

Κάθε μέρα, από Δευτέρα έως Παρασκευή, στις 21:00, το ανανεωμένο κεντρικό δελτίο ειδήσεων της ΕΡΤ1 με την Αντριάνα Παρασκευοπούλου.  
Η δημοσιογράφος της ΕΡΤ, μαζί με μία έμπειρη ομάδα συντακτών και αρχισυντακτών, με μάχιμους ρεπόρτερ και ανταποκριτές και με υψηλής τεχνογνωσίας και εξειδίκευσης τεχνικούς, ενημερώνει με αντικειμενικότητα και νηφαλιότητα για ό,τι συμβαίνει στην Ελλάδα και στον κόσμο.  
Όπου υπάρχει είδηση είμαστε εκεί, με ταχύτητα στη μετάδοση του γεγονότος, με εγκυρότητα, διασταύρωση αλλά και ψυχραιμία για όσα βλέπουμε, αλλά και όσα γίνονται στο παρασκήνιο. Με πρωτογενείς ειδήσεις, αναλύσεις και στόχο, πάντα, την ουσία της είδησης. Με αντανακλαστικά στα έκτακτα γεγονότα, αλλά και μαραθώνιες συνδέσεις, όταν η επικαιρότητα το απαιτεί.  
Με ανταποκριτές σε κάθε γωνιά της Ελλάδας και σε όλο τον κόσμο, το ανανεωμένο, σύγχρονο κεντρικό δελτίο ειδήσεων της ΕΡΤ1 μεταφέρει σε κάθε σπίτι το καθημερινό ρεπορτάζ, τις έκτακτες ειδήσεις, αλλά και όσα επηρεάζουν τη ζωή μας, την πολιτική, την οικονομία, την κοινωνία, την υγεία, τον πολιτισμό, την επιστήμη, την οικολογία και τον αθλητισμό.  
Με στούντιο υψηλών προδιαγραφών, με δυνατότητα προβολής τρισδιάστατων παραστάσεων, καθώς και δημιουργίας διαδραστικών γραφικών, ώστε η ενημέρωση να είναι πλήρης και ψηφιακά.

Παρουσίαση: Αντριάνα Παρασκευοπούλου

|  |  |
| --- | --- |
| ΝΤΟΚΙΜΑΝΤΕΡ / Μουσικό | **WEBTV** **ERTflix** |

**22:00**  |  **ΜΟΥΣΙΚΕΣ ΟΙΚΟΓΕΝΕΙΕΣ (ΝΕΟ ΕΠΕΙΣΟΔΙΟ)**     
  
Α' ΚΥΚΛΟΣ   
  
**Έτος παραγωγής:** 2021

Εβδομαδιαία εκπομπή παραγωγής ΕΡΤ3 2021-22  
  
Η οικογένεια, το όλο σώμα της ελληνικής παραδοσιακής έκφρασης, έρχεται ως συνεχιστής της ιστορίας, να αποδείξει πως η παράδοση είναι βίωμα και η μουσική είναι ζωντανό κύτταρο που αναγεννάται με το άκουσμα και τον παλμό.   
Οικογένειες παραδοσιακών μουσικών, μουσικές οικογένειες, ευτυχώς υπάρχουν ακόμη αρκετές!   
Μπαίνουμε σε ένα μικρό, κλειστό σύμπαν μιας μουσικής οικογένειας, στον φυσικό της χώρο, στη γειτονιά, στο καφενείο και σε άλλα πεδία της μουσικοχορευτικής δράσης της. Η οικογένεια, η μουσική, οι επαφές, οι επιδράσεις, οι συναλλαγές οι ομολογίες και τα αφηγήματα για τη ζωή και τη δράση της, όχι μόνο από τα μέλη της οικογένειας αλλά κι από τρίτους.   
Και τελικά ένα μικρό αφιέρωμα στην ευεργετική επίδραση στη συνοχή και στην ψυχολογία, μέσα από την ιεροτελεστία της μουσικής συνεύρεσης.

**«Οι Τσαχουρίδηδες του Πόντου»**   
**Eπεισόδιο**: 6

Η περίπτωση των αδερφών Ματθαίου και Κωνσταντίνου Τσαχουρίδη είναι μία μεγάλη απόδειξη ότι το βίωμα, όταν εμπλουτίζεται από τη γνώση και τις σπουδές, μπορεί να φέρει μουσικοπολιτιστικές ανατροπές και συστοιχίες, οι οποίες εμπλουτίζουν το όλον σώμα της μουσικής παράδοσης και παιδείας μας. Με βάση και αφετηρία την πατρογονική ποντιακή λύρα και εφόδια την εμπειρική αλλά και ακαδημαϊκή συγκρότηση, περνάνε με ευκολία και σε άλλα μουσικά έγχορδα μουσικά όργανα, αλλά και τραγούδια και εισέρχονται ως ανανεωτές μιας παράδοσης ζώσας και εξελικτικής και φυσικά αποδεκτής από το μεγάλο ελληνικό, αλλά και παγκόσμιο μουσικό κοινό. Αλληλοεπιδράσεις, επιρροές και αισθητική γίνονται ταυτότητα, μια νέα μουσική ταυτότητα με την οποία τα αδέρφια Ματθαίος και Κωνσταντίνος Τσαχουρίδης μάς συστήνονται. Οι Μουσικές οικογένειες δείχνουν πως όχι μόνο διαιωνίζουν ένα μουσικό ύφος, αλλά πως πραγματώνουν μουσικοπαιδαγωγικά και εθνομουσικολογικά μία τέχνη υψηλή, όπως η μουσική. Η αποδοχή τους όχι μόνο από το ευρύ κοινό, αλλά και από πολλούς ακαδημαϊκούς και ομότεχνους περιώνυμους μουσικούς τους συναδέλφους τούς δείχνουν το δρόμο για μια ενδιαφέρουσα πορεία!

Παρουσίαση: Γιώργης Μελίκης  
Έρευνα, σενάριο, παρουσίαση: Γιώργης Μελίκης Σκηνοθεσία, διεύθυνση φωτογραφίας:Μανώλης Ζανδές Διεύθυνση παραγωγής: Ιωάννα Δούκα Μοντάζ, γραφικά, κάμερα: Δημήτρης Μήτρακας Κάμερα:Άγγελος Δελίγκας Ηχοληψία και ηχητική επεξεργασία: Σίμος Λαζαρίδης- Ηλεκτρολόγος – Χειριστής φωτιστικών σωμάτων: Γιώργος Γεωργιάδης Script, γενικών καθηκόντων: Γρηγόρης Αγιαννίδης

|  |  |
| --- | --- |
| ΝΤΟΚΙΜΑΝΤΕΡ / Φύση | **WEBTV** **ERTflix** |

**23:00**  |  **ΑΓΡΙΑ ΕΛΛΑΔΑ**     
  
Γ' ΚΥΚΛΟΣ   
  
**Έτος παραγωγής:** 2022

Σειρά ωριαίων εκπομπών παραγωγής ΕΡΤ3 2021-22. “Υπάρχει μια Ελλάδα, ψηλά και μακριά από το γκρίζο της πόλης. Μια Ελλάδα όπου κάθε σου βήμα σε οδηγεί και σε ένα νέο, καθηλωτικό σκηνικό. Αυτή είναι η Άγρια Ελλάδα. Και φέτος, για τρίτη σεζόν, θα πάρει (και) τα βουνά με συνοδοιπόρους το κοινό της ΕΡΤ. Ο Ηλίας και ο Γρηγόρης, και φέτος ταιριάζουν επιστήμη, πάθος για εξερεύνηση και περιπέτεια και δίψα για το άγνωστο, τα φορτώνουν στους σάκους τους και ξεκινούν. Από τις κορυφές της Πίνδου μέχρι τα νησιά του Αιγαίου, μια πορεία χιλιομέτρων σε μήκος και ύψος, με έναν σκοπό: να γίνει η αδάμαστη πλευρά της πατρίδας μας, κομμάτι των εικόνων όλων μας...”

**«Δέλτα Έβρου»**   
**Eπεισόδιο**: 6

Σ’ αυτό το επεισόδιο ο Ηλίας και ο Γρηγόρης επισκέπτονται τον υδάτινο φύλακα των ανατολικών μας συνόρων, τον Έβρο.   
Βρίσκονται στο δέλτα του ποταμού -όπου και παρατηρούν σπάνια πτηνά- κινούνται με βάρκα συντροφιά με τους ανθρώπους του Φορέα Διαχείρισης αλλά και φλαμίγκο, ενώ δαχτυλιώνουν και νεοσσούς Αγκαθοκαλημάνας.   
Βρίσκουν και παρατηρούν φίδια της περιοχής, όπως ο Κεχρίτης και η Οθωμανική Οχιά, ενώ σε μια νυχτερινή εξόρμηση αναζητούν Πηλοβάτες για συλλογή γενετικού υλικού για τη διδακτορική διατριβή του Ηλία. Γιατί και φέτος... Άγρια Ελλάδα βλέπεις!

Παρουσίαση: Ηλίας Στραχίνης, Γρηγόριος Τούλιας  
Γεώργιος Σκανδαλάρης: Σκηνοθέτης/Διευθυντής Παραγωγής/ Διευθυντής Φωτογραφίας/ Φωτογράφος/ Εικονολήπτης/Χειριστής Drone Ηλίας Στραχίνης: Παρουσιαστής Α' / Επιστημονικός Συνεργάτης Γρηγόριος Τούλιας: Παρουσιαστής Β' Γεώργιος Μαντζουρανίδης: Σεναριογράφος Άννα Τρίμη & Δημήτριος Σερασίδης – Unknown Echoes: Συνθέτης Πρωτότυπης Μουσικής Χαράλαμπος Παπαδάκης: Μοντέρ Ηλίας Κουτρώτσιος: Εικονολήπτης Ελευθέριος Παρασκευάς: Ηχολήπτης Ευαγγελία Κουτσούκου: Βοηθός Ηχολήπτη Αναστασία Παπαδοπούλου: Βοηθός Διευθυντή Παραγωγής

|  |  |
| --- | --- |
| ΝΤΟΚΙΜΑΝΤΕΡ / Τέχνες - Γράμματα | **WEBTV** **ERTflix** |

**00:00**  |  **ΜΙΑ ΕΙΚΟΝΑ ΧΙΛΙΕΣ ΣΚΕΨΕΙΣ  (E)**     
  
**Έτος παραγωγής:** 2021

Μια σειρά 13 ημίωρων επεισοδίων, εσωτερικής παραγωγής της ΕΡΤ.  
  
Δεκατρείς εικαστικοί καλλιτέχνες παρουσιάζουν τις δουλειές τους και αναφέρονται σε έργα σημαντικών συναδέλφων τους (Ελλήνων και Ξένων) που τους ενέπνευσαν ή επηρέασαν την αισθητική τους και την τεχνοτροπία τους.  
  
Ταυτόχρονα με την παρουσίαση των ίδιων των καλλιτεχνών, γίνεται αντιληπτή η οικουμενικότητα της εικαστικής Τέχνης και πως αυτή η οικουμενικότητα - μέσα από το έργο τους- συγκροτείται και επηρεάζεται ενσωματώνοντας στοιχεία από την βιωματική και πνευματική τους παράδοση και εμπειρία.  
  
Συμβουλευτικό ρόλο στη σειρά έχει η Ανωτάτη Σχολή Καλών Τεχνών.  
  
Οι καλλιτέχνες που παρουσιάζονται είναι:  
  
ΓΙΑΝΝΗΣ ΑΔΑΜΑΚΟΣ  
ΓΙΑΝΝΗΣ ΜΠΟΥΤΕΑΣ  
ΑΛΕΚΟΣ ΚΥΡΑΡΙΝΗΣ  
ΧΡΗΣΤΟΣ ΜΠΟΚΟΡΟΣ  
ΓΙΩΡΓΟΣ ΣΤΑΜΑΤΑΚΗΣ  
ΦΩΤΕΙΝΗ ΠΟΥΛΙΑ  
ΗΛΙΑΣ ΠΑΠΑΗΛΙΑΚΗΣ  
ΑΓΓΕΛΟΣ ΑΝΤΩΝΟΠΟΥΛΟΣ  
ΒΙΚΥ ΜΠΕΤΣΟΥ  
ΑΡΙΣΤΟΜΕΝΗΣ ΘΕΟΔΩΡΟΠΟΥΛΟΣ  
ΚΩΣΤΑΣ ΧΡΙΣΤΟΠΟΥΛΟΣ  
ΧΡΗΣΤΟΣ ΑΝΤΩΝΑΡΟΠΟΥΛΟΣ  
ΓΙΩΡΓΟΣ ΚΑΖΑΖΗΣ

**«Άγγελος Αντωνόπουλος»**   
**Eπεισόδιο**: 5

Ο Άγγελος Αντωνόπουλος σπούδασε ζωγραφική και σκηνογραφία και έχει πραγματοποιήσει πάνω από είκοσι πέντε ατομικές εκθέσεις καθώς και ζωγράφισε τους κιν\φους Ιdeal στην Αθήνα και Cineak στον Πειραιά.   
  
Από το 1989, διδάσκει ζωγραφική στην Α.Σ.Κ.Τ., ενώ από το 2013, διευθύνει το Α’ εργαστήριο Ζωγραφικής.  
  
"Ο Στρατιώτης με τη χρυσή περικεφαλαία", έργο του Ρέμπραντ ήταν γι’ αυτόν αποκάλυψη και καλλιτεχνικός οδηγός, ενώ ο Μόραλης επηρέασε τα πρώτα καλλιτεχνικά του βήματα και την ενασχόλησή του με την ζωγραφική.   
  
Στην εκπομπή αυτή μας παρουσιάζει την τελευταία του δουλειά και για αυτούς τους δυο μεγάλους καλλιτέχνες που υπήρξαν σημαντικοί γι’ αυτόν.

Σκηνοθεσία-Σενάριο: Φλώρα Πρησιμιντζή  
Διεύθυνση παραγωγής: Κυριακή Βρυσοπούλου  
Διεύθυνση φωτογραφίας: Ανδρέας Ζαχαράτος

|  |  |
| --- | --- |
| ΝΤΟΚΙΜΑΝΤΕΡ / Πολιτισμός | **WEBTV** **ERTflix** |

**00:30**  |  **ΕΣ ΑΥΡΙΟΝ ΤΑ ΣΠΟΥΔΑΙΑ - ΠΟΡΤΡΑΙΤΑ ΤΟΥ ΑΥΡΙΟ**     
  
**Έτος παραγωγής:** 2022

Από την Πέμπτη 28 Απρίλη 2022 θα αρχίσει να προβάλλεται στην ΕΡΤ2 ο νέος κύκλος της σειράς ημίωρων ντοκιμαντέρ με θεματικό τίτλο «ΕΣ ΑΥΡΙΟΝ ΤΑ ΣΠΟΥΔΑΙΑ-Πορτραίτα του Αύριο», παραγωγή της SEE-Εταιρείας Ελλήνων Σκηνοθετών για λογαριασμό της ΕΡΤ Α.Ε.  
  
Μετά τους δύο επιτυχημένους κύκλους της σειράς «ΕΣ ΑΥΡΙΟΝ ΤΑ ΣΠΟΥΔΑΙΑ» , οι Έλληνες σκηνοθέτες στρέφουν, για μια ακόμη φορά, το φακό τους στο αύριο του Ελληνισμού, κινηματογραφώντας μια άλλη Ελλάδα, αυτήν της δημιουργίας και της καινοτομίας.  
  
Μέσα από τα επεισόδια της σειράς προβάλλονται οι νέοι επιστήμονες, καλλιτέχνες, επιχειρηματίες και αθλητές που καινοτομούν και δημιουργούν με τις ίδιες τους τις δυνάμεις.   
  
Η σειρά αναδεικνύει τα ιδιαίτερα γνωρίσματα και πλεονεκτήματα της νέας γενιάς των συμπατριωτών μας, αυτών που θα αναδειχθούν στους αυριανούς πρωταθλητές στις Επιστήμες, στις Τέχνες, στα Γράμματα, παντού στην Κοινωνία.   
  
Όλοι αυτοί οι νέοι άνθρωποι, άγνωστοι ακόμα στους πολλούς ή ήδη γνωστοί, αντιμετωπίζουν δυσκολίες και πρόσκαιρες αποτυχίες που όμως δεν τους αποθαρρύνουν.   
  
Δεν έχουν ίσως τις ιδανικές συνθήκες για να πετύχουν ακόμα το στόχο τους, αλλά έχουν πίστη στον εαυτό τους και τις δυνατότητές τους. Ξέρουν ποιοι είναι, πού πάνε και κυνηγούν το όραμά τους με όλο τους το είναι.  
  
Μέσα από το νέο κύκλο της σειράς της Δημόσιας Τηλεόρασης, δίνεται χώρος έκφρασης στα ταλέντα και τα επιτεύγματα αυτών των νέων ανθρώπων. Προβάλλεται η ιδιαίτερη προσωπικότητα, η δημιουργική ικανότητα και η ασίγαστη θέλησή τους να πραγματοποιήσουν τα όνειρα τους, αξιοποιώντας στο μέγιστο το ταλέντο και την σταδιακή τους αναγνώρισή από τους ειδικούς και από το κοινωνικό σύνολο, τόσο στην Ελλάδα όσο και στο εξωτερικό.

**«Ο μικρός Balafola»**   
**Eπεισόδιο**: 4

Balafola στη γλώσσα Μπαμπαρά σημαίνει αυτός που δίνει φωνή στο Bala, ο παίκτης, ο μαέστρος.   
Bala είναι ένα παραδοσιακό μουσικό όργανο από τη Δυτική Αφρική που μοιάζει με ξυλόφωνο.   
  
Ο Γιώργος είναι ένας balafola μόλις 6 χρόνων. Και το μόνο που θέλει να κάνει είναι να «παίζει μουσική για να χορεύουν οι άνθρωποι».   
  
Μαζί του και μαζί με τον Μάριο, το μικρό του αδερφό, θα ταξιδέψουμε στη Δυτική Αφρική και όχι μόνο, από την Ελευσίνα μέχρι το Μάλι, από την Αθήνα μέχρι τη Γουινέα, θα μιλήσουμε για τη διαπολιτισμική εκπαίδευση και τη μουσική.   
Τη μουσική που δεν έχει χρώμα, πατρίδα ή ηλικία, τη μουσική όταν ενώνει.   
Τη μουσική ως επικοινωνία, ως γέφυρα σε ένα κόσμο γεμάτο από τοίχους.

Σκηνοθεσία: Κωνσταντίνος Κακογιάννης  
Βοηθός Σκηνοθέτη: Βάλη Μαυρίδη  
Διεύθυνση φωτογραφίας: Παύλος Μαυρικίδης  
Μοντάζ: Γιώργος Αλεφαντής  
Διεύθυνση παραγωγής: Γιάννης Πρίντεζης  
Οργάνωση παραγωγής: Θωμάς Χούντας  
Ηχολήπτης: Πάνος Παπαδημητρίου  
Γενικών καθηκόντων: Ανδρέας Μάργαρης  
  
Η υλοποίηση της σειράς ντοκιμαντέρ «Ες Αύριον Τα Σπουδαία- Πορτραίτα του Αύριο» για την ΕΡΤ, έγινε από την “SEE-Εταιρεία Ελλήνων Σκηνοθετών”

|  |  |
| --- | --- |
| ΨΥΧΑΓΩΓΙΑ / Εκπομπή | **WEBTV** **ERTflix** |

**01:00**  |  **ΑΥΤΟΣ ΚΑΙ Ο ΑΛΛΟΣ (ΝΕΟ ΕΠΕΙΣΟΔΙΟ)**  

Ο Θοδωρής Βαμβακάρης και ο Τάκης Γιαννούτσος επανέρχονται δριμύτεροι στην ΕΡΤ1, κάθε Τρίτη στις 00:15, με νέα επεισόδια, πανέτοιμοι να προσεγγίσουν -και αυτή τη σεζόν- με χιούμορ τα πάντα, αρχής γενομένης από τους ίδιους τους εαυτούς τους.  
  
Το γνωστό ραδιοφωνικό δίδυμο θα μας κρατάει συντροφιά με πολύ κέφι, όρεξη και διάθεση να μοιραστεί απόψεις για όσα μας απασχολούν, να θυμηθεί τα παλιά με αφιερώματα σε όσα αγαπήσαμε, να εξερευνήσει νέες τάσεις και πάσης φύσεως θεωρίες, να συναντήσει ενδιαφέροντες ανθρώπους και να μιλήσει μαζί τους για τηλεόραση ή για πνευματικές αναζητήσεις, για επικαιρότητα ή για μαγειρική, για μουσική ή για σχέσεις, για τέχνη ή για μπάλα, για θέματα, στιγμές, ιστορίες ζωής και καριέρας, που εκείνοι δεν έχουν ξαναπεί.  
  
Ανάμεσα στους ξεχωριστούς καλεσμένους της εκπομπής, τη νέα σεζόν, είναι οι Πασχάλης, Κωνσταντίνος Τζούμας, Ναταλία Δραγούμη, Θοδωρής Παπαλουκάς, Άκης Σακελλαρίου.  
  
(Όσο για το ποιος είναι αυτός και ποιος ο άλλος, σίγουρα θα το απαντήσει αυτός. Ή ο άλλος…)

**Καλεσμένος ο Γιώργος Μαργαρίτης**   
**Eπεισόδιο**: 12

Το όνομά του έγινε συνώνυμο του λαϊκού τραγουδιού αλλά και του -καλώς εννοούμενου- «μάγκα», ενώ έχει σημαδέψει το ελληνικό τραγούδι τόσο με τη βαριά χροιά του όσο και με τις απρόσμενες συνεργασίες του και το «φλερτ» του με τη ροκ μουσική. Ο σπουδαίος λαϊκός, αλλά και ροκ, Γιώργος Μαργαρίτης έρχεται στην παρέα του «Αυτός και ο άλλος» με τους Θοδωρή Βαμβακάρη, Τάκη Γιαννούτσο, την Τρίτη 7/6, λίγο μετά τα μεσάνυχτα.  
  
Μιλάει για τον νέο του, καθαρά προσωπικό, δίσκο, «Εδώ τα καλά τραγούδια», για το πώς προέκυψε η συνεργασία του με τον Φοίβο Δεληβοριά και αν θεωρεί όντως τη γυναίκα «Αίνιγμα». Απαντά στην απορία πολλών, τι τον ώθησε, αν και λαϊκός τραγουδιστής, να κάνει τόσο διαφορετικές συνεργασίες, εγκαινιάζοντας μια τάση που ακολούθησαν αργότερα και άλλοι λαϊκοί καλλιτέχνες.  
  
Διηγείται με τον δικό του, μοναδικό τρόπο, άγνωστα περιστατικά από τη ζωή του στη νύχτα, τον «πόλεμο της μαρκίζας» και περιγράφει ακραίες και ιδιαίτερες εμπειρίες.  
  
«Επιστρέφει» στο χωριό που μεγάλωσε, στα Τρίκαλα, ανακαλεί τις δυσκολίες που τον ανάγκασαν να έρθει στην Αθήνα και θυμάται πώς ένιωσε όταν πρωτοείδε τον Τσιτσάνη να παίζει μπουζούκι. Μιλάει για τις εξαρτήσεις του από το αλκοόλ και τον τζόγο, για την οικογένεια και για τα σχέδιά του που είναι πάντα γεμάτα τραγούδια.  
  
Ο Γιώργος Μαργαρίτης έχει ζήσει 100 ζωές και μας τις αφηγείται όλες.

Παρουσίαση: Θοδωρής Βαμβακάρης, Τάκης Γιαννούτσος  
Σκηνοθεσία: Γιάννης Γαλανούλης  
Αρχισυνταξία: Χριστίνα Κατσαντώνη  
Δημοσιογραφική ομάδα: Κώστας Βαϊμάκης, Έρρικα Ρούσσου, Μπέττυ Τσιακμάκη   
Διεύθυνση φωτογραφίας: Μιχάλης Κοντογιάννης   
Σκηνογραφία: Λεωνίδας Γιούτσος   
Διεύθυνση παραγωγής: Τζέλικα Αθανασίου   
Βοηθός διεύθυνσης παραγωγής: Βίνια Λυριτζή   
Συντονισμός παραγωγής: Δημήτρης Κιτσικούδης   
Υπεύθυνη καλεσμένων: Νικολέτα Μακρή

|  |  |
| --- | --- |
| ΨΥΧΑΓΩΓΙΑ / Εκπομπή | **WEBTV** **ERTflix** |

**02:00**  |  **Η ΖΩΗ ΑΛΛΙΩΣ  (E)**     
  
**Διάρκεια**: 53'

Η Ίνα Ταράντου συνεχίζει τα ταξίδια της σε όλη την Ελλάδα και βλέπει τη ζωή αλλιώς. Το ταξίδι γίνεται ο προορισμός και η ζωή βιώνεται μέσα από τα μάτια όσων συναντά.  
  
“Η ζωή́ δεν μετριέται από το πόσες ανάσες παίρνουμε, αλλά́ από́ τους ανθρώπους, τα μέρη και τις στιγμές που μας κόβουν την ανάσα”.  
  
Η γαλήνια Κύθνος, η εντυπωσιακή Μήλος με τα σπάνια τοπία και τις γεύσεις της, η Σέριφος με την αφοπλιστική της απλότητα, η καταπράσινη Κεφαλονιά και η Ιθάκη, το κινηματογραφικό Μεσολόγγι και η απόκρημνη Κάρπαθος είναι μερικές μόνο από τις στάσεις σε αυτό το νέο μεγάλο ταξίδι. Ο Νίκος Αλιάγας, ο Ηλίας Μαμαλάκης και ο Βασίλης Ζούλιας είναι μερικοί από τους ανθρώπους που μας έδειξαν τους αγαπημένους τους προορισμούς, αφού μας άνοιξαν την καρδιά τους.  
  
Ιστορίες ανθρώπων που η καθημερινότητά τους δείχνει αισιοδοξία, δύναμη και ελπίδα. Άνθρωποι που επέλεξαν να μείνουν για πάντα, να ξαναγυρίσουν για πάντα ή πάντα να επιστρέφουν στον τόπο τους. Μέσα από́ τα «μάτια» τους βλέπουμε τη ζωή́, την ιστορία και τις ομορφιές του τόπου μας.  
  
Η κάθε ιστορία μάς δείχνει, με τη δική της ομορφιά, μια ακόμη πλευρά της ελληνικής γης, της ελληνικής κοινωνίας, της ελληνικής πραγματικότητας. Άλλοτε κοιτώντας στο μέλλον κι άλλοτε έχοντας βαθιά τις ρίζες της στο παρελθόν.  
  
Η ύπαιθρος και η φύση, η γαστρονομία, η μουσική παράδοση, τα σπορ και τα έθιμα, οι τέχνες και η επιστήμη είναι το καλύτερο όχημα για να δούμε τη Ζωή αλλιώς, όπου κι αν βρεθούμε. Με πυξίδα τον άνθρωπο, μέσα από την εκπομπή, θα καταγράφουμε την καθημερινότητα σε κάθε μέρος της Ελλάδας, θα ζήσουμε μαζί τη ζωή σαν να είναι μια Ζωή αλλιώς. Θα γευτούμε, θα ακούσουμε, θα χορέψουμε, θα γελάσουμε, θα συγκινηθούμε. Και θα μάθουμε όλα αυτά, που μόνο όταν μοιράζεσαι μπορείς να τα μάθεις.  
  
Γιατί η ζωή είναι πιο ωραία όταν τολμάς να τη ζεις αλλιώς!

**«Χανιά: Συνύπαρξη Αντιθέσεων»**

Μια απέραντη θεατρική σκηνή είναι τα Χανιά, με πρωταγωνιστές το πολυτάραχο παρελθόν και τις διαχρονικές αντιθέσεις αυτής της περήφανης πόλης, που γνωρίζει καλά την ιστορία της και χαϊδεύει τις πληγές της.  
  
Στον εμβληματικό Αιγυπτιακό φάρο του λιμανιού συναντήσαμε τον Αντώνη Μαρτσάκη. Τον δημοφιλή Έλληνα παραδοσιακό μουσικό που έκανε με το ξεχωριστό στυλ του το αυθεντικό Κρητικό τραγούδι και πάλι μόδα.  
  
Με τον κ. Νίκο Παπαδάκη κάναμε μια βουτιά στην Ιστορία, κυρίως έτσι όπως την επηρέασε ο Ελευθέριος Βενιζέλος. Στην οικία - Μουσείο του μεγάλου ηγέτη και μεταρρυθμιστή στη Χαλέπα συναντήσαμε νοερά τη σκέψη του και παρακολουθήσαμε τη ζωή του, σαν να ξεφυλλίζαμε την πυκνή, δίτομη βιογραφία του που δημιούργησε με υποδειγματικό τρόπο ο κ. Παπαδάκης.  
  
Στην ταβέρνα του Ντουνιά, στα ορεινά του νομού, γνωρίσαμε τα αυθεντικά φαγητά του τόπου, έτσι όπως μας τα πρόσφερε από την πήλινη γάστρα ενός άλλου καιρού ο Στέλιος.  
  
Και με την Ευτυχία Πενταράκη, τη δημοσιογράφο που έλκεται από την περιπέτεια, είδαμε πώς τα Χανιά έγιναν το δικό της λιμάνι ευτυχίας για μια γεμάτη ζωή και μια ιδανική καθημερινότητα. Είδαμε τη δική της εκδοχή για μια Ζωή Αλλιώς...

Παρουσίαση: Ινα Ταράντου  
Aρχισυνταξία: Ίνα Ταράντου   
Δημοσιογραφική έρευνα και Επιμέλεια: Στελίνα Γκαβανοπούλου, Μαρία Παμπουκίδη   
Σκηνοθεσία: Μιχάλης Φελάνης   
Διεύθυνση φωτογραφίας: Βάιος Μπάστος  
Ηχοληψία: Φίλιππος Μάνεσης   
Παραγωγή: Μαρία Σχοινοχωρίτου

|  |  |
| --- | --- |
| ΝΤΟΚΙΜΑΝΤΕΡ / Μουσικό | **WEBTV** **ERTflix** |

**03:00**  |  **ΜΟΥΣΙΚΕΣ ΟΙΚΟΓΕΝΕΙΕΣ**     
  
Α' ΚΥΚΛΟΣ   
  
**Έτος παραγωγής:** 2021

Εβδομαδιαία εκπομπή παραγωγής ΕΡΤ3 2021-22  
  
Η οικογένεια, το όλο σώμα της ελληνικής παραδοσιακής έκφρασης, έρχεται ως συνεχιστής της ιστορίας, να αποδείξει πως η παράδοση είναι βίωμα και η μουσική είναι ζωντανό κύτταρο που αναγεννάται με το άκουσμα και τον παλμό.   
Οικογένειες παραδοσιακών μουσικών, μουσικές οικογένειες, ευτυχώς υπάρχουν ακόμη αρκετές!   
Μπαίνουμε σε ένα μικρό, κλειστό σύμπαν μιας μουσικής οικογένειας, στον φυσικό της χώρο, στη γειτονιά, στο καφενείο και σε άλλα πεδία της μουσικοχορευτικής δράσης της. Η οικογένεια, η μουσική, οι επαφές, οι επιδράσεις, οι συναλλαγές οι ομολογίες και τα αφηγήματα για τη ζωή και τη δράση της, όχι μόνο από τα μέλη της οικογένειας αλλά κι από τρίτους.   
Και τελικά ένα μικρό αφιέρωμα στην ευεργετική επίδραση στη συνοχή και στην ψυχολογία, μέσα από την ιεροτελεστία της μουσικής συνεύρεσης.

**«Οι Τσαχουρίδηδες του Πόντου»**   
**Eπεισόδιο**: 6

Η περίπτωση των αδερφών Ματθαίου και Κωνσταντίνου Τσαχουρίδη είναι μία μεγάλη απόδειξη ότι το βίωμα, όταν εμπλουτίζεται από τη γνώση και τις σπουδές, μπορεί να φέρει μουσικοπολιτιστικές ανατροπές και συστοιχίες, οι οποίες εμπλουτίζουν το όλον σώμα της μουσικής παράδοσης και παιδείας μας. Με βάση και αφετηρία την πατρογονική ποντιακή λύρα και εφόδια την εμπειρική αλλά και ακαδημαϊκή συγκρότηση, περνάνε με ευκολία και σε άλλα μουσικά έγχορδα μουσικά όργανα, αλλά και τραγούδια και εισέρχονται ως ανανεωτές μιας παράδοσης ζώσας και εξελικτικής και φυσικά αποδεκτής από το μεγάλο ελληνικό, αλλά και παγκόσμιο μουσικό κοινό. Αλληλοεπιδράσεις, επιρροές και αισθητική γίνονται ταυτότητα, μια νέα μουσική ταυτότητα με την οποία τα αδέρφια Ματθαίος και Κωνσταντίνος Τσαχουρίδης μάς συστήνονται. Οι Μουσικές οικογένειες δείχνουν πως όχι μόνο διαιωνίζουν ένα μουσικό ύφος, αλλά πως πραγματώνουν μουσικοπαιδαγωγικά και εθνομουσικολογικά μία τέχνη υψηλή, όπως η μουσική. Η αποδοχή τους όχι μόνο από το ευρύ κοινό, αλλά και από πολλούς ακαδημαϊκούς και ομότεχνους περιώνυμους μουσικούς τους συναδέλφους τούς δείχνουν το δρόμο για μια ενδιαφέρουσα πορεία!

Παρουσίαση: Γιώργης Μελίκης  
Έρευνα, σενάριο, παρουσίαση: Γιώργης Μελίκης Σκηνοθεσία, διεύθυνση φωτογραφίας:Μανώλης Ζανδές Διεύθυνση παραγωγής: Ιωάννα Δούκα Μοντάζ, γραφικά, κάμερα: Δημήτρης Μήτρακας Κάμερα:Άγγελος Δελίγκας Ηχοληψία και ηχητική επεξεργασία: Σίμος Λαζαρίδης- Ηλεκτρολόγος – Χειριστής φωτιστικών σωμάτων: Γιώργος Γεωργιάδης Script, γενικών καθηκόντων: Γρηγόρης Αγιαννίδης

|  |  |
| --- | --- |
| ΨΥΧΑΓΩΓΙΑ / Ελληνική σειρά | **WEBTV** **ERTflix** |

**04:00**  |  **Ο ΟΡΚΟΣ  (E)**  

Δραματική, αστυνομική, ιατρική σειρά.  
  
«Ο όρκος», ένα συγκλονιστικό σύγχρονο υπαρξιακό δράμα αξιών με αστυνομική πλοκή, σε σκηνοθεσία Σπύρου Μιχαλόπουλου και σενάριο Τίνας Καμπίτση, με πρωταγωνιστές τον Γιάννη Στάνκογλου, την Άννα-Μαρία Παπαχαραλάμπους, τον Γιώργο Γάλλο και πλειάδα εξαιρετικών ηθοποιών, μεταδίδεται κάθε Σάββατο στις 22:00, με διπλό επεισόδιο, από την ΕΡΤ1.  
  
Η ιστορία…  
Ο Άγγελος Ράπτης (Γιάννης Στάνκογλου), ίσως, ο καλύτερος γενικός χειρουργός της Ελλάδας, είναι ένας αναγνωρισμένος επιστήμονας σ’ έναν ευτυχισμένο γάμο με τη δικηγόρο Ηρώ Αναγνωστοπούλου (Άννα-Μαρία Παπαχαραλάμπους), με την οποία έχουν αποκτήσει μια πανέξυπνη κόρη, τη Μελίνα (Μαρία Σιαράβα).  
Η αντίστροφη μέτρηση αρχίζει το βράδυ των γενεθλίων του, στην εφημερία του, όταν του φέρνουν νεκρές, από τροχαίο, τη γυναίκα του και την κόρη του, οι οποίες βρίσκονταν πολλές ώρες αβοήθητες στον δρόμο. Ο Άγγελος τα χάνει όλα μέσα σε μια νύχτα: την οικογένειά του και την πίστη του. Αυτό τον οδηγεί στην άρνηση της πραγματικότητας αλλά και της ζωής.  
Φεύγει από το νοσοκομείο, απομονώνεται στο πατρικό του στη λίμνη. Παραιτείται…  
Όταν, κάποια στιγμή, σ’ ένα ερημικό στενό, στο κέντρο της Αθήνας, μια ετοιμόγεννη γυναίκα, η Λουΐζα, τον παρακαλεί να τη βοηθήσει να γεννήσει και να μην τη αφήσει αβοήθητη στον δρόμο, ο Άγγελος δεν μπορεί να αρνηθεί.  
Η Λουΐζα (Αντριάνα Ανδρέοβιτς) είναι η σύζυγος του γνωστού εφοπλιστή, Χάρη Ζαφείρη (Δημοσθένης Παπαδόπουλος), ο οποίος, για να εκφράσει την ευγνωμοσύνη του, χορηγεί το εθελοντικό πρόγραμμα «Ιατρικής Δρόμου», που θέλει να αρχίσει ο αδελφός του Άγγελου, Παύλος (Γιώργος Γάλλος), πανεπιστημιακός καθηγητής και επιμελητής του νοσοκομείου.   
Ο Άγγελος, ο οποίος ύστερα από ένα τυχαίο γεγονός έχει βάσιμες υποψίες ότι το δυστύχημα που στοίχισε τη ζωή στη γυναίκα και στην κόρη του δεν ήταν τυχαίο γεγονός αλλά προσχεδιασμένο έγκλημα, τελικά πείθεται να ηγηθεί του προγράμματος, μέσα από το οποίο θα αναδειχθούν οι ικανότητες και ο ηρωικός χαρακτήρας των μελών της ομάδας.  
Ο γενικός ιατρός Φάνης Μαρκάτος (Προμηθέας Αλειφερόπουλος), η διασώστρια, νοσηλεύτρια Πάτι Στιούαρτ (Αρετή Τίλη), ο γνώστης του δρόμου και των νόμων του Σαλβαντόρο Κρασσάς (Σήφης Πολυζωίδης) η κοινωνική λειτουργός και επιστήθια φίλη της Ηρώς Χλόη Τερζάκη (Λουκία Μιχαλοπούλου) και ο αναισθησιολόγος Στέφος Καρούζος (Νίκος Πουρσανίδης) μαζί με τον Παύλο και τον Άγγελο θα βγουν στους δρόμους της Αθήνας και θα έρθουν αντιμέτωποι με περιστατικά που θα δοκιμάσουν τις ιατρικές τους γνώσεις αλλά και τα ψυχικά τους αποθέματα.  
  
Μέσα από έρωτες, που γεννιούνται ή διαλύονται, σχέσεις που αναπτύσσονται ή κοντράρονται, αναδρομές στο παρελθόν και ένα μυστήριο που συνεχώς αποκαλύπτεται, ο δρόμος θα μεταμορφώσει τους ήρωες και θα κάνει τον Άγγελο να ξαναβρεί την πίστη του στη ζωή και στην Ιατρική.

**«Πόσα ψέματα χωράει μια αλήθεια;» [Με αγγλικούς υπότιτλους]**   
**Eπεισόδιο**: 15

Ο Αντώνης Λινάρδος (από το Τμήμα Εξαφανίσεων) προσπαθεί να αποτρέψει τον Άγγελο από την έρευνα της υπόθεσης «Μιράντα», όμως δεν καταφέρνει να τον πείσει για τις αγνές του προθέσεις. Ο Σάλβα αρχίζει να πατά στα πόδια του ξανά και ζητάει από τον Παύλο να μεσολαβήσει στον Χάρη Ζαφείρη για μια πιο ουσιαστική θέση στην ομάδα. Η Ολίβια Λινού (αδερφή της Άρτεμης) πιάνει δουλειά στην Κλινική, όμως το γεγονός ότι είναι βύσμα του Χάρη Ζαφείρη δυσκολεύει την υποδοχή της. Η Πάττυ ψάχνει τρόπο να μιλήσει στη Χλόη για τη δύσκολη θέση στην οποία έχει βρεθεί με τον Μιχάλη, αλλά οι καταστάσεις την προλαβαίνουν. Κι όσο ο Άγγελος έρχεται πιο κοντά με την Άρτεμη (πρώην σύζυγο του Χάρη Ζαφείρη) η αποκάλυψη ενός στοιχείου για τη ζωή της που δεν του έχει αναφέρει, θα τον προβληματίσει.

Σκηνοθεσία: Σπύρος Μιχαλόπουλος  
Σενάριο: Τίνα Καμπίτση  
Επιμέλεια σεναρίου: Γιάννης Κώστας  
Συγγραφική ομάδα: Σελήνη Παπαγεωργίου, Νιόβη Παπαγεωργίου  
Διεύθυνση φωτογραφίας: Δημήτρης Θεοδωρίδης  
Σκηνογράφος: Εύα Πατεράκη  
Ενδυματολόγος: Δομνίκη Βασιαγέωργη  
Ηχολήπτης: Βαγγέλης Παπαδόπουλος  
Μοντέρ: Κώστας Αδρακτάς  
Σύνθεση πρωτότυπης μουσικής: Χριστίνα Κανάκη  
Βοηθός σκηνοθέτις: Ειρήνη Λουκάτου  
Casting director: Ανζελίκα Καψαμπέλη  
Οργάνωση παραγωγής: Βασίλης Διαμαντίδης  
Διεύθυνση παραγωγής: Γιώργος Μπαμπανάρας  
Παραγωγός: Σπύρος Μαυρογένης  
Εκτέλεση παραγωγής: Arcadia Media  
  
Παίζουν: Γιάννης Στάνκογλου (Αγγελος Ράπτης), Άννα-Μαρία Παπαχαραλάμπους (Ηρώ Αναγνωστοπούλου), Γιώργος Γάλλος (Παύλος Ράπτης), Λουκία Μιχαλοπούλου (Χλόη Τερζάκη), Δημοσθένης Παπαδόπουλος (Χάρης Ζαφείρης), Προμηθέας Αλειφερόπουλος (Φάνης Μαρκάτος), Σήφης Πολυζωίδης (Σάλβα Κρασσάς), Νικολέτα Κοτσαηλίδου (Άρτεμις Ζαφείρη), Νίκος Πουρσανίδης (Στέφανος Καρούζος), Μανώλης Εμμανουήλ (Αντώνης Λινάρδος, υπεύθυνος στη ΓΑΔΑ), Αρετή Τίλη (Πάττυ Stewart), Ντίνα Αβαγιανού (Αλέκα Αλυφαντή), Γιώργος Μπανταδάκης (Γρηγόρης Ζέρβας), Αντριάνα Ανδρέοβιτς (Λουίζα Ζαφείρη), Κωνσταντίνος Αρνόκουρος (Μιχάλης Αρβανίτης), Βίκη Χαλαύτρη, (Ηβη Γαλανού), Βένια Σταματιάδη (Μάρω Βρανά), Νεφέλη Παπαδερού (Ολίβια), Αλεξία Σαπρανίδου (Ελεάννα), Λάμπρος Κωνσταντέας (Ανδρέας Ζαφείρης), Άλκηστις Ζιρώ (κοπέλα του Ανδρέα Ζαφείρη), Γεωργία Σωτηριανάκου (Μιράντα Αλυφαντή), Βασιλική Διαλυνά (Αννα), Ελένη Στεργίου (Κλέλια Μενάνδρου), η μικρή Μαρία Σιαράβα (Μελίνα) κ.ά.

**ΠΡΟΓΡΑΜΜΑ  ΤΕΤΑΡΤΗΣ  08/06/2022**

|  |  |
| --- | --- |
| ΕΝΗΜΕΡΩΣΗ / Εκπομπή | **WEBTV** **ERTflix** |

**05:00**  |   **…ΑΠΟ ΤΙΣ ΕΞΙ**  

Οι Δημήτρης Κοτταρίδης και Γιάννης Πιτταράς παρουσιάζουν την ενημερωτική εκπομπή της ΕΡΤ «…από τις έξι».  
  
Μη σας ξεγελά ο τίτλος. Η εκπομπή ξεκινά κάθε πρωί από τις 05:30. Με όλες τις ειδήσεις, με αξιοποίηση του δικτύου ανταποκριτών της ΕΡΤ στην Ελλάδα και στον κόσμο και καλεσμένους που πρωταγωνιστούν στην επικαιρότητα, πάντα με την εγκυρότητα και την αξιοπιστία της ΕΡΤ.  
  
Με θέματα από την πολιτική, την οικονομία, τις διεθνείς εξελίξεις, τον αθλητισμό, για καθετί που συμβαίνει εντός και εκτός συνόρων, έγκυρα και έγκαιρα, με τη σφραγίδα της ΕΡΤ.

Παρουσίαση: Δημήτρης Κοτταρίδης, Γιάννης Πιτταράς  
Αρχισυνταξία: Μαρία Παύλου, Κώστας Παναγιωτόπουλος  
Σκηνοθεσία: Χριστόφορος Γκλεζάκος  
Δ/νση παραγωγής: Ξένια Ατματζίδου, Νάντια Κούσουλα

|  |  |
| --- | --- |
| ΕΝΗΜΕΡΩΣΗ / Ειδήσεις | **WEBTV** **ERTflix** |

**09:00**  |  **ΕΙΔΗΣΕΙΣ - ΑΘΛΗΤΙΚΑ - ΚΑΙΡΟΣ**

|  |  |
| --- | --- |
| ΕΝΗΜΕΡΩΣΗ / Εκπομπή | **WEBTV** **ERTflix** |

**09:15**  |  **ΣΥΝΔΕΣΕΙΣ**  

H Χριστίνα Βίδου παρουσιάζει με τον Κώστα Παπαχλιμίντζο την καθημερινή πρωινή, ενημερωτική εκπομπή της ΕΡΤ1 «Συνδέσεις», η οποία από φέτος μεγαλώνει κατά μία ώρα, ξεκινώντας από τις 09:15.  
  
Η Χριστίνα Βίδου και ο Κώστας Παπαχλιμίντζος δημιουργούν μια πραγματικά νέα ενημερωτική πρόταση και παρουσιάζουν ένα πρωτότυπο μαγκαζίνο, που διακρίνεται για τη νηφαλιότητα, την αντικειμενικότητα, την πρωτοτυπία, αλλά και το χιούμορ των δύο παρουσιαστών.

Παρουσίαση: Κώστας Παπαχλιμίντζος, Χριστίνα Βίδου  
Διευθυντής Φωτογραφίας: Γιάννης Λαζαρίδης  
Αρχισυνταξία: Βάνα Κεκάτου  
Δ/νση Παραγωγής: Ελένη Ντάφλου, Βάσια Λιανού  
Σκηνοθεσία: Γιώργος Σταμούλης, Γιάννης Γεωργιουδάκης

|  |  |
| --- | --- |
| ΕΝΗΜΕΡΩΣΗ / Ειδήσεις | **WEBTV** **ERTflix** |

**12:00**  |  **ΕΙΔΗΣΕΙΣ - ΑΘΛΗΤΙΚΑ - ΚΑΙΡΟΣ**

|  |  |
| --- | --- |
| ΨΥΧΑΓΩΓΙΑ / Τηλεπαιχνίδι | **WEBTV** **ERTflix** |

**13:00**  |  **ΔΕΣ & ΒΡΕΣ (ΝΕΟ ΕΠΕΙΣΟΔΙΟ)**  

Το αγαπημένο τηλεπαιχνίδι των τηλεθεατών, «Δες και βρες», με παρουσιαστή τον Νίκο Κουρή, συνεχίζει δυναμικά την πορεία του στην ΕΡΤ1, και τη νέα τηλεοπτική σεζόν. Κάθε μέρα, την ίδια ώρα έως και Παρασκευή τεστάρει όχι μόνο τις γνώσεις και τη μνήμη μας, αλλά κυρίως την παρατηρητικότητα, την αυτοσυγκέντρωση και την ψυχραιμία μας.  
  
Και αυτό γιατί οι περισσότερες απαντήσεις βρίσκονται κρυμμένες μέσα στις ίδιες τις ερωτήσεις. Σε κάθε επεισόδιο, τέσσερις διαγωνιζόμενοι καλούνται να απαντήσουν σε 12 τεστ γνώσεων και παρατηρητικότητας. Αυτός που απαντά σωστά στις περισσότερες ερωτήσεις διεκδικεί το χρηματικό έπαθλο και το εισιτήριο για το παιχνίδι της επόμενης ημέρας.  
  
Αυτήν τη χρονιά, κάποια επεισόδια θα είναι αφιερωμένα σε φιλανθρωπικό σκοπό. Ειδικότερα, η ΕΡΤ θα προσφέρει κάθε μήνα το ποσό των 5.000 ευρώ σε κοινωφελή ιδρύματα, προκειμένου να συνδράμει και να ενισχύσει το σημαντικό έργο τους.  
  
Στο πλαίσιο αυτό, κάθε Παρασκευή αγαπημένοι καλλιτέχνες απ’ όλους τους χώρους παίρνουν μέρος στο «Δες και βρες», διασκεδάζουν και δοκιμάζουν τις γνώσεις τους με τον Νίκο Κουρή, συμμετέχοντας στη φιλανθρωπική προσπάθεια του τηλεπαιχνιδιού. Σε κάθε τέτοιο παιχνίδι θα προσφέρεται το ποσό των 1.250 ευρώ. Με τη συμπλήρωση τεσσάρων επεισοδίων φιλανθρωπικού σκοπού θα συγκεντρώνεται το ποσό των 5.000, το οποίο θα αποδίδεται σε επιλεγμένο φορέα.  
  
Στα τέσσερα πρώτα ειδικά επεισόδια, αγαπημένοι ηθοποιοί από τις σειρές της ΕΡΤ -και όχι μόνο- καθώς και Ολυμπιονίκες δίνουν το δικό τους «παρών» στο «Δες και βρες», συμβάλλοντας με αγάπη και ευαισθησία στον φιλανθρωπικό σκοπό του τηλεπαιχνιδιού.  
  
Στο πρώτο επεισόδιο έπαιξαν για καλό σκοπό οι αγαπημένοι ηθοποιοί της κωμικής σειράς της ΕΡΤ «Χαιρέτα μου τον Πλάτανο», Αντιγόνη Δρακουλάκη, Αλέξανδρος Χρυσανθόπουλος, Αντώνης Στάμος, Δήμητρα Στογιάννη, ενώ στα επόμενα επεισόδια θα απολαύσουμε τους πρωταγωνιστές της σειράς «Η τούρτα της μαμάς» Λυδία Φωτοπούλου, Θάνο Λέκκα, Μιχάλη Παπαδημητρίου, Χάρη Χιώτη, τους αθλητές Βούλα Κοζομπόλη (Εθνική Ομάδα Υδατοσφαίρισης 2004, Αθήνα -αργυρό μετάλλιο), Ειρήνη Αϊνδιλή (Ομάδα Ρυθμικής Γυμναστικής-Ανσάμπλ 2000, Σίδνεϊ -χάλκινο μετάλλιο), Εύα Χριστοδούλου (Ομάδα Ρυθμικής Γυμναστικής-Ανσάμπλ 2000, Σίδνεϊ -χάλκινο μετάλλιο), Νίκο Σιρανίδη (Συγχρονισμένες Καταδύσεις 3μ.2004, Αθήνα -χρυσό μετάλλιο) και τους ηθοποιούς Κώστα Αποστολάκη, Τάσο Γιαννόπουλο, Μάκη Παπαδημητρίου, Γεράσιμο Σκαφίδα.

**Eπεισόδιο**: 100  
Παρουσίαση: Νίκος Κουρής  
Σκηνοθεσία: Δημήτρης Αρβανίτης  
Αρχισυνταξία: Νίκος Τιλκερίδης  
Καλλιτεχνική διεύθυνση: Θέμης Μερτύρης  
Διεύθυνση φωτογραφίας: Χρήστος Μακρής  
Διεύθυνση παραγωγής: Άσπα Κουνδουροπούλου  
Οργάνωση παραγωγής: Πάνος Ράλλης  
Παραγωγή: Γιάννης Τζέτζας  
Εκτέλεση παραγωγής: ABC PRODUCTIONS

|  |  |
| --- | --- |
| ΨΥΧΑΓΩΓΙΑ / Ελληνική σειρά | **WEBTV** **ERTflix** |

**14:00**  |  **ΣΕ ΞΕΝΑ ΧΕΡΙΑ  (E)**  

Κοινωνική κομεντί με πρωταγωνιστές τους Γιάννη Μπέζο, Γεράσιμο Σκιαδαρέση, Ρένια Λουιζίδου, Βάσω Λασκαράκη και Χριστίνα Αλεξανιάν, σε πρωτότυπη ιδέα-σενάριο Γιώργου Κρητικού και σκηνοθεσία Στέφανου Μπλάτσου. Το σενάριο συνυπογράφουν, επίσης, οι Αναστάσης Μήδας, Λεωνίδας Μαράκης, Γεωργία Μαυρουδάκη, Ανδρέας Δαίδαλος και Κατερίνα Πεσταματζόγλου.  
Από Δευτέρα έως Παρασκευή στις 02:00 π.μ. στην ERTWorld.   
  
Η ιστορία…  
  
Αφετηρία της αφήγησης αποτελεί η απαγωγή ενός βρέφους, που γίνεται η αφορμή να ενωθούν οι μοίρες και οι ζωές των ανθρώπων της ιστορίας μας. Το αθώο βρέφος γεννήθηκε σ’ ένα δύσκολο περιβάλλον, που ο ίδιος ο πατέρας του είχε προαποφασίσει ότι θα το πουλήσει κρυφά από τη μητέρα του, βάζοντας να το απαγάγουν.   
Όμως, κατά τη διάρκεια της απαγωγής, όλα μπερδεύονται κι έτσι, το βρέφος φτάνει στην έπαυλη του μεγαλοεπιχειρηματία Χαράλαμπου Φεγκούδη (Γιάννης Μπέζος) ως από μηχανής… εγγονός του.   
Από θέλημα της μοίρας, το μωρό βρίσκεται στο αμάξι του γιου του Φεγκούδη, Μάνου (Κυριάκος Σαλής). Η μητέρα του, η Τόνια Μαυρομάτη (Βάσω Λασκαράκη), που το αναζητούσε, μέσα από μια περίεργη σύμπτωση, έρχεται να εργαστεί ως νταντά του ίδιου της του παιδιού στην έπαυλη, χωρίς, φυσικά, να το αναγνωρίσει…   
Μέσα από την ιστορία θα ζήσουμε τον τιτάνιο πόλεμο ανάμεσα σε δύο ανταγωνιστικές εταιρείες, και τους επικεφαλής τους Χαράλαμπο Φεγκούδη (Γιάννης Μπέζος) και Τζόρνταν Πιπερόπουλο (Γεράσιμος Σκιαδαρέσης). Ο Φεγκούδης διαθέτει ένα ισχυρό χαρτί, τον παράφορο έρωτα της κόρης του Πιπερόπουλου, Μαριτίνας (Σίσυ Τουμάση), για τον μεγαλύτερο γιο του, Μάνο, τον οποίο και πιέζει να την παντρευτεί. Η Διώνη Μαστραπά (Χριστίνα Αλεξανιάν) είναι η χειριστική και μεγαλομανής γυναίκα του Φεγκούδη. Όσο για τον μικρότερο γιο του Φεγκούδη, τον Πάρη (Τάσος Κονταράτος), άβουλος, άτολμος, ωραίος και λίγο αργός στα αντανακλαστικά, είναι προσκολλημένος στη μητέρα του.   
Στο μεταξύ, στη ζωή του Χαράλαμπου Φεγκούδη εμφανίζονται η Σούλα (Ρένια Λουιζίδου), μητέρα της Τόνιας, με ένα μεγάλο μυστικό του παρελθόντος που τη συνδέει μαζί του, και η Πελαγία (Ελεάννα Στραβοδήμου), η γλυκιά, παρορμητική αδερφή της Τόνιας.   
Γκαφατζής και συμπονετικός, ο Στέλιος (Παναγιώτης Καρμάτης), φίλος και συνεργάτης του Φλοριάν (Χρήστος Κοντογεώργης), του άντρα της Τόνιας, μετανιωμένος για το κακό που της προξένησε, προσπαθεί να επανορθώσει…   
Ερωτευμένος με τη Σούλα, χωρίς ανταπόκριση, είναι ο Λουδοβίκος Κοντολαίμης (Τάσος Γιαννόπουλος), πρόσχαρος με το χαμόγελο στα χείλη, αλλά… άτυχος. Χήρος από δύο γάμους. Τον αποκαλούν Λουδοβίκο των Υπογείων, γιατί διατηρεί ένα μεγάλο υπόγειο κατάστημα με βότανα και μπαχαρικά.   
Σε όλους αυτούς, προσθέστε και τον παπα-Χρύσανθο (Λεωνίδας Μαράκης) με τη μητέρα του Μάρω (Αλεξάνδρα Παντελάκη), που έχουν πολλά… ράμματα για τις ισχυρές οικογένειες.   
Ίντριγκες και πάθη, που θα σκοντάφτουν σε λάθη και κωμικές καταστάσεις. Και στο φόντο αυτού του κωμικού αλληλοσπαραγμού, γεννιέται το γνήσιο «παιδί» των παραμυθιών και της ζωής: Ο έρωτας ανάμεσα στην Τόνια και στον Μάνο.

**Eπεισόδιο**: 156

Η Ντάντω αποφασίζει να βγάλει τη Διώνη από τη ζωή της και να τραβήξουν χωριστούς δρόμους...η Διώνη την εκλιπαρεί να μην την διώξει από το σπίτι. Θα υποκύψει η Ντάντω στους συναισθηματικούς εκβιασμούς της αδερφής της; Η Σούλα και ο Φεγκούδης προσπαθούν να γιατρέψουν τις παλιές πληγές τους και να κάνουν μια νέα αρχή. Η Μαριτίνα κάνει την ανατροπή και στέκεται στο πλευρό του Μάνου... θα καταφέρει να τον ξεμπλέξει από τις δικαστικές περιπέτειες του; Ο Μάνος θα δεχθεί τη βοήθεια της;

Πρωτότυπη ιδέα-σενάριο: Γιώργος Κρητικός   
Σεναριογράφοι: Αναστάσης Μήδας, Λεωνίδας Μαράκης, Γεωργία Μαυρουδάκη, Ανδρέας Δαίδαλος, Κατερίνα Πεσταματζόγλου  
Σκηνοθεσία: Στέφανος Μπλάτσος   
Διεύθυνση φωτογραφίας:, Νίκος Κανέλλος, Αντρέας Γούλος   
Σκηνογραφία: Σοφία Ζούμπερη   
Ενδυματολόγος: Νινέτ Ζαχαροπούλου   
Επιμέλεια: Ντίνα Κάσσου   
Παραγωγή: Γιάννης Καραγιάννης/J. K. Productions   
Παίζουν: Γιάννης Μπέζος (Χαράλαμπος Φεγκούδης), Γεράσιμος Σκιαδαρέσης (Τζόρνταν Πιπερόπουλος), Ρένια Λουιζίδου (Σούλα Μαυρομάτη), Βάσω Λασκαράκη (Τόνια Μαυρομάτη), Χριστίνα Αλεξανιάν (Διώνη Μαστραπά-Φεγκούδη), Κυριάκος Σαλής (Μάνος Φεγκούδης), Σίσυ Τουμάση (Μαριτίνα Πιπεροπούλου), Αλεξάνδρα Παντελάκη (Μάρω Αχτύπη), Τάσος Γιαννόπουλος (Λουδοβίκος Κοντολαίμης), Λεωνίδας Μαράκης (παπα-Χρύσανθος Αχτύπης), Ελεάννα Στραβοδήμου (Πελαγία Μαυρομάτη), Τάσος Κονταράτος (Πάρης Φεγκούδης, αδελφός του Μάνου), Μαρία Μπαγανά (Ντάντω Μαστραπά), Νίκος Σταυρακούδης (Παντελής), Κωνσταντίνα Αλεξανδράτου (Έμιλυ), Σωσώ Χατζημανώλη (Τραβιάτα), Αθηνά Σακαλή (Ντάνι), Ήρα Ρόκου (Σαλώμη), Χρήστος Κοντογεώργης (Φλοριάν), Παναγιώτης Καρμάτης (Στέλιος), Λαμπρινή Σκρέκα (Jane).

|  |  |
| --- | --- |
| ΕΝΗΜΕΡΩΣΗ / Ειδήσεις | **WEBTV** **ERTflix** |

**15:00**  |  **ΕΙΔΗΣΕΙΣ - ΑΘΛΗΤΙΚΑ - ΚΑΙΡΟΣ**

|  |  |
| --- | --- |
| ΨΥΧΑΓΩΓΙΑ | **WEBTV** **ERTflix** |

**16:00**  |  **ΣΤΟΥΝΤΙΟ 4**  

H Νάνσυ Ζαμπέτογλου και ο Θανάσης Αναγνωστόπουλος προσκαλούν καθημερινά στις 16:00 τους τηλεθεατές στο «Στούντιο 4», το πιο πλούσιο και ξεχωριστό μαγκαζίνο της ελληνικής τηλεόρασης.  
  
Ενημέρωση για θέματα που μας απασχολούν, άνθρωποι που αγαπάμε και αξίζει να γνωρίσουμε, κουβέντες που μας εμπνέουν να επιλέγουμε στη ζωή μας τη χαρά και την αισιοδοξία, προτάσεις για μικρές απολαύσεις της καθημερινότητας, συνθέτουν το περιεχόμενο της εκπομπής, που θα μεταδίδεται από Δευτέρα έως Παρασκευή, δίνοντας χρώμα στα τηλεοπτικά απογεύματά μας.  
  
Οι δύο δημοσιογράφοι, Νάνσυ Ζαμπέτογλου και Θανάσης Αναγνωστόπουλος, έρχονται με μια νέα τηλεοπτική πρόταση: ένα πραγματικό τηλεοπτικό περιοδικό ποικίλης ύλης με δημοσιογραφικό περιεχόμενο και μοντέρνα αισθητική.  
  
Στο σπίτι της Νάνσυς και του Θανάση καθημερινά φιλοξενούνται φίλοι και γνωστοί, ενώ DJ θα δίνει τον ρυθμό με τη μουσική της. Στον αγαπημένο τους καναπέ, που δεν τον αποχωρίζονται όπου κι αν πάνε, υποδέχονται τους φίλους τους, ενώ η κουζίνα τους είναι ανοιχτή σε όλους τους… γείτονες που θέλουν να μαγειρέψουν τις δικές τους ιδιαίτερες συνταγές.  
  
Το «Στούντιο 4» ανοίγει κάθε μέρα, από Δευτέρα έως Παρασκευή, στις 16:00, στην ΕΡΤ1 και αλλάζει την ψυχαγωγία!

Παρουσίαση: Νάνσυ Ζαμπέτογλου, Θανάσης Αναγνωστόπουλος  
Επιμέλεια: Νάνσυ Ζαμπέτογλου, Θανάσης Αναγνωστόπουλος  
Σκηνοθεσία: Θανάσης Τσαουσόπουλος  
Διεύθυνση φωτογραφίας: Γιώργος Πουλίδης, Ανδρέας Ζαχαράτος  
Project director: Γιώργος Ζαμπέτογλου  
Αρχισυνταξία: Κλεοπάτρα Πατλάκη  
Βοηθός αρχισυντάκτης: Γιώργος Πράτανος  
Συντακτική ομάδα: Κώστας Βαϊμάκης, Μαρένα Καδιγιαννοπούλου, Διονύσης Χριστόπουλος, Θάνος Παπαχάμος, Αθηνά Ζώρζου, Βιργινία Τσίρου  
Μουσική επιμέλεια: Μιχάλης Καλφαγιάννης  
Υπεύθυνη καλεσμένων: Μαρία Χολέβα  
Διεύθυνση παραγωγής: Κυριακή Βρυσοπούλου  
Παραγωγή: EΡT-PlanA

|  |  |
| --- | --- |
| ΕΝΗΜΕΡΩΣΗ / Ειδήσεις | **WEBTV** **ERTflix** |

**18:00**  |  **ΕΙΔΗΣΕΙΣ - ΑΘΛΗΤΙΚΑ - ΚΑΙΡΟΣ / ΔΕΛΤΙΟ ΣΤΗ ΝΟΗΜΑΤΙΚΗ**   
  
Παρουσίαση: Σταυρούλα Χριστοφιλέα

|  |  |
| --- | --- |
| ΨΥΧΑΓΩΓΙΑ / Γαστρονομία | **WEBTV** **ERTflix** |

**19:00**  |  **ΠΟΠ ΜΑΓΕΙΡΙΚΗ (ΝΕΟ ΕΠΕΙΣΟΔΙΟ)**     
  
Ε' ΚΥΚΛΟΣ   
  
**Έτος παραγωγής:** 2022

Το ραντεβού της αγαπημένης εκπομπής "ΠΟΠ Μαγειρική" ανανεώνεται με καινούργια "πικάντικα" επεισόδια!  
  
Ο 5ος κύκλος ξεκινά "ολόφρεσκος", γεμάτος εκπλήξεις και θα μας κρατήσει συντροφιά ως τις 3 Ιουλίου!  
  
Ο ταλαντούχος σεφ Ανδρέας Λαγός, από την αγαπημένη του κουζίνα έρχεται να μοιράσει γενναιόδωρα στους τηλεθεατές τα μυστικά και την αγάπη του για την δημιουργική μαγειρική.   
  
Η μεγάλη ποικιλία των προϊόντων Π.Ο.Π και Π.Γ.Ε καθώς και τα ονομαστά προϊόντα κάθε περιοχής, αποτελούν όπως πάντα, τις πρώτες ύλες που στα χέρια του θα απογειωθούν γευστικά!  
  
Στην παρέα μας φυσικά αγαπημένοι καλλιτέχνες και δημοφιλείς προσωπικότητες, "βοηθοί" που, με τη σειρά τους, θα προσθέσουν την προσωπική τους πινελιά, ώστε να αναδειχτούν ακόμη περισσότερο οι θησαυροί του τόπου μας!  
  
Πανέτοιμοι λοιπόν από τις 17/4 και κάθε Σάββατο και Κυριακή στις 13.00, στην ΕΡΤ2, με όχημα την "ΠΟΠ Μαγειρική" να ξεκινήσουμε ένα ακόμη γευστικό ταξίδι στον ατελείωτο γαστριμαργικό χάρτη της πατρίδας μας!

**«Ελίνα Μάλαμα, παφίτικο λουκάνικο, Σαν Μιχάλη, βασιλικός πολτός»**   
**Eπεισόδιο**: 9

Για να δημιουργηθεί ένα νόστιμο πιάτο εκτός από τον ταλαντούχο σεφ Ανδρέα Λαγό, χρειάζεται αγάπη, μεράκι και άριστες πρώτες ύλες.   
Με τα ποιοτικότερα και φρεσκότερα προϊόντα ΠΟΠ και ΠΓΕ ο σεφ μας εξοπλίζει την κουζίνα της "ΠΟΠ Μαγειρικής" και η δημιουργία ξεκινά!  
  
Συνεργάτης του στο σημερινό επεισόδιο θα είναι η γλυκύτατη και ταλαντούχα ηθοποιός, Ελίνα Μάλαμα, πρόθυμη να συνδράμει σε όλες τις συνταγές με πολύ κέφι.  
  
Το μενού περιλαμβάνει: Καρμπονάρα με κεφτέδες από παφίτικο λουκάνικο, ελληνική σαλάτα του Καίσαρα με Σαν Μιχάλη και σύγκλινο και ρόφημα σοκολάτας με βασιλικό πολτό, μαχλέπι μαζί με λεπτά κράκερ σοκολάτας με γύρη.   
  
Καλή απόλαυση!

Παρουσίαση-επιμέλεια συνταγών: Ανδρέας Λαγός  
Σκηνοθεσία: Γιάννης Γαλανούλης  
Οργάνωση παραγωγής: Θοδωρής Σ.Καβαδάς  
Αρχισυνταξία: Μαρία Πολυχρόνη  
Δ/νση φωτογραφίας: Θέμης Μερτύρης  
Διεύθυνση παραγωγής: Βασίλης Παπαδάκης  
Υπεύθυνη Καλεσμένων-Δημοσιογραφική επιμέλεια: Δήμητρα Βουρδούκα  
Εκτέλεση παραγωγής GV Productions

|  |  |
| --- | --- |
| ΝΤΟΚΙΜΑΝΤΕΡ / Τρόπος ζωής | **WEBTV** **ERTflix** |

**20:00**  |  **ΚΛΕΙΝΟΝ ΑΣΤΥ - Ιστορίες της πόλης  (E)**     
  
Β' ΚΥΚΛΟΣ   
  
**Έτος παραγωγής:** 2021

Το «ΚΛΕΙΝΟΝ ΑΣΤΥ – Ιστορίες της πόλης», στον 2ο κύκλο του, συνεχίζει μέσα από την ΕΡΤ2 το συναρπαστικό τηλεοπτικό του ταξίδι σε ρεύματα, τάσεις, κινήματα, ιδέες και υλικά αποτυπώματα που γέννησε και εξακολουθεί να παράγει ο αθηναϊκός χώρος στα πεδία της μουσικής, της φωτογραφίας, της εμπορικής και κοινωνικής ζωής, της αστικής φύσης, της αρχιτεκτονικής, της γαστρονομίας…  
  
Στα 16 ολόφρεσκα επεισόδια της σειράς ντοκιμαντέρ που θέτει στο επίκεντρό της το «γνωστό άγνωστο στόρι» της ελληνικής πρωτεύουσας, το κοινό παρακολουθεί μεταξύ άλλων την Αθήνα να ποζάρει στο φωτογραφικό φακό παλιών και νέων φωτογράφων, να γλυκαίνεται σε ζαχαροπλαστεία εποχής και ρετρό «γλυκοπωλεία», να χιλιοτραγουδιέται σε δημιουργίες δημοφιλών μουσικών και στιχουργών, να σείεται με συλλεκτικά πλέον βινύλια από τα vibes της ανεξάρτητης μουσικής δισκογραφίας των ‘80s, να αποκαλύπτει την υπόγεια πλευρά της με τις μυστικές στοές και τα καταφύγια, να επινοεί τα εμβληματικά της παγκοσμίως περίπτερα, να υποδέχεται και να αφομοιώνει τους Ρωμιούς της Πόλης, να φροντίζει τις νεραντζιές της και τα άλλα καρποφόρα δέντρα της, να αναζητεί τους χαμένους της συνοικισμούς, να χειροκροτεί τους καλλιτέχνες των δρόμων και τους ζογκλέρ των φαναριών της…  
  
Στη 2η σεζόν του, το «ΚΛΕΙΝΟΝ ΑΣΤΥ – Ιστορίες της πόλης» εξακολουθεί την περιπλάνησή του στον αστικό χώρο και χρόνο, περνώντας από τα κτίρια-τοπόσημα στις πίσω αυλές κι από τα μνημεία στα στέκια και τις γωνιές ειδικού ενδιαφέροντος, ζουμάροντας πάντα και πρωτίστως στους ανθρώπους. Πρόσωπα που χάραξαν ανεπαίσθητα ή σε βάθος την κοινωνική γεωγραφία της Αθήνας και άφησαν το ίχνος τους στην κουλτούρα της αφηγούνται στο φακό τις μικρές και μεγάλες ιστορίες τους στο κέντρο και τις συνοικίες της.  
  
Κατά τον τρόπο που ήδη αγάπησαν οι πιστοί φίλοι και φίλες της σειράς, ιστορικοί, κριτικοί, κοινωνιολόγοι, καλλιτέχνες, αρχιτέκτονες, δημοσιογράφοι, αναλυτές σχολιάζουν, ερμηνεύουν ή προσεγγίζουν υπό το πρίσμα των ειδικών τους γνώσεων τα θέματα που αναδεικνύει ο 2ος κύκλος του «ΚΛΕΙΝΟΝ ΑΣΤΥ – Ιστορίες της πόλης», συμβάλλοντας με τον τρόπο τους στην κατανόηση, το στοχασμό και ενίοτε τον αναστοχασμό του πολυδιάστατου φαινομένου που λέγεται «Αθήνα».  
  
  
  
**«Αθήνα και αστυνομική λογοτεχνία»**   
**Eπεισόδιο**: 10

Σασπένς, μυστήριο, χαμηλός φωτισμός, έντονες αντιθέσεις, δραματικές φωτοσκιάσεις, υποβλητική μουσική…   
  
Το επεισόδιο «Νουάρ Αθήνα» της σειράς ΚΛΕΙΝΟΝ ΑΣΤΥ ξεφυλλίζει τις σελίδες της ελληνικής αστυνομικής λογοτεχνίας, ακολουθώντας τα χνάρια των συγγραφέων και των ηρώων της στη σκοτεινή πλευρά της πόλης.   
  
Πρόκειται άλλωστε για είδος αναπόσπαστα συνδεμένο με την ανάπτυξη των μεγαλουπόλεων του 19ου αιώνα και την ίδρυση διάσημων αστυνομιών, όπως η περιβόητη Σκότλαντ Γιαρντ, που μεθοδικά αρχίζουν να εξιχνιάζουν εγκλήματα.   
  
Η μεγάλη πόλη των μεγάλων φόβων για το άγνωστο πλήθος και τους ελλοχεύοντες κινδύνους, των αδυσώπητων οικονομικών συμφερόντων, των κραυγαλέων ταξικών αντιθέσεων και της πολιτικής εξουσίας δημιουργεί εξάλλου το πιο γόνιμο έδαφος «για να εκδηλωθεί ο πάσχων χαρακτήρας», το υπαρξιακό δηλαδή κομμάτι της αστυνομικής λογοτεχνίας.  
  
Ποιο θεωρείται το πρώτο ελληνικό αστυνομικό αφήγημα και γιατί άργησε το είδος να εμφανιστεί στη χώρα μας;   
  
Ποιοι γράφουν και ποιοι διαβάζουν τη «Μάσκα» και το «Μυστήριο» και πώς εμπλέκονται εφημερίδες, περιοδικά, αλλά και το ραδιόφωνο με την εξάπλωση των αστυνομικών διηγημάτων και το μεγάλο λαϊκό έρεισμα που αυτά αποκτούν στις δεκαετίες του ’40 και του ’50;   
  
Πώς η δικτατορία, η τηλεόραση και η πολιτικοποίηση φρενάρουν την εξέλιξη του είδους και ποιοι συγγραφείς και μυθιστοριογράφοι κρατούν τη φλόγα της αστυνομικής λογοτεχνίας αναμμένη στις δεκαετίες του ’70, του ’80 και μέχρι τις μέρες μας;  
  
Από τα παλιά αστυνομικά διηγήματα όπως «Ο Σέρλοκ Χολμς σώζει τον κ. Βενιζέλο» του Αγνώστου, «Το έγκλημα του Ψυχικού» του Παύλου Νιρβάνα, «Το μυστικό της ζωής του Πέτρου Βερίνη» της Ελένης Βλάχου ή το «Έγκλημα στο Κολωνάκι» του Γιάννη Μαρή ως τα καλά αστυνομικά μυθιστορήματα του σήμερα, ο φακός του ΚΛΕΙΝΟΝ ΑΣΤΥ φλερτάροντας με τη νυχτερινή Αθήνα καταγράφει την ιστορία και το παρόν της ελληνικής αστυνομικής λογοτεχνίας σε ένα ατμοσφαιρικό επεισόδιο που βλέπεται με …κομμένη την ανάσα.  
  
Στη «Νουάρ Αθήνα» μας ξεναγούν με αλφαβητική σειρά οι:   
Ανδρέας Αποστολίδης (Συγγραφέας – Σκηνοθέτης), Νίκος Βατόπουλος (Δημοσιογράφος), Ευτυχία Γιαννάκη (Συγγραφέας), Σέργιος Γκάκας (Συγγραφέας), Αθηνά Κακούρη (Συγγραφέας), Κωνσταντίνος Καλφόπουλος (Συγγραφέας), Πέτρος Μάρκαρης (Συγγραφέας), Κωνσταντίνος Μουζουράκης (Συγγραφέας - Συντηρητής Έργων Τέχνης), Νίκος Μπακουνάκης (Καθηγητής Πανεπιστημίου – Συγγραφέας), Χίλντα Παπαδημητρίου (Συγγραφέας), Γιάννης Ράγκος (Συγγραφέας – Δημοσιογράφος), Φίλιππος Φιλίππου (Συγγραφέας)

Σενάριο – Σκηνοθεσία: Μαρίνα Δανέζη  
Διεύθυνση φωτογραφίας: Δημήτρης Κασιμάτης – GSC  
Β’ Κάμερα: Θάνος Τσάντας  
Μοντάζ: Γιώργος Ζαφείρης  
Ηχοληψία: Κώστας Κουτελιδάκης  
Μίξη Ήχου: Δημήτρης Μυγιάκης  
Διεύθυνση Παραγωγής: Τάσος Κορωνάκης  
Σύνταξη: Χριστίνα Τσαμουρά – Δώρα Χονδροπούλου  
Έρευνα Αρχειακού Υλικού: Νάσα Χατζή  
Οργάνωση Παραγωγής: Ήρα Μαγαλιού - Στέφανος Ελπιζιώτης  
Μουσική Τίτλων: Φοίβος Δεληβοριάς  
Τίτλοι αρχής και γραφικά: Αφροδίτη Μπιτζούνη  
Εκτέλεση Παραγωγής: Μαρίνα Ευαγγέλου Δανέζη για τη Laika Productions   
Μια παραγωγή της ΕΡΤ ΑΕ - 2021

|  |  |
| --- | --- |
| ΕΝΗΜΕΡΩΣΗ / Ειδήσεις | **WEBTV** **ERTflix** |

**21:00**  |  **ΚΕΝΤΡΙΚΟ ΔΕΛΤΙΟ ΕΙΔΗΣΕΩΝ - ΑΘΛΗΤΙΚΑ - ΚΑΙΡΟΣ**

Κάθε μέρα, από Δευτέρα έως Παρασκευή, στις 21:00, το ανανεωμένο κεντρικό δελτίο ειδήσεων της ΕΡΤ1 με την Αντριάνα Παρασκευοπούλου.  
Η δημοσιογράφος της ΕΡΤ, μαζί με μία έμπειρη ομάδα συντακτών και αρχισυντακτών, με μάχιμους ρεπόρτερ και ανταποκριτές και με υψηλής τεχνογνωσίας και εξειδίκευσης τεχνικούς, ενημερώνει με αντικειμενικότητα και νηφαλιότητα για ό,τι συμβαίνει στην Ελλάδα και στον κόσμο.  
Όπου υπάρχει είδηση είμαστε εκεί, με ταχύτητα στη μετάδοση του γεγονότος, με εγκυρότητα, διασταύρωση αλλά και ψυχραιμία για όσα βλέπουμε, αλλά και όσα γίνονται στο παρασκήνιο. Με πρωτογενείς ειδήσεις, αναλύσεις και στόχο, πάντα, την ουσία της είδησης. Με αντανακλαστικά στα έκτακτα γεγονότα, αλλά και μαραθώνιες συνδέσεις, όταν η επικαιρότητα το απαιτεί.  
Με ανταποκριτές σε κάθε γωνιά της Ελλάδας και σε όλο τον κόσμο, το ανανεωμένο, σύγχρονο κεντρικό δελτίο ειδήσεων της ΕΡΤ1 μεταφέρει σε κάθε σπίτι το καθημερινό ρεπορτάζ, τις έκτακτες ειδήσεις, αλλά και όσα επηρεάζουν τη ζωή μας, την πολιτική, την οικονομία, την κοινωνία, την υγεία, τον πολιτισμό, την επιστήμη, την οικολογία και τον αθλητισμό.  
Με στούντιο υψηλών προδιαγραφών, με δυνατότητα προβολής τρισδιάστατων παραστάσεων, καθώς και δημιουργίας διαδραστικών γραφικών, ώστε η ενημέρωση να είναι πλήρης και ψηφιακά.

Παρουσίαση: Αντριάνα Παρασκευοπούλου

|  |  |
| --- | --- |
| ΑΘΛΗΤΙΚΑ / Ντοκιμαντέρ | **WEBTV** **ERTflix** |

**22:00**  |  **ΤΑ ΧΡΟΝΙΑ ΤΗΣ ΑΘΩΟΤΗΤΑΣ (ΝΕΟ ΕΠΕΙΣΟΔΙΟ)**   
  
**Έτος παραγωγής:** 2022

Σειρά ωριαίων ντοκιμαντέρ παραγωγής ΕΡΤ3 2022. «Τα Χρόνια της Αθωότητας» σηματοδοτούν την επιστροφή στις αθλητικές μνήμες, που έχουν γλυκάνει τις ψυχές των παππούδων, των πατεράδων μας αλλά και όσων, νεότερων, έχουν ακούσει τις αφηγήσεις ή μελετήσει τις φωτογραφίες των μεγάλων ειδώλων των παλαιοτέρων εποχών. Επιστρέφουμε στα χρόνια του ποδοσφαίρου που ανέδειξαν μορφές οι οποίες έβγαιναν μέσα από ένα τοπίο εντελώς διαφορετικό σε σχέση με αυτό των τελευταίων χρόνων. Σήμερα λοιπόν, που η εποχή της “ευμάρειας” έχει παρέλθει, το να ρίξουμε το βλέμμα μας σ' εκείνες τις φυσιογνωμίες που διέπρεψαν σε συνθήκες ακραίας φτώχειας, πείνας, τρόμου και του βάρους της Ιστορίας, αποτελεί το πιο συναρπαστικό μοντέλο για τους σημερινούς νέους ανθρώπους. Αν εκείνοι τα κατάφεραν εκείνα τα χρόνια, γιατί όχι κι εμείς; Επιλέγουμε, λοιπόν, ανθρώπινες ιστορίες, με πρωταγωνιστές τα μεγάλα είδωλα, τις μυθικές ομάδες και τις μεγάλες ή αφανείς επιτυχίες του ελληνικού ποδοσφαίρου, από τη δεκαετία του '20 μέχρι και το 1980, χρονιά που ολοκληρώθηκε το πρώτο επαγγελματικό πρωτάθλημα και παράλληλα η Εθνική Ελλάδας κέρδισε την πρώτη της πρόκριση στα τελικά μεγάλης Ευρωπαϊκής διοργάνωσης. Με λίγα λόγια, εστιάζουμε, μέσα από το ποδόσφαιρο, σε μια Ελλάδα, αληθινή και όχι ιδεατή, που μας ενέπνευσε, που χάθηκε και θέλουμε να την ξαναβρούμε, ώστε να μας εμπνεύσει και πάλι, εν μέσω μιας τόσο ζοφερής συγκυρίας.

**«Τα πέτρινα και ρομαντικά χρόνια(1920-1959)»**   
**Eπεισόδιο**: 1

Στο πρώτο επεισόδιο εκτυλίσσεται το ελληνικό ποδόσφαιρο ουσιαστικά τη δεκαετία του '20, όταν δημιουργείται η Ομοσπονδία που συγκροτεί Εθνική ομάδα, Πρωτάθλημα και Κύπελλο.  
Μέχρι το 1959, το ελληνικό ποδόσφαιρο διάγει τα ερασιτεχνικά του χρόνια με τα ξερά γήπεδα, όπου οι παίκτες αλλά και οι οπαδοί στις γεμάτες εξέδρες βιώνουν την ίδια φτώχεια αλλά και τα μεγάλα ιστορικά γεγονότα, που καθόρισαν τότε τη χώρας μας, όπως η προσφυγιά του 1922, το έπος του’ 40, η κατοχή, ο εμφύλιος και οι εξορίες.

Παρουσίαση: Κωνσταντίνος Καμάρας  
Σκηνοθεσία-σενάριο-κείμενα: Ηλίας Γιαννακάκης Αφήγηση: Κωνσταντίνος Καμάρας Οργάνωση παραγωγής:Βασίλης Κοτρωνάρος Διευθυντής φωτογραφίας:Δημήτρης Κορδελας Πρωτότυπη μουσική τίτλων και επεισοδίου: Γιάννης Δίσκος Μοντάζ: Δημήτρης Τσιώκος Ηχολήπτης: Αλέξανδρος Σακελλαρίου

|  |  |
| --- | --- |
| ΜΟΥΣΙΚΑ | **WEBTV** **ERTflix** |

**23:00**  |  **ΜΟΥΣΙΚΟ ΚΟΥΤΙ (ΝΕΟ ΕΠΕΙΣΟΔΙΟ)**  

Το πιο μελωδικό «Μουσικό Κουτί» ανοίγουν, και τη φετινή σεζόν, στην ΕΡΤ1 ο Νίκος Πορτοκάλογλου και η Ρένα Μόρφη.   
  
Καλεσμένοι από διαφορετικούς μουσικούς χώρους αποκαλύπτουν την playlist της ζωής τους μέσα από απροσδόκητες συνεντεύξεις.  
  
Η ιδέα της εβδομαδιαίας εκπομπής, που δεν ακολουθεί κάποιο ξένο φορμάτ, αλλά στηρίχθηκε στη μουσική παράσταση Juke box του Νίκου Πορτοκάλογλου, έχει ως βασικό μότο «Η μουσική ενώνει», καθώς διαφορετικοί καλεσμένοι τραγουδιστές ή τραγουδοποιοί συναντιούνται κάθε φορά στο στούντιο και, μέσα από απρόσμενες ερωτήσεις-έκπληξη και μουσικά παιχνίδια, αποκαλύπτουν γνωστές και άγνωστες στιγμές της ζωής και της επαγγελματικής πορείας τους, ερμηνεύοντας και τραγούδια που κανείς δεν θα μπορούσε να φανταστεί.  
  
Παράλληλα, στην εκπομπή δίνεται βήμα σε νέους καλλιτέχνες, οι οποίοι εμφανίζονται μπροστά σε καταξιωμένους δημιουργούς, για να παρουσιάσουν τα δικά τους τραγούδια, ενώ ξεχωριστή θέση έχουν και αφιερώματα σε όλα τα είδη μουσικής, στην ελληνική παράδοση, στον κινηματογράφο, σε καλλιτέχνες του δρόμου και σε προσωπικότητες που άφησαν τη σφραγίδα τους στην ελληνική μουσική ιστορία.  
  
Το «Μουσικό κουτί» ανοίγει στην ΕΡΤ για καλλιτέχνες που δεν βλέπουμε συχνά στην τηλεόραση, για καλλιτέχνες κοινού ρεπερτορίου αλλά διαφορετικής γενιάς, που θα μας εκπλήξουν τραγουδώντας απρόσμενο ρεπερτόριο, που ανταμώνουν για πρώτη φορά ανταποκρινόμενοι στην πρόσκληση της ΕΡΤ και του Νίκου Πορτοκάλογλου και της Ρένας Μόρφη, οι οποίοι, επίσης, θα εμπλακούν σε τραγούδια πρόκληση-έκπληξη.

**Καλεσμένοι: Βασίλης Σκουλάς, Χρήστος Παπαδόπουλος και Βίκυ Καρατζόγλου**   
**Eπεισόδιο**: 33

Η Κρήτη συναντά τον Πόντο στο Μουσικό Κουτί την Τετάρτη 8 Ιουνίου στις 23:00.   
Ο Νίκος Πορτοκάλογλου και η Ρένα Μόρφη υποδέχονται τον σπουδαίο λυράρη και ερμηνευτή Βασίλη Σκουλά και τον αγαπημένο συνθέτη και ερμηνευτή Χρήστο Παπαδόπουλο. Μαζί τους έρχεται και η εξαιρετική Βίκυ Καρατζόγλου σε ένα ρεπερτόριο διαφορετικό από αυτό που μας έχει συνηθίσει.  
  
Τρεις διαφορετικές γενιές συναντιούνται στην εκπομπή και δημιουργούνται απρόσμενα μουσικά …μπλεξίματα, όταν τα ριζίτικα «μπερδεύοντα» αρμονικά με αγαπημένα παλιά και νέα λαϊκά!  
  
Ο Βασίλης Σκουλάς καθηλώνει με τη μοναδική του ερμηνεία στο ΗΛΙΟΣ ΘΕΟΣ, στον ΕΡΩΤΟΚΡΙΤΟ και στο ΨΗΛΟ ΒΟΥΝΟ! Ο Χρήστος Παπαδόπουλος μας θυμίζει τις μεγάλες του επιτυχίες ΜΟΥ ΛΕΝΕ ΝΑ ΜΗΝ ΚΛΑΙΩ και ΑΡΧΙΠΕΛΑΓΟΣ, ενώ η Βίκυ Καρατζόγλου μάς εκπλήσσει με το ΜΗ ΜΟΥ ΧΤΥΠΑΣ ΤΑ ΜΕΣΑΝΥΧΤΑ και το ΕΝΑΣ ΕΡΩΤΑΣ ΦΤΗΝΟΣ!  
  
Ιδιαίτερα συγκινητική είναι η στιγμή που ο Βασίλης Σκουλάς και ο Χρήστος Παπαδόπουλους ενώνουν τις φωνές τους στο τραγούδι ΑΥΤΗ Η ΓΗ ΕΧΕΙ ΦΩΝΗ, που είναι αφιερωμένο στη γενοκτονία των Ελλήνων του Πόντου. «Τη χρονιά που έγραψα το ΑΥΤΗ Η ΓΗ ΕΧΕΙ ΦΩΝΗ έχασα τη γιαγιά μου τη Μυροφόρα, 101 χρονών. Εκείνο το βράδυ δεν είχα ύπνο και έγραψα 6 ποντιακές μελωδίες να τη συνοδεύσουν στο δρόμο για το άγνωστο. Ήταν από τις τελευταίες της γενιάς του ξεριζωμού στα χωριά της Δυτικής Μακεδονίας» λέει ο Χρήστος Παπαδόπουλος αναφερόμενος στην Ποντιακή του καταγωγή και στο τραγούδι που τον ένωσε μουσικά με τον Βασίλη Σκουλά.  
  
«Είναι πολύ συγκινητικό για μένα να μου λένε οι ίδιοι οι πιλότοι ότι πριν μπουν στο αεροπλάνο να πετάξουν θα ακούσουν το ΗΛΙΟΣ ΘΕΟΣ! …Γαλουχήθηκα στο καφενείο του πατέρα μου με ανθρώπους της εποχής εκείνης. Ανθρώπους που έχουν ιδανικά, ευγένεια και κοινωνικότητα και αυτά με ακολουθούν σ’ όλη τη μετέπειτα πορεία μου… Η λύρα ήταν για μένα ένα παιδικό παιχνίδι και ένα μεράκι παράλληλα, άφηνα την τσάντα του σχολείου και αμέσως έπιανα τη λύρα» λέει στη συνέντευξη ο ζωντανός θρύλος της κρητικής μουσικής Βασίλης Σκουλάς που παραμένει ενεργός και δημιουργικός πάνω από 60 χρόνια. Ο αγαπημένος λυράρης αν και έχει καταφέρει να ταξιδέψει την κρητική μουσική σε όλο τον κόσμο παραμένει πάντα πιστός κάτοικος της ιδιαίτερης πατρίδας του.  
  
«Ο πρώτος δίσκος ήταν χίλια αντίτυπα για να μοιράσουμε σε φίλους και ξαφνικά όλοι οι ραδιοσταθμοί άρχιζαν να παίζουν τα κομμάτια με αποτέλεσμα ο δίσκος να πουλήσει 350.000 αντίτυπα» θυμάται ο Χρήστος Παπαδόπουλος αναφερόμενος στην δεκαετία του ΄80 και στο ξεκίνημά του με τα ΠΑΙΔΙΑ ΑΠΟ ΤΗΝ ΠΑΤΡΑ με τα οποία δημιούργησε μεγάλες επιτυχίες. Ο αγαπημένος συνθέτης και σολίστας στο μπουζούκι, την κιθάρα και πολλά άλλα όργανα μετά τη διάλυση του συγκροτήματος συνέχισε την πορεία του γράφοντας τραγούδια, που αγαπήθηκαν, για πολλούς σπουδαίους ερμηνευτές.  
  
Η Βίκυ Καρατζόγλου παρουσιάζει στο Μουσικό Κουτί το ΕΝΑ ΚΑΤΙ, το νέο της τραγούδι, και μιλάει για τη δισκογραφική δουλειά που ετοιμάζει: «Είναι ένα cd που για μένα ουσιαστικά είναι ο καθρέφτης μου. Μέσα από τα τραγούδια του περιγράφεται η διαδρομή μου μέχρι σήμερα».  
  
Μια ακόμη μουσική ανατροπή γίνεται όταν ξεκινά το Juke box με την μπάντα του Μουσικού Κουτιού να διασκευάζει τα αγαπημένα τραγούδια των καλεσμένων!

Παρουσίαση: Νίκος Πορτοκάλογλου, Ρένα Μόρφη  
Σκηνοθεσία: Περικλής Βούρθης   
Αρχισυνταξία: Θεοδώρα Κωνσταντοπούλου  
Παραγωγός: Στέλιος Κοτιώνης   
Διεύθυνση φωτογραφίας: Βασίλης Μουρίκης   
Σκηνογράφος: Ράνια Γερόγιαννη   
Μουσική διεύθυνση: Γιάννης Δίσκος   
Καλλιτεχνικοί σύμβουλοι: Θωμαϊδα Πλατυπόδη – Γιώργος Αναστασίου   
Υπεύθυνος ρεπερτορίου: Νίκος Μακράκης   
Photo Credits : Μανώλης Μανούσης/ΜΑΕΜ  
Εκτέλεση παραγωγής: Foss Productions   
  
Παρουσίαση: Νίκος Πορτοκάλογλου, Ρένα Μόρφη  
μαζί τους οι μουσικοί:  
Πνευστά – Πλήκτρα / Γιάννης Δίσκος  
Βιολί – φωνητικά / Δημήτρης Καζάνης  
Κιθάρες – φωνητικά / Λάμπης Κουντουρόγιαννης  
Drums / Θανάσης Τσακιράκης  
Μπάσο – Μαντολίνο – φωνητικά / Βύρων Τσουράπης  
Πιάνο – Πλήκτρα / Στέλιος Φραγκούς

|  |  |
| --- | --- |
| ΨΥΧΑΓΩΓΙΑ / Εκπομπή | **WEBTV** **ERTflix** |

**01:00**  |  **ART WEEK (2021-2022) (ΝΕΟ ΕΠΕΙΣΟΔΙΟ)**     
  
**Έτος παραγωγής:** 2021

Για μία ακόμη χρονιά, το ΑRT WEEK καταγράφει την πορεία σημαντικών ανθρώπων των Γραμμάτων και των Τεχνών, καθώς και νεότερων καλλιτεχνών που παίρνουν τη σκυτάλη.   
  
Η Λένα Αρώνη κυκλοφορεί στην πόλη και συναντά καλλιτέχνες που έχουν διαμορφώσει εδώ και χρόνια, με την πολύχρονη πορεία τους, τον Πολιτισμό της χώρας.   
  
Άκρως ενδιαφέρουσες είναι και οι συναντήσεις της με τους νεότερους καλλιτέχνες, οι οποίοι σμιλεύουν το πολιτιστικό γίγνεσθαι της επόμενης μέρας.   
  
Μουσικοί, σκηνοθέτες, λογοτέχνες, ηθοποιοί, εικαστικοί, άνθρωποι που μέσα από τη διαδρομή και με την αφοσίωση στη δουλειά τους έχουν κατακτήσει την αγάπη του κοινού, συνομιλούν με τη Λένα και εξομολογούνται στο ART WEEK για τις προκλήσεις, τις χαρές και τις δυσκολίες που συναντούν στην καλλιτεχνική πορεία τους και για τους τρόπους που προσεγγίζουν το αντικείμενό τους.

**«Ελένη Σαμαράκη» - Μέρος 1ο**   
**Eπεισόδιο**: 28

Με αφορμή το έτος Αντώνη Σαμαράκη και μία ξεχωριστή έκθεση με προσωπικά αντικείμενα του σπουδαίου συγγραφέα, στο Πολιτιστικό Κέντρο ΜΕΛΙΝΑ του Δήμου Αθηναίων, η Λένα Αρώνη συναντάει την επί 50 έτη σύζυγό του, Ελένη Σαμαράκη.  
  
Η Ελένη Σαμαράκη σε μία αποκλειστική τηλεοπτική συνέντευξη για τον πολυβραβευμένο, πολυμεταφρασμένο πεζογράφο και μοναδικής καλοσύνης άνθρωπο και πολίτη, θυμάται πολύτιμες στιγμές από τη συμπόρευσή τους.  
  
Με εξομολογητική διάθεση, η Ελένη Σαμαράκη μοιράζεται αναμνήσεις από τη γνωριμία τους, το γάμο τους, τα ταξίδια τους, την επιλογή τους να μην αποκτήσουν παιδιά και τον αντίποδα αυτού του στοιχείου, μέσα από τις επισκέψεις του σε σχολεία σε όλη την Ελλάδα.   
  
Θυμάται τις αντιδράσεις του για τα βραβεία που έλαβε, για την αγάπη του κόσμου που εισέπραττε, μοιράζεται κομμάτια ζωής από την επαγγελματική του πορεία και προσωπική τους σχέση.  
  
Η εκπομπή θα προβληθεί σε δύο μέρη.  
  
Μία συνάντηση που αποκαλύπτει λεπτομέρειες που συγκινούν, μαγεύουν και δείχνουν ένα δρόμο ζωής άξιο μίμησης.

Παρουσίαση - Αρχισυνταξία - Επιμέλεια εκπομπής: Λένα Αρώνη  
Σκηνοθεσία: Μανώλης Παπανικήτας

|  |  |
| --- | --- |
| ΨΥΧΑΓΩΓΙΑ / Εκπομπή | **WEBTV** **ERTflix** |

**02:00**  |  **Η ΖΩΗ ΑΛΛΙΩΣ  (E)**  

Η Ίνα Ταράντου συνεχίζει τα ταξίδια της σε όλη την Ελλάδα και βλέπει τη ζωή αλλιώς. Το ταξίδι γίνεται ο προορισμός και η ζωή βιώνεται μέσα από τα μάτια όσων συναντά.  
  
“Η ζωή́ δεν μετριέται από το πόσες ανάσες παίρνουμε, αλλά́ από́ τους ανθρώπους, τα μέρη και τις στιγμές που μας κόβουν την ανάσα”.  
  
Η γαλήνια Κύθνος, η εντυπωσιακή Μήλος με τα σπάνια τοπία και τις γεύσεις της, η Σέριφος με την αφοπλιστική της απλότητα, η καταπράσινη Κεφαλονιά και η Ιθάκη, το κινηματογραφικό Μεσολόγγι και η απόκρημνη Κάρπαθος είναι μερικές μόνο από τις στάσεις σε αυτό το νέο μεγάλο ταξίδι. Ο Νίκος Αλιάγας, ο Ηλίας Μαμαλάκης και ο Βασίλης Ζούλιας είναι μερικοί από τους ανθρώπους που μας έδειξαν τους αγαπημένους τους προορισμούς, αφού μας άνοιξαν την καρδιά τους.  
  
Ιστορίες ανθρώπων που η καθημερινότητά τους δείχνει αισιοδοξία, δύναμη και ελπίδα. Άνθρωποι που επέλεξαν να μείνουν για πάντα, να ξαναγυρίσουν για πάντα ή πάντα να επιστρέφουν στον τόπο τους. Μέσα από́ τα «μάτια» τους βλέπουμε τη ζωή́, την ιστορία και τις ομορφιές του τόπου μας.  
  
Η κάθε ιστορία μάς δείχνει, με τη δική της ομορφιά, μια ακόμη πλευρά της ελληνικής γης, της ελληνικής κοινωνίας, της ελληνικής πραγματικότητας. Άλλοτε κοιτώντας στο μέλλον κι άλλοτε έχοντας βαθιά τις ρίζες της στο παρελθόν.  
  
Η ύπαιθρος και η φύση, η γαστρονομία, η μουσική παράδοση, τα σπορ και τα έθιμα, οι τέχνες και η επιστήμη είναι το καλύτερο όχημα για να δούμε τη Ζωή αλλιώς, όπου κι αν βρεθούμε. Με πυξίδα τον άνθρωπο, μέσα από την εκπομπή, θα καταγράφουμε την καθημερινότητα σε κάθε μέρος της Ελλάδας, θα ζήσουμε μαζί τη ζωή σαν να είναι μια Ζωή αλλιώς. Θα γευτούμε, θα ακούσουμε, θα χορέψουμε, θα γελάσουμε, θα συγκινηθούμε. Και θα μάθουμε όλα αυτά, που μόνο όταν μοιράζεσαι μπορείς να τα μάθεις.  
  
Γιατί η ζωή είναι πιο ωραία όταν τολμάς να τη ζεις αλλιώς!

**«Η Αθάνατη Παθιά του Νίκου Ξυλούρη»**

Τι είναι άραγε αυτό που κάνει έναν άνθρωπο να μένει αθάνατος; Είναι ο τρόπος που έζησε; Η πατημασιά που άφησε σε αυτόν τον κόσμο; Η στόφα με την οποία έκανε το κάθε τι; Ή η τραγικότητα ενός πρόωρου θανάτου; Όπως και να απαντήσει κανείς, ένα είναι σίγουρο για τον Νίκο Ξυλούρη: Έχει κερδίσει μια θέση στο πάνθεον των αθανάτων. Το καντήλι του καίει ακόμα. Αυτό καταλάβαμε στα Ανώγεια, στα χώματα του Αρχαγγέλου της Κρήτης. Εδώ που συναντήσαμε τους συγγενείς του, και νιώσαμε την αύρα του, τη δύναμη και την αγάπη που έκρυβε η ψυχή του. Ο Ψαρογιάννης μάς τα είπε όλα με ένα τραγούδι και ξαναέζησε νοερά μαζί μας, παρέα με το λαούτο του, τα όμορφα χρόνια δίπλα στον αδελφό του, που γύρισαν μαζί τα πέρατα του κόσμου. Η αδελφή του Ευρυδίκη, στα 90 της πλέον, ήταν γεμάτη ιστορίες, μαντινάδες και αγάπη για όλους. Μια γυναίκα “παλικαρού” που κρατάει το καντήλι αναμμένο, τιμώντας καθημερινά όλους όσοι έφυγαν. Και η Ελευθερία, η ανιψιά του, η κόρη του Ψαρογιάννη και η μικρότερη από τα ξαδέλφια, έχει κι εκείνη τις δικές της μαυροντυμένες αναμνήσεις, αλλά τη συντροφεύει πάντα το γονίδιο της καλλιτεχνίας που έχει κληρονομήσει από αυτήν τη θρυλική οικογένεια. Και μετά συναντήσαμε την Ειρήνη, τη Ρηνιώ, τη Ρενάτα όπως τη φώναζε ο μπαμπάς της αλλά και όλοι στα Ανώγεια. Την αγαπημένη του κόρη, αυτή την υπέροχη, περήφανη και δυνατή γυναίκα που μιλάει σπάνια δημοσίως για τον πατέρα της. Η κουβέντα μαζί της, μέσα στην άδεια εκκλησία, έμοιαζε με εξομολόγηση. Μια βουτιά στην ψυχή της Ελλάδας, στις ψυχές των ανθρώπων ήταν αυτό το ταξίδι, με μουσική υπόκρουση τη συνταρακτική φωνή του Νίκου Ξυλούρη, που έχει χαμηλές εις το βυθό της θάλασσας και ψηλές πάνω στο σύμπαν.

Παρουσίαση: Ινα Ταράντου  
Αρχισυνταξία: Ίνα Ταράντου  
Σκηνοθεσία: Μιχάλης Φελάνης  
Δημοσιογραφική έρευνα – επιμέλεια: Στελίνα Γκαβανοπούλου, Μαρία Παμπουκίδη  
Διεύθυνση φωτογραφίας: Βάιος Μπάστος  
Μοντάζ: Γιώργος Παπαϊωάννου  
Μουσική επιμέλεια: Ίνα Ταράντου, Φίλιππος Μάνεσης  
Οργάνωση – Διεύθυνση παραγωγής: Γιάννης Κωνσταντινίδης  
Εκτέλεση παραγωγής: Μαρία Σχοινοχωρίτου  
Βοηθός παραγωγής: Βαγγέλης Βροχίδης, Στελίνα Γκαβανοπούλου  
Ηχοληψία: Φίλιππος Μάνεσης  
Styling: Ειρήνη Βάσσου  
Σήμα αρχής: Πάρης Γρηγοράκης

|  |  |
| --- | --- |
| ΝΤΟΚΙΜΑΝΤΕΡ / Τρόπος ζωής | **WEBTV** **ERTflix** |

**03:00**  |  **ΚΛΕΙΝΟΝ ΑΣΤΥ - Ιστορίες της πόλης  (E)**     
  
Β' ΚΥΚΛΟΣ   
  
**Έτος παραγωγής:** 2021

Το «ΚΛΕΙΝΟΝ ΑΣΤΥ – Ιστορίες της πόλης», στον 2ο κύκλο του, συνεχίζει μέσα από την ΕΡΤ2 το συναρπαστικό τηλεοπτικό του ταξίδι σε ρεύματα, τάσεις, κινήματα, ιδέες και υλικά αποτυπώματα που γέννησε και εξακολουθεί να παράγει ο αθηναϊκός χώρος στα πεδία της μουσικής, της φωτογραφίας, της εμπορικής και κοινωνικής ζωής, της αστικής φύσης, της αρχιτεκτονικής, της γαστρονομίας…  
  
Στα 16 ολόφρεσκα επεισόδια της σειράς ντοκιμαντέρ που θέτει στο επίκεντρό της το «γνωστό άγνωστο στόρι» της ελληνικής πρωτεύουσας, το κοινό παρακολουθεί μεταξύ άλλων την Αθήνα να ποζάρει στο φωτογραφικό φακό παλιών και νέων φωτογράφων, να γλυκαίνεται σε ζαχαροπλαστεία εποχής και ρετρό «γλυκοπωλεία», να χιλιοτραγουδιέται σε δημιουργίες δημοφιλών μουσικών και στιχουργών, να σείεται με συλλεκτικά πλέον βινύλια από τα vibes της ανεξάρτητης μουσικής δισκογραφίας των ‘80s, να αποκαλύπτει την υπόγεια πλευρά της με τις μυστικές στοές και τα καταφύγια, να επινοεί τα εμβληματικά της παγκοσμίως περίπτερα, να υποδέχεται και να αφομοιώνει τους Ρωμιούς της Πόλης, να φροντίζει τις νεραντζιές της και τα άλλα καρποφόρα δέντρα της, να αναζητεί τους χαμένους της συνοικισμούς, να χειροκροτεί τους καλλιτέχνες των δρόμων και τους ζογκλέρ των φαναριών της…  
  
Στη 2η σεζόν του, το «ΚΛΕΙΝΟΝ ΑΣΤΥ – Ιστορίες της πόλης» εξακολουθεί την περιπλάνησή του στον αστικό χώρο και χρόνο, περνώντας από τα κτίρια-τοπόσημα στις πίσω αυλές κι από τα μνημεία στα στέκια και τις γωνιές ειδικού ενδιαφέροντος, ζουμάροντας πάντα και πρωτίστως στους ανθρώπους. Πρόσωπα που χάραξαν ανεπαίσθητα ή σε βάθος την κοινωνική γεωγραφία της Αθήνας και άφησαν το ίχνος τους στην κουλτούρα της αφηγούνται στο φακό τις μικρές και μεγάλες ιστορίες τους στο κέντρο και τις συνοικίες της.  
  
Κατά τον τρόπο που ήδη αγάπησαν οι πιστοί φίλοι και φίλες της σειράς, ιστορικοί, κριτικοί, κοινωνιολόγοι, καλλιτέχνες, αρχιτέκτονες, δημοσιογράφοι, αναλυτές σχολιάζουν, ερμηνεύουν ή προσεγγίζουν υπό το πρίσμα των ειδικών τους γνώσεων τα θέματα που αναδεικνύει ο 2ος κύκλος του «ΚΛΕΙΝΟΝ ΑΣΤΥ – Ιστορίες της πόλης», συμβάλλοντας με τον τρόπο τους στην κατανόηση, το στοχασμό και ενίοτε τον αναστοχασμό του πολυδιάστατου φαινομένου που λέγεται «Αθήνα».  
  
  
  
**«Αθήνα και αστυνομική λογοτεχνία»**   
**Eπεισόδιο**: 10

Σασπένς, μυστήριο, χαμηλός φωτισμός, έντονες αντιθέσεις, δραματικές φωτοσκιάσεις, υποβλητική μουσική…   
  
Το επεισόδιο «Νουάρ Αθήνα» της σειράς ΚΛΕΙΝΟΝ ΑΣΤΥ ξεφυλλίζει τις σελίδες της ελληνικής αστυνομικής λογοτεχνίας, ακολουθώντας τα χνάρια των συγγραφέων και των ηρώων της στη σκοτεινή πλευρά της πόλης.   
  
Πρόκειται άλλωστε για είδος αναπόσπαστα συνδεμένο με την ανάπτυξη των μεγαλουπόλεων του 19ου αιώνα και την ίδρυση διάσημων αστυνομιών, όπως η περιβόητη Σκότλαντ Γιαρντ, που μεθοδικά αρχίζουν να εξιχνιάζουν εγκλήματα.   
  
Η μεγάλη πόλη των μεγάλων φόβων για το άγνωστο πλήθος και τους ελλοχεύοντες κινδύνους, των αδυσώπητων οικονομικών συμφερόντων, των κραυγαλέων ταξικών αντιθέσεων και της πολιτικής εξουσίας δημιουργεί εξάλλου το πιο γόνιμο έδαφος «για να εκδηλωθεί ο πάσχων χαρακτήρας», το υπαρξιακό δηλαδή κομμάτι της αστυνομικής λογοτεχνίας.  
  
Ποιο θεωρείται το πρώτο ελληνικό αστυνομικό αφήγημα και γιατί άργησε το είδος να εμφανιστεί στη χώρα μας;   
  
Ποιοι γράφουν και ποιοι διαβάζουν τη «Μάσκα» και το «Μυστήριο» και πώς εμπλέκονται εφημερίδες, περιοδικά, αλλά και το ραδιόφωνο με την εξάπλωση των αστυνομικών διηγημάτων και το μεγάλο λαϊκό έρεισμα που αυτά αποκτούν στις δεκαετίες του ’40 και του ’50;   
  
Πώς η δικτατορία, η τηλεόραση και η πολιτικοποίηση φρενάρουν την εξέλιξη του είδους και ποιοι συγγραφείς και μυθιστοριογράφοι κρατούν τη φλόγα της αστυνομικής λογοτεχνίας αναμμένη στις δεκαετίες του ’70, του ’80 και μέχρι τις μέρες μας;  
  
Από τα παλιά αστυνομικά διηγήματα όπως «Ο Σέρλοκ Χολμς σώζει τον κ. Βενιζέλο» του Αγνώστου, «Το έγκλημα του Ψυχικού» του Παύλου Νιρβάνα, «Το μυστικό της ζωής του Πέτρου Βερίνη» της Ελένης Βλάχου ή το «Έγκλημα στο Κολωνάκι» του Γιάννη Μαρή ως τα καλά αστυνομικά μυθιστορήματα του σήμερα, ο φακός του ΚΛΕΙΝΟΝ ΑΣΤΥ φλερτάροντας με τη νυχτερινή Αθήνα καταγράφει την ιστορία και το παρόν της ελληνικής αστυνομικής λογοτεχνίας σε ένα ατμοσφαιρικό επεισόδιο που βλέπεται με …κομμένη την ανάσα.  
  
Στη «Νουάρ Αθήνα» μας ξεναγούν με αλφαβητική σειρά οι:   
Ανδρέας Αποστολίδης (Συγγραφέας – Σκηνοθέτης), Νίκος Βατόπουλος (Δημοσιογράφος), Ευτυχία Γιαννάκη (Συγγραφέας), Σέργιος Γκάκας (Συγγραφέας), Αθηνά Κακούρη (Συγγραφέας), Κωνσταντίνος Καλφόπουλος (Συγγραφέας), Πέτρος Μάρκαρης (Συγγραφέας), Κωνσταντίνος Μουζουράκης (Συγγραφέας - Συντηρητής Έργων Τέχνης), Νίκος Μπακουνάκης (Καθηγητής Πανεπιστημίου – Συγγραφέας), Χίλντα Παπαδημητρίου (Συγγραφέας), Γιάννης Ράγκος (Συγγραφέας – Δημοσιογράφος), Φίλιππος Φιλίππου (Συγγραφέας)

Σενάριο – Σκηνοθεσία: Μαρίνα Δανέζη  
Διεύθυνση φωτογραφίας: Δημήτρης Κασιμάτης – GSC  
Β’ Κάμερα: Θάνος Τσάντας  
Μοντάζ: Γιώργος Ζαφείρης  
Ηχοληψία: Κώστας Κουτελιδάκης  
Μίξη Ήχου: Δημήτρης Μυγιάκης  
Διεύθυνση Παραγωγής: Τάσος Κορωνάκης  
Σύνταξη: Χριστίνα Τσαμουρά – Δώρα Χονδροπούλου  
Έρευνα Αρχειακού Υλικού: Νάσα Χατζή  
Οργάνωση Παραγωγής: Ήρα Μαγαλιού - Στέφανος Ελπιζιώτης  
Μουσική Τίτλων: Φοίβος Δεληβοριάς  
Τίτλοι αρχής και γραφικά: Αφροδίτη Μπιτζούνη  
Εκτέλεση Παραγωγής: Μαρίνα Ευαγγέλου Δανέζη για τη Laika Productions   
Μια παραγωγή της ΕΡΤ ΑΕ - 2021

|  |  |
| --- | --- |
| ΨΥΧΑΓΩΓΙΑ / Ελληνική σειρά | **WEBTV** **ERTflix** |

**04:00**  |  **Ο ΟΡΚΟΣ  (E)**  

Δραματική, αστυνομική, ιατρική σειρά.  
  
«Ο όρκος», ένα συγκλονιστικό σύγχρονο υπαρξιακό δράμα αξιών με αστυνομική πλοκή, σε σκηνοθεσία Σπύρου Μιχαλόπουλου και σενάριο Τίνας Καμπίτση, με πρωταγωνιστές τον Γιάννη Στάνκογλου, την Άννα-Μαρία Παπαχαραλάμπους, τον Γιώργο Γάλλο και πλειάδα εξαιρετικών ηθοποιών, μεταδίδεται κάθε Σάββατο στις 22:00, με διπλό επεισόδιο, από την ΕΡΤ1.  
  
Η ιστορία…  
Ο Άγγελος Ράπτης (Γιάννης Στάνκογλου), ίσως, ο καλύτερος γενικός χειρουργός της Ελλάδας, είναι ένας αναγνωρισμένος επιστήμονας σ’ έναν ευτυχισμένο γάμο με τη δικηγόρο Ηρώ Αναγνωστοπούλου (Άννα-Μαρία Παπαχαραλάμπους), με την οποία έχουν αποκτήσει μια πανέξυπνη κόρη, τη Μελίνα (Μαρία Σιαράβα).  
Η αντίστροφη μέτρηση αρχίζει το βράδυ των γενεθλίων του, στην εφημερία του, όταν του φέρνουν νεκρές, από τροχαίο, τη γυναίκα του και την κόρη του, οι οποίες βρίσκονταν πολλές ώρες αβοήθητες στον δρόμο. Ο Άγγελος τα χάνει όλα μέσα σε μια νύχτα: την οικογένειά του και την πίστη του. Αυτό τον οδηγεί στην άρνηση της πραγματικότητας αλλά και της ζωής.  
Φεύγει από το νοσοκομείο, απομονώνεται στο πατρικό του στη λίμνη. Παραιτείται…  
Όταν, κάποια στιγμή, σ’ ένα ερημικό στενό, στο κέντρο της Αθήνας, μια ετοιμόγεννη γυναίκα, η Λουΐζα, τον παρακαλεί να τη βοηθήσει να γεννήσει και να μην τη αφήσει αβοήθητη στον δρόμο, ο Άγγελος δεν μπορεί να αρνηθεί.  
Η Λουΐζα (Αντριάνα Ανδρέοβιτς) είναι η σύζυγος του γνωστού εφοπλιστή, Χάρη Ζαφείρη (Δημοσθένης Παπαδόπουλος), ο οποίος, για να εκφράσει την ευγνωμοσύνη του, χορηγεί το εθελοντικό πρόγραμμα «Ιατρικής Δρόμου», που θέλει να αρχίσει ο αδελφός του Άγγελου, Παύλος (Γιώργος Γάλλος), πανεπιστημιακός καθηγητής και επιμελητής του νοσοκομείου.   
Ο Άγγελος, ο οποίος ύστερα από ένα τυχαίο γεγονός έχει βάσιμες υποψίες ότι το δυστύχημα που στοίχισε τη ζωή στη γυναίκα και στην κόρη του δεν ήταν τυχαίο γεγονός αλλά προσχεδιασμένο έγκλημα, τελικά πείθεται να ηγηθεί του προγράμματος, μέσα από το οποίο θα αναδειχθούν οι ικανότητες και ο ηρωικός χαρακτήρας των μελών της ομάδας.  
Ο γενικός ιατρός Φάνης Μαρκάτος (Προμηθέας Αλειφερόπουλος), η διασώστρια, νοσηλεύτρια Πάτι Στιούαρτ (Αρετή Τίλη), ο γνώστης του δρόμου και των νόμων του Σαλβαντόρο Κρασσάς (Σήφης Πολυζωίδης) η κοινωνική λειτουργός και επιστήθια φίλη της Ηρώς Χλόη Τερζάκη (Λουκία Μιχαλοπούλου) και ο αναισθησιολόγος Στέφος Καρούζος (Νίκος Πουρσανίδης) μαζί με τον Παύλο και τον Άγγελο θα βγουν στους δρόμους της Αθήνας και θα έρθουν αντιμέτωποι με περιστατικά που θα δοκιμάσουν τις ιατρικές τους γνώσεις αλλά και τα ψυχικά τους αποθέματα.  
  
Μέσα από έρωτες, που γεννιούνται ή διαλύονται, σχέσεις που αναπτύσσονται ή κοντράρονται, αναδρομές στο παρελθόν και ένα μυστήριο που συνεχώς αποκαλύπτεται, ο δρόμος θα μεταμορφώσει τους ήρωες και θα κάνει τον Άγγελο να ξαναβρεί την πίστη του στη ζωή και στην Ιατρική.

**«Παγωνιά» [Με αγγλικούς υπότιτλους]**   
**Eπεισόδιο**: 16

Ο Άγγελος μαθαίνει ότι το πάρτι, από το οποίο εξαφανίστηκε η Μιράντα Αλυφαντή, διοργανώθηκε από τον Ανδρέα Ζαφείρη, ο οποίος είναι γιος της Άρτεμις και του Χάρη Ζαφείρη. Το γεγονός ότι η ίδια δεν του ανέφερε ποτέ την ύπαρξη του γιού της, τον βάζει σε σκέψεις. Η Πάττυ κι ο Μιχάλης έρχονται αντιμέτωποι με τη Χλόη, ενώ ο Σάλβα συνειδητοποιεί το ψέμα του Παύλου για τη χορηγία του Χάρη Ζαφείρη. Οι χαμηλές θερμοκρασίες ενώνουν την ομάδα σε ένα και μόνο σκοπό: να βοηθήσουν όσους βρίσκονται στο δρόμο με τόση παγωνιά. Ο Σάλβα έχοντας χάσει τις ελπίδες του, αποφασίζει να πάρει την κατάσταση στα χέρια του και να γίνει χρήσιμος με το δικό του τρόπο. Η συνάντηση του Άγγελου με την Αμαλία θα τον αλλάξει για πάντα.

Σκηνοθεσία: Σπύρος Μιχαλόπουλος  
Σενάριο: Τίνα Καμπίτση  
Επιμέλεια σεναρίου: Γιάννης Κώστας  
Συγγραφική ομάδα: Σελήνη Παπαγεωργίου, Νιόβη Παπαγεωργίου  
Διεύθυνση φωτογραφίας: Δημήτρης Θεοδωρίδης  
Σκηνογράφος: Εύα Πατεράκη  
Ενδυματολόγος: Δομνίκη Βασιαγέωργη  
Ηχολήπτης: Βαγγέλης Παπαδόπουλος  
Μοντέρ: Κώστας Αδρακτάς  
Σύνθεση πρωτότυπης μουσικής: Χριστίνα Κανάκη  
Βοηθός σκηνοθέτις: Ειρήνη Λουκάτου  
Casting director: Ανζελίκα Καψαμπέλη  
Οργάνωση παραγωγής: Βασίλης Διαμαντίδης  
Διεύθυνση παραγωγής: Γιώργος Μπαμπανάρας  
Παραγωγός: Σπύρος Μαυρογένης  
Εκτέλεση παραγωγής: Arcadia Media  
  
Παίζουν: Γιάννης Στάνκογλου (Αγγελος Ράπτης), Άννα-Μαρία Παπαχαραλάμπους (Ηρώ Αναγνωστοπούλου), Γιώργος Γάλλος (Παύλος Ράπτης), Λουκία Μιχαλοπούλου (Χλόη Τερζάκη), Δημοσθένης Παπαδόπουλος (Χάρης Ζαφείρης), Προμηθέας Αλειφερόπουλος (Φάνης Μαρκάτος), Σήφης Πολυζωίδης (Σάλβα Κρασσάς), Νικολέτα Κοτσαηλίδου (Άρτεμις Ζαφείρη), Νίκος Πουρσανίδης (Στέφανος Καρούζος), Μανώλης Εμμανουήλ (Αντώνης Λινάρδος, υπεύθυνος στη ΓΑΔΑ), Αρετή Τίλη (Πάττυ Stewart), Ντίνα Αβαγιανού (Αλέκα Αλυφαντή), Γιώργος Μπανταδάκης (Γρηγόρης Ζέρβας), Αντριάνα Ανδρέοβιτς (Λουίζα Ζαφείρη), Κωνσταντίνος Αρνόκουρος (Μιχάλης Αρβανίτης), Βίκη Χαλαύτρη, (Ηβη Γαλανού), Βένια Σταματιάδη (Μάρω Βρανά), Νεφέλη Παπαδερού (Ολίβια), Αλεξία Σαπρανίδου (Ελεάννα), Λάμπρος Κωνσταντέας (Ανδρέας Ζαφείρης), Άλκηστις Ζιρώ (κοπέλα του Ανδρέα Ζαφείρη), Γεωργία Σωτηριανάκου (Μιράντα Αλυφαντή), Βασιλική Διαλυνά (Αννα), Ελένη Στεργίου (Κλέλια Μενάνδρου), η μικρή Μαρία Σιαράβα (Μελίνα) κ.ά.

**ΠΡΟΓΡΑΜΜΑ  ΠΕΜΠΤΗΣ  09/06/2022**

|  |  |
| --- | --- |
| ΕΝΗΜΕΡΩΣΗ / Εκπομπή | **WEBTV** **ERTflix** |

**05:00**  |   **…ΑΠΟ ΤΙΣ ΕΞΙ**  

Οι Δημήτρης Κοτταρίδης και Γιάννης Πιτταράς παρουσιάζουν την ενημερωτική εκπομπή της ΕΡΤ «…από τις έξι».  
  
Μη σας ξεγελά ο τίτλος. Η εκπομπή ξεκινά κάθε πρωί από τις 05:30. Με όλες τις ειδήσεις, με αξιοποίηση του δικτύου ανταποκριτών της ΕΡΤ στην Ελλάδα και στον κόσμο και καλεσμένους που πρωταγωνιστούν στην επικαιρότητα, πάντα με την εγκυρότητα και την αξιοπιστία της ΕΡΤ.  
  
Με θέματα από την πολιτική, την οικονομία, τις διεθνείς εξελίξεις, τον αθλητισμό, για καθετί που συμβαίνει εντός και εκτός συνόρων, έγκυρα και έγκαιρα, με τη σφραγίδα της ΕΡΤ.

Παρουσίαση: Δημήτρης Κοτταρίδης, Γιάννης Πιτταράς  
Αρχισυνταξία: Μαρία Παύλου, Κώστας Παναγιωτόπουλος  
Σκηνοθεσία: Χριστόφορος Γκλεζάκος  
Δ/νση παραγωγής: Ξένια Ατματζίδου, Νάντια Κούσουλα

|  |  |
| --- | --- |
| ΕΝΗΜΕΡΩΣΗ / Ειδήσεις | **WEBTV** **ERTflix** |

**09:00**  |  **ΕΙΔΗΣΕΙΣ - ΑΘΛΗΤΙΚΑ - ΚΑΙΡΟΣ**

|  |  |
| --- | --- |
| ΕΝΗΜΕΡΩΣΗ / Εκπομπή | **WEBTV** **ERTflix** |

**09:15**  |  **ΣΥΝΔΕΣΕΙΣ**  

H Χριστίνα Βίδου παρουσιάζει με τον Κώστα Παπαχλιμίντζο την καθημερινή πρωινή, ενημερωτική εκπομπή της ΕΡΤ1 «Συνδέσεις», η οποία από φέτος μεγαλώνει κατά μία ώρα, ξεκινώντας από τις 09:15.  
  
Η Χριστίνα Βίδου και ο Κώστας Παπαχλιμίντζος δημιουργούν μια πραγματικά νέα ενημερωτική πρόταση και παρουσιάζουν ένα πρωτότυπο μαγκαζίνο, που διακρίνεται για τη νηφαλιότητα, την αντικειμενικότητα, την πρωτοτυπία, αλλά και το χιούμορ των δύο παρουσιαστών.

Παρουσίαση: Κώστας Παπαχλιμίντζος, Χριστίνα Βίδου  
Διευθυντής Φωτογραφίας: Γιάννης Λαζαρίδης  
Αρχισυνταξία: Βάνα Κεκάτου  
Δ/νση Παραγωγής: Ελένη Ντάφλου, Βάσια Λιανού  
Σκηνοθεσία: Γιώργος Σταμούλης, Γιάννης Γεωργιουδάκης

|  |  |
| --- | --- |
| ΕΝΗΜΕΡΩΣΗ / Ειδήσεις | **WEBTV** **ERTflix** |

**12:00**  |  **ΕΙΔΗΣΕΙΣ - ΑΘΛΗΤΙΚΑ - ΚΑΙΡΟΣ**

|  |  |
| --- | --- |
| ΨΥΧΑΓΩΓΙΑ / Τηλεπαιχνίδι | **WEBTV** **ERTflix** |

**13:00**  |  **ΔΕΣ & ΒΡΕΣ (ΝΕΟ ΕΠΕΙΣΟΔΙΟ)**  

Το αγαπημένο τηλεπαιχνίδι των τηλεθεατών, «Δες και βρες», με παρουσιαστή τον Νίκο Κουρή, συνεχίζει δυναμικά την πορεία του στην ΕΡΤ1, και τη νέα τηλεοπτική σεζόν. Κάθε μέρα, την ίδια ώρα έως και Παρασκευή τεστάρει όχι μόνο τις γνώσεις και τη μνήμη μας, αλλά κυρίως την παρατηρητικότητα, την αυτοσυγκέντρωση και την ψυχραιμία μας.  
  
Και αυτό γιατί οι περισσότερες απαντήσεις βρίσκονται κρυμμένες μέσα στις ίδιες τις ερωτήσεις. Σε κάθε επεισόδιο, τέσσερις διαγωνιζόμενοι καλούνται να απαντήσουν σε 12 τεστ γνώσεων και παρατηρητικότητας. Αυτός που απαντά σωστά στις περισσότερες ερωτήσεις διεκδικεί το χρηματικό έπαθλο και το εισιτήριο για το παιχνίδι της επόμενης ημέρας.  
  
Αυτήν τη χρονιά, κάποια επεισόδια θα είναι αφιερωμένα σε φιλανθρωπικό σκοπό. Ειδικότερα, η ΕΡΤ θα προσφέρει κάθε μήνα το ποσό των 5.000 ευρώ σε κοινωφελή ιδρύματα, προκειμένου να συνδράμει και να ενισχύσει το σημαντικό έργο τους.  
  
Στο πλαίσιο αυτό, κάθε Παρασκευή αγαπημένοι καλλιτέχνες απ’ όλους τους χώρους παίρνουν μέρος στο «Δες και βρες», διασκεδάζουν και δοκιμάζουν τις γνώσεις τους με τον Νίκο Κουρή, συμμετέχοντας στη φιλανθρωπική προσπάθεια του τηλεπαιχνιδιού. Σε κάθε τέτοιο παιχνίδι θα προσφέρεται το ποσό των 1.250 ευρώ. Με τη συμπλήρωση τεσσάρων επεισοδίων φιλανθρωπικού σκοπού θα συγκεντρώνεται το ποσό των 5.000, το οποίο θα αποδίδεται σε επιλεγμένο φορέα.  
  
Στα τέσσερα πρώτα ειδικά επεισόδια, αγαπημένοι ηθοποιοί από τις σειρές της ΕΡΤ -και όχι μόνο- καθώς και Ολυμπιονίκες δίνουν το δικό τους «παρών» στο «Δες και βρες», συμβάλλοντας με αγάπη και ευαισθησία στον φιλανθρωπικό σκοπό του τηλεπαιχνιδιού.  
  
Στο πρώτο επεισόδιο έπαιξαν για καλό σκοπό οι αγαπημένοι ηθοποιοί της κωμικής σειράς της ΕΡΤ «Χαιρέτα μου τον Πλάτανο», Αντιγόνη Δρακουλάκη, Αλέξανδρος Χρυσανθόπουλος, Αντώνης Στάμος, Δήμητρα Στογιάννη, ενώ στα επόμενα επεισόδια θα απολαύσουμε τους πρωταγωνιστές της σειράς «Η τούρτα της μαμάς» Λυδία Φωτοπούλου, Θάνο Λέκκα, Μιχάλη Παπαδημητρίου, Χάρη Χιώτη, τους αθλητές Βούλα Κοζομπόλη (Εθνική Ομάδα Υδατοσφαίρισης 2004, Αθήνα -αργυρό μετάλλιο), Ειρήνη Αϊνδιλή (Ομάδα Ρυθμικής Γυμναστικής-Ανσάμπλ 2000, Σίδνεϊ -χάλκινο μετάλλιο), Εύα Χριστοδούλου (Ομάδα Ρυθμικής Γυμναστικής-Ανσάμπλ 2000, Σίδνεϊ -χάλκινο μετάλλιο), Νίκο Σιρανίδη (Συγχρονισμένες Καταδύσεις 3μ.2004, Αθήνα -χρυσό μετάλλιο) και τους ηθοποιούς Κώστα Αποστολάκη, Τάσο Γιαννόπουλο, Μάκη Παπαδημητρίου, Γεράσιμο Σκαφίδα.

**Eπεισόδιο**: 102  
Παρουσίαση: Νίκος Κουρής  
Σκηνοθεσία: Δημήτρης Αρβανίτης  
Αρχισυνταξία: Νίκος Τιλκερίδης  
Καλλιτεχνική διεύθυνση: Θέμης Μερτύρης  
Διεύθυνση φωτογραφίας: Χρήστος Μακρής  
Διεύθυνση παραγωγής: Άσπα Κουνδουροπούλου  
Οργάνωση παραγωγής: Πάνος Ράλλης  
Παραγωγή: Γιάννης Τζέτζας  
Εκτέλεση παραγωγής: ABC PRODUCTIONS

|  |  |
| --- | --- |
| ΨΥΧΑΓΩΓΙΑ / Ελληνική σειρά | **WEBTV** **ERTflix** |

**14:00**  |  **ΣΕ ΞΕΝΑ ΧΕΡΙΑ  (E)**  

Κοινωνική κομεντί με πρωταγωνιστές τους Γιάννη Μπέζο, Γεράσιμο Σκιαδαρέση, Ρένια Λουιζίδου, Βάσω Λασκαράκη και Χριστίνα Αλεξανιάν, σε πρωτότυπη ιδέα-σενάριο Γιώργου Κρητικού και σκηνοθεσία Στέφανου Μπλάτσου. Το σενάριο συνυπογράφουν, επίσης, οι Αναστάσης Μήδας, Λεωνίδας Μαράκης, Γεωργία Μαυρουδάκη, Ανδρέας Δαίδαλος και Κατερίνα Πεσταματζόγλου.  
Από Δευτέρα έως Παρασκευή στις 02:00 π.μ. στην ERTWorld.   
  
Η ιστορία…  
  
Αφετηρία της αφήγησης αποτελεί η απαγωγή ενός βρέφους, που γίνεται η αφορμή να ενωθούν οι μοίρες και οι ζωές των ανθρώπων της ιστορίας μας. Το αθώο βρέφος γεννήθηκε σ’ ένα δύσκολο περιβάλλον, που ο ίδιος ο πατέρας του είχε προαποφασίσει ότι θα το πουλήσει κρυφά από τη μητέρα του, βάζοντας να το απαγάγουν.   
Όμως, κατά τη διάρκεια της απαγωγής, όλα μπερδεύονται κι έτσι, το βρέφος φτάνει στην έπαυλη του μεγαλοεπιχειρηματία Χαράλαμπου Φεγκούδη (Γιάννης Μπέζος) ως από μηχανής… εγγονός του.   
Από θέλημα της μοίρας, το μωρό βρίσκεται στο αμάξι του γιου του Φεγκούδη, Μάνου (Κυριάκος Σαλής). Η μητέρα του, η Τόνια Μαυρομάτη (Βάσω Λασκαράκη), που το αναζητούσε, μέσα από μια περίεργη σύμπτωση, έρχεται να εργαστεί ως νταντά του ίδιου της του παιδιού στην έπαυλη, χωρίς, φυσικά, να το αναγνωρίσει…   
Μέσα από την ιστορία θα ζήσουμε τον τιτάνιο πόλεμο ανάμεσα σε δύο ανταγωνιστικές εταιρείες, και τους επικεφαλής τους Χαράλαμπο Φεγκούδη (Γιάννης Μπέζος) και Τζόρνταν Πιπερόπουλο (Γεράσιμος Σκιαδαρέσης). Ο Φεγκούδης διαθέτει ένα ισχυρό χαρτί, τον παράφορο έρωτα της κόρης του Πιπερόπουλου, Μαριτίνας (Σίσυ Τουμάση), για τον μεγαλύτερο γιο του, Μάνο, τον οποίο και πιέζει να την παντρευτεί. Η Διώνη Μαστραπά (Χριστίνα Αλεξανιάν) είναι η χειριστική και μεγαλομανής γυναίκα του Φεγκούδη. Όσο για τον μικρότερο γιο του Φεγκούδη, τον Πάρη (Τάσος Κονταράτος), άβουλος, άτολμος, ωραίος και λίγο αργός στα αντανακλαστικά, είναι προσκολλημένος στη μητέρα του.   
Στο μεταξύ, στη ζωή του Χαράλαμπου Φεγκούδη εμφανίζονται η Σούλα (Ρένια Λουιζίδου), μητέρα της Τόνιας, με ένα μεγάλο μυστικό του παρελθόντος που τη συνδέει μαζί του, και η Πελαγία (Ελεάννα Στραβοδήμου), η γλυκιά, παρορμητική αδερφή της Τόνιας.   
Γκαφατζής και συμπονετικός, ο Στέλιος (Παναγιώτης Καρμάτης), φίλος και συνεργάτης του Φλοριάν (Χρήστος Κοντογεώργης), του άντρα της Τόνιας, μετανιωμένος για το κακό που της προξένησε, προσπαθεί να επανορθώσει…   
Ερωτευμένος με τη Σούλα, χωρίς ανταπόκριση, είναι ο Λουδοβίκος Κοντολαίμης (Τάσος Γιαννόπουλος), πρόσχαρος με το χαμόγελο στα χείλη, αλλά… άτυχος. Χήρος από δύο γάμους. Τον αποκαλούν Λουδοβίκο των Υπογείων, γιατί διατηρεί ένα μεγάλο υπόγειο κατάστημα με βότανα και μπαχαρικά.   
Σε όλους αυτούς, προσθέστε και τον παπα-Χρύσανθο (Λεωνίδας Μαράκης) με τη μητέρα του Μάρω (Αλεξάνδρα Παντελάκη), που έχουν πολλά… ράμματα για τις ισχυρές οικογένειες.   
Ίντριγκες και πάθη, που θα σκοντάφτουν σε λάθη και κωμικές καταστάσεις. Και στο φόντο αυτού του κωμικού αλληλοσπαραγμού, γεννιέται το γνήσιο «παιδί» των παραμυθιών και της ζωής: Ο έρωτας ανάμεσα στην Τόνια και στον Μάνο.

**Επεισόδιο 157ο - τελευταίο**

Στο γραφείο του Φεγκούδη ακούγεται ένας πυροβολισμός, που θα φέρει αναστάτωση σε όλη την εταιρεία. Επικρατεί φόβος και πανικός... ποιος τολμηρός, θα ανοίξει την πόρτα του γραφείου και θα κινδυνεύσει, να έρθει αντιμέτωπος, με ένα αποτρόπαιο θέαμα; Η Μαριτίνα και ο Χρύσανθος αγωνιούν, όσο ο Μάνος ανακρίνεται από τις δικαστικές αρχές. Ποια θα είναι η απόφαση του εισαγγελέα; Θα διατάξει την προφυλάκιση του Μάνου; O Φεγκούδης και η Σούλα αποφασίζουν να πορευτούν μαζί για το υπόλοιπο της ζωής τους; Πως θα αντιδράσει η Τόνια σε αυτή την προοπτική; Και ποια είναι τα δικά της σχέδια, τώρα που το μωρό επέστρεψε στην αγκαλιά της;

Πρωτότυπη ιδέα-σενάριο: Γιώργος Κρητικός   
Σεναριογράφοι: Αναστάσης Μήδας, Λεωνίδας Μαράκης, Γεωργία Μαυρουδάκη, Ανδρέας Δαίδαλος, Κατερίνα Πεσταματζόγλου  
Σκηνοθεσία: Στέφανος Μπλάτσος   
Διεύθυνση φωτογραφίας:, Νίκος Κανέλλος, Αντρέας Γούλος   
Σκηνογραφία: Σοφία Ζούμπερη   
Ενδυματολόγος: Νινέτ Ζαχαροπούλου   
Επιμέλεια: Ντίνα Κάσσου   
Παραγωγή: Γιάννης Καραγιάννης/J. K. Productions   
Παίζουν: Γιάννης Μπέζος (Χαράλαμπος Φεγκούδης), Γεράσιμος Σκιαδαρέσης (Τζόρνταν Πιπερόπουλος), Ρένια Λουιζίδου (Σούλα Μαυρομάτη), Βάσω Λασκαράκη (Τόνια Μαυρομάτη), Χριστίνα Αλεξανιάν (Διώνη Μαστραπά-Φεγκούδη), Κυριάκος Σαλής (Μάνος Φεγκούδης), Σίσυ Τουμάση (Μαριτίνα Πιπεροπούλου), Αλεξάνδρα Παντελάκη (Μάρω Αχτύπη), Τάσος Γιαννόπουλος (Λουδοβίκος Κοντολαίμης), Λεωνίδας Μαράκης (παπα-Χρύσανθος Αχτύπης), Ελεάννα Στραβοδήμου (Πελαγία Μαυρομάτη), Τάσος Κονταράτος (Πάρης Φεγκούδης, αδελφός του Μάνου), Μαρία Μπαγανά (Ντάντω Μαστραπά), Νίκος Σταυρακούδης (Παντελής), Κωνσταντίνα Αλεξανδράτου (Έμιλυ), Σωσώ Χατζημανώλη (Τραβιάτα), Αθηνά Σακαλή (Ντάνι), Ήρα Ρόκου (Σαλώμη), Χρήστος Κοντογεώργης (Φλοριάν), Παναγιώτης Καρμάτης (Στέλιος), Λαμπρινή Σκρέκα (Jane).

|  |  |
| --- | --- |
| ΕΝΗΜΕΡΩΣΗ / Ειδήσεις | **WEBTV** **ERTflix** |

**15:00**  |  **ΕΙΔΗΣΕΙΣ - ΑΘΛΗΤΙΚΑ - ΚΑΙΡΟΣ**

|  |  |
| --- | --- |
| ΨΥΧΑΓΩΓΙΑ | **WEBTV** **ERTflix** |

**16:00**  |  **ΣΤΟΥΝΤΙΟ 4**  

H Νάνσυ Ζαμπέτογλου και ο Θανάσης Αναγνωστόπουλος προσκαλούν καθημερινά στις 16:00 τους τηλεθεατές στο «Στούντιο 4», το πιο πλούσιο και ξεχωριστό μαγκαζίνο της ελληνικής τηλεόρασης.  
  
Ενημέρωση για θέματα που μας απασχολούν, άνθρωποι που αγαπάμε και αξίζει να γνωρίσουμε, κουβέντες που μας εμπνέουν να επιλέγουμε στη ζωή μας τη χαρά και την αισιοδοξία, προτάσεις για μικρές απολαύσεις της καθημερινότητας, συνθέτουν το περιεχόμενο της εκπομπής, που θα μεταδίδεται από Δευτέρα έως Παρασκευή, δίνοντας χρώμα στα τηλεοπτικά απογεύματά μας.  
  
Οι δύο δημοσιογράφοι, Νάνσυ Ζαμπέτογλου και Θανάσης Αναγνωστόπουλος, έρχονται με μια νέα τηλεοπτική πρόταση: ένα πραγματικό τηλεοπτικό περιοδικό ποικίλης ύλης με δημοσιογραφικό περιεχόμενο και μοντέρνα αισθητική.  
  
Στο σπίτι της Νάνσυς και του Θανάση καθημερινά φιλοξενούνται φίλοι και γνωστοί, ενώ DJ θα δίνει τον ρυθμό με τη μουσική της. Στον αγαπημένο τους καναπέ, που δεν τον αποχωρίζονται όπου κι αν πάνε, υποδέχονται τους φίλους τους, ενώ η κουζίνα τους είναι ανοιχτή σε όλους τους… γείτονες που θέλουν να μαγειρέψουν τις δικές τους ιδιαίτερες συνταγές.  
  
Το «Στούντιο 4» ανοίγει κάθε μέρα, από Δευτέρα έως Παρασκευή, στις 16:00, στην ΕΡΤ1 και αλλάζει την ψυχαγωγία!

Παρουσίαση: Νάνσυ Ζαμπέτογλου, Θανάσης Αναγνωστόπουλος  
Επιμέλεια: Νάνσυ Ζαμπέτογλου, Θανάσης Αναγνωστόπουλος  
Σκηνοθεσία: Θανάσης Τσαουσόπουλος  
Διεύθυνση φωτογραφίας: Γιώργος Πουλίδης, Ανδρέας Ζαχαράτος  
Project director: Γιώργος Ζαμπέτογλου  
Αρχισυνταξία: Κλεοπάτρα Πατλάκη  
Βοηθός αρχισυντάκτης: Γιώργος Πράτανος  
Συντακτική ομάδα: Κώστας Βαϊμάκης, Μαρένα Καδιγιαννοπούλου, Διονύσης Χριστόπουλος, Θάνος Παπαχάμος, Αθηνά Ζώρζου, Βιργινία Τσίρου  
Μουσική επιμέλεια: Μιχάλης Καλφαγιάννης  
Υπεύθυνη καλεσμένων: Μαρία Χολέβα  
Διεύθυνση παραγωγής: Κυριακή Βρυσοπούλου  
Παραγωγή: EΡT-PlanA

|  |  |
| --- | --- |
| ΕΝΗΜΕΡΩΣΗ / Ειδήσεις | **WEBTV** **ERTflix** |

**18:00**  |  **ΕΙΔΗΣΕΙΣ - ΑΘΛΗΤΙΚΑ - ΚΑΙΡΟΣ / ΔΕΛΤΙΟ ΣΤΗ ΝΟΗΜΑΤΙΚΗ**   
  
Παρουσίαση: Σταυρούλα Χριστοφιλέα

|  |  |
| --- | --- |
| ΨΥΧΑΓΩΓΙΑ / Γαστρονομία | **WEBTV** **ERTflix** |

**19:00**  |  **ΠΟΠ ΜΑΓΕΙΡΙΚΗ (ΝΕΟ ΕΠΕΙΣΟΔΙΟ)**     
  
Ε' ΚΥΚΛΟΣ   
  
**Έτος παραγωγής:** 2022

Το ραντεβού της αγαπημένης εκπομπής "ΠΟΠ Μαγειρική" ανανεώνεται με καινούργια "πικάντικα" επεισόδια!  
  
Ο 5ος κύκλος ξεκινά "ολόφρεσκος", γεμάτος εκπλήξεις και θα μας κρατήσει συντροφιά ως τις 3 Ιουλίου!  
  
Ο ταλαντούχος σεφ Ανδρέας Λαγός, από την αγαπημένη του κουζίνα έρχεται να μοιράσει γενναιόδωρα στους τηλεθεατές τα μυστικά και την αγάπη του για την δημιουργική μαγειρική.   
  
Η μεγάλη ποικιλία των προϊόντων Π.Ο.Π και Π.Γ.Ε καθώς και τα ονομαστά προϊόντα κάθε περιοχής, αποτελούν όπως πάντα, τις πρώτες ύλες που στα χέρια του θα απογειωθούν γευστικά!  
  
Στην παρέα μας φυσικά αγαπημένοι καλλιτέχνες και δημοφιλείς προσωπικότητες, "βοηθοί" που, με τη σειρά τους, θα προσθέσουν την προσωπική τους πινελιά, ώστε να αναδειχτούν ακόμη περισσότερο οι θησαυροί του τόπου μας!  
  
Πανέτοιμοι λοιπόν από τις 17/4 και κάθε Σάββατο και Κυριακή στις 13.00, στην ΕΡΤ2, με όχημα την "ΠΟΠ Μαγειρική" να ξεκινήσουμε ένα ακόμη γευστικό ταξίδι στον ατελείωτο γαστριμαργικό χάρτη της πατρίδας μας!

**«Λένα Μαντά, βαλσάμικο Πελοποννήσου, φασόλια Κατταβιάς Ρόδου, φιρίκι Πηλίου»**   
**Eπεισόδιο**: 10

Ο κόσμος της μαγειρικής είναι ένα ατέλειωτο ταξίδι στα αρώματα και τις γεύσεις που, για να τα ανακαλύψει κανείς, χρειάζεται έναν έμπειρο οδηγό.   
Ο αγαπημένος σεφ Ανδρέας Λαγός με την πολυετή εμπειρία του θα μας βοηθήσει να ανακαλύψουμε τα καλύτερα προϊόντα ΠΟΠ και ΠΓΕ.  
  
Στην κουζίνα της "ΠΟΠ Μαγειρικής" αυτή τη φορά βρίσκεται η πολυαγαπημένη συγγραφέας Λένα Μαντά, που επίσης είναι ειδική στο να μας ταξιδεύει μέσα από τα εξαιρετικά βιβλία της.  
  
Πανέτοιμη να μαγειρέψει με τον σεφ μας σηκώνει τα μανίκια και το μενού περιλαμβάνει: Σουσαμένιο κοτόπουλο με βαλσάμικο Πελοποννήσου, φασόλια Κατταβιάς Ρόδου μπιφτέκι σε πίτα με κρέμα αβοκάντο και γλυκοπατάτας και τέλος, νόστιμο κέικ με φιρίκι Πηλίου και αμύγδαλο.  
  
Ένα ονειρεμένο ταξίδι γεύσεων!

Παρουσίαση-επιμέλεια συνταγών: Ανδρέας Λαγός  
Σκηνοθεσία: Γιάννης Γαλανούλης  
Οργάνωση παραγωγής: Θοδωρής Σ.Καβαδάς  
Αρχισυνταξία: Μαρία Πολυχρόνη  
Δ/νση φωτογραφίας: Θέμης Μερτύρης  
Διεύθυνση παραγωγής: Βασίλης Παπαδάκης  
Υπεύθυνη Καλεσμένων-Δημοσιογραφική επιμέλεια: Δήμητρα Βουρδούκα  
Εκτέλεση παραγωγής GV Productions

|  |  |
| --- | --- |
| ΝΤΟΚΙΜΑΝΤΕΡ | **WEBTV** **ERTflix** |

**20:00**  |  **ΥΣΤΕΡΟΓΡΑΦΟ (ΝΕΟ ΕΠΕΙΣΟΔΙΟ)**     
  
Β' ΚΥΚΛΟΣ   
  
**Έτος παραγωγής:** 2022

Το «Υστερόγραφο» ξεκίνησε με ενθουσιασμό από το 2021 με 13 επεισόδια συνθέτοντας μία τηλεοπτική γραφή που συνδύασε την κινηματογραφική εμπειρία του ντοκιμαντέρ με το μέσον που είναι η τηλεόραση αναβιώνοντας, με σύγχρονο τρόπο, τη θρυλική εκπομπή Παρασκήνιο.  
  
Το 2022 επιδιώκει να καθιερωθεί στη συνείδηση των απαιτητικών τηλεθεατών, κάνοντάς τους να νιώσουν πως μέσα από αυτή την εκπομπή προτείνονται οι αληθινές αξίες του τόπου με ένα τρόπο απλό, σοβαρό, συγκινητικό και ειλικρινή.  
  
Μία ματιά να ρίξει κανείς στα θέματα του Β’ Κύκλου της σειράς, θα ξανανιώσει με ανακούφιση την εμπιστοσύνη στην εκπομπή και τους δημιουργούς της.   
  
Κάθε σκηνοθέτης αντιμετωπίζει το "Υστερόγραφο" ως μια καθαρά προσωπική ταινία του και με αυτόν τον τρόπο προσφέρει στο αρχείο της δημόσιας τηλεόρασης πολύτιμο υλικό.   
  
  
  
  
**«Νίκος Καραθάνος»**   
**Eπεισόδιο**: 11

Ο Νίκος Καραθάνος αποτελεί ένα εντελώς ξεχωριστό κεφάλαιο της εγχώριας θεατρικής πραγματικότητας των τελευταίων 15 χρόνων.  
  
Η Γκόλφω του, που ανέβασε εν μέσω της οικονομικής κρίσης το 2013, έγραψε ιστορία, ενώνοντας συναισθηματικά μέσα από ένα κλασικό και ενδεχομένως υποτιμημένο κείμενο, την πραγματικότητα της Ελλάδας εκείνων των χρόνων με τις βαθύτερες ρίζες μας.  
  
Μέσα από παραστάσεις όπως οι Οκτώ Γυναίκες, ο Συρανό Ντε Μπερζεράκ, ο Βυσσινόκηπος, το Δεκαήμερο, οι Όρνιθες και ο Προμηθέας, ο σπουδαίος ηθοποιός και σκηνοθέτης έχει διαμορφώσει ένα μοναδικό ύφος μαγικού θεατρικού ρεαλισμού, απολύτως πρωτότυπο, που κοιτάζει με τολμηρό αλλά και έντονα συναισθηματικό τρόπο το παρελθόν και το παρόν μας.  
  
Στο επεισόδιο του Υστερόγραφου που είναι αφιερωμένο σ’ αυτόν, μιλά εκ βαθέων, σε ένα έντονα ψυχικό πορτρέτο, με σπάνιο υλικό από τις παραστάσεις του.

Σκηνοθεσία–Σενάριο: Ηλίας Γιαννακάκης  
Διεύθυνση Φωτογραφίας: Δημήτρης Κορδελάς  
Ηχολήπτης: Αλέξανδρος Σακελλαρίου  
Μοντάζ: Μυρτώ Λεκατσά  
Εκτέλεση Παραγωγής: Modus Productions, Βασίλης Κοτρωνάρος

|  |  |
| --- | --- |
| ΕΝΗΜΕΡΩΣΗ / Ειδήσεις | **WEBTV** **ERTflix** |

**21:00**  |  **ΚΕΝΤΡΙΚΟ ΔΕΛΤΙΟ ΕΙΔΗΣΕΩΝ - ΑΘΛΗΤΙΚΑ - ΚΑΙΡΟΣ**

Κάθε μέρα, από Δευτέρα έως Παρασκευή, στις 21:00, το ανανεωμένο κεντρικό δελτίο ειδήσεων της ΕΡΤ1 με την Αντριάνα Παρασκευοπούλου.  
Η δημοσιογράφος της ΕΡΤ, μαζί με μία έμπειρη ομάδα συντακτών και αρχισυντακτών, με μάχιμους ρεπόρτερ και ανταποκριτές και με υψηλής τεχνογνωσίας και εξειδίκευσης τεχνικούς, ενημερώνει με αντικειμενικότητα και νηφαλιότητα για ό,τι συμβαίνει στην Ελλάδα και στον κόσμο.  
Όπου υπάρχει είδηση είμαστε εκεί, με ταχύτητα στη μετάδοση του γεγονότος, με εγκυρότητα, διασταύρωση αλλά και ψυχραιμία για όσα βλέπουμε, αλλά και όσα γίνονται στο παρασκήνιο. Με πρωτογενείς ειδήσεις, αναλύσεις και στόχο, πάντα, την ουσία της είδησης. Με αντανακλαστικά στα έκτακτα γεγονότα, αλλά και μαραθώνιες συνδέσεις, όταν η επικαιρότητα το απαιτεί.  
Με ανταποκριτές σε κάθε γωνιά της Ελλάδας και σε όλο τον κόσμο, το ανανεωμένο, σύγχρονο κεντρικό δελτίο ειδήσεων της ΕΡΤ1 μεταφέρει σε κάθε σπίτι το καθημερινό ρεπορτάζ, τις έκτακτες ειδήσεις, αλλά και όσα επηρεάζουν τη ζωή μας, την πολιτική, την οικονομία, την κοινωνία, την υγεία, τον πολιτισμό, την επιστήμη, την οικολογία και τον αθλητισμό.  
Με στούντιο υψηλών προδιαγραφών, με δυνατότητα προβολής τρισδιάστατων παραστάσεων, καθώς και δημιουργίας διαδραστικών γραφικών, ώστε η ενημέρωση να είναι πλήρης και ψηφιακά.

Παρουσίαση: Αντριάνα Παρασκευοπούλου

|  |  |
| --- | --- |
| ΝΤΟΚΙΜΑΝΤΕΡ / Τρόπος ζωής | **WEBTV** **ERTflix** |

**22:00**  |  **ΚΛΕΙΝΟΝ ΑΣΤΥ - ΙΣΤΟΡΙΕΣ ΤΗΣ ΠΟΛΗΣ  (E)**     
  
Γ' ΚΥΚΛΟΣ   
  
**Έτος παραγωγής:** 2022

Το «ΚΛΕΙΝΟΝ ΑΣΤΥ – Ιστορίες της πόλης» συνεχίζει και στον 3ο κύκλο του το μαγικό ταξίδι του στον αθηναϊκό χώρο και χρόνο, μέσα από την ΕΡΤ2, κρατώντας ουσιαστική ψυχαγωγική συντροφιά στους τηλεοπτικούς φίλους και τις φίλες του.  
  
Στα δέκα ολόφρεσκα επεισόδια που ξεκινούν την προβολή τους από τα τέλη Μαρτίου 2022, το κοινό θα έχει την ευκαιρία να γνωρίσει τη σκοτεινή Μεσαιωνική Αθήνα (πόλη των Σαρακηνών πειρατών, των Ενετών και των Φράγκων), να θυμηθεί τη γέννηση της εμπορικής Αθήνας μέσα από τη διαφήμιση σε μια ιστορική διαδρομή γεμάτη μνήμες, να συνειδητοποιήσει τη βαθιά και ιδιαίτερη σχέση της πρωτεύουσας με το κρασί και τον αττικό αμπελώνα από την εποχή των κρασοπουλειών της ως τα wine bars του σήμερα, να μάθει για την υδάτινη πλευρά της πόλης, για τα νερά και τα ποτάμια της, να βιώσει το κλεινόν μας άστυ μέσα από τους αγώνες και τις εμπειρίες των γυναικών, να περιπλανηθεί σε αθηναϊκούς δρόμους και δρομάκια ανακαλύπτοντας πού οφείλουν το όνομά τους, να βολτάρει με τα ιππήλατα τραμ της δεκαετίας του 1890, αλλά και τα σύγχρονα υπόγεια βαγόνια του μετρό, να δει την Αθήνα με τα μάτια του τουρίστα και να ξεφαντώσει μέσα στις μαγικές της νύχτες.   
  
Κατά τον τρόπο που ήδη ξέρουν και αγαπούν οι φίλοι και φίλες της σειράς, ιστορικοί, κριτικοί, κοινωνιολόγοι, καλλιτέχνες, αρχιτέκτονες, δημοσιογράφοι, αναλυτές σχολιάζουν, ερμηνεύουν ή προσεγγίζουν υπό το πρίσμα των ειδικών τους γνώσεων τα θέματα που αναδεικνύει ο 3ος κύκλος, συμβάλλοντας με τον τρόπο τους στην κατανόηση, τη διατήρηση της μνήμης και το στοχασμό πάνω στο πολυδιάστατο φαινόμενο που λέγεται «Αθήνα».

**«Από το κρασοπουλειό στο wine bar»**   
**Eπεισόδιο**: 1

Το πρώτο επεισόδιο του 3ου κύκλου της σειράς Κλεινόν Άστυ – Ιστορίες της πόλης «Από το κρασοπουλειό στο wine bar», ξεχειλίζει αγάπη για το κρασί και φωτίζει τη διαχρονική, πολυεπίπεδη και ιδιαίτερη σχέση της Αθήνας με τον οίνο από την παραγωγή του έως το τσούγκρισμα των ποτηριών.  
  
Η σχέση των Αθηναίων με το κρασί έχει τις ρίζες της στα βάθη αιώνων, γι’ αυτό άλλωστε υπήρξε συστατικό στοιχείο μυθολογικών προσεγγίσεων. Σύμφωνα δε με έναν από τους αρχαίους μύθους, ο ίδιος ο θεός Διόνυσος επισκέφθηκε την Αττική και δίδαξε την καλλιέργεια της αμπέλου και την παραγωγή του κρασιού στον Ικάριο τον Αθηναίο, τον πρώτο αμπελουργό.  
  
Ιστορικά μιλώντας, ωστόσο, μετά το τέλος της Οθωμανικής Αυτοκρατορίας και την ανακήρυξη της πόλης σε πρωτεύουσα του νεοσύστατου ελληνικού κράτους, το πάθος της Αθήνας για το κρασί θα σφραγιστεί από τη μοναδική σχέση αμπελιού/πατητηριού-κρασοπουλειού/ταβέρνας.   
  
Σε μια σπάνια σε παγκόσμιο επίπεδο συνθήκη, αμπελουργία και οινοποίηση εξελίσσονται σε δύο διαφορετικούς τόπους: ο τρύγος και η παραγωγή του μούστου πραγματοποιείται στα αμπελοτόπια των Μεσογείων και η μετατροπή του σε κρασί συμβαίνει στα ξύλινα βαρέλια των αθηναϊκών καπηλειών και κουτουκιών.  
  
Η κάμερα του Κλεινόν Άστυ – Ιστορίες της πόλης «παρακολουθεί» τους κατοίκους της από τις εποχές που τα κάρα έφερναν τον μούστο στις συνοικιακές ταβέρνες, οι βαρελάδες έφτιαχναν τα βαρέλια που τον υποδέχονταν, μαστόρια τα συντηρούσαν και τα καθάριζαν, εργάτες, «ξεροσφύρηδες», «κρασοκανάτες», μπεκρήδες αλλά και οικογενειάρχες της εποχής έσπευδαν να γευτούν το χύμα κρασί, ως επί το πλείστον τη χιλιοτραγουδισμένη ρετσίνα.  
  
Ο φακός «βλέπει» τους θαμώνες να τρυπώνουν σε κουτούκια και υπόγεια καπηλειά, να πίνουν «γιοματάρια», αλλά στην ανάγκη και «σώσματα», συνοδεύοντας το κρασάκι τους με στουμπιστό, βατικιώτικο κρεμμύδι και συνομιλεί με ανθρώπους που έζησαν τις ιστορίες αυτές από πρώτο χέρι -ταβερνιάρηδες που κάνουν ακόμη δικό τους κρασί και βαρελοποιούς που επιβιώνουν μέχρι σήμερα- ή τις ερεύνησαν με αμέριστο ενδιαφέρον.  
  
Και από το Σαββατιανό και τη ρετσίνα «με την οκά» το ντοκιμαντέρ φθάνει ως τις μέρες μας, μέρες των εκλεκτών εμφιαλωμένων οίνων και των διαλεχτών ετικετών «ζουμάροντας» στους νέους «τόπους λατρείας» του κρασιού των οινόφιλων Αθηναίων: τα wine bars.   
  
Πώς, πότε και γιατί ανοίγουν τα πρώτα οινικά μπαρ στην πόλη και τι νέο φέρνουν μαζί τους; Ποιο ρόλο θα παίξει στην οινική ιστορία του άστεως η εμφάνιση των μικρών οινοπαραγωγών στα τέλη της δεκαετίας του 1970 και ολόκληρη τη δεκαετία του 1980; Τι σχέση έχει πλέον το κρασί με τα συνοδευτικά του και ποια θέση υπηρετεί ένας σομελιέ ή οινοχόος; Τι άλλαξε και τι έμεινε ίδιο -αν έμεινε κάτι- να διαπερνά σαν κόκκινο νήμα τους αιώνες της αθηναϊκής οινοποσίας;   
Και, τέλος, πόσο αξιοποιήσιμο είναι για μια ευρωπαϊκή πρωτεύουσα να έχει τα αμπέλια και τα οινοποιεία της σε απόσταση αναπνοής, όπως συμβαίνει με την Αθήνα και τον αττικό αμπελώνα, έναν από τους πλέον ιστορικούς αμπελώνες του πλανήτη;  
  
Μερικά από τα ερωτήματα που απασχολούν το πιο μεθυστικό επεισόδιο του Κλεινόν Άστυ – Ιστορίες της πόλης. Πολύτιμοι και πολύτιμες οδηγοί μας στο οινικό ταξίδι με αλφαβητική σειρά είναι οι:  
  
Καλαντζή Αναστασία (Κόρη ιδιοκτήτη μεταπολεμικής ταβέρνας), Καϋμενάκης Ιωάννης (Οινοχόος), Κεφαλοπούλου Ελένη (Δημοσιογράφος οίνου - Ιδιοκτήτρια Wine with Eleni), Λαμψίδης Αχιλλέας (Αμπε-λουργός - Οινοχόος), Λεγάκη Κατερίνα (Οινολόγος - Δημοσιογράφος), Λελούδας Δημήτρης (Ιδιοκτήτης ταβέρνας - Οινοχόος), Νικολού Βασίλης (Χημικός - Οινολόγος), Παπακωνσταντίνου Απόστολος (Ιδιοκτήτης «Το Ειδικόν»), Πίττας Γιώργος (Συγγραφέας), Σιγάλας Μανώλης (Βαρελοποιός), Σκλαβενίτης Άρης (Sommelier - Ιδιοκτήτης Oinoscent Wine Bar), Σώλου Τέτη (Συγγραφέας - Σκιτσογράφος), Τουλουμτζής Κώστας (Εστιάτορας - Οινοχόος), Τσιχλάκη Θάλεια (Δημοσιογράφος γεύσης και οίνου), Χρησταντώνης Κωνσταντίνος (Έμπορος βαρελιών).

Σενάριο – Σκηνοθεσία: Μαρίνα Δανέζη  
Διεύθυνση φωτογραφίας: Δημήτρης Κασιμάτης – GSC  
Β’ Κάμερα: Νίκος Ζιώγας  
Μοντάζ: Παντελής Λιακόπουλος  
Ηχοληψία: Κώστας Κουτελιδάκης  
Μίξη Ήχου: Δημήτρης Μυγιάκης  
Διεύθυνση Παραγωγής: Τάσος Κορωνάκης  
Δημοσιογραφική Έρευνα: Χριστίνα Τσαμουρά  
Σύνταξη - Έρευνα Αρχειακού Υλικού: Μαρία Κοντοπίδη - Νίνα Ευσταθιάδου  
Οργάνωση Παραγωγής: Νάσα Χατζή - Στέφανος Ελπιζιώτης  
Μουσική Τίτλων: Φοίβος Δεληβοριάς  
Τίτλοι αρχής και γραφικά: Αφροδίτη Μπιτζούνη  
Εκτέλεση Παραγωγής: Μαρίνα Ευαγγέλου Δανέζη για τη Laika Productions  
Μια παραγωγή της ΕΡΤ ΑΕ - 2022

|  |  |
| --- | --- |
| ΝΤΟΚΙΜΑΝΤΕΡ / Ταξίδια | **WEBTV** **ERTflix** |

**23:00**  |  **ΒΑΛΚΑΝΙΑ ΕΞΠΡΕΣ  (E)**     
  
Γ' ΚΥΚΛΟΣ   
  
**Έτος παραγωγής:** 2021

Σειρά ταξιδιωτικών εκπομπών παραγωγής ΕΡΤ3 2021-2022  
Η σειρά ταξιδιωτικών ντοκιμαντέρ "Βαλκάνια Εξπρές" διανύει τη δεύτερη δεκαετία παρουσίας της στο τηλεοπτικό πρόγραμμα της ΕΡΤ. Πρόκειται για ένα διαρκές ταξίδι στα Βαλκάνια που προσπαθεί να επανασυνδέσει το ελληνικό κοινό με μια περιοχή της γεωγραφίας μας, που είναι σημαντική τόσο για την ιστορία, τον πολιτισμό, την οικονομία μας, όσο και για το μέλλον μας. Τα Βαλκάνια είναι η βίβλος του Ευρωπαϊκού πολιτισμού, ένα εργαστήριο παραγωγής ιστορίας, ένα γεωστρατηγικό σταυροδρόμι, ένας χώρος ανάπτυξης της ελληνικής εξωστρέφειας. Το "Βαλκάνια εξπρές" χτίζει μια γνωριμία με μια γειτονιά, που καλούμαστε να συνυπάρξουμε σε ένα ευρωπαϊκό πλαίσιο και να διαχειριστούμε από κοινού ζωτικά θέματα. Είναι μια συναρπαστική εμπειρία σε ένα κομμάτι μιας ανεξερεύνητης Ευρώπης με μοναδική φυσική ποικιλομορφία, γαστρονομία, μουσική και λαϊκό πολιτισμό, αλλά και σύγχρονη ζωή και καινοτόμο πνεύμα έχοντας πολλά να προσφέρει στο σημερινό γίγνεσθαι.

**«Ρουμανία -Gorj η χώρα του Γλύπτη Constantin Brancusi»**   
**Eπεισόδιο**: 14

Σε αυτό το επεισόδιο ταξιδεύουμε στις Τρανσυλβανικές Άλπεις και στην περιοχή Γκορζ, στην “Χώρα του Μπρανκούζι”. Ξεκινάμε από τη θρυλική Τρανσαλπίνα, τον ψηλότερο (2.145 μέτρα) δρόμο των Βαλκανίων, που διασχίζει κάθετα τα νότια Καρπάθια. Συνεχίζουμε στην πόλη Τίργκου Ζίου, στο κεντρικό πάρκο της οποίας φιλοξενούνται τα πιο αινιγματικά γλυπτά του σύγχρονου κόσμου. Πρόκειται για τρία μοναδικά γλυπτά μνημεία του Ρουμάνου γλύπτη και  
φιλόσοφου Κονσταντίν Μπρανκούζι (1876-1957), που τα κατασκεύασε το 1938 για να τιμηθεί η θυσία των Ρουμάνων στρατιωτών κατά τη διάρκεια του Α' Παγκόσμιου Πολέμου. Είναι το «Τραπέζι της Σιωπής», η «Πύλη του Φιλιού» και το αριστούργημα του καλλιτέχνη- η «Ατέρμονη Κολόνα», που μοιάζει να αγγίζει τον Ουρανό. Μιλάμε με ειδικούς και πηγαίνουμε στο χωριό και στο σπίτι, όπου το 1876 γεννήθηκε ο Μπρανκούζι, αναζητώντας τις εμπνεύσεις και επιρροές του από τη ρουμανική λαϊκή αρχιτεκτονική και τέχνη, που έχει πανάρχαιες ρίζες. Περιηγούμαστε στο Μουσείο Τέχνης στην Κραϊόβα, όπου μια γκαλερί είναι αφιερωμένη στα πρώιμα έργα του. Συνεχίζουμε στο Μουσείο Λαϊκής Αρχιτεκτονικής του Γκορζ, αναζητώντας μοτίβα και ρουμανικές παραδόσεις που ενέπνευσαν τον πρωτοπόρο καλλιτέχνη. Πώς ο Μπρανκούζι άλλαξε τη μοντέρνα Τέχνη;

Σκηνοθεσία – σενάριο: Θεόδωρος Καλέσης  
Μοντάζ – τεχνική επεξεργασία: Κωνσταντινίδης Αργύρης   
Διεύθυνση παραγωγής: Ιωάννα Δούκα   
Eικονολήπτης: Θεόφιλος Καλαϊτζίδης Β’ κάμερα   
Χειρίστης drone: Νικόλαος Βαρβουχάκης   
Επιστημονικός συνεργάτης: Γιώργος Στάμκος   
Σκριπτ: Νόπη Ράντη   
Αφήγηση: Κώστας Χατζησάββας

|  |  |
| --- | --- |
| ΨΥΧΑΓΩΓΙΑ / Ελληνική σειρά | **WEBTV** **ERTflix** |

**00:00**  |  **Η ΤΟΥΡΤΑ ΤΗΣ ΜΑΜΑΣ (ΝΕΟ ΕΠΕΙΣΟΔΙΟ)**  

Κωμική σειρά μυθοπλασίας.  
  
Μια ακόμα πιο απολαυστική «Τούρτα της μαμάς» θα δοκιμάσουν, τη νέα σεζόν, οι τηλεθεατές στην ΕΡΤ1. Η κωμική σειρά μυθοπλασίας, που αγαπήθηκε για τις χιουμοριστικές ατάκες της, το ανατρεπτικό της σενάριο και το εξαιρετικό καστ ηθοποιών, ανανεώνεται με νέες ιστορίες γέλιου, αλλά και συγκίνησης, και επανέρχεται στους δέκτες μας.  
  
Το δυνατό δημιουργικό δίδυμο των Αλέξανδρου Ρήγα και Δημήτρη Αποστόλου βάζει σε νέες περιπέτειες την οικογένεια του Τάσου και της Ευανθίας, δίνοντας, έτσι, στον Κώστα Κόκλα και στην Καίτη Κωσταντίνου την ευκαιρία να πρωτοστατήσουν σε μια οικογενειακή ιστορία γεμάτη επεισοδιακές ανατροπές.  
  
Η Λυδία Φωτοπούλου ερμηνεύει τον ρόλο της τρομερής γιαγιάς, Μαριλού, μιας απενεχοποιημένης γυναίκας που βλέπει τη ζωή και τον έρωτα με τρόπο που οι γύρω της τον ονομάζουν σουρεαλιστικό.  
  
Και, φυσικά, ο Αλέξανδρος Ρήγας εμφανίζεται στον ρόλο του θείου Ακύλα, του -πιο κυνικός πεθαίνεις- αδερφού της Ευανθίας. Μάλλον δεν είχε ποτέ του φίλους. Ζει απομονωμένος σε ένα από τα δωμάτια του σπιτιού και αγαπάει το θέατρο -όταν τον πληρώνουν για να γράφει καλές θεατροκριτικές. Απολαμβάνει, όμως, περισσότερο τις κριτικές για τις οποίες δεν τον πληρώνουν, γιατί έτσι μπορεί να εκφράσει όλη του την απέχθεια απέναντι στον κάθε ατάλαντο καλλιτέχνη.  
  
Στα νέα επεισόδια, η διάσταση Κυριάκου-Βέτας, η οποία επιμένει στο διαζύγιο, συνεχίζεται. Τελικά, ο Κυριάκος επιστρέφει στο σπίτι της οικογένειας και, φυσικά, δεν θα λείψουν τα ευτράπελα. Οι ανατροπές στην καθημερινότητα όλων των μελών της οικογένειας είναι αναπόφευκτη, όταν η πρώην κοπέλα του Θωμά μένει έγκυος και αποφασίζει να κρατήσει το παιδί, αλλά λόγω αδυναμίας να το μεγαλώσει το αφήνει στην οικογένεια. Και, όπως είναι αναμενόμενο, χρέη μητέρας αναλαμβάνει η Ευανθία. Στο μεταξύ, η Μαριλού συναντά έναν παλιό της έρωτα και αμφιταλαντεύεται αν θα συνεχίσει την άστατη ζωή της ή αν θα επιστρέψει στη συντροφικότητα.  
  
Φυσικά, τα τραπέζια συνεχίζονται και οι αφορμές για γέλιο, συγκίνηση, διενέξεις και ευτράπελες καταστάσεις δεν πρόκειται να λείψουν...  
  
Βασικός άξονας της πλοκής, και αυτή τη σεζόν- είναι τα οικογενειακά τραπέζια της μαμάς. Τραπέζια όπου οι καλεσμένοι -διαφορετικών ηλικιών, διαθέσεων και πεποιθήσεων- μαζεύονται για να έρθουν πιο κοντά, να γνωριστούν, να συγκρουστούν, να θυμηθούν, να γελάσουν, να χωρίσουν, να ερωτευτούν. «Η τούρτα της μαμάς» σερβίρεται πάντα στο τέλος κάθε οικογενειακής περιπέτειας, σαν ανταμοιβή για όσους κατάφεραν να μείνουν στο τραπέζι. Για όσους κατάφεραν, παρά τις διαφωνίες, τις συγκρούσεις και τις διαφορές τους, να βάλουν πάνω απ΄ όλα αυτό που τους ενώνει. Την επιθυμία τους να μοιραστούν και να έχουν μια οικογένεια.  
  
Υπάρχει η δυνατότητα παρακολούθησης της σειράς κατά τη μετάδοσή της από την τηλεόραση και με υπότιτλους για Κ/κωφούς και βαρήκοους θεατές.

**«Όλοι μαζί στο σπίτι» (Α' Μέρος)**   
**Eπεισόδιο**: 28

Η οικογένεια Βασίλενα στο ίδιο σπίτι όλοι μαζί για ολόκληρο εικοσιτετράωρο γίνεται; Γίνεται αφού το σπίτι της Βέτας και του Κυριάκου πλημμύρισε και πήγαν για κάποιες μέρες στο σπίτι της Ευανθίας και του Τάσου. Με μόνη έλλειψη τον Παναγιώτη όλοι οι υπόλοιποι είναι εκεί μαζί και ο Ρήγας. Ο μικρός Μάριος ανάβει φωτιές αφού η πολλή παρέα με την Μαριλού φέρνει πολλά νεύρα στη Βέτα ενώ ο Ρήγας έχει την μια κατάκτηση πίσω από την άλλη μια με τη Μυρτώ που είναι η γειτόνισσα μια με την Αφροδίτη τη νυχού που έρχεται στο σπίτι εκείνη την μέρα. Ποια θα καταφέρει να τον κερδίσει και τι ξεχωριστό θα έχει το τραπέζι;

Σκηνοθεσία: Αλέξανδρος Ρήγας  
Συνεργάτης σκηνοθέτης: Μάκης Τσούφης  
Σενάριo: Αλέξανδρος Ρήγας, Δημήτρης Αποστόλου  
Σκηνογράφος: Στέλιος Βαζος  
Ενδυματολόγος: Ελένη Μπλέτσα  
Διεύθυνση φωτογραφίας: Σωκράτης Μιχαλόπουλος  
Οργάνωση παραγωγής: Ευάγγελος Μαυρογιάννης  
Διεύθυνση παραγωγής: Ναταλία Τασόγλου  
Εκτέλεση παραγωγής: Στέλιος Αγγελόπουλος Μ.ΙΚΕ  
  
Πρωταγωνιστούν: Κώστας Κόκλας (Τάσος, ο μπαμπάς), Καίτη Κωνσταντίνου (Ευανθία, η μαμά), Λυδία Φωτοπούλου (Μαριλού, η γιαγιά), Θάνος Λέκκας (Κυριάκος, ο μεγάλος γιος), Πάρις Θωμόπουλος (Πάρης, ο μεσαίος γιος), Μιχάλης Παπαδημητρίου (Θωμάς, ο μικρός γιος), Ιωάννα Πηλιχού (Βέτα, η νύφη), Αλέξανδρος Ρήγας (Ακύλας, ο θείος και κριτικός θεάτρου), Θανάσης Μαυρογιάννης (Μάριος, ο εγγονός)  
  
Η Χρύσα Ρώπα στον ρόλο της Αλεξάνδρας, μάνας του Τάσου.  
  
Επίσης, εμφανίζονται οι Υακίνθη Παπαδοπούλου (Μυρτώ), Χάρης Χιώτης (Ζώης), Δημήτρης Τσιώκος (Γιάγκος), Γιώργος Τσιαντούλας (Παναγιώτης, σύντροφος του Πάρη), Ειρήνη Αγγελοπούλου (Τζένη, η σύντροφος του Θωμά), Αποστόλης Μπαχαρίδης (Ρήγας).

|  |  |
| --- | --- |
| ΨΥΧΑΓΩΓΙΑ / Εκπομπή | **WEBTV** **ERTflix** |

**01:00**  |  **Η ΖΩΗ ΕΙΝΑΙ ΣΤΙΓΜΕΣ (2021-2022) (ΝΕΟ ΕΠΕΙΣΟΔΙΟ)**     
  
**Έτος παραγωγής:** 2021

Η εκπομπή «Η ζωή είναι στιγμές» με τον Ανδρέα Ροδίτη, επιστρέφει με νέο κύκλο εκπομπών. Νέα επεισόδια, νέα μέρα και νέα ώρα.   
  
Κάθε Σάββατο, λίγο πριν τα μεσάνυχτα, η εκπομπή «Η ζωή είναι στιγμές» με τον Ανδρέα Ροδίτη και για φέτος έχει στόχο να φιλοξενήσει προσωπικότητες απ’ τον χώρο του πολιτισμού, της τέχνης, της συγγραφής και της επιστήμης.  
  
Οι καλεσμένοι είναι άλλες φορές μόνοι και άλλες φορές μαζί με συνεργάτες και φίλους τους.  
  
Άποψη της εκπομπής είναι οι καλεσμένοι να είναι άνθρωποι κύρους, που πρόσφεραν και προσφέρουν μέσω της δουλειάς τους, ένα λιθαράκι πολιτισμού και επιστημοσύνης στη χώρα μας.  
  
«Το ταξίδι» είναι πάντα μια απλή και ανθρώπινη συζήτηση γύρω απ’ τις καθοριστικές και σημαντικές στιγμές της ζωής τους.

**«Σταμάτης Φασουλής»**   
**Eπεισόδιο**: 29

Στην εκπομπή "Η ζωή είναι στιγμές" με τον Ανδρέα Ροδίτη, είναι καλεσμένος ο ένας και μοναδικός Σταμάτης Φασουλής.  
  
Σε μια συζήτηση πλημμυρισμένη από τρυφερότητα, ευαισθησία και χιούμορ.

Παρουσίαση-αρχισυνταξία: Ανδρέας Ροδίτης  
Σκηνοθεσία: Πέτρος Τούμπης  
Διεύθυνση παραγωγής: Άσπα Κουνδουροπούλου  
Διεύθυνση φωτογραφίας: Ανδρέας Ζαχαράτος, Πέτρος Κουμουνδούρος  
Σκηνογράφος: Ελένη Νανοπούλου  
Μουσική σήματος: Δημήτρης Παπαδημητρίου  
Επιμέλεια γραφικών: Λία Μωραΐτου  
Φωτογραφίες: Μάχη Παπαγεωργίου

|  |  |
| --- | --- |
| ΨΥΧΑΓΩΓΙΑ / Εκπομπή | **WEBTV** **ERTflix** |

**02:00**  |  **Η ΖΩΗ ΑΛΛΙΩΣ  (E)**  

Η Ίνα Ταράντου συνεχίζει τα ταξίδια της σε όλη την Ελλάδα και βλέπει τη ζωή αλλιώς. Το ταξίδι γίνεται ο προορισμός και η ζωή βιώνεται μέσα από τα μάτια όσων συναντά.  
  
“Η ζωή́ δεν μετριέται από το πόσες ανάσες παίρνουμε, αλλά́ από́ τους ανθρώπους, τα μέρη και τις στιγμές που μας κόβουν την ανάσα”.  
  
Η γαλήνια Κύθνος, η εντυπωσιακή Μήλος με τα σπάνια τοπία και τις γεύσεις της, η Σέριφος με την αφοπλιστική της απλότητα, η καταπράσινη Κεφαλονιά και η Ιθάκη, το κινηματογραφικό Μεσολόγγι και η απόκρημνη Κάρπαθος είναι μερικές μόνο από τις στάσεις σε αυτό το νέο μεγάλο ταξίδι. Ο Νίκος Αλιάγας, ο Ηλίας Μαμαλάκης και ο Βασίλης Ζούλιας είναι μερικοί από τους ανθρώπους που μας έδειξαν τους αγαπημένους τους προορισμούς, αφού μας άνοιξαν την καρδιά τους.  
  
Ιστορίες ανθρώπων που η καθημερινότητά τους δείχνει αισιοδοξία, δύναμη και ελπίδα. Άνθρωποι που επέλεξαν να μείνουν για πάντα, να ξαναγυρίσουν για πάντα ή πάντα να επιστρέφουν στον τόπο τους. Μέσα από́ τα «μάτια» τους βλέπουμε τη ζωή́, την ιστορία και τις ομορφιές του τόπου μας.  
  
Η κάθε ιστορία μάς δείχνει, με τη δική της ομορφιά, μια ακόμη πλευρά της ελληνικής γης, της ελληνικής κοινωνίας, της ελληνικής πραγματικότητας. Άλλοτε κοιτώντας στο μέλλον κι άλλοτε έχοντας βαθιά τις ρίζες της στο παρελθόν.  
  
Η ύπαιθρος και η φύση, η γαστρονομία, η μουσική παράδοση, τα σπορ και τα έθιμα, οι τέχνες και η επιστήμη είναι το καλύτερο όχημα για να δούμε τη Ζωή αλλιώς, όπου κι αν βρεθούμε. Με πυξίδα τον άνθρωπο, μέσα από την εκπομπή, θα καταγράφουμε την καθημερινότητα σε κάθε μέρος της Ελλάδας, θα ζήσουμε μαζί τη ζωή σαν να είναι μια Ζωή αλλιώς. Θα γευτούμε, θα ακούσουμε, θα χορέψουμε, θα γελάσουμε, θα συγκινηθούμε. Και θα μάθουμε όλα αυτά, που μόνο όταν μοιράζεσαι μπορείς να τα μάθεις.  
  
Γιατί η ζωή είναι πιο ωραία όταν τολμάς να τη ζεις αλλιώς!

**«Ανώγεια: Στη σκιά του Ψηλορείτη» (Α' Μέρος)**

Τ’ Ανώγεια διαφέρουν! Ακόμη και από τα κοντινά χωριά της περιοχής! Τα ήθη, τα έθιμα, τα Ανωγειανά μοτίβα στην κοινωνική ζωή, στη μουσική, στη γλώσσα… όλα έχουν ένα δικό τους χαρακτήρα. Ίσως οφείλεται στη δύσκολη και ματωμένη ιστορία τους. Το βίωμα μοιάζει να είναι ανεξίτηλο, να κυριαρχεί και να στέκει αγέρωχο, σαν τον Ψηλορείτη. Να έχει καταγραφεί στο μυαλό και να έχει διαπεράσει την ψυχή των Ανωγειανών κάθε γενιάς.  
  
Με τον κ. Γεώργιο Σμπώκο, εκλεκτό συγγραφέα και λαογράφο, κάναμε ένα ταξίδι στα δύσκολα χρόνια. Της επανάστασης και της κατοχής. Ιστορίες από τα τρία ολοκαυτώματα αλλά και από τη ζωή που ξεπηδούσε κάθε φορά από τη στάχτη. Και η σύζυγος του ήρωα Μανώλη Σπαθούρη μάς μίλησε με μάτια υγρά και καρδιά ξέχειλη, και μας έδειξε πως κρατάει την αγάπη και τις μνήμες της άσβηστες μετά από τόσα χρόνια. Έξω από ένα μιτάτο στήσαμε το δικό μας αυτοσχέδιο γλέντι, ψήσαμε, χορέψαμε και είπαμε τις μαντινάδες μας, παρέα με τον Γιάγκο Χαιρέτη. Τον μουσικό με το έντονα Ανωγειανό και συγχρόνως έντονα ροκ στυλ. Με επιρροές που μπορεί να ξεκινούν από τον Νίκο Ξυλούρη, και να φτάνουν στους Led Zeppelin. Κι εκεί, κάτω από το το βουνό, λουστήκαμε τη δύναμη και το φως του Ψηλορείτη. Αλλά και τη σκληράδα του. Και μέσα από τις ιστορίες και τα βιώματα των ανθρώπων, μάθαμε πως η ευτυχία δεν βρίσκεται εκεί που κυνηγούμε να τη βρούμε σήμερα. Βρίσκεται ακριβώς μέσα στη φύση, στην απλότητα και στο λιτοδίαιτο. Διότι με τα λίγα, βρίσκουμε την ευτυχία ευκολότερα.

Παρουσίαση: Ινα Ταράντου  
Σκηνοθεσία: Μιχάλης Φελάνης  
Δημοσιογραφική έρευνα – επιμέλεια: Στελίνα Γκαβανοπούλου, Μαρία Παμπουκίδη  
Διεύθυνση φωτογραφίας: Βάιος Μπάστος  
Μοντάζ: Τρύφων Καρατζινας  
Μουσική επιμέλεια: Ίνα Ταράντου, Φίλιππος Μάνεσης  
Οργάνωση – Διεύθυνση παραγωγής: Γιάννης Κωνσταντινίδης  
Εκτέλεση παραγωγής: Μαρία Σχοινοχωρίτου  
Βοηθός παραγωγής: Βαγγέλης Βροχίδης, Στελίνα Γκαβανοπούλου  
Ηχοληψία: Φίλιππος Μάνεσης  
Styling: Ειρήνη Βάσσου  
Σήμα αρχής: Πάρης Γρηγοράκης

|  |  |
| --- | --- |
| ΝΤΟΚΙΜΑΝΤΕΡ | **WEBTV** **ERTflix** |

**03:00**  |  **ΥΣΤΕΡΟΓΡΑΦΟ**     
  
Β' ΚΥΚΛΟΣ   
  
**Έτος παραγωγής:** 2022

Το «Υστερόγραφο» ξεκίνησε με ενθουσιασμό από το 2021 με 13 επεισόδια συνθέτοντας μία τηλεοπτική γραφή που συνδύασε την κινηματογραφική εμπειρία του ντοκιμαντέρ με το μέσον που είναι η τηλεόραση αναβιώνοντας, με σύγχρονο τρόπο, τη θρυλική εκπομπή Παρασκήνιο.  
  
Το 2022 επιδιώκει να καθιερωθεί στη συνείδηση των απαιτητικών τηλεθεατών, κάνοντάς τους να νιώσουν πως μέσα από αυτή την εκπομπή προτείνονται οι αληθινές αξίες του τόπου με ένα τρόπο απλό, σοβαρό, συγκινητικό και ειλικρινή.  
  
Μία ματιά να ρίξει κανείς στα θέματα του Β’ Κύκλου της σειράς, θα ξανανιώσει με ανακούφιση την εμπιστοσύνη στην εκπομπή και τους δημιουργούς της.   
  
Κάθε σκηνοθέτης αντιμετωπίζει το "Υστερόγραφο" ως μια καθαρά προσωπική ταινία του και με αυτόν τον τρόπο προσφέρει στο αρχείο της δημόσιας τηλεόρασης πολύτιμο υλικό.   
  
  
  
  
**«Νίκος Καραθάνος»**   
**Eπεισόδιο**: 11

Ο Νίκος Καραθάνος αποτελεί ένα εντελώς ξεχωριστό κεφάλαιο της εγχώριας θεατρικής πραγματικότητας των τελευταίων 15 χρόνων.  
  
Η Γκόλφω του, που ανέβασε εν μέσω της οικονομικής κρίσης το 2013, έγραψε ιστορία, ενώνοντας συναισθηματικά μέσα από ένα κλασικό και ενδεχομένως υποτιμημένο κείμενο, την πραγματικότητα της Ελλάδας εκείνων των χρόνων με τις βαθύτερες ρίζες μας.  
  
Μέσα από παραστάσεις όπως οι Οκτώ Γυναίκες, ο Συρανό Ντε Μπερζεράκ, ο Βυσσινόκηπος, το Δεκαήμερο, οι Όρνιθες και ο Προμηθέας, ο σπουδαίος ηθοποιός και σκηνοθέτης έχει διαμορφώσει ένα μοναδικό ύφος μαγικού θεατρικού ρεαλισμού, απολύτως πρωτότυπο, που κοιτάζει με τολμηρό αλλά και έντονα συναισθηματικό τρόπο το παρελθόν και το παρόν μας.  
  
Στο επεισόδιο του Υστερόγραφου που είναι αφιερωμένο σ’ αυτόν, μιλά εκ βαθέων, σε ένα έντονα ψυχικό πορτρέτο, με σπάνιο υλικό από τις παραστάσεις του.

Σκηνοθεσία–Σενάριο: Ηλίας Γιαννακάκης  
Διεύθυνση Φωτογραφίας: Δημήτρης Κορδελάς  
Ηχολήπτης: Αλέξανδρος Σακελλαρίου  
Μοντάζ: Μυρτώ Λεκατσά  
Εκτέλεση Παραγωγής: Modus Productions, Βασίλης Κοτρωνάρος

|  |  |
| --- | --- |
| ΨΥΧΑΓΩΓΙΑ / Ελληνική σειρά | **WEBTV** **ERTflix** |

**04:00**  |  **ΑΓΑΠΗ ΠΑΡΑΝΟΜΗ  (E)**  

Μίνι σειρά εποχής.  
Με φόντο την Κέρκυρα τού 1906, η μίνι δραματική σειρά εποχής της ΕΡΤ1 «Αγάπη παράνομη», σε σκηνοθεσία Νίκου Κουτελιδάκη και σενάριο Ελένης Ζιώγα, με πρωταγωνιστές τους Καρυοφυλλιά Καραμπέτη και Νίκο Ψαρρά, «ζωντανεύει» με αριστοτεχνικό τρόπο στη μικρή οθόνη το ομότιτλο διήγημα του Κωσταντίνου Θεοτόκη.  
Η σειρά, έξι επεισοδίων, καταγράφει μια ιστορία εγκληματικού πάθους, σε μια καταπιεστική πατριαρχική κοινωνία, που δοκιμάζει τα όρια και τις αντοχές των ηρώων. Κάθε ένας από τους ήρωες έρχεται αντιμέτωπος με τα πιο επικίνδυνα μυστικά, που δεν τολμάει να ομολογήσει ούτε στον εαυτό του.  
  
Η ιστορία…  
Ο Στάθης Θεριανός (Νίκος Ψαρράς), ένας από τους πιο εργατικούς και νοικοκύρηδες κατοίκους του χωριού Δαφνύλα της Κέρκυρας, παντρεμένος με τη Διαμάντω (Καρυοφυλλιά Καραμπέτη), ερωτεύεται κρυφά και κεραυνοβόλα τη νεαρή Χρυσαυγή (Ευγενία Ξυγκόρου), την περιζήτητη κόρη του εύπορου κτηματία Σπύρου Ασπρέα (Γιάννης Νταλιάνης). Μαγεμένος από την απαράμιλλη ομορφιά της, κάνει τα πάντα για να την παντρέψει με τον γιο του, Γιώργη (Μιχαήλ Ταμπακάκης), προκειμένου να την έχει έστω κι έτσι κοντά του.   
  
Η Διαμάντω προσπαθεί να αποτρέψει το προξενιό, καθώς γνωρίζει τη μαύρη «σκιά» του άντρα της, ο οποίος, ωστόσο, όλα αυτά τα χρόνια έχει υπάρξει υποδειγματικός σύζυγος και πατέρας. Η Διαμάντω προσπαθεί μάταια να πείσει τον γιο της να παντρευτεί την παιδική του φίλη, Ευγενία (Ιζαμπέλλα Μπαλτσαβιά) για να αποτρέψει το κακό. Το σχέδιό της, δεν ευοδώνεται. Ο Γιώργης και η Χρυσαυγή παντρεύονται και εγκαθίστανται στο σπίτι των πεθερικών της, όπως επιτάσσουν οι κοινωνικοί νόμοι της εποχής. Όταν ο Γιώργης φεύγει για να υπηρετήσει τη στρατιωτική θητεία του, η Χρυσαυγή βρίσκεται στο «έλεος» του Θεριανού, ο οποίος καταλαμβάνεται από έναν τρελό ερωτικό πόθο για τη νύφη του, που ξυπνάει το «θηρίο» που κρύβει μέσα του. Καθημερινά παλεύει με τον εαυτό του και με το αλκοόλ, προσπαθώντας απεγνωσμένα να τιθασεύσει τους πιο κρυφούς δαίμονές του…   
  
Χωρίς να αντιληφθεί το πραγματικό πρόβλημα, η αρχοντική και επιβλητική μητέρα της Χρυσαυγής, Κατερίνα (Μαριάνθη Σοντάκη), διαισθάνεται ότι κάτι κακό συμβαίνει μέσα στο σπίτι που έχει μπει σαν νύφη η κόρη της. Ωστόσο, κανείς δεν της αποκαλύπτει την αλήθεια.  
  
Νύφη και πεθερά συνασπίζονται σ’ έναν κοινό σκοπό. Στον κρυφό πόλεμο, που έχει κηρυχτεί, πια, μέσα στο σπίτι του Θεριανού. Μένει να δούμε τι από τα δύο θα νικήσει: το εγκληματικό πάθος του πατέρα-αφέντη ή η δίκαιη συμμαχία των καταπιεσμένων γυναικών…

**«Ο πειρασμός» [Με αγγλικούς υπότιτλους]**   
**Eπεισόδιο**: 3

Έρχονται τα Χριστούγεννα και όλοι στο σπίτι του Θεριανού προετοιμάζονται για τη γιορτή. Υπάρχει ένα κλίμα διάχυτης ευτυχίας και σ’ αυτό έχει συμβάλει πολύ η τρυφερή και χαρούμενη φύση της Χρυσαυγής.  
Το νιόπαντρο ζευγάρι βρίσκεται σε μια ερωτική παραζάλη. Μέσα σ’ αυτό το κλίμα, κάποια στιγμή, ενώ βρίσκονται στον στάβλο, κάνουν έρωτα. Ο Θεριανός τούς βλέπει κατά τύχη, αλλά, αντί να φύγει, μένει και παρακολουθεί τη σκηνή μέχρι τέλους. Αυτό το γεγονός ανάβει ξανά αρρωστημένο πάθος και τη ζήλια του, που για αρκετό καιρό είχε καταφέρει να καταπνίξει.  
Ανήμερα τα Χριστούγεννα κι ενώ στο τραπέζι όλοι οι υπόλοιποι είναι σε ευθυμία, ο Θεριανός, που έχει μεθύσει, αρχίζει να περιπαίζει τη νύφη του, υποχρεώνοντάς την σαδιστικά να πιει μέχρι να μεθύσει και να χάσει τον έλεγχο.  
Μερικές ημέρες αργότερα, στο καφενείο του χωριού, γίνεται μεγάλη κουβέντα για τα πολιτικά, η οποία οδηγεί σε έναν άγριο καβγά μεταξύ των θαμώνων. Ο Θεριανός, τύφλα στο μεθύσι, ορμάει σ’ έναν χωρικό και είναι έτοιμος να τον μαχαιρώσει. Τον σταματάει ο πατέρας της Ευγενίας, ο Κωνσταντής, που τον βγάζει σηκωτό από το καφενείο. Ύστερα από όλα αυτά, διχασμένος ανάμεσα στο πάθος του και τις ενοχές του, ο Θεριανός ξεσπάει σε λυγμούς, απαρηγόρητος.

Σκηνοθεσία: Νίκος Κουτελιδάκης  
Σενάριο: Ελένη Ζιώγα  
Σκηνικά-Κοστούμια: Κική Πίττα  
Συνεργάτις Ενδυματολόγος: Μυρτώ Καρέκου  
Μουσική: Χρίστος Στυλιανού  
Διεύθυνση φωτογραφίας: Γιάννης Φώτου  
Mοντάζ: Στάμος Δημητρόπουλος  
Ηχοληψία: Παναγιώτης Ψημμένος  
A΄ Βοηθός σκηνοθέτη: Άγγελος Κουτελιδάκης  
Β΄ Βοηθός σκηνοθέτη: Κατερίνα Καρανάσου  
Βοηθός σκηνογράφου: Ευαγγελία Γρηγοριάδου   
Casting director: Ανζελίκα Καψαμπέλη  
Οργάνωση παραγωγής: Γιώργος Λιναρδάκης  
Διεύθυνση παραγωγής: Αλεξάνδρα Ευστρατιάδη   
Παραγωγή: Γιάννης Μ. Κώστας  
Εκτέλεση παραγωγής: Arcadia Media  
  
Παίζουν: Καρυοφυλλιά Καραμπέτη (Διαμάντω Θεριανού), Νίκος Ψαρράς (Στάθης Θεριανός), Μιχαήλ Ταμπακάκης (Γιώργης Θεριανός), Ευγενία Ξυγκόρου (Χρυσαυγή Ασπρέα), Γιάννης Νταλιάνης (Σπύρος Ασπρέας, πατέρας της Χρυσαυγής), Μαριάνθη Σοντάκη (Κατερίνα Ασπρέα, μητέρα της Χρυσαυγής), Γιώργος Ζιόβας (Κωνσταντής Βλάχος, πατέρας της Ευγενίας), Μαρία Αθανασοπούλου (Φωτεινή Βλάχου, μητέρα της Ευγενίας), Ιζαμπέλλα Μπαλτσαβιά (Ευγενία Βλάχου), Δημήτρης Αριανούτσος (Θοδωρής Ασπρέας, αδελφός της Χρυσαυγής), Παντελής Παπαδόπουλος (παπάς), Ελένη Φίλιππα (μαμή), Σαβίνα Τσάφα (Αρετή, ψυχοκόρη του Ασπρέα), Τάσος Παπαδόπουλος (Μάνθος, εργάτης), Μιχάλης Αρτεμισιάδης (Ανδρέας Καπης, φοιτητής Ιατρικής), Κατερίνα Παντούλη (Μαρία, η μεγάλη κόρη του Θεριανού), Έλλη Νταλιάνη (Ειρήνη, η μικρή κόρη του Θεριανού), Κατερίνα Αμυγδαλιά Θεοφίλου (Βδοκιώ, αδελφή της Χρυσαυγής), Κώστας Βελέντζας (ψάλτης), Αργύρης Γκαγκάνης (λοχαγός), Γιώργος Τσαγκαράκης (Ευτύχης, ο καφετζής), Πέτρος Παρθένης (ταγματάρχης), Στράτος Νταλαμάγκος (Βασίλειος) κ.ά.

**ΠΡΟΓΡΑΜΜΑ  ΠΑΡΑΣΚΕΥΗΣ  10/06/2022**

|  |  |
| --- | --- |
| ΕΝΗΜΕΡΩΣΗ / Εκπομπή | **WEBTV** **ERTflix** |

**05:00**  |   **…ΑΠΟ ΤΙΣ ΕΞΙ**  

Οι Δημήτρης Κοτταρίδης και Γιάννης Πιτταράς παρουσιάζουν την ενημερωτική εκπομπή της ΕΡΤ «…από τις έξι».  
  
Μη σας ξεγελά ο τίτλος. Η εκπομπή ξεκινά κάθε πρωί από τις 05:30. Με όλες τις ειδήσεις, με αξιοποίηση του δικτύου ανταποκριτών της ΕΡΤ στην Ελλάδα και στον κόσμο και καλεσμένους που πρωταγωνιστούν στην επικαιρότητα, πάντα με την εγκυρότητα και την αξιοπιστία της ΕΡΤ.  
  
Με θέματα από την πολιτική, την οικονομία, τις διεθνείς εξελίξεις, τον αθλητισμό, για καθετί που συμβαίνει εντός και εκτός συνόρων, έγκυρα και έγκαιρα, με τη σφραγίδα της ΕΡΤ.

Παρουσίαση: Δημήτρης Κοτταρίδης, Γιάννης Πιτταράς  
Αρχισυνταξία: Μαρία Παύλου, Κώστας Παναγιωτόπουλος  
Σκηνοθεσία: Χριστόφορος Γκλεζάκος  
Δ/νση παραγωγής: Ξένια Ατματζίδου, Νάντια Κούσουλα

|  |  |
| --- | --- |
| ΕΝΗΜΕΡΩΣΗ / Ειδήσεις | **WEBTV** **ERTflix** |

**09:00**  |  **ΕΙΔΗΣΕΙΣ - ΑΘΛΗΤΙΚΑ - ΚΑΙΡΟΣ**

|  |  |
| --- | --- |
| ΕΝΗΜΕΡΩΣΗ / Εκπομπή | **WEBTV** **ERTflix** |

**09:15**  |  **ΣΥΝΔΕΣΕΙΣ**  

H Χριστίνα Βίδου παρουσιάζει με τον Κώστα Παπαχλιμίντζο την καθημερινή πρωινή, ενημερωτική εκπομπή της ΕΡΤ1 «Συνδέσεις», η οποία από φέτος μεγαλώνει κατά μία ώρα, ξεκινώντας από τις 09:15.  
  
Η Χριστίνα Βίδου και ο Κώστας Παπαχλιμίντζος δημιουργούν μια πραγματικά νέα ενημερωτική πρόταση και παρουσιάζουν ένα πρωτότυπο μαγκαζίνο, που διακρίνεται για τη νηφαλιότητα, την αντικειμενικότητα, την πρωτοτυπία, αλλά και το χιούμορ των δύο παρουσιαστών.

Παρουσίαση: Κώστας Παπαχλιμίντζος, Χριστίνα Βίδου  
Διευθυντής Φωτογραφίας: Γιάννης Λαζαρίδης  
Αρχισυνταξία: Βάνα Κεκάτου  
Δ/νση Παραγωγής: Ελένη Ντάφλου, Βάσια Λιανού  
Σκηνοθεσία: Γιώργος Σταμούλης, Γιάννης Γεωργιουδάκης

|  |  |
| --- | --- |
| ΕΝΗΜΕΡΩΣΗ / Ειδήσεις | **WEBTV** **ERTflix** |

**12:00**  |  **ΕΙΔΗΣΕΙΣ - ΑΘΛΗΤΙΚΑ - ΚΑΙΡΟΣ**

|  |  |
| --- | --- |
| ΨΥΧΑΓΩΓΙΑ / Τηλεπαιχνίδι | **WEBTV** **ERTflix** |

**13:00**  |  **ΔΕΣ & ΒΡΕΣ (ΝΕΟ ΕΠΕΙΣΟΔΙΟ)**  

Το αγαπημένο τηλεπαιχνίδι των τηλεθεατών, «Δες και βρες», με παρουσιαστή τον Νίκο Κουρή, συνεχίζει δυναμικά την πορεία του στην ΕΡΤ1, και τη νέα τηλεοπτική σεζόν. Κάθε μέρα, την ίδια ώρα έως και Παρασκευή τεστάρει όχι μόνο τις γνώσεις και τη μνήμη μας, αλλά κυρίως την παρατηρητικότητα, την αυτοσυγκέντρωση και την ψυχραιμία μας.  
  
Και αυτό γιατί οι περισσότερες απαντήσεις βρίσκονται κρυμμένες μέσα στις ίδιες τις ερωτήσεις. Σε κάθε επεισόδιο, τέσσερις διαγωνιζόμενοι καλούνται να απαντήσουν σε 12 τεστ γνώσεων και παρατηρητικότητας. Αυτός που απαντά σωστά στις περισσότερες ερωτήσεις διεκδικεί το χρηματικό έπαθλο και το εισιτήριο για το παιχνίδι της επόμενης ημέρας.  
  
Αυτήν τη χρονιά, κάποια επεισόδια θα είναι αφιερωμένα σε φιλανθρωπικό σκοπό. Ειδικότερα, η ΕΡΤ θα προσφέρει κάθε μήνα το ποσό των 5.000 ευρώ σε κοινωφελή ιδρύματα, προκειμένου να συνδράμει και να ενισχύσει το σημαντικό έργο τους.  
  
Στο πλαίσιο αυτό, κάθε Παρασκευή αγαπημένοι καλλιτέχνες απ’ όλους τους χώρους παίρνουν μέρος στο «Δες και βρες», διασκεδάζουν και δοκιμάζουν τις γνώσεις τους με τον Νίκο Κουρή, συμμετέχοντας στη φιλανθρωπική προσπάθεια του τηλεπαιχνιδιού. Σε κάθε τέτοιο παιχνίδι θα προσφέρεται το ποσό των 1.250 ευρώ. Με τη συμπλήρωση τεσσάρων επεισοδίων φιλανθρωπικού σκοπού θα συγκεντρώνεται το ποσό των 5.000, το οποίο θα αποδίδεται σε επιλεγμένο φορέα.  
  
Στα τέσσερα πρώτα ειδικά επεισόδια, αγαπημένοι ηθοποιοί από τις σειρές της ΕΡΤ -και όχι μόνο- καθώς και Ολυμπιονίκες δίνουν το δικό τους «παρών» στο «Δες και βρες», συμβάλλοντας με αγάπη και ευαισθησία στον φιλανθρωπικό σκοπό του τηλεπαιχνιδιού.  
  
Στο πρώτο επεισόδιο έπαιξαν για καλό σκοπό οι αγαπημένοι ηθοποιοί της κωμικής σειράς της ΕΡΤ «Χαιρέτα μου τον Πλάτανο», Αντιγόνη Δρακουλάκη, Αλέξανδρος Χρυσανθόπουλος, Αντώνης Στάμος, Δήμητρα Στογιάννη, ενώ στα επόμενα επεισόδια θα απολαύσουμε τους πρωταγωνιστές της σειράς «Η τούρτα της μαμάς» Λυδία Φωτοπούλου, Θάνο Λέκκα, Μιχάλη Παπαδημητρίου, Χάρη Χιώτη, τους αθλητές Βούλα Κοζομπόλη (Εθνική Ομάδα Υδατοσφαίρισης 2004, Αθήνα -αργυρό μετάλλιο), Ειρήνη Αϊνδιλή (Ομάδα Ρυθμικής Γυμναστικής-Ανσάμπλ 2000, Σίδνεϊ -χάλκινο μετάλλιο), Εύα Χριστοδούλου (Ομάδα Ρυθμικής Γυμναστικής-Ανσάμπλ 2000, Σίδνεϊ -χάλκινο μετάλλιο), Νίκο Σιρανίδη (Συγχρονισμένες Καταδύσεις 3μ.2004, Αθήνα -χρυσό μετάλλιο) και τους ηθοποιούς Κώστα Αποστολάκη, Τάσο Γιαννόπουλο, Μάκη Παπαδημητρίου, Γεράσιμο Σκαφίδα.

**Καλεσμένοι: Χρύσα Παπασταύρου, Βούλα Μαλλά, Ντένια Σαρακίνη και Μαρία Σιώζου**   
**Eπεισόδιο**: 101

Παρουσίαση: Νίκος Κουρής  
Σκηνοθεσία: Δημήτρης Αρβανίτης  
Αρχισυνταξία: Νίκος Τιλκερίδης  
Καλλιτεχνική διεύθυνση: Θέμης Μερτύρης  
Διεύθυνση φωτογραφίας: Χρήστος Μακρής  
Διεύθυνση παραγωγής: Άσπα Κουνδουροπούλου  
Οργάνωση παραγωγής: Πάνος Ράλλης  
Παραγωγή: Γιάννης Τζέτζας  
Εκτέλεση παραγωγής: ABC PRODUCTIONS

|  |  |
| --- | --- |
| ΨΥΧΑΓΩΓΙΑ / Εκπομπή | **WEBTV** **ERTflix** |

**14:00**  |  **ART WEEK (2021-2022)  (E)**     
  
**Έτος παραγωγής:** 2021

Για μία ακόμη χρονιά, το ΑRT WEEK καταγράφει την πορεία σημαντικών ανθρώπων των Γραμμάτων και των Τεχνών, καθώς και νεότερων καλλιτεχνών που παίρνουν τη σκυτάλη.   
  
Η Λένα Αρώνη κυκλοφορεί στην πόλη και συναντά καλλιτέχνες που έχουν διαμορφώσει εδώ και χρόνια, με την πολύχρονη πορεία τους, τον Πολιτισμό της χώρας.   
  
Άκρως ενδιαφέρουσες είναι και οι συναντήσεις της με τους νεότερους καλλιτέχνες, οι οποίοι σμιλεύουν το πολιτιστικό γίγνεσθαι της επόμενης μέρας.   
  
Μουσικοί, σκηνοθέτες, λογοτέχνες, ηθοποιοί, εικαστικοί, άνθρωποι που μέσα από τη διαδρομή και με την αφοσίωση στη δουλειά τους έχουν κατακτήσει την αγάπη του κοινού, συνομιλούν με τη Λένα και εξομολογούνται στο ART WEEK για τις προκλήσεις, τις χαρές και τις δυσκολίες που συναντούν στην καλλιτεχνική πορεία τους και για τους τρόπους που προσεγγίζουν το αντικείμενό τους.

**«Γιώργος Νταλάρας»**   
**Eπεισόδιο**: 26

Η Λένα Αρώνη συναντάει αυτήν την εβδομάδα τον σπουδαίο Γιώργο Νταλάρα, με αφορμή την εμφάνισή του στο Ηρώδειο, με το αφιέρωμα στο συνθέτη Απόστολο Καλδάρα.  
  
Ο Γιώργος Νταλάρας μιλάει με αμεσότητα χωρίς να αποφεύγει δύσκολα θέματα, όπως το τι κρύβει  
ένας πόλεμος, γιατί κάποιοι τον αντιπαθούν, αν θέλει να αποχωρήσει από το προσκήνιο, αλλά  
χαμογελάει κιόλας σαν μικρό παιδί όταν περιγράφει την αγάπη του για τον Πάριο, την Αλεξίου,  
τον Καλδάρα.  
  
Θυμάται στιγμές από τα ταξίδια του, την προσπάθειά του να φτιάξει το ρεπερτόριο που ονειρεύτηκε και δίνει με σαφήνεια το περίγραμμα του εαυτού του στο σήμερα.  
  
Μία εκπομπή που θα συζητηθεί.

Παρουσίαση - Αρχισυνταξία - Επιμέλεια εκπομπής: Λένα Αρώνη  
Σκηνοθεσία: Μανώλης Παπανικήτας

|  |  |
| --- | --- |
| ΕΝΗΜΕΡΩΣΗ / Ειδήσεις | **WEBTV** **ERTflix** |

**15:00**  |  **ΕΙΔΗΣΕΙΣ - ΑΘΛΗΤΙΚΑ - ΚΑΙΡΟΣ**

|  |  |
| --- | --- |
| ΨΥΧΑΓΩΓΙΑ | **WEBTV** **ERTflix** |

**16:00**  |  **ΣΤΟΥΝΤΙΟ 4**  

H Νάνσυ Ζαμπέτογλου και ο Θανάσης Αναγνωστόπουλος προσκαλούν καθημερινά στις 16:00 τους τηλεθεατές στο «Στούντιο 4», το πιο πλούσιο και ξεχωριστό μαγκαζίνο της ελληνικής τηλεόρασης.  
  
Ενημέρωση για θέματα που μας απασχολούν, άνθρωποι που αγαπάμε και αξίζει να γνωρίσουμε, κουβέντες που μας εμπνέουν να επιλέγουμε στη ζωή μας τη χαρά και την αισιοδοξία, προτάσεις για μικρές απολαύσεις της καθημερινότητας, συνθέτουν το περιεχόμενο της εκπομπής, που θα μεταδίδεται από Δευτέρα έως Παρασκευή, δίνοντας χρώμα στα τηλεοπτικά απογεύματά μας.  
  
Οι δύο δημοσιογράφοι, Νάνσυ Ζαμπέτογλου και Θανάσης Αναγνωστόπουλος, έρχονται με μια νέα τηλεοπτική πρόταση: ένα πραγματικό τηλεοπτικό περιοδικό ποικίλης ύλης με δημοσιογραφικό περιεχόμενο και μοντέρνα αισθητική.  
  
Στο σπίτι της Νάνσυς και του Θανάση καθημερινά φιλοξενούνται φίλοι και γνωστοί, ενώ DJ θα δίνει τον ρυθμό με τη μουσική της. Στον αγαπημένο τους καναπέ, που δεν τον αποχωρίζονται όπου κι αν πάνε, υποδέχονται τους φίλους τους, ενώ η κουζίνα τους είναι ανοιχτή σε όλους τους… γείτονες που θέλουν να μαγειρέψουν τις δικές τους ιδιαίτερες συνταγές.  
  
Το «Στούντιο 4» ανοίγει κάθε μέρα, από Δευτέρα έως Παρασκευή, στις 16:00, στην ΕΡΤ1 και αλλάζει την ψυχαγωγία!

Παρουσίαση: Νάνσυ Ζαμπέτογλου, Θανάσης Αναγνωστόπουλος  
Επιμέλεια: Νάνσυ Ζαμπέτογλου, Θανάσης Αναγνωστόπουλος  
Σκηνοθεσία: Θανάσης Τσαουσόπουλος  
Διεύθυνση φωτογραφίας: Γιώργος Πουλίδης, Ανδρέας Ζαχαράτος  
Project director: Γιώργος Ζαμπέτογλου  
Αρχισυνταξία: Κλεοπάτρα Πατλάκη  
Βοηθός αρχισυντάκτης: Γιώργος Πράτανος  
Συντακτική ομάδα: Κώστας Βαϊμάκης, Μαρένα Καδιγιαννοπούλου, Διονύσης Χριστόπουλος, Θάνος Παπαχάμος, Αθηνά Ζώρζου, Βιργινία Τσίρου  
Μουσική επιμέλεια: Μιχάλης Καλφαγιάννης  
Υπεύθυνη καλεσμένων: Μαρία Χολέβα  
Διεύθυνση παραγωγής: Κυριακή Βρυσοπούλου  
Παραγωγή: EΡT-PlanA

|  |  |
| --- | --- |
| ΕΝΗΜΕΡΩΣΗ / Ειδήσεις | **WEBTV** **ERTflix** |

**18:00**  |  **ΕΙΔΗΣΕΙΣ - ΑΘΛΗΤΙΚΑ - ΚΑΙΡΟΣ / ΔΕΛΤΙΟ ΣΤΗ ΝΟΗΜΑΤΙΚΗ / ΕΝΗΜΕΡΩΣΗ COVID 19**   
  
Παρουσίαση: Σταυρούλα Χριστοφιλέα

|  |  |
| --- | --- |
| ΨΥΧΑΓΩΓΙΑ / Γαστρονομία | **WEBTV** **ERTflix** |

**19:00**  |  **ΚΑΤΙ ΓΛΥΚΟ (ΝΕΟ ΕΠΕΙΣΟΔΙΟ)**     
  
Β' ΚΥΚΛΟΣ   
  
**Έτος παραγωγής:** 2022

Η επιτυχημένη εκπομπή που έκανε τη ζωή μας πιο γευστική και σίγουρα πιο γλυκιά, ύστερα από τα πρώτα 20 επεισόδια επιστρέφει δυναμικά και υπόσχεται νέες απολαύσεις!   
  
Ο δεύτερος κύκλος της εκπομπής ζαχαροπλαστικής «Κάτι γλυκό» έρχεται και πάλι από τη συχνότητα της ΕΡΤ2 με καινούριες πρωτότυπες συνταγές, γρήγορες λιχουδιές, υγιεινές εκδοχές γνωστών γλυκών και λαχταριστές δημιουργίες!  
  
Ο διακεκριμένος pastry chef Κρίτωνας Πουλής μοιράζεται μαζί μας τα μυστικά της ζαχαροπλαστικής του και παρουσιάζει σε κάθε επεισόδιο βήμα-βήμα δύο γλυκά με την προσωπική του σφραγίδα, με νέα οπτική και απρόσμενες εναλλακτικές προτάσεις. Μαζί με τους συμπαρουσιαστές του Λένα Σαμέρκα και Άλκη Μουτσάη φτιάχνουν αρχικά μία μεγάλη και πιο χρονοβόρα συνταγή και στη συνέχεια μόνος του μας παρουσιάζει μία συντομότερη που όλοι μπορούμε να φτιάξουμε απλά και εύκολα στο σπίτι μας.  
  
Κάτι ακόμα που κάνει το «Κάτι Γλυκό» ξεχωριστό είναι η «σύνδεσή» του με τους Έλληνες σεφ που ζουν και εργάζονται στο εξωτερικό.   
  
Από τον πρώτο κιόλας κύκλο επεισοδίων φιλοξενήθηκαν στην εκπομπή μερικά από τα μεγαλύτερα ονόματα Ελλήνων σεφ που δραστηριοποιούνται στο εξωτερικό.   
  
Έτσι και στα νέα επεισόδια, διακεκριμένοι Έλληνες σεφ του εξωτερικού μοιράζονται τη δική τους εμπειρία μέσω βιντεοκλήσεων που πραγματοποιούνται από κάθε γωνιά της γης. Αυστραλία, Αμερική, Γαλλία, Αγγλία, Γερμανία, Ιταλία, Βέλγιο, Σκωτία, Σαουδική Αραβία είναι μερικές από τις χώρες που οι Έλληνες σεφ διαπρέπουν. Θα γνωρίσουμε 20 από αυτούς.  
  
Η εκπομπή τιμάει την ιστορία της ζαχαροπλαστικής αλλά παράλληλα, αναζητά και νέους δημιουργικούς δρόμους και πάντα έχει να μας πει και να μας δείξει «Κάτι γλυκό».

**«Γαλακτομπούρεκο με βερίκοκα & πορτοκάλι & Υγιεινή μπάρα με υλικά ψυγείου»**   
**Eπεισόδιο**: 4

Ο διακεκριμένος pastry chef Κρίτωνας Πουλής μοιράζεται μαζί μας τα μυστικά της ζαχαροπλαστικής του και παρουσιάζει βήμα-βήμα δύο γλυκά.   
  
Μαζί με τους συνεργάτες του Λένα Σαμέρκα και Άλκη Μουτσάη, σε αυτό το επεισόδιο, φτιάχνουν στην πρώτη και μεγαλύτερη συνταγή ένα «Γαλακτομπούρεκο με βερίκοκα & πορτοκάλι» και στη δεύτερη, πιο σύντομη, μία «Υγιεινή μπάρα με υλικά ψυγείου (leftovers)».  
  
Όπως σε κάθε επεισόδιο, ανάμεσα στις δύο συνταγές, πραγματοποιείται βιντεοκλήση με έναν Έλληνα σεφ που ζει και εργάζεται στο εξωτερικό.   
  
Σε αυτό το επεισόδιο μας μιλάει για τη δική της εμπειρία η Άντζελα Σίμου από τη Ζυρίχη.  
  
Στην εκπομπή που έχει να δείξει πάντα «Κάτι γλυκό».

Παρουσίαση-Δημιουργία Συνταγών: Κρίτων Πουλής   
Μαζί του οι: Λένα Σαμέρκα και Άλκης Μουτσάη Σκηνοθεσία: Άρης Λυχναράς   
Αρχισυνταξία: Μιχάλης Γελασάκης  
Σκηνογράφος: Μαίρη Τσαγκάρη  
Διεύθυνση παραγωγής: Κατερίνα Καψή   
Εκτέλεση Παραγωγής: RedLine Productions

|  |  |
| --- | --- |
| ΨΥΧΑΓΩΓΙΑ / Εκπομπή | **WEBTV** **ERTflix** |

**20:00**  |  **ΠΛΑΝΑ ΜΕ ΟΥΡΑ (ΝΕΟ ΕΠΕΙΣΟΔΙΟ)**     
  
Γ' ΚΥΚΛΟΣ   
  
**Έτος παραγωγής:** 2022

Τρίτος κύκλος επεισοδίων για την εκποµπή της ΕΡΤ που αναδεικνύει την ουσιαστική σύνδεση φιλοζωίας και ανθρωπιάς.  
  
Τα «Πλάνα µε ουρά», η σειρά εβδοµαδιαίων ωριαίων εκποµπών, που επιµελείται και  
παρουσιάζει η δηµοσιογράφος Τασούλα Επτακοίλη και αφηγείται ιστορίες ανθρώπων και ζώων, ξεκινά τον 3ο κύκλο µεταδόσεων από τη συχνότητα της ΕΡΤ2.  
  
Τα «Πλάνα µε ουρά», µέσα από αφιερώµατα, ρεπορτάζ και συνεντεύξεις, αναδεικνύουν  
ενδιαφέρουσες ιστορίες ζώων και των ανθρώπων τους. Μας αποκαλύπτουν άγνωστες  
πληροφορίες για τον συναρπαστικό κόσµο των ζώων.  
  
Γάτες και σκύλοι, άλογα και παπαγάλοι, αρκούδες και αλεπούδες, γαϊδούρια και χελώνες, αποδηµητικά πουλιά και θαλάσσια θηλαστικά περνούν µπροστά από τον φακό του σκηνοθέτη Παναγιώτη Κουντουρά και γίνονται οι πρωταγωνιστές της εκποµπής.  
  
Σε κάθε επεισόδιο, οι άνθρωποι που προσφέρουν στα ζώα προστασία και φροντίδα, -από τους άγνωστους στο ευρύ κοινό εθελοντές των φιλοζωικών οργανώσεων, µέχρι πολύ γνωστά πρόσωπα από διάφορους χώρους (τέχνες, γράµµατα, πολιτική, επιστήµη)- µιλούν για την ιδιαίτερη σχέση τους µε τα τετράποδα και ξεδιπλώνουν τα συναισθήµατα που τους προκαλεί αυτή η συνύπαρξη.  
  
Κάθε ιστορία είναι διαφορετική, αλλά όλες έχουν κάτι που τις ενώνει: την αναζήτηση της ουσίας της φιλοζωίας και της ανθρωπιάς.  
  
Επιπλέον, οι ειδικοί συνεργάτες της εκποµπής µας δίνουν απλές αλλά πρακτικές και  
χρήσιµες συµβουλές για την καλύτερη υγεία, τη σωστή φροντίδα και την εκπαίδευση των ζώων µας, αλλά και για τα δικαιώµατα και τις υποχρεώσεις των φιλόζωων που συµβιώνουν µε κατοικίδια.  
  
Οι ιστορίες φιλοζωίας και ανθρωπιάς, στην πόλη και στην ύπαιθρο, γεµίζουν τα  
κυριακάτικα απογεύµατα µε δυνατά και βαθιά συναισθήµατα.  
  
Όσο καλύτερα γνωρίζουµε τα ζώα, τόσα περισσότερα µαθαίνουµε για τον ίδιο µας τον  
εαυτό και τη φύση µας.  
  
Τα ζώα, µε την ανιδιοτελή τους αγάπη, µας δίνουν πραγµατικά µαθήµατα ζωής.  
Μας κάνουν ανθρώπους!

**«Ελένη Ηλιοπούλου, Μεταξία Ρούτση, Σάντρα Μαρινοπούλου»**   
**Eπεισόδιο**: 5

Στο νέο επεισόδιο του 3ου κύκλου της σειράς εκπομπών «Πλάνα με ουρά»:  
  
Συναντάμε τη δημοσιογράφο Ελένη Ηλιοπούλου, δημιουργό του ενημερωτικού ιστότοπου ZOOSOS, στον οποίο βρίσκει κανείς ειδήσεις για όλα όσα συμβαίνουν στα ζώα στη χώρα μας.  
  
Στη συνέχεια, επισκεπτόμαστε το Μουσείο Κυκλαδικής Τέχνης, στο κέντρο της Αθήνας, που διατηρεί μια από τις σημαντικότερες και πληρέστερες συλλογές κυκλαδικών αρχαιοτήτων στον κόσμο για να δούμε τι σημαίνει στην πράξη πράσινο μουσείο.  
  
Συζητάμε με την αρχαιολόγο Μεταξία Ρούτση για τον τρόπο που συνδέεται η αγάπη για την πολιτιστική μας κληρονομιά με το σεβασμό και το ενδιαφέρον για το περιβάλλον και τη σχέση των αρχαίων Ελλήνων με τα ζώα και τη φύση γενικότερα.  
  
Μαθαίνουμε για την Κυκλαδούπολη, ένα συναρπαστικό εκπαιδευτικό παιχνίδι για παιδιά άνω των 6 ετών, που σχεδίασαν και υλοποίησαν το Μουσείο Κυκλαδικής Τέχνης και το WWF Ελλάς και ταξιδεύει ήδη στα σχολεία της Ελλάδας και του εξωτερικού μεταφέροντας πολύτιμα οικολογικά μηνύματα.  
  
Τέλος, η Σάντρα Μαρινοπούλου, πρόεδρος και διευθύνουσα σύμβουλος του Μουσείου Κυκλαδικής Τέχνης, μας υποδέχεται στο σπίτι της, εκεί όπου τέσσερα πρώην αδεσποτάκια έχουν βρει αγάπη και ασφάλεια.

Παρουσίαση - Αρχισυνταξία: Τασούλα Επτακοίλη  
Σκηνοθεσία: Παναγιώτης Κουντουράς  
Δηµοσιογραφική Έρευνα: Τασούλα Επτακοίλη, Σάκης Ιωαννίδης  
Σενάριο: Νίκος Ακτύπης  
Διεύθυνση Φωτογραφίας: Σάκης Γιούµπασης  
Μουσική: Δηµήτρης Μαραµής  
Σχεδιασµός Τίτλων: designpark  
Οργάνωση Παραγωγής: Βάσω Πατρούµπα  
Σχεδιασµός παραγωγής: Ελένη Αφεντάκη  
Εκτέλεση παραγωγής: Κωνσταντίνος Γ. Γανωτής / Rhodium Productions  
Ειδικοί συνεργάτες:  
Έλενα Δέδε, νοµικός, ιδρύτρια Dogs' Voice  
Χρήστος Καραγιάννης, κτηνίατρος ειδικός σε θέµατα συµπεριφοράς ζώων  
Στέφανος Μπάτσας, κτηνίατρος

|  |  |
| --- | --- |
| ΕΝΗΜΕΡΩΣΗ / Ειδήσεις | **WEBTV** **ERTflix** |

**21:00**  |  **ΚΕΝΤΡΙΚΟ ΔΕΛΤΙΟ ΕΙΔΗΣΕΩΝ - ΑΘΛΗΤΙΚΑ - ΚΑΙΡΟΣ**

Κάθε μέρα, από Δευτέρα έως Παρασκευή, στις 21:00, το ανανεωμένο κεντρικό δελτίο ειδήσεων της ΕΡΤ1 με την Αντριάνα Παρασκευοπούλου.  
Η δημοσιογράφος της ΕΡΤ, μαζί με μία έμπειρη ομάδα συντακτών και αρχισυντακτών, με μάχιμους ρεπόρτερ και ανταποκριτές και με υψηλής τεχνογνωσίας και εξειδίκευσης τεχνικούς, ενημερώνει με αντικειμενικότητα και νηφαλιότητα για ό,τι συμβαίνει στην Ελλάδα και στον κόσμο.  
Όπου υπάρχει είδηση είμαστε εκεί, με ταχύτητα στη μετάδοση του γεγονότος, με εγκυρότητα, διασταύρωση αλλά και ψυχραιμία για όσα βλέπουμε, αλλά και όσα γίνονται στο παρασκήνιο. Με πρωτογενείς ειδήσεις, αναλύσεις και στόχο, πάντα, την ουσία της είδησης. Με αντανακλαστικά στα έκτακτα γεγονότα, αλλά και μαραθώνιες συνδέσεις, όταν η επικαιρότητα το απαιτεί.  
Με ανταποκριτές σε κάθε γωνιά της Ελλάδας και σε όλο τον κόσμο, το ανανεωμένο, σύγχρονο κεντρικό δελτίο ειδήσεων της ΕΡΤ1 μεταφέρει σε κάθε σπίτι το καθημερινό ρεπορτάζ, τις έκτακτες ειδήσεις, αλλά και όσα επηρεάζουν τη ζωή μας, την πολιτική, την οικονομία, την κοινωνία, την υγεία, τον πολιτισμό, την επιστήμη, την οικολογία και τον αθλητισμό.  
Με στούντιο υψηλών προδιαγραφών, με δυνατότητα προβολής τρισδιάστατων παραστάσεων, καθώς και δημιουργίας διαδραστικών γραφικών, ώστε η ενημέρωση να είναι πλήρης και ψηφιακά.

Παρουσίαση: Αντριάνα Παρασκευοπούλου

|  |  |
| --- | --- |
| ΨΥΧΑΓΩΓΙΑ / Εκπομπή | **WEBTV** **ERTflix** |

**22:00**  |  **Η ΑΥΛΗ ΤΩΝ ΧΡΩΜΑΤΩΝ (2021-2022)  (E)**     
  
**Έτος παραγωγής:** 2021

«Η Αυλή των Χρωμάτων», η επιτυχημένη μουσική εκπομπή της ΕΡΤ2, συνεχίζει και φέτος το τηλεοπτικό ταξίδι της…  
  
Σ’ αυτή τη νέα τηλεοπτική σεζόν, με τη σύμπραξη του σπουδαίου λαϊκού μας συνθέτη και δεξιοτέχνη του μπουζουκιού Χρήστου Νικολόπουλου, μαζί με τη δημοσιογράφο Αθηνά Καμπάκογλου, με ολοκαίνουργιο σκηνικό και σε νέα μέρα και ώρα μετάδοσης, η ανανεωμένη εκπομπή φιλοδοξεί να ομορφύνει τα Σαββατόβραδά μας και να «σκορπίσει» χαρά και ευδαιμονία, με τη δύναμη του λαϊκού τραγουδιού, που όλους μάς ενώνει!   
  
Κάθε Σάββατο από τις 10 το βράδυ ως τις 12 τα μεσάνυχτα, η αυθεντική λαϊκή μουσική, έρχεται και πάλι στο προσκήνιο!  
  
Ελάτε στην παρέα μας να ακούσουμε μαζί αγαπημένα τραγούδια και μελωδίες, που έγραψαν ιστορία και όλοι έχουμε σιγοτραγουδήσει, διότι μας έχουν «συντροφεύσει» σε προσωπικές μας στιγμές γλυκές ή πικρές…  
  
Όλοι μαζί παρέα, θα παρακολουθήσουμε μουσικά αφιερώματα μεγάλων Ελλήνων δημιουργών, με κορυφαίους ερμηνευτές του καιρού μας, με «αθάνατα» τραγούδια, κομμάτια μοναδικά, τα οποία στοιχειοθετούν το μουσικό παρελθόν, το μουσικό παρόν, αλλά και το μέλλον μας.   
  
Θα ακούσουμε ενδιαφέρουσες ιστορίες, οι οποίες διανθίζουν τη μουσική δημιουργία και εντέλει διαμόρφωσαν τον σύγχρονο λαϊκό ελληνικό πολιτισμό.   
  
Την καλλιτεχνική επιμέλεια της εκπομπής έχει ο έγκριτος μελετητής του λαϊκού τραγουδιού Κώστας Μπαλαχούτης, ενώ τις ενορχηστρώσεις και τη διεύθυνση ορχήστρας έχει ο κορυφαίος στο είδος του Νίκος Στρατηγός.   
  
Αληθινή ψυχαγωγία, ανθρωπιά, ζεστασιά και νόημα στα Σαββατιάτικα βράδια, στο σπίτι, με την ανανεωμένη «Αυλή των Χρωμάτων»!  
  
  
  
**«Αφιέρωμα στον Γιώργο Μητσάκη»**   
**Eπεισόδιο**: 18

Με ένα αφιέρωμα στον Γιώργο Μητσάκη συνεχίζει τις μουσικές της διαδρομές «Η Αυλή των Χρωμάτων».  
Η δημοσιογράφος Αθηνά Καμπάκογλου και ο συνθέτης Χρήστος Νικολόπουλος, έχουν ετοιμάσει ένα ταξίδι στη ζωή και την καλλιτεχνική πορεία ενός αληθινά μεγάλου ρεμπέτη και σπουδαίου λαϊκού τραγουδοποιού, που άφησε μεγάλη παρακαταθήκη στο ελληνικό τραγούδι.  
  
Ο Γιώργος Μητσάκης υπήρξε από τις μεγαλύτερες καλλιτεχνικές δημιουργικές μορφές που έγραφε ο ίδιος και τους στίχους των τραγουδιών του. Εκπληκτικός μελωδός, ταλαντούχος ποιητής, δεξιοτέχνης μπουζουξής, ωραίος, σωστός ερμηνευτής.  
  
Μεγάλη η γκάμα των τραγουδιών του, άλλοτε πιο βαριά, άλλοτε πιο ελαφριά, συχνά εκστατικά. Παντός καιρού και ύφους. Άλλοτε πληθωρικός, άλλοτε μετρημένος, πολλές φορές πιο «ελαφρύς και διασκεδαστικός», που δεν ταίριαζε με τη ρεμπέτικη στιβαρή εκδοχή του. Πάντα όμως αυτάρκης, αυτόνομος, με ιδιαίτερο προσωπικό ύφος και αναγνωρίσιμο, μαστόρικο παίξιμο.  
  
Ο Γιώργος Μητσάκης, γεννημένος στην Κωνσταντινούπολη, φέρει μεγάλη παράδοση από τη γενέτειρά του και εισάγει στη μουσική του, στοιχεία από τη Δυτική κουλτούρα.  
Τα τραγούδια του ρέουν από γενιά σε γενιά συντροφεύοντας τους ανθρώπους στον καημό, το απωθημένο, τη χαρά, το γλέντι, το μεράκι, τον έρωτα, σε όλες τις εκδηλώσεις της ζόρικης αλλά και όμορφης ζωής.  
  
Μεγάλες στιγμές επιτυχίας, ο αυθεντικός, εμπνευσμένος δημιουργός σημειώνει και με την παρουσία του στο λαϊκό πάλκο, δεσπόζοντας επί 50 χρόνια στη διασκέδαση της νυχτερινής Αθήνας, στα πιο γνωστά κέντρα της εποχής, στο «Πίγκαλς», στο «Ροσινιόλ», στου «Τζίμη του Χοντρού», στην «Κομπαρσίτα».  
  
Τις διαχρονικές ανεπανάληπτες επιτυχίες του Γιώργου Μητσάκη ερμηνεύουν ιδανικά, στην Αυλή μας, η σπουδαία, με τη μοναδική χροιά στη φωνή της, Φωτεινή Βελεσιώτου, η ταλαντούχα ερμηνεύτρια Μαρία Φασουλάκη, ο Δημήτρης Κανέλλος, ένας ερμηνευτής με αξιοπρόσεκτη διαδρομή στο χώρο του λαϊκού τραγουδιού και ο Ισραηλινός, με ρίζες από την Θεσσαλονίκη, Asi Yehiel. Ένας καλλιτέχνης που διαγράφει τη δική του επιτυχημένη πορεία στο λαϊκό τραγούδι, στη χώρα του και είναι δημοφιλής στο Τελ Αβίβ.  
  
Ο οικοδεσπότης μας, Χρήστος Νικολόπουλος, που δούλεψε μαζί με τον «μέγα Δάσκαλο», όπως τον αποκαλούσαν, Γιώργο Μητσάκη, θυμάται και μας μεταφέρει όμορφες στιγμές από τις συνεργασίες τους.  
  
Το άλμπουμ της ζωής και της διαδρομής του Γιώργου Μητσάκη ξεφυλλίζουμε... παρέα με τον επίσης Κωνσταντινοπολίτη μουσικό, παραγωγό, δημοσιογράφο, συγγραφέα, κινηματογραφιστή και γνώστη της σύγχρονης ιστορίας του λαϊκού τραγουδιού, Στέλιο Ελληνιάδη και το δημοσιογράφο, εκδότη, μουσικό Γιώργο Κοντογιάννη, που έχει δουλέψει… πολύ με το λαϊκό τραγούδι.  
  
Ο συγγραφέας, στιχουργός και καλλιτεχνικός επιμελητής της εκπομπής Κώστας Μπαλαχούτης, όπως πάντα, καδράρει μέσα από το «μικρό Εισαγωγικό», περιεκτικά αλλά συνάμα με πληρότητα και διεισδυτική ματιά, τον πρωταγωνιστή μας και το έργο του.   
Ξεκινώντας από τη 10ετία του ‘50 που γίνεται ντόρος σε κάθε άκρη, με το όνομα του Μητσάκη μέχρι τη φυγή του, το 1993, περιγράφει στιγμές - σταθμούς της πορείας αυτού του μοναδικού συνθέτη και στιχουργού με την υψηλότατη στάθμη δημιουργικότητας.  
  
Η κουβέντα μας πλαισιώνεται με αρχειακό υλικό της ΕΡΤ από συνεντεύξεις και τραγούδια του Γιώργου Μητσάκη.  
  
Τραγούδια από αυτή τη μουσική κληρονομιά που παραμένουν επίκαιρα και ζωντανά ακούγονται στο Αφιέρωμα, όπως:  
«Νίτσα Ελενίτσα», πρωτοερμήνευσαν ο Στέλιος Καζαντζίδης και η Μαρινέλλα, το 1957, «Στον Πειραιά συννέφιασε», το απέδωσαν για πρώτη φορά ο Γρηγόρης Μπιθικώτσης και ο Νίκος Γιουλάκης, το 1960  
«Το κομπολογάκι» πρώτη ερμηνεία: Γιώργος Μανισαλής, Γιώργος Μητσάκης, το 1946, «Παλαμάκια», πρωτοερμήνευσαν οι: Μαρίκα Νίνου, Γιώργος Μητσάκης, Γιάννης Τατασόπουλος, το 1951, «Η πρώτη αγάπη σου είμαι εγώ», Στέλιος Καζαντζίδης, Μαρινέλλα, το 1957, ‘Συννεφιές’ Λίτσα Διαμάντη, Σωτήρης Χατζηαντωνίου, το 1966 «Μια Γυναίκα Δύο Άντρες» Ανδρέας Σπαγγαδώρος, Γιάννης Τατασόπουλος, το 1952, «Στην καλύβα τη δική μου» πρωτοερμήνευσαν ο Στέλιος Καζαντζίδης και η Μαρινέλλα, 1965 κ.α..  
  
Σας περιμένουμε στην Αυλή μας, με την Αθηνά Καμπάκογλου και τον Χρήστο Νικολόπουλο, να τραγουδήσουμε κομμάτια ανεπανάληπτα του Γιώργου Μητσάκη που σφράγισαν μια νοσταλγική εποχή.  
  
Ενορχηστρώσεις και Διεύθυνση Ορχήστρας: Νίκος Στρατηγός  
  
Παίζουν οι μουσικοί:  
  
Νίκος Στρατηγός - πιάνο  
Δημήτρης Ρέππας - Γιάννης Σταματογιάννης - μπουζούκι  
Τάσος Αθανασιάς - ακορντεόν  
Κώστας Σέγγης - πλήκτρα  
Λάκης Χατζηδημητρίου – τύμπανα  
Νίκος Ρούλος - μπάσο  
Βαγγέλης Κονταράτος- κιθάρα  
Νατάσα Παυλάτου - κρουστά

Παρουσίαση: Χρήστος Νικολόπουλος - Αθηνά Καμπάκογλου  
Σκηνοθεσία: Χρήστος Φασόης  
Αρχισυνταξία: Αθηνά Καμπάκογλου  
Δ/νση Παραγωγής: Θοδωρής Χατζηπαναγιώτης - Νίνα Ντόβα  
Εξωτερικός Παραγωγός: Φάνης Συναδινός  
Καλλιτεχνική Επιμέλεια: Κώστας Μπαλαχούτης  
Στήλη ‘Μικρό Εισαγωγικό’: Κώστας Μπαλαχούτης  
Σχεδιασμός ήχου: Νικήτας Κονταράτος  
Ηχογράφηση - Μίξη Ήχου - Master: Βασίλης Νικολόπουλος  
Διεύθυνση φωτογραφίας: Γιάννης Λαζαρίδης  
Μοντάζ: Χρήστος Τσούμπελης  
Δημοσιογραφική Επιμέλεια: Κώστας Λύγδας  
Βοηθός Αρχισυντάκτη: Κλειώ Αρβανιτίδου  
Υπεύθυνη Καλεσμένων: Δήμητρα Δάρδα  
Δημοσιογραφική Υποστήριξη: Τζένη Ιωαννίδου  
Υπεύθυνη Επικοινωνίας: Σοφία Καλαντζή  
Τραγούδι Τίτλων: ‘Μια Γιορτή’  
Ερμηνεία: Γιάννης Κότσιρας  
Μουσική: Χρήστος Νικολόπουλος  
Στίχοι: Κώστας Μπαλαχούτης  
Σκηνογραφία: Ελένη Νανοπούλου  
Ενδυματολόγος: Νικόλ Ορλώφ  
Διακόσμηση: Βαγγέλης Μπουλάς  
Φωτογραφίες: Μάχη Παπαγεωργίου

|  |  |
| --- | --- |
| ΨΥΧΑΓΩΓΙΑ / Εκπομπή | **WEBTV** **ERTflix** |

**00:00**  |  **ΠΛΑΝΑ ΜΕ ΟΥΡΑ  (E)**     
  
Γ' ΚΥΚΛΟΣ   
  
**Έτος παραγωγής:** 2022

Τρίτος κύκλος επεισοδίων για την εκποµπή της ΕΡΤ που αναδεικνύει την ουσιαστική σύνδεση φιλοζωίας και ανθρωπιάς.  
  
Τα «Πλάνα µε ουρά», η σειρά εβδοµαδιαίων ωριαίων εκποµπών, που επιµελείται και  
παρουσιάζει η δηµοσιογράφος Τασούλα Επτακοίλη και αφηγείται ιστορίες ανθρώπων και ζώων, ξεκινά τον 3ο κύκλο µεταδόσεων από τη συχνότητα της ΕΡΤ2.  
  
Τα «Πλάνα µε ουρά», µέσα από αφιερώµατα, ρεπορτάζ και συνεντεύξεις, αναδεικνύουν  
ενδιαφέρουσες ιστορίες ζώων και των ανθρώπων τους. Μας αποκαλύπτουν άγνωστες  
πληροφορίες για τον συναρπαστικό κόσµο των ζώων.  
  
Γάτες και σκύλοι, άλογα και παπαγάλοι, αρκούδες και αλεπούδες, γαϊδούρια και χελώνες, αποδηµητικά πουλιά και θαλάσσια θηλαστικά περνούν µπροστά από τον φακό του σκηνοθέτη Παναγιώτη Κουντουρά και γίνονται οι πρωταγωνιστές της εκποµπής.  
  
Σε κάθε επεισόδιο, οι άνθρωποι που προσφέρουν στα ζώα προστασία και φροντίδα, -από τους άγνωστους στο ευρύ κοινό εθελοντές των φιλοζωικών οργανώσεων, µέχρι πολύ γνωστά πρόσωπα από διάφορους χώρους (τέχνες, γράµµατα, πολιτική, επιστήµη)- µιλούν για την ιδιαίτερη σχέση τους µε τα τετράποδα και ξεδιπλώνουν τα συναισθήµατα που τους προκαλεί αυτή η συνύπαρξη.  
  
Κάθε ιστορία είναι διαφορετική, αλλά όλες έχουν κάτι που τις ενώνει: την αναζήτηση της ουσίας της φιλοζωίας και της ανθρωπιάς.  
  
Επιπλέον, οι ειδικοί συνεργάτες της εκποµπής µας δίνουν απλές αλλά πρακτικές και  
χρήσιµες συµβουλές για την καλύτερη υγεία, τη σωστή φροντίδα και την εκπαίδευση των ζώων µας, αλλά και για τα δικαιώµατα και τις υποχρεώσεις των φιλόζωων που συµβιώνουν µε κατοικίδια.  
  
Οι ιστορίες φιλοζωίας και ανθρωπιάς, στην πόλη και στην ύπαιθρο, γεµίζουν τα  
κυριακάτικα απογεύµατα µε δυνατά και βαθιά συναισθήµατα.  
  
Όσο καλύτερα γνωρίζουµε τα ζώα, τόσα περισσότερα µαθαίνουµε για τον ίδιο µας τον  
εαυτό και τη φύση µας.  
  
Τα ζώα, µε την ανιδιοτελή τους αγάπη, µας δίνουν πραγµατικά µαθήµατα ζωής.  
Μας κάνουν ανθρώπους!

**«Αφιέρωμα στα ιπποειδή»**   
**Eπεισόδιο**: 2

Αυτό το επεισόδιο του 3ου κύκλου της σειράς εκπομπών «Πλάνα με ουρά» είναι αφιερωμένο στα ιπποειδή.   
  
Αφηγούμαστε ιστορίες υιοθεσίας, φροντίδας και αναδοχής για κακοποιημένα ή εγκαταλελειμμένα άλογα, μουλάρια και γαϊδουράκια.   
  
Χάρη στις προσπάθειες οργανώσεων και συλλόγων προστασίας των ιπποειδών και, φυσικά, των εθελοντών, τα ταλαιπωρημένα τετράποδα θα ζήσουν με ασφάλεια και αγάπη μέχρι να κλείσουν τον κύκλο τους.   
  
Με αφορμή τη συναρπαστική έκθεση «Ίππος: Το άλογο στην Αρχαία Αθήνα» της Αμερικανικής Σχολής Κλασικών Σπουδών, ανατρέχουμε στην αρχαιότητα και αντλούμε πολλά διδάγματα από την ιδιαίτερη σχέση των αρχαίων Ελλήνων με αυτά τα περήφανα και ταπεινά ζώα, που τα θεωρούσαν φίλους, συντρόφους και συμπολεμιστές τους.

Παρουσίαση - Αρχισυνταξία: Τασούλα Επτακοίλη  
Σκηνοθεσία: Παναγιώτης Κουντουράς  
Δηµοσιογραφική Έρευνα: Τασούλα Επτακοίλη, Σάκης Ιωαννίδης  
Σενάριο: Νίκος Ακτύπης  
Διεύθυνση Φωτογραφίας: Σάκης Γιούµπασης  
Μουσική: Δηµήτρης Μαραµής  
Σχεδιασµός Τίτλων: designpark  
Οργάνωση Παραγωγής: Βάσω Πατρούµπα  
Σχεδιασµός παραγωγής: Ελένη Αφεντάκη  
Εκτέλεση παραγωγής: Κωνσταντίνος Γ. Γανωτής / Rhodium Productions  
Ειδικοί συνεργάτες:  
Έλενα Δέδε, νοµικός, ιδρύτρια Dogs' Voice  
Χρήστος Καραγιάννης, κτηνίατρος ειδικός σε θέµατα συµπεριφοράς ζώων  
Στέφανος Μπάτσας, κτηνίατρος

|  |  |
| --- | --- |
| ΑΘΛΗΤΙΚΑ / Ντοκιμαντέρ | **WEBTV** **ERTflix** |

**01:00**  |  **ΤΑ ΧΡΟΝΙΑ ΤΗΣ ΑΘΩΟΤΗΤΑΣ  (E)**   
  
**Έτος παραγωγής:** 2022

Σειρά ωριαίων ντοκιμαντέρ παραγωγής ΕΡΤ3 2022. «Τα Χρόνια της Αθωότητας» σηματοδοτούν την επιστροφή στις αθλητικές μνήμες, που έχουν γλυκάνει τις ψυχές των παππούδων, των πατεράδων μας αλλά και όσων, νεότερων, έχουν ακούσει τις αφηγήσεις ή μελετήσει τις φωτογραφίες των μεγάλων ειδώλων των παλαιοτέρων εποχών. Επιστρέφουμε στα χρόνια του ποδοσφαίρου που ανέδειξαν μορφές οι οποίες έβγαιναν μέσα από ένα τοπίο εντελώς διαφορετικό σε σχέση με αυτό των τελευταίων χρόνων. Σήμερα λοιπόν, που η εποχή της “ευμάρειας” έχει παρέλθει, το να ρίξουμε το βλέμμα μας σ' εκείνες τις φυσιογνωμίες που διέπρεψαν σε συνθήκες ακραίας φτώχειας, πείνας, τρόμου και του βάρους της Ιστορίας, αποτελεί το πιο συναρπαστικό μοντέλο για τους σημερινούς νέους ανθρώπους. Αν εκείνοι τα κατάφεραν εκείνα τα χρόνια, γιατί όχι κι εμείς; Επιλέγουμε, λοιπόν, ανθρώπινες ιστορίες, με πρωταγωνιστές τα μεγάλα είδωλα, τις μυθικές ομάδες και τις μεγάλες ή αφανείς επιτυχίες του ελληνικού ποδοσφαίρου, από τη δεκαετία του '20 μέχρι και το 1980, χρονιά που ολοκληρώθηκε το πρώτο επαγγελματικό πρωτάθλημα και παράλληλα η Εθνική Ελλάδας κέρδισε την πρώτη της πρόκριση στα τελικά μεγάλης Ευρωπαϊκής διοργάνωσης. Με λίγα λόγια, εστιάζουμε, μέσα από το ποδόσφαιρο, σε μια Ελλάδα, αληθινή και όχι ιδεατή, που μας ενέπνευσε, που χάθηκε και θέλουμε να την ξαναβρούμε, ώστε να μας εμπνεύσει και πάλι, εν μέσω μιας τόσο ζοφερής συγκυρίας.

**«Τα πέτρινα και ρομαντικά χρόνια(1920-1959)»**   
**Eπεισόδιο**: 1

Στο πρώτο επεισόδιο εκτυλίσσεται το ελληνικό ποδόσφαιρο ουσιαστικά τη δεκαετία του '20, όταν δημιουργείται η Ομοσπονδία που συγκροτεί Εθνική ομάδα, Πρωτάθλημα και Κύπελλο.  
Μέχρι το 1959, το ελληνικό ποδόσφαιρο διάγει τα ερασιτεχνικά του χρόνια με τα ξερά γήπεδα, όπου οι παίκτες αλλά και οι οπαδοί στις γεμάτες εξέδρες βιώνουν την ίδια φτώχεια αλλά και τα μεγάλα ιστορικά γεγονότα, που καθόρισαν τότε τη χώρας μας, όπως η προσφυγιά του 1922, το έπος του’ 40, η κατοχή, ο εμφύλιος και οι εξορίες.

Παρουσίαση: Κωνσταντίνος Καμάρας  
Σκηνοθεσία-σενάριο-κείμενα: Ηλίας Γιαννακάκης Αφήγηση: Κωνσταντίνος Καμάρας Οργάνωση παραγωγής:Βασίλης Κοτρωνάρος Διευθυντής φωτογραφίας:Δημήτρης Κορδελας Πρωτότυπη μουσική τίτλων και επεισοδίου: Γιάννης Δίσκος Μοντάζ: Δημήτρης Τσιώκος Ηχολήπτης: Αλέξανδρος Σακελλαρίου

|  |  |
| --- | --- |
| ΨΥΧΑΓΩΓΙΑ / Εκπομπή | **WEBTV** **ERTflix** |

**02:00**  |  **Η ΖΩΗ ΑΛΛΙΩΣ  (E)**  

Η Ίνα Ταράντου συνεχίζει τα ταξίδια της σε όλη την Ελλάδα και βλέπει τη ζωή αλλιώς. Το ταξίδι γίνεται ο προορισμός και η ζωή βιώνεται μέσα από τα μάτια όσων συναντά.  
  
“Η ζωή́ δεν μετριέται από το πόσες ανάσες παίρνουμε, αλλά́ από́ τους ανθρώπους, τα μέρη και τις στιγμές που μας κόβουν την ανάσα”.  
  
Η γαλήνια Κύθνος, η εντυπωσιακή Μήλος με τα σπάνια τοπία και τις γεύσεις της, η Σέριφος με την αφοπλιστική της απλότητα, η καταπράσινη Κεφαλονιά και η Ιθάκη, το κινηματογραφικό Μεσολόγγι και η απόκρημνη Κάρπαθος είναι μερικές μόνο από τις στάσεις σε αυτό το νέο μεγάλο ταξίδι. Ο Νίκος Αλιάγας, ο Ηλίας Μαμαλάκης και ο Βασίλης Ζούλιας είναι μερικοί από τους ανθρώπους που μας έδειξαν τους αγαπημένους τους προορισμούς, αφού μας άνοιξαν την καρδιά τους.  
  
Ιστορίες ανθρώπων που η καθημερινότητά τους δείχνει αισιοδοξία, δύναμη και ελπίδα. Άνθρωποι που επέλεξαν να μείνουν για πάντα, να ξαναγυρίσουν για πάντα ή πάντα να επιστρέφουν στον τόπο τους. Μέσα από́ τα «μάτια» τους βλέπουμε τη ζωή́, την ιστορία και τις ομορφιές του τόπου μας.  
  
Η κάθε ιστορία μάς δείχνει, με τη δική της ομορφιά, μια ακόμη πλευρά της ελληνικής γης, της ελληνικής κοινωνίας, της ελληνικής πραγματικότητας. Άλλοτε κοιτώντας στο μέλλον κι άλλοτε έχοντας βαθιά τις ρίζες της στο παρελθόν.  
  
Η ύπαιθρος και η φύση, η γαστρονομία, η μουσική παράδοση, τα σπορ και τα έθιμα, οι τέχνες και η επιστήμη είναι το καλύτερο όχημα για να δούμε τη Ζωή αλλιώς, όπου κι αν βρεθούμε. Με πυξίδα τον άνθρωπο, μέσα από την εκπομπή, θα καταγράφουμε την καθημερινότητα σε κάθε μέρος της Ελλάδας, θα ζήσουμε μαζί τη ζωή σαν να είναι μια Ζωή αλλιώς. Θα γευτούμε, θα ακούσουμε, θα χορέψουμε, θα γελάσουμε, θα συγκινηθούμε. Και θα μάθουμε όλα αυτά, που μόνο όταν μοιράζεσαι μπορείς να τα μάθεις.  
  
Γιατί η ζωή είναι πιο ωραία όταν τολμάς να τη ζεις αλλιώς!

**«Ανώγεια, από το παρελθόν στο μέλλον» (Β' Μέρος)**

Χοροί, μουσικές, λύρα και μαντινάδες. Αυτό ήταν το όχημα για να γνωρίσουμε το παρελθόν και το μέλλον των Ανωγείων. Αλλά και μια περιήγηση, σχεδόν εικονική, στη ζωή των βοσκών του Ψηλορείτη που υπάρχει από την αρχαιότητα μέχρι σήμερα, σε μια αδιάλειπτη παρουσία στο χρόνο.  
  
Με τον Βασίλη Σκουλά, αυτή την κορυφαία μορφή της Κρητικής μουσικής, ευχαριστηθήκαμε τραγούδι. Και μιλήσαμε για τη μουσική, αυτή που τρέφει την ψυχή, που δίνει ανάταση και ελπίδα.  
  
Για θέματα… καρδιάς, μιλήσαμε με τον Ντίνο Μερκούρη. Τον Καρδιολόγο της “καρδιάς” των Ανωγείων, που κάθε μήνα πηγαίνει από την Αθήνα στο χωριό που αγαπά πολύ και εξετάζει εθελοντικά τους κατοίκους του.  
  
Ο αρχαιολόγος Γιώργος Καλομοίρης και ιδρυτής του Androidus Project Tank, μιας Εταιρίας Πολιτιστικής Διαχείρησης και Έρευνας με έδρα τα Ανώγεια, μας πήγε στο γεωπάρκο του Ψηλορείτη, στο χιονισμένο θέατρο της Αρετούσας. Κι εκεί μιλήσαμε για τις παραδόσεις, την κληρονομιά και τον ιδιαίτερο χαρακτήρα των Ανωγείων. Αλλά και για το IDAology, το έργο που καταγράφει με νέες τεχνολογίες τη ζωή των βοσκών στον Ψηλορείτη και δημιουργεί μια εικονική επίσκεψη στο βουνό για τον επισκέπτη του μέλλοντος.  
  
Και με τον Λευτέρη Μπέρκη μιλήσαμε με στίχους και μαντινάδες, χορέψαμε Πυρρίχιο, ήπιαμε ρακή και είπαμε για το σεβασμό και τους άγραφους νόμους των Ανωγείων. Γνωρίσαμε και γλεντήσαμε μαζί του όλα αυτά που σε κάνουν, όταν βρίσκεσαι στα Ανώγεια, να ζεις τη Ζωή σου Αλλιώς.

Παρουσίαση: Ινα Ταράντου  
Αρχισυνταξία: Ίνα Ταράντου  
Σκηνοθεσία: Μιχάλης Φελάνης  
Δημοσιογραφική έρευνα – επιμέλεια: Στελίνα Γκαβανοπούλου, Μαρία Παμπουκίδη  
Διεύθυνση φωτογραφίας: Βάιος Μπάστος  
Μοντάζ: Γιώργος Παπαϊωάννου   
Μουσική επιμέλεια: Ίνα Ταράντου, Φίλιππος Μάνεσης  
Οργάνωση – Διεύθυνση παραγωγής: Γιάννης Κωνσταντινίδης  
Εκτέλεση παραγωγής: Μαρία Σχοινοχωρίτου  
Βοηθός παραγωγής: Βαγγέλης Βροχίδης, Στελίνα Γκαβανοπούλου  
Ηχοληψία: Φίλιππος Μάνεσης  
Styling: Ειρήνη Βάσσου  
Σήμα αρχής: Πάρης Γρηγοράκης

|  |  |
| --- | --- |
| ΨΥΧΑΓΩΓΙΑ / Ελληνική σειρά | **WEBTV** **ERTflix** |

**03:00**  |  **Η ΤΟΥΡΤΑ ΤΗΣ ΜΑΜΑΣ  (E)**  

Κωμική σειρά μυθοπλασίας.  
  
Μια ακόμα πιο απολαυστική «Τούρτα της μαμάς» θα δοκιμάσουν, τη νέα σεζόν, οι τηλεθεατές στην ΕΡΤ1. Η κωμική σειρά μυθοπλασίας, που αγαπήθηκε για τις χιουμοριστικές ατάκες της, το ανατρεπτικό της σενάριο και το εξαιρετικό καστ ηθοποιών, ανανεώνεται με νέες ιστορίες γέλιου, αλλά και συγκίνησης, και επανέρχεται στους δέκτες μας.  
  
Το δυνατό δημιουργικό δίδυμο των Αλέξανδρου Ρήγα και Δημήτρη Αποστόλου βάζει σε νέες περιπέτειες την οικογένεια του Τάσου και της Ευανθίας, δίνοντας, έτσι, στον Κώστα Κόκλα και στην Καίτη Κωσταντίνου την ευκαιρία να πρωτοστατήσουν σε μια οικογενειακή ιστορία γεμάτη επεισοδιακές ανατροπές.  
  
Η Λυδία Φωτοπούλου ερμηνεύει τον ρόλο της τρομερής γιαγιάς, Μαριλού, μιας απενεχοποιημένης γυναίκας που βλέπει τη ζωή και τον έρωτα με τρόπο που οι γύρω της τον ονομάζουν σουρεαλιστικό.  
  
Και, φυσικά, ο Αλέξανδρος Ρήγας εμφανίζεται στον ρόλο του θείου Ακύλα, του -πιο κυνικός πεθαίνεις- αδερφού της Ευανθίας. Μάλλον δεν είχε ποτέ του φίλους. Ζει απομονωμένος σε ένα από τα δωμάτια του σπιτιού και αγαπάει το θέατρο -όταν τον πληρώνουν για να γράφει καλές θεατροκριτικές. Απολαμβάνει, όμως, περισσότερο τις κριτικές για τις οποίες δεν τον πληρώνουν, γιατί έτσι μπορεί να εκφράσει όλη του την απέχθεια απέναντι στον κάθε ατάλαντο καλλιτέχνη.  
  
Στα νέα επεισόδια, η διάσταση Κυριάκου-Βέτας, η οποία επιμένει στο διαζύγιο, συνεχίζεται. Τελικά, ο Κυριάκος επιστρέφει στο σπίτι της οικογένειας και, φυσικά, δεν θα λείψουν τα ευτράπελα. Οι ανατροπές στην καθημερινότητα όλων των μελών της οικογένειας είναι αναπόφευκτη, όταν η πρώην κοπέλα του Θωμά μένει έγκυος και αποφασίζει να κρατήσει το παιδί, αλλά λόγω αδυναμίας να το μεγαλώσει το αφήνει στην οικογένεια. Και, όπως είναι αναμενόμενο, χρέη μητέρας αναλαμβάνει η Ευανθία. Στο μεταξύ, η Μαριλού συναντά έναν παλιό της έρωτα και αμφιταλαντεύεται αν θα συνεχίσει την άστατη ζωή της ή αν θα επιστρέψει στη συντροφικότητα.  
  
Φυσικά, τα τραπέζια συνεχίζονται και οι αφορμές για γέλιο, συγκίνηση, διενέξεις και ευτράπελες καταστάσεις δεν πρόκειται να λείψουν...  
  
Βασικός άξονας της πλοκής, και αυτή τη σεζόν- είναι τα οικογενειακά τραπέζια της μαμάς. Τραπέζια όπου οι καλεσμένοι -διαφορετικών ηλικιών, διαθέσεων και πεποιθήσεων- μαζεύονται για να έρθουν πιο κοντά, να γνωριστούν, να συγκρουστούν, να θυμηθούν, να γελάσουν, να χωρίσουν, να ερωτευτούν. «Η τούρτα της μαμάς» σερβίρεται πάντα στο τέλος κάθε οικογενειακής περιπέτειας, σαν ανταμοιβή για όσους κατάφεραν να μείνουν στο τραπέζι. Για όσους κατάφεραν, παρά τις διαφωνίες, τις συγκρούσεις και τις διαφορές τους, να βάλουν πάνω απ΄ όλα αυτό που τους ενώνει. Την επιθυμία τους να μοιραστούν και να έχουν μια οικογένεια.  
  
Υπάρχει η δυνατότητα παρακολούθησης της σειράς κατά τη μετάδοσή της από την τηλεόραση και με υπότιτλους για Κ/κωφούς και βαρήκοους θεατές.

**«Όλοι μαζί στο σπίτι» (Α' Μέρος)**   
**Eπεισόδιο**: 28

Η οικογένεια Βασίλενα στο ίδιο σπίτι όλοι μαζί για ολόκληρο εικοσιτετράωρο γίνεται; Γίνεται αφού το σπίτι της Βέτας και του Κυριάκου πλημμύρισε και πήγαν για κάποιες μέρες στο σπίτι της Ευανθίας και του Τάσου. Με μόνη έλλειψη τον Παναγιώτη όλοι οι υπόλοιποι είναι εκεί μαζί και ο Ρήγας. Ο μικρός Μάριος ανάβει φωτιές αφού η πολλή παρέα με την Μαριλού φέρνει πολλά νεύρα στη Βέτα ενώ ο Ρήγας έχει την μια κατάκτηση πίσω από την άλλη μια με τη Μυρτώ που είναι η γειτόνισσα μια με την Αφροδίτη τη νυχού που έρχεται στο σπίτι εκείνη την μέρα. Ποια θα καταφέρει να τον κερδίσει και τι ξεχωριστό θα έχει το τραπέζι;

Σκηνοθεσία: Αλέξανδρος Ρήγας  
Συνεργάτης σκηνοθέτης: Μάκης Τσούφης  
Σενάριo: Αλέξανδρος Ρήγας, Δημήτρης Αποστόλου  
Σκηνογράφος: Στέλιος Βαζος  
Ενδυματολόγος: Ελένη Μπλέτσα  
Διεύθυνση φωτογραφίας: Σωκράτης Μιχαλόπουλος  
Οργάνωση παραγωγής: Ευάγγελος Μαυρογιάννης  
Διεύθυνση παραγωγής: Ναταλία Τασόγλου  
Εκτέλεση παραγωγής: Στέλιος Αγγελόπουλος Μ.ΙΚΕ  
  
Πρωταγωνιστούν: Κώστας Κόκλας (Τάσος, ο μπαμπάς), Καίτη Κωνσταντίνου (Ευανθία, η μαμά), Λυδία Φωτοπούλου (Μαριλού, η γιαγιά), Θάνος Λέκκας (Κυριάκος, ο μεγάλος γιος), Πάρις Θωμόπουλος (Πάρης, ο μεσαίος γιος), Μιχάλης Παπαδημητρίου (Θωμάς, ο μικρός γιος), Ιωάννα Πηλιχού (Βέτα, η νύφη), Αλέξανδρος Ρήγας (Ακύλας, ο θείος και κριτικός θεάτρου), Θανάσης Μαυρογιάννης (Μάριος, ο εγγονός)  
  
Η Χρύσα Ρώπα στον ρόλο της Αλεξάνδρας, μάνας του Τάσου.  
  
Επίσης, εμφανίζονται οι Υακίνθη Παπαδοπούλου (Μυρτώ), Χάρης Χιώτης (Ζώης), Δημήτρης Τσιώκος (Γιάγκος), Γιώργος Τσιαντούλας (Παναγιώτης, σύντροφος του Πάρη), Ειρήνη Αγγελοπούλου (Τζένη, η σύντροφος του Θωμά), Αποστόλης Μπαχαρίδης (Ρήγας).

|  |  |
| --- | --- |
| ΨΥΧΑΓΩΓΙΑ / Ελληνική σειρά | **WEBTV** **ERTflix** |

**04:00**  |  **ΑΓΑΠΗ ΠΑΡΑΝΟΜΗ  (E)**  

Μίνι σειρά εποχής.  
Με φόντο την Κέρκυρα τού 1906, η μίνι δραματική σειρά εποχής της ΕΡΤ1 «Αγάπη παράνομη», σε σκηνοθεσία Νίκου Κουτελιδάκη και σενάριο Ελένης Ζιώγα, με πρωταγωνιστές τους Καρυοφυλλιά Καραμπέτη και Νίκο Ψαρρά, «ζωντανεύει» με αριστοτεχνικό τρόπο στη μικρή οθόνη το ομότιτλο διήγημα του Κωσταντίνου Θεοτόκη.  
Η σειρά, έξι επεισοδίων, καταγράφει μια ιστορία εγκληματικού πάθους, σε μια καταπιεστική πατριαρχική κοινωνία, που δοκιμάζει τα όρια και τις αντοχές των ηρώων. Κάθε ένας από τους ήρωες έρχεται αντιμέτωπος με τα πιο επικίνδυνα μυστικά, που δεν τολμάει να ομολογήσει ούτε στον εαυτό του.  
  
Η ιστορία…  
Ο Στάθης Θεριανός (Νίκος Ψαρράς), ένας από τους πιο εργατικούς και νοικοκύρηδες κατοίκους του χωριού Δαφνύλα της Κέρκυρας, παντρεμένος με τη Διαμάντω (Καρυοφυλλιά Καραμπέτη), ερωτεύεται κρυφά και κεραυνοβόλα τη νεαρή Χρυσαυγή (Ευγενία Ξυγκόρου), την περιζήτητη κόρη του εύπορου κτηματία Σπύρου Ασπρέα (Γιάννης Νταλιάνης). Μαγεμένος από την απαράμιλλη ομορφιά της, κάνει τα πάντα για να την παντρέψει με τον γιο του, Γιώργη (Μιχαήλ Ταμπακάκης), προκειμένου να την έχει έστω κι έτσι κοντά του.   
  
Η Διαμάντω προσπαθεί να αποτρέψει το προξενιό, καθώς γνωρίζει τη μαύρη «σκιά» του άντρα της, ο οποίος, ωστόσο, όλα αυτά τα χρόνια έχει υπάρξει υποδειγματικός σύζυγος και πατέρας. Η Διαμάντω προσπαθεί μάταια να πείσει τον γιο της να παντρευτεί την παιδική του φίλη, Ευγενία (Ιζαμπέλλα Μπαλτσαβιά) για να αποτρέψει το κακό. Το σχέδιό της, δεν ευοδώνεται. Ο Γιώργης και η Χρυσαυγή παντρεύονται και εγκαθίστανται στο σπίτι των πεθερικών της, όπως επιτάσσουν οι κοινωνικοί νόμοι της εποχής. Όταν ο Γιώργης φεύγει για να υπηρετήσει τη στρατιωτική θητεία του, η Χρυσαυγή βρίσκεται στο «έλεος» του Θεριανού, ο οποίος καταλαμβάνεται από έναν τρελό ερωτικό πόθο για τη νύφη του, που ξυπνάει το «θηρίο» που κρύβει μέσα του. Καθημερινά παλεύει με τον εαυτό του και με το αλκοόλ, προσπαθώντας απεγνωσμένα να τιθασεύσει τους πιο κρυφούς δαίμονές του…   
  
Χωρίς να αντιληφθεί το πραγματικό πρόβλημα, η αρχοντική και επιβλητική μητέρα της Χρυσαυγής, Κατερίνα (Μαριάνθη Σοντάκη), διαισθάνεται ότι κάτι κακό συμβαίνει μέσα στο σπίτι που έχει μπει σαν νύφη η κόρη της. Ωστόσο, κανείς δεν της αποκαλύπτει την αλήθεια.  
  
Νύφη και πεθερά συνασπίζονται σ’ έναν κοινό σκοπό. Στον κρυφό πόλεμο, που έχει κηρυχτεί, πια, μέσα στο σπίτι του Θεριανού. Μένει να δούμε τι από τα δύο θα νικήσει: το εγκληματικό πάθος του πατέρα-αφέντη ή η δίκαιη συμμαχία των καταπιεσμένων γυναικών…

**«Η αποκάλυψη» [Με αγγλικούς υπότιτλους]**   
**Eπεισόδιο**: 4

Ο Θεριανός βλέπει στον ύπνο του εφιάλτες και αναστατώνεται. Η Διαμάντω, που κοιμάται δίπλα του, απελπίζεται. Αντιλαμβάνεται την εσωτερική πάλη του άντρα της, ο οποίος έχει ερωτευτεί τη νύφη τους, και προσπαθεί να βρει τρόπο να αποτρέψει το κακό. Έτσι, την επόμενη μέρα, ανακοινώνει στον γιο της ότι πρέπει να πάρει τη γυναίκα του και να πάνε να μείνουν αλλού.  
Ο Γιώργης την ικετεύει να αλλάξει γνώμη γιατί, με την αποχώρησή τους από το σπίτι, θα στιγματιστεί η Χρυσαυγή ως «κακή νύφη». Η Διαμάντω όμως είναι αμετακίνητη. Χρησιμοποιώντας ψεύτικες κατηγορίες εναντίον της Χρυσαυγής, δεν ομολογεί τον πραγματικό λόγο για τον οποίο θέλει να τους διώξει. Η Χρυσαυγή, μη μπορώντας να αντέξει αυτή την αδικία, ξεσπάει σε κλάματα απελπισμένη. Ο Θεριανός, που μέχρι τώρα είναι αμέτοχος στη σκηνή, βλέποντάς την να κλαίει, δεν μπορεί να συγκρατηθεί. Την αγκαλιάζει και τη φιλάει στο στόμα, φροντίζοντας, όμως, να μη το αντιληφθεί ο Γιώργης. Τώρα η Χρυσαυγή καταλαβαίνει τον πραγματικό λόγο που θέλει να τους διώξει η πεθερά της. Τρομαγμένη και αηδιασμένη πείθει τον Γιώργη να φύγουν. Έτσι, μετακομίζουν στο νέο τους σπίτι.

Σκηνοθεσία: Νίκος Κουτελιδάκης  
Σενάριο: Ελένη Ζιώγα  
Σκηνικά-Κοστούμια: Κική Πίττα  
Συνεργάτις Ενδυματολόγος: Μυρτώ Καρέκου  
Μουσική: Χρίστος Στυλιανού  
Διεύθυνση φωτογραφίας: Γιάννης Φώτου  
Mοντάζ: Στάμος Δημητρόπουλος  
Ηχοληψία: Παναγιώτης Ψημμένος  
A΄ Βοηθός σκηνοθέτη: Άγγελος Κουτελιδάκης  
Β΄ Βοηθός σκηνοθέτη: Κατερίνα Καρανάσου  
Βοηθός σκηνογράφου: Ευαγγελία Γρηγοριάδου   
Casting director: Ανζελίκα Καψαμπέλη  
Οργάνωση παραγωγής: Γιώργος Λιναρδάκης  
Διεύθυνση παραγωγής: Αλεξάνδρα Ευστρατιάδη   
Παραγωγή: Γιάννης Μ. Κώστας  
Εκτέλεση παραγωγής: Arcadia Media  
  
Παίζουν: Καρυοφυλλιά Καραμπέτη (Διαμάντω Θεριανού), Νίκος Ψαρράς (Στάθης Θεριανός), Μιχαήλ Ταμπακάκης (Γιώργης Θεριανός), Ευγενία Ξυγκόρου (Χρυσαυγή Ασπρέα), Γιάννης Νταλιάνης (Σπύρος Ασπρέας, πατέρας της Χρυσαυγής), Μαριάνθη Σοντάκη (Κατερίνα Ασπρέα, μητέρα της Χρυσαυγής), Γιώργος Ζιόβας (Κωνσταντής Βλάχος, πατέρας της Ευγενίας), Μαρία Αθανασοπούλου (Φωτεινή Βλάχου, μητέρα της Ευγενίας), Ιζαμπέλλα Μπαλτσαβιά (Ευγενία Βλάχου), Δημήτρης Αριανούτσος (Θοδωρής Ασπρέας, αδελφός της Χρυσαυγής), Παντελής Παπαδόπουλος (παπάς), Ελένη Φίλιππα (μαμή), Σαβίνα Τσάφα (Αρετή, ψυχοκόρη του Ασπρέα), Τάσος Παπαδόπουλος (Μάνθος, εργάτης), Μιχάλης Αρτεμισιάδης (Ανδρέας Καπης, φοιτητής Ιατρικής), Κατερίνα Παντούλη (Μαρία, η μεγάλη κόρη του Θεριανού), Έλλη Νταλιάνη (Ειρήνη, η μικρή κόρη του Θεριανού), Κατερίνα Αμυγδαλιά Θεοφίλου (Βδοκιώ, αδελφή της Χρυσαυγής), Κώστας Βελέντζας (ψάλτης), Αργύρης Γκαγκάνης (λοχαγός), Γιώργος Τσαγκαράκης (Ευτύχης, ο καφετζής), Πέτρος Παρθένης (ταγματάρχης), Στράτος Νταλαμάγκος (Βασίλειος) κ.ά.

**Mεσογείων 432, Αγ. Παρασκευή, Τηλέφωνο: 210 6066000, www.ert.gr, e-mail: info@ert.gr**